
Casa ficţiunii 


Răspunzînd unei anchete a revistei Caiete Silvane despre 
cărțile citite în pandemie, am evocat în cîteva rînduri, cum fac și 
acum în trimiterea la împrejurarea menţionată, o reacție de răsfoire/ 
alegere a cărților dintr-o librărie, unde, într-o zi, am intrat în trecere, 
din simplă curiozitate sau, cum i-am spus librăresei, ca să nu-mi 
pierd obisnuinta, nu prea exersată în ultima vreme. Răsfoind nişte 
cărți, m-a interesat o traducere. Cînd am trecut prin filele cărții, am 
văzut că „povestea” era scrisă sub forma unui jurnal. Am pus cartea 
înapoi în raft. După atîta citit (şi care va continua) despre pandemie, 
nu vreau „jurnal”, nu mai vreau „adevăruri”, vreau ficțiune. Ficțiune 
pură. Mi-e foame de ficțiune! Cum răspunsul la anchetă trebuia să 
fie foarte scurt, încerc să explic gestul mai pe larg, glosînd pe o temă 
ce revine mereu în discuțiile despre cărți şi scris, a raportului dintre 
informația nudă şi scrisul „fictiv”, care procesează realitatea cu 
ajutorul formulelor solicitate de chimia minții unui scriitor. 

În perioada postdecembristă, mai ales în primii ani, interesul 
pentru literatura de ficțiune a început să scadă constant şi categoric, 
în favoarea literaturii de informaţie, pe care o promovau ziarele şi 
televiziunile. Ba, o vreme, parcă adia o undă de interes pentru 
lucrările memorialistice, unele de sertar sau traduceri, la care n-am 
prea avut acces în comunism. Dar, precumpănitor, am tot citit tot 
felul de ştiri, informaţie nudá, pînă si despre cum naște găina pui 
vil..., poate-poate ne dumirim ce e cu lumea asta și cum merge ea 
tot înainte... Şi ce am aflat? Cam ce ştiam și pînă să deschidem... 
televizorul. 

În perioada pandemiei, confuzia informaţională a căpătat o 
coloratură şi mai puternică. Situatiile paradoxale, informaţiile 
controversate date ca definitive deruteazá şi mai mult. Sînt „ştiri” 
furnizate cu (o aparentă) buná-credintá, oferite pe tavă astfel încît 
beneficiarul să aleagă conform rațiunii sale, dar confuzia sporește cu 
fiecare opţiune pusă pe cîntarul analitic. E pandemie sau nu? După 
unii, da, după alţii, nu. E eficientă masca? Schema de tratament a nu 
ştiu cui? Te apără vaccinul de satana? Vei găsi argumente și pro, dar 
şi contra. Toate formulate cu o retorică elaborată nuantat. Un 
amestec de ştiri adevărate şi, altele, false. Nici nu mai ştii care 


predomină. Rațiunea care le promovează 
(sau le difuzează) îţi dă dreptul la alegere. Editorial 
Dar cum să alegi? Descoperi deodată că 


ştirea care îți regla o atitudine, un anumit comportament nu (mai) e 
demnă de încredere. Situaţie repetată constant. Realitatea ce vine 
spre tine agresiv, intimidant, fals persuasiv se goleşte tot mai mult 
de sens. Si te trezesti în plină... ficţiune. O ficțiune pe care nu mai 
ştii cum să o citeşti. 

Restrictiile la care am fost supuşi (pe bune?, să sperăm) ne-au 
obligat să stăm mai mult în casă. De peste un an. Ce să facem în 
casă? Citim? Mai jucăm table, ne mai plimbăm pe... telefon, mai 
facem o prăjitură, mai punem mîna pe o carte, pe o revistă... 
Claustrarea e propice lecturii? Dar cărei lecturi? Scriitorii ştiu acum 

ce înseamnă ,,restrictionarea”, chiar involuntară, 
a accesului spre bibliotecă, librărie, prezentări 
de carte, conferințe, colecții ... Schimbul de cărți 
şi reviste se face cu dezinfectantul la 
îndemînă!... Unii mai au vreo bibliotecă sau 
vreun coltisor cu cărți pe acasă. Care pot fi 
împrospătate mai greu. Dar, după decenii de 
distrugere a cultului cărții, ce acces mai au 
oamenii — şi tinerii, în special — la cartea de 
lectură? Îți poţi imagina multi oameni stind 
acasă si, din plictiseală, răsfoind plantele de 
promoţii de la magazine... Ce să răsfoiască 
altceva? Şi nu au nici o cultură a accesării 
cărților sau publicațiilor pe internet. Și ce-ţi 
poate spune un pliant publicitar despre lumea în 
care trăieşti sau despre sufletul tău? Te învirți 
prin casă şi deschizi iarăși televizorul. Poate cu 
năduf. Te cáznesti să citeşti ştirile, dar merge 
greu, faci relationári, dar nu prea te dumiresti 
care e adevărul gol-golut, pe care pretind Știrile 
că ţi-l oferă. Încerci să cauţi sensuri, să 
descifrezi înțelesuri, ca și cum ai citi o poezie, 
dar Poezia e departe. Si cum să-ți dea prin cap 
să te exersezi pe o poezie, mai mult decît pe o 
ştire? 

Stai în casă, protejat împotriva 
coronavirusului, si visezi să călătoreşti. În jurul 
casei sau în jurul lumii. Abia acum îţi dai seama 
ce înseamnă să fii... liber. Te mulțumește oare 
lectura unui pliant de călătorii, după ce, 
probabil, ai văzut şi revăzut de n ori fotografiile 
sau filmuletele cu drumurile tale pe itinerariile 
vacantelor? Cum mai evadezi? Cum mai trăieşti 
mitul visului de a învinge banalitatea 
cotidianului? Acum eşti prins într-un mecanism 
(să-1 zicem social?) viclean şi dezastruos: ti se 
spune să nu ieşi din casă si, în lipsă de 
alternative, te întorci iarăşi şi iarăşi (obligat de 
situație) la discursul entropic al televiziunilor, 
care te náuceste si te indobitoceste, te 
„dezactivează”, cu toate bombele mediatice 
aruncate în față. Și atunci? Salvarea — dacă 
judeci puţin — vine de la lectura cărților, de la 
frecventarea (în singurătatea... fizică) a artei. 
Poți intui că îți vine alături cineva, cineva din 
lumea ta, care nu încearcă sá te falsifice, sau sá 

te ,restrictioneze” la cele puţine si false, un 
scriitor, un artist plastic, un personaj, o operă 
insufletitá, care însuflețește la rîndu-i. 

Casa ficţiunii apare în opoziţie cu casa 
restricțiilor. Aceasta te face captiv frumosului, 
nu urîtului descoperirii minciunii imbatabile. 
Analiza raportului dintre realitatea ficţiunii 
artistice şi a ficţiunii ştirilor falsificate poate 
detecta funcționarea unui mecanism care îți 
deteriorează continuu fiintarea. Adică: ficțiunea 
artistică te duce, prin maieutica receptării 
asumate, dinspre imaginar — ca realitate artistică 
— spre realitatea existenței/ prezenţei (adevărate) 
în lume, te poartă dinspre interioritatea/ 
singurătatea ta asumată, spre o realitate 
decriptată în deplină sinceritate a fiintárii. Cîtă 
vreme realitatea  falsificată prin, generic 
spunînd, ştirea falsă, luată ca „realitate nudă”, te 
duce spre un imaginar al confuziei, un imaginar 
care însingurează şi atomizează, care te închide 
într-o trăire mintitá, din care nu are ce ,,stire” sá 
te mai scoatá. 

Desigur cá, azi, nimeni nu are un 
„proiect” prin care sá amelioreze „circulația 
dezinfectată” a cărților sau revistelor, să 
deschidă larg uşile libráriilor şi bibliotecilor, sau 
geamurile chioscurilor de ziare... Chiar 
declaraţia de a te afla „la dispoziția cititorului” 
nu mai înseamnă mare lucru azi, cîtă vreme nu 
se găsesc soluţii în conformitate cu situaţiile şi 
condițiile din pandemie. Cum să te remontezi 
sufleteşte, cînd vezi că nu există interes sau 
preocupare clară pentru sporirea numărului de 
paturi de la ATI în sprijinul bolnavilor. Cine să-i 
creeze unui cititor oportunități să ajungă fără 
riscuri la o bibliotecă? Eventual, i se spune 
cititorului să rămînă acasă, ca să nu ia virusul... 

Există însă şi moduri de a-ți cîştiga si 
păstra libertatea, fie şi cea de mișcare, că e 
vorba de o mișcare fizică, fie de una pe cărările 
spiritului. Există evadarea în frumos, şi nu doar 
prin reverie sau melancolie. Nu există libertate 
fără frumos. Prin frumos, mintea îşi exersează 
libertatea de manifestare, de a coordona înaintea 
noastră prin viață. Istoria umanității nu probează 
nimic altceva cu mai mare putere. 


Lectiile mitropolitului Bartolomeu al Clujului 


Pr. prof. Ștefan ILOAIE 


„Este vorba de sufletul meu...” 


Mulţi dintre contemporani se raportează 
la mitropolitul Bartolomeu Valeriu Anania ca 
la o personalitate culturală și eclesială care a 
fost şi rămâne un reper de autoritate, el 
constituind — încă din viață — o referință a 
valorilor bisericeşti, culturale şi 
naționale autentice. Arhiepiscop şi 
mitropolit, dar şi dramaturg, 
poet, eseist, publicist, teolog al 
nuantelor, excepțional predi- 
cator, ierarh de anvergură, 
diortositor al Sfintei Scrip- 
turi si al câtorva dintre 
cărțile de cult, s-a dovedit a 
fi adevărat misionar şi 
apologet al vremii noastre. 

A fost emoţionat — a 
mărturisit-o el însuși — 
atunci când, la începutul lunii 
februarie 1993, a fost întâm- 
pinat pe dealul Feleacului, fiind 
apoi primit în cetatea Clujului, 
cea din care fusese expulzat în 
tinereţe. Bartolomeu a redevenit „al 
Clujului” — titulatură pe care a şi folosit-o —, 
s-a identificat cu istoria Bisericii Ortodoxe 
transilvănene si, adesea, chiar cu aceea a 
întregii Bisericii Ortodoxe Române, cu istoria 
actuală a acestei eparhii şi cu istoria acestei 
metropole. Deşi la data la care fusese ales 
arhiepiscop la Cluj avea deja 72 de ani, 
Dumnezeu i-a dăruit sănătate, putere şi har să 
conducă această eparhie timp de 18 ani, în 
vremuri tulburi atât pentru climatul bisericesc 
din Transilvania, cât şi pentru cel social din 
România. În egală măsură om de cultură şi om 
al Bisericii, personalitatea sa — cu aceste două 
dimensiuni — şi-a pus amprenta asupra 
activităților din Arhiepiscopie, a proiectelor 
derulate, a acțiunilor inițiate. Astfel a înţeles 


să împlinească un testament sufletesc despre 
care îi vorbise, în tinereţe, profesorul Nicolae 
Mladin, viitorul mitropolit al Ardealului: 
„Bag samă că ai dar la cuvânt şi dar la condei. 
Pune-le, pe amândouă, în slujba Bisericii şi a 
Neamului”. Privindu-si retrospectiv zbaterile 
şi liniştirile, împlinirile şi neîmplinirile, şi 
aşezându-le cu sinceritate sub privirile 
tuturor, în Memorii, avea să scrie 
că aşa a fost viaţa lui, aşa a fost 
sufletul său... 


„Leu în administraţie, 
miel în Liturghie” 


A fost cunoscut de 
către unii cel mai adesea 
pentru intransigenta părerilor 
sale, dar el era omul care — 
până la a-şi exprima atitu- 
dinea — o gândea, o cântărea, 
îi căuta punctele slabe, o 
deconstruia si, dacă rezista, 
revenea si o susținea; era „taina” 
care, cel mai adesea, făcea din el un 
învingător; căci rareori pierdea. Pe 
patriarhul Justinian Marina, căruia îi fusese 
apropiat un sfert de veac, îl descria ca fiind 
leu în administrație 
şi miel în Liturghie. 
Dar la fel devenise 
Bartolomeu însuşi, 
care administra eparhia cu minte limpede şi cu 
mână de fier, dar atent la nuanțe. Spre 
deosebire de aceasta, slujirea liturgică se 
desfăşura liniștit, impunând — atât pentru el, 
cât şi pentru ceilalți — trăirea duhovnicească si 
uitarea grijilor administrative. Unii am fost 
martori la situațiile — puţine, de altfel — în 
care, în timpul Liturghiei, s-ar fi impus un 
gest concret, o atenţionare sau chiar o măsură 
drastică. Dar: nu! Atrăgea atenţia, discuta sau 

cu folos 

lua măsuri doar după desfăşurarea momen- 
tului liturgic. 

La nivelul administrației a impus câteva 
principii: frică de Dumnezeu, obiectivitate şi 
transparenţă, pe care ţinea sá le reaminteascá 
din când în când colaboratorilor. Altfel spus, 
cerea: o conștiință limpede prin care 
activitatea, fie ea cât 
de minoră, sá fie 
săvârşită cu credința 
că Dumnezeu este 
prezent; judecarea 
oricărei situaţii cu 
echilibru şi discer- 
nământ, ținând sea- 
ma de cauzele si 
consecințele directe 
şi indirecte, certe 
sau posibile; deci- 
ziile să fie luate la 
vedere şi nu pe 
ascuns. Chiar dacă — 
prin statură, chip, privire ori cuvânt — 
arhiereul impunea adeseori respect, ba chiar 
distanță, el era de cele mai multe ori apropiat 
şi cald, se comporta părinteşte. De aceea, îi 
numea pe cei din administrație — indiferent de 
funcția ocupată „colaboratori”, nu 
,Subalterni”; de aceea devenea copil în 
apropierea copiilor; de aceea avea inocenta de 
a-i vedea pe toți oamenii, indiferent de vârstă 
si de funcția ocupată, cinstiți si necorupti — 
până la proba contrarie!; de aceea dorea să ne 
ferească de corupție, împotriva căreia folosea, 
simplu, proverbul auzit de la mama: „Decât să 
înting în unt/ şi să mă uit în pământ,/ Mai bine 
să înting în sare/ si să mă uit la soare!” 

Către sfârşitul vieții devenise un 
„bătrân-tânăr”: vârsta trupului o întrecuse cu 
mult pe cea a sufletului, dar el demonstra încă 
o dinamică interioară care se manifesta în 
îndrăzneala gândirii, în vigoarea propunerilor, 
în diversitatea activităților. Urarea adresată 
celor care-l întâlneau era aceasta: „Să v-ajute 
Dumnezeu să ajungeţi cel puţin vârsta mea, 
iar la vârsta mea să aveţi cel puţin tinereţea 
mea!”. Era mereu ocupat: făcea administraţie; 
diortosea Sfânta Scriptură sau scria explicarea 
Sfintei Liturghii; îşi pregătea, atent şi 
sârguincios, propunerile şi intervențiile pentru 

şedinţele sinodale, considerând că nu se poate 
prezenta nepregátit; participa la manifestări 
culturale; oferea interviuri; avea atitudini si 
propuneri îndrăzneţe si variate. Atunci când 
vreun eveniment deosebit devenea prioritar, 
se implica şi urmărea personal evoluţia şi 
rezolvarea lui. Era preocupat de marile 
probleme ale Bisericii si ale neamului, dar si 
de amănunte care ţineau de viaţa de zi cu zi a 
preotului din ultimul cătun al eparhiei sale. A 
numit foarte mulți tineri în funcții 
administrative şi prefera să lucreze cu ei, 
considerând că sunt mai puţine şanse ca 
aceştia să fie corupți. Ştia să-i îndrume si să-i 
motiveze pe tineri, să le fructifice efortul şi să 
şi-i apropie într-o dragoste care era cu 
adevărat părintească. 

Era o fire complexă, si totuşi simplă; 
imprevizibil, şi totuşi lăsându-se a fi „citit”. În 
faţa realitátilor concrete ale cotidianului, 
teologul şi omul de cultură Bartolomeu 
Anania devenea omul care analizează realist 
adevărul şi îl surprinde în cuvinte simple. S-a 
luptat, de foarte multe ori de unul singur, 
pentru cauzele în care a crezut. Asa — cu 
smerenie — era încredinţat de responsabilitatea 
pe care o avea în a afirma fără menajamente 
ceea ce crede, simte si vede. Acuratetea 
gândirii, intuiţia, curajul, viața pusă în slujirea 
lui Hristos, au făcut ca arhiepiscopul şi 
mitropolitul Bartolomeu sá fie om de 
atitudine. Așa se explică poziţiile clare şi 
prompte, diferenţiate în funcție de context, pe 
care le avea față de probleme foarte diferite 
ale vieții religioase și sociale. 


„In fundul prăpastiei să nu disperi, 
în vârful muntelui sá nu ametesti!” 


După fire şi caracter, era om al 
muntelui. Asa se explică dârzenia, curajul, 
tăria morală, autoritatea, atitudinea fermă. 
Demn, îşi asuma rolul de conducător — 
indiferent de consecinţe —, lupta pentru ideile 
frumoase şi nobile, avea putere mobilizatoare. 
lar de partea sa era şi puterea cuvântului, căci 
a surprins adevăruri mari în cuvinte simple. 
Înconjurat de mulţimi, era mai degrabă singur 
si singuratic; dar nu un însingurat; sau nu prea 
des. Tocmai singurătatea aceasta l-a şi făcut 


pasibil câteodată de neînțelegere si chiar de 
critică; dar şi de admiraţie îmbinată cu liniştea 
de a-l fi ştiut pe el, Bartolomeu ,,muntele”, 
existând. 

Era o fire meditativă, care ştia — spre 
exemplu — să trăiască minunátiile muntelui 
numindu-l câteodată „măria sa”, care se 
înduioşa în faţa florii, afirmând că în ea se 
cuprinde minunea lui Dumnezeu, care admira 
tăcut — în gânduri doar de el ştiute — apusul de 
soare sau care, spre sfârșitul vieții, la birou 
fiind si tânjind după linişte, își rostea gândul: 
„Aşa m-aş retrage la pustie...!”. Peregrin si 
fugar prin munți, călit de încercările vieții, nu 
putea să nu iubească splendoarea, dar și 
solitudinea înălțimilor. Muntele făcea parte 
din structura fiintialá a părintelui Bartolomeu, 
care tráda din când în când — în atitudine şi în 
comportament, în cuvânt şi în privire — statura 
şi măreția, dar și tăcerea şi liniştea 
imensitátilor. Depásise cu mult vârsta de 80 
de ani când, ajuns pe culmile Munților Suhard 
de lângă Vatra Dornei, afirma: „Nu credeam 
că voi mai bate vreodată muntele cu piciorul”; 
ŞI, aproape o zi întreagă, plină de soare şi de 
linişte, muntele s-a lăsat mângâiat de privirea 
cuiva care îl cunoştea atât de bine... 

Era convins de legătura de nezdruncinat 
dintre om şi natură, şi de faptul că omul îi 
poate face mult rău naturii, aşa că s-a 
pronunţat vehement împotriva proiectului de 
la Roşia Montană si tot asa a susținut, inclusiv 
prin scrisori circulare adresate clerului și 
credincioşilor, păstrarea unei naturi curate. 
Plecând de la curátia muntelui, a semnalat 
existența nu doar a unei poluări fizice, ci mai 
ales a poluării spirituale, în general, şi a celei 
îndreptate împotriva tinerilor, în special. 
Împotriva acestor agresiuni a luptat din 
răsputeri, indicându-ne pericolele: „Oare nu 
iubim noi cerul senin, cu stelele limpezi pe 
cer?... [Atunci] ne întrebăm: de ce aceasta 
ofensivă de poluare a spiritului în ţara noastră, 
România?... Presa, ziarele, revistele, canalele 
de televiziune se întrec în a arunca cu gunoaie 
în casele şi în sufletele noastre...”. Sau: 
„Zadarnic curátim pământul de gunoaie dacă-l 
vom lăsa populat cu oameni deformati si 
mutilați  sufleteşte. Vă rog, părinţilor, 


ocrotiti-vá copiii! E vorba de viitorul nostru 
ca neam, popor şi patrie”. 

Dar tot muntele i-a dat lecţii de viaţă! În 
predica duminicală, se adresa de multe ori în 
special tinerilor — care umpleau catedrala şi 
spațiul din fața ei — si, făcând referiri la 
experiența sa de 
viață, le spunea: 
„De-a lungul vieții 
mele, Dumnezeu 
m-a purtat şi-ntr-o 
parte şi-n alta, şi în 
sus şi-n jos, din 
genună şi până-n 
vecinătatea azurului. 
Din toate acestea am 
învățat un lucru, pe 
care vă rog să-l 
învățați de la mine: 
în fundul prăpastiei 
să nu disperi, iar în 
vârful muntelui sá nu ametesti.” Altădată, 
retras la Mânăstirea Piatra Fântânele din Pasul 
Tihuţa — unul dintre locurile sale de suflet — şi 
privind spre munţii de la orizont, afirma: 
„Dacă mori aici, nici nu ştii când treci în Rai; 
te duci dintr-un rai în alt Rai.” În iulie 2010, 
şi-a petrecut acolo — în raiul munţilor — 
ultimul concediu; tot acolo şi-a redactat şi 
testamentul. 


„Imi vine greu sá mă lipsesc de 
privirile voastre...” 


În catedrala mitropolitană din Cluj- 
Napoca, părintele Bartolomeu s-a exprimat 
cândva astfel: „Ne-am deprins unii cu alţii, ne 
uităm unii în ochii altora, şi dacă frátiilor 
voastre vă vine greu să vă lipsiţi de cuvântul 
meu, mie îmi vine greu să mă lipsesc de 
privirile voastre...”. Enunta, astfel, golul pe 
care urma să îl lase plecarea lui dintre noi... 

Ținând la principiul că un gospodar bun 
se ocupă de toate, și-a pregătit din timp 
mormântul. Nu-i prea plăcea să-l vadă, însă — 
încredințat că sfârşitul său nu putea fi departe 
şi că misiunea sa se apropia de sfârşit — 
afirma: „Nu este important să trăieşti mult! 
Important este să trăieşti cu folos”. 


iscarea literară Y 5 


La fel, privind — în salonul mare al 
Centrului Eparhial — la tablourile înaintașilor 
săi, şi-a ales şi pregătit tabloul oficial spunând 
că, după moartea sa, nu se ştie ce imagine va 
fi aleasă spre a fi aşezată în galeria ierarhilor 
clujeni. Atunci când pastorul evanghelic 
Hans-Joachim Janus din Germania i-a adus în 
dar un tablou cu portretul dânsului realizat ca 
instantaneu la Sfânta Liturghie, arhiepiscopul 
a spus: „Acesta va fi tabloul meu oficial: în el 
se îmbină statura imperială a slujirii 
reprezentată de culoarea vesmántului cu 
smerenia privirii celui care îl poartă”. 

La plecarea sa dintre noi, Mitropolitul 
Bartolomeu a lăsat o moștenire spirituală si 


culturală demnă de luat în seamă şi pe care 
este bine să ne-o reamintim: relaţia interioară 
dintre cult şi cultură; sublinierea şi păstrarea 
valorilor nationale si a demnităţii neamului 
românesc; dragostea pentru limba română si 
pentru corecta rostire românească; grija pentru 
îndrumarea tineretului; cultul pentru adevăr, 
în opoziţie directă cu minciuna şi corupția; 
implicarea Bisericii în societate şi oferirea de 
răspunsuri eclesiale concrete la problemele 
actuale: bioetica, ecologia, Roşia Montană, 
relația dintre Biserică şi politică, filantropia 
etc. 

lată de ce ne este dor de lecţiile, de 
cuvântul şi de privirea lui... 

Ars poesis — 
Sophia kai Agape, 
diortosind cu inima cuvântul/ Cuvântul 
- Bartolomeu Valeriu Anania - 


Pr. loan CHIRILĂ, ph. d. 


Un secol de când s-a născut un 
încuvântat, poate că ursitoarele cântau sub 
stejarul secular al Glăvilor pe cel ce avea să 
cânte el Cuvântul şi-i hărăzeau căutări, cercări 
şi strigare, apăsare, durere si zámislire a 
frumosului, din adânc și din înalt, din răsărit 
şi din apus, slujire si-ncununare, vestire, 
rostire şi înveşnicire! Erau ele, ursitoarele cele 
bune, ele erau cele care au biruit, iar el a 
crescut drept în braţele Cuvântului, mai întâi 
citind Scriptura cu înainte devreme, 
rostuindu-i vestirile în stih prin vreme, 
diortosindu-i graiul întru perenitatea strălucirii 
adevărului transcendente şi aşezându-se la 
vreme ca/la rădăcina Altarului pe care creste-n 
Potir pentru toţi, din Duh, grâu si bob de 
strugure, Cuvântul care se mănâncă. 

Ca semn al recunostintei sufletului ce 
s-a încântat mereu de chipu-i strălucind din 
bucuria revelării Cuvântului, am ales să scriu 
despre o perlă pe care el a căutat-o de-a lungul 
vieții fie în străfunduri (mă gândesc la periplul 
hawaian), fie pe culmile munţilor (mă gândesc 
la albul iernii la schi — alunecând grăbit în alb, 
te scufunzi visător în lumină, adăstezi o clipă 
pe prag si apoi rostesti: Fiat meum!), fie sub 
cerurile strălucitoare ale Oltului de dincolo de 
ape. Astăzi, se află dincolo de rotonda 
plopilor aprinsi, sub mirtii ce cresc lângă 
rodiile care sprijină gardul Edenului, dar a 
lăsat în urma sa, printre multe alte opere, în 
Sfânta Scriptură pe care a diortosit-o, perla 
rostirii poetice  vechitestamentare: Şir 
HaSirimul — Cântarea cântărilor Sophiei kai 
Agape — sophrosynei eterne. 

Dr. Lucian Vasile Bâgiu scria în teza 
domniei sale de doctorat că în cazul acestei 
cărți a Sfintei Scripturi ni se relevă „în cel mai 


înalt grad spiritul polifonic al 
restauratorului””, dorința aceasta a restaurării, 
a restauratorului exprimánd-o şi dorind-o 
dinadins, deoarece poetul a încercat constant 
în acţiunea de diortosire să restaureze forma 
primară a textului, urmărind cu rigurozitate 
chestiunile de metrică, de accent, de ton şi 
chiar de armonie si muzicalitate pentru faptul 
că încuvântatul trăieşte în același timp si 
starea de în-cuvântare şi de în-cântare. Poetica 
sa? însă este o summa poesis pornind din 
stihiradica populară sapientialá, adăstând prin 
Văcăreşti, Eminescu, Voiculescu, Arghezi şi 
alții, ca să adune forme, accente şi tonuri de la 
pedagogia  ziditoare până la iubirea 
mărturisitoare neîncetată a izvorului vieţii“. 
Structura isagogică a Cântării cântărilor 
ni-l prezintă pe mitropolitul Bartolomeu ca pe 
un spirit lucid rational, în aceea că adună si 
cântăreşte toate enunturile numeroaselor ediții 
de până la el si apoi, 
în vulcanitatea-i căr- 
nos epitetică, scrie şi 
el că aceasta este „o 
prezență singulară si 
stranie în canonul 
Sfintei Scripturi, e 
ca şi cum Venus din 
Milo s-ar fi rătăcit 
cândva, statuară, 
prin mozaicurile 
Aghiei Sophia: un 
splendid poem de 
dragoste omenească, în care nu există nici 
măcar o adiere de Dumnezeu, de 
transcendentá, de revelaţie, de sacralitate, de 
iubire transfiguratá, inefabilă, dimpotrivă, 
totul musteste de graţie carnală si senzualitate 


>>] 

transparentă, într-un univers al erosului 
candid, în care trupul omenesc, înveșmântat 
mai mult în miresme decât în haine, aproape 
că nu mai are ascunzișuri”?. El adună 
impresiile lui loan al Crucii, ale lui Paul 
Claudel, Vasile Voiculescu, ori sfiitatea lui 
loan Alexandru şi totuşi exprimă în consens 
cu toți parcă zicând: „cei care citesc sunt 
oameni, e un imn al hierogamiei suflet- 
Dumnezeu” si — as continua eu — pentru că 
trupul e înveșmântat în mireasmă, în suflare, 
în Duh şi au dispărut, au apus meandrele 
carnalitátii vulgare. E sugestiv, foarte sugestiv 
cuvântul său care mărturiseşte că „Dumnezeu 
îi este poetului-isihast un prieten care aspiră 
să-i devină iubit, amant şi mire duhovnicesc, 
izvor si receptacol al comuniunii. El caută 
inima poetului, îi iese în întâmpinare, suferă, 
disperă, o imploră, îi e dor, prin logodirea ei, 
el îşi caută propria împlinire, căci Creatorul 
ne e întreg decât împreună cu creaţia Lui. 
Logos prin excelență, El e cuvântător, 
partener de dialog. El îi vorbeşte poetului în 
limba acestuia, adică în acelaşi gen literar, el 
însuși fiind un geniu al poeziei, adică al unui 
mod de existenţă comunitar”. 

Unirea mistică, sesizată mai întâi de 
Paul Claudel, este alternativa exegetică pe 
care, într-un execitiu sofrosinic, diortositorul 
ne-o propune lăsân- 
du-ne libertatea de a 
alege și poate de a 
citi în chipul păsto- 
rului pe Păstorul cel 
bun. Opțiunile pen- 
tru metrica clasică şi 
pentru lexicul non- 
echivoc arată faptul 
că diortisitorul are 
simțul liric fin al 
autorului primar si 
că, totodată, lasă 
lumii libertatea de a 
găsi finalitatea fericită a erosului uman în 
unirea nunții care pe cei doi îi face una în 
Hristos asezándu-i, parcă, în sabatizarea 
paradisiacă beatică. 

Imnul lui Solomon, această „perlă”, 
acest mărgăritar, reprezintă cel mai conclu- 
dent act de participaţie a omului în istorie la 


Mi, CÂNTAREA 
CANTARILOR 

BARTOLOMEU 

veșnicul cuvânt. Este oare vorba despre 
metafora perfectă a legăturii intime dintre 
Hristos şi Biserica Sa? Părinţii afirmă acest 
fapt şi noi ne silim să-l trăim. Totuși sunt 
câteva detalii teologice şi forme de redare a 
stării sufleteşti trăite în unitatea ființei celor 
doi eroi, care mă determină să cred că autorul 
traducerii a sesizat unicitatea ideaticá a 
lucrării, fluiditatea expresiei, oferindu-ne 
posibilitatea trăirii duhovniceşti în însăși 
iubirea nevinovată cântată. 

Limbajul, cuvintele sunt goale de orice 
vinovăţie a unui erotism profan, ele exprimă 
stadiul anterior căderii în păcat. Cei doi sunt 
păstorii, păzitorii creației şi-şi cântă frumu- 
setea chipului, a chipului pe care curge mirul 
aidoma celui descris în Psalmi şi în momentul 
evanghelic din Betania. În acest stadiu autorul 
traducerii alege deosebit cuvintele ferind 
textul de posibilitatea alunecării cititorului în 
sensurile unei fizionomii delimitate. A se 
vedea comparativ versiunea mitropolitului 
Bartolomeu cu cea din 1688 şi acest lucru va 
relesi cu ușurință. Frumuseţea chipului nu 
trebuie să nască iubire, ci întâlnirea în frumu- 
sete ce trăieşte ca iubire. Si totuşi, tălmăci- 
torul dă dovadă de conservatorism sau altfel 
spus de respect augmentat faţă de tradiție“, el 
se dovedește fidel ultimei versiuni a traducerii 
Septuagintei, pe care o ia ca principal punct 
de reper al literalității, cizelând doar stângă- 
ciile de expresie literară. Utilizând tehnici ale 
construcției poetice bine stăpânite creează o 
gradatie subiectivă a efectului poetic, estetic a 
unor sintagme descriptive ale chipului, acte 
prin care reuşeşte, în toate, să redea caracterul 
eminamente liric al textului”. 

Dialogul expres marcat de traducător 
face ca textul să fie un imn al agape-erosului 
realizat în chipul angelic mărturisit de Hristos 
în Matei 22,30, deci postanastasic, şi atunci 
cartea este expresia legăturii intime dintre 
Hristos şi Biserică şi nu poate fi înțeleasă 
decât în perspectiva cuvântului „taina aceasta 
mare este” din Efeseni 5,3. 

Autorul ne lasă să le citim pe dinlăuntru 
pentru ca să lepădăm carnalul în îmbrăţișarea 
celui care aleargă spre noi pentru 
transfigurarea acestuia. Imnul nu poate fi 
înțeles decât în dimensiunea  veşniciei 


pregustate. Poemul cântă unirea sufletului cu 
Dumnezeu prin iubire, iar sufletul care se 
uneşte cu Dumnezeu nu se mai satură de ceea 
ce gustă. 

Doresc să mărturisesc că atunci când 
citesc Cântarea Cântărilor simt că este mai 
presus de Psalmi, pentru că ne revendică, 
atunci când dorim să o trăim, pentru vesnica 
doxologie a Liturghiei cereşti în care glasul 
Lui se aude spunând că toate sunt „bune 
foarte — kai idou kala lian” (Fac. 1,31). Acest 
cânt al Liturghiei iubirii îl face să se întoarcă 

cuvântatului ce adună rodii euharistice 

Dumnezeu-iubire. Vesnicá să-i fie pomenirea! 

Bartolomeu Anania și lungul provizorat american 


Pr. Bogdan IVANOV 


În cazul lui Bartolomeu Valeriu Anania, 
episodul american (1965-1976) este de 
departe cel mai spectaculos din intreaga sa 
biografie, mai ales cá se consumá la scurt 
timp după ieşirea din închisoare, în august 
1964, când mai vechile demersuri făcute de 
preotul Glicherie Moraru de la Detroit de a-l 
aduce în slujirea Episcopiei româneşti au dat 
roade. Acest capitol din biografia sa 
reprezintă experienţa care şi-a pus cel mai 
adânc amprenta asupra personalităţii omului 
de litere, dar şi asupra viitorului ierarh. Trăită 
ca o unică experiență de viață care l-a 
transformat profund, șederea în America a 
rămas marcată de clișee si lacune, astfel încât, 
fără a putea constitui vreodată un cap de 
acuzare şi fără a avea vreodată probe, a fost 
folosită mult timp de detractori ca fiind 
dovada recuperării și angajării tacite în slujba 
regimului comunist. În lipsa unor dovezi 
concrete, experiența americană rămâne pentru 
Valeriu Anania, până astăzi, acompaniată de 
calomnieri. 

După cum Bartolomeu Anania însuşi 
mărturisește, experienţa în Lumea nouă a stat 

sub semnul unei excepţii si sub acela al 
tainicei lucrări a lui Dumnezeu în viaţa unui 
om care a cunoscut şi culmile gloriei de 
tinereţe, dar si amara prăbuşire dintr-o viaţă 
care promitea multe în abisul gulagului 
comunist. Nota dominantă a acestei perioade 
este cea a provizoratului pe care Valeriu 
Anania şi l-a prelungit pe continentul 
American nu mai puţin de 11 ani, fără a lua 
vreodată hotărârea definitivă de a se stabili în 
lumea nouă, dar nici decizia de a renunţa la 
confortul unei lumi în care libertatea de 
gândire şi de exprimare sunt semne ale 
normalitátii. 

În orice caz, această rapidă schimbare 
de mediu l-a făcut pe  arhidiaconul 
Bartolomeu Anania să cunoască confortul 
unei lumi în care încrederea şi onestitatea sunt 
cărți de vizită pe care orice om le are din 
partea țării de adopţie. Cu toate acestea, lumea 
americană în care a păşit era marcată de 
amarele frictiuni şi lupte între comunitățile 
româneşti, care se acuzau reciproc de 
colaborationism şi se suspectau de simpatii 
comuniste sau legionare. Pătruns într-o astfel 
de lume deloc simplă, care, în marele creuzet 
american, nu reprezenta decât o neglijabilă 
comunitate care nu a găsit calea de a depăşi 
traumele politice ale ultimelor dictaturi din 
țară, Valeriu Anania s-a definit de la bun 
început ca un om liber, capabil să comunice 
deschis atât cu cei care se arătau legaţi de ţară, 
cât si cu reprezentanţii exilului, dar si să 
rămână cu fermitate neangajat ideologic. 


Polemica pe canonicitate și 
legitimitate 


În mod evident, episodul cel mai 
zgomotos din întreaga perioadă americană a 
fost disputa între Episcopia misionară si 
Episcopia cu sediul la Vatra privitoare la 


recunoaşterea statutului de descendentă 
legitimă a Episcopiei ortodoxe române, care 
l-a avut ca părinte fondator pe episcopul 
Policarp Moruşca. Destinul acestei instituţii 
bisericeşti fundamentale a românilor 
americani a fost marcat de reținerea abuzivă 
în țară de autorităţile comuniste, în anul 1948, 
a episcopului Policarp. La această situaţie s-a 
adăugat şi gestionarea defectuoasă a unui 
interimat din care nu au lipsit orgoliile si 
dorinţele de autoritate ale unor clerici români 
din comunitățile americane, dar şi din exil de 
a-şi impune punctul de vedere sau candidatul 
favorit la postul de episcop. Astfel polemica 
pe care cele două publicaţii oficiale ale 
Episcopiilor românești, Credinţa şi Solia, au 
purtat-o a fost de multe ori lipsită de 
menajamente, dar marcată de un stil 
gazetăresc autentic pe care atât Arhimandritul 
Bartolomeu Anania, cât şi Valerian Trifa, 
devenit episcop al comunităţii de la Vatra, si 
l-au asumat. Insistánd pe statutul său de 
„chemat” si nu pe cel de „trimis” Valeriu 
Anania şi-a onorat misiunea în America 
denuntánd abuzurile ruseşti, care încurajau 
organizarea Bisericii Ortodoxe Americane, în 
prelungirea Mitropoliei ruseşti, invitând toate 
celelalte jurisdicții care ţineau canonic de 
Bisericile mamă să se alăture acestui 
organism. Cu aceeaşi verticalitate a denunţat 
şi fragilul statut canonic pe care hirotonia 
episcopului Valerian Trifa îl avea, dar si 
inițiativa absurdă a Mitropoliei ruse de a 
repeta hirotonia episcopului, după mai bine de 
9 ani de slujire de arhiereu. 


Misiunile externe ale 
Arhimandritului Bartolomeu 


Profilarea ca un lider al comunității 
bisericești din afara țării, dar si protectoratul 
şi simpatia discretă a Patriarhului Justinian 
i-au oferit şansa Arhimandritului Batrolomeu 
să participe la unele întâlniri panortodoxe si 
ecumenice importante, la Uppsala (1968), în 
India (1969), în Etiopia (1969) sau la Paris. În 
paralel cu aceste dialoguri internationale, 
Arhimandritul Bartolomeu a avut o remar- 
cabilă prezenţă în dialogul dintre comunitățile 
ortodoxe americane ca membru al Standing 


Confference al SCOBA, unde a încercat să 
impună o recunoaştere a poziţiei comunității 
româneşti ortodoxe în Statele Unite. 


Intre libertatea americană si desele 
vizite ale unor prieteni din ţară 


În contextul în care nu doar puterea 
comunistă din ţară, dar şi instituția Patriarhiei 
Române şi-a intensificat prezenţa şi activitatea 
în rândul comunităților românești din 
Diaspora, Arhimandritul Bartolomeu era o 
destinație de neocolit pentru vizitele unor 
ierarhi din Sinod, 
prezenți cu misiuni 
mai mult sau mai 
puţin clare. Definit 
ca un om a cărui 
libertate interioară îi 
permite dialogul atât 
cu reprezentanții 
tării şi nu mai puțin 
cu cei ai lumii libere 
în care trăia, 
Bartolomeu Anania 
a avut şansa de a 
evita capcanele si de 
a nu-si tráda nicio- 
dată respectul față de tara care i-a oferit 
libertate şi încredere deplină. Intuind unele 
strategii şi capcane, părintele Bartolomeu a 
rămas un om deschis oricărui dialog şi vizite, 
dar şi omul liber care îşi păstrează propriul 
drum neangajat într-o politică favorabilă 
puterii din ţară şi nici de partea unei dizidente 
a exilului, care i se părea inutilă și mult prea 
măcinată de orgolii mărunte. 


r 


Între Uncle Sam si ţară 


Prezenţa într-o lume liberă a fost si 
şansa ca Bartolomeu Anania să poată face 
cunoscută poziția Bisericii Ortodoxe Române 
care rămânea ancorată în traiectoria sa 
misionară, fără a capitula în faţa puterii 
comuniste, aşa cum se acreditase în multe din 
cercurile Diasporei. De asemenea, intensifi- 
carea unui lobby iredentist din partea 
puternicei comunități maghiare din Diaspora 
în privinţa Transilvaniei i-a oferit viitorului 

ierarh şansa de a se angaja în susținerea unei 
acțiuni comune de informare a autorităților 
americane, inclusiv în colaborare strânsă cu 
Episcopul Valerian Trifa de la Vatra. Deşi un 
document comun nu a putut fi semnat de cele 
două episcopii ortodoxe româneşti, datorită 
unor vizite inoportune ale unor ierarhi din 
țară, Bartolomeu Anania a înaintat Senatului 
Statelor Unite, în septembrie 1976, un 
Memoriu în problema Transilvaniei, text care 
a fost publicat de Congresul Statelor Unite în 
volumul Haering before the Subcommittee on 
International Trade of the Committee on 
Finance, United States Senate, Ninety-Fourth 
Congress, second Session, September 8, 1976, 
U. S. Goverment Printing Office, Washington, 
1976, pp. 145-151. 


America si definitivarea operei 
literare 


Igiena mentală si spiritul unei societăți 
deschise la orice formă de gândire și de 
exprimare i-au oferit scriitorului Valeriu 
Anania mediul fertil de a-şi definitiva opera 
literară pe care a 
scris-o în ţară, în 
mare parte mental, 
în anii de puşcărie 
comunistă. Para- 
doxal, debutul edi- 
torial cu poemul 
dramatic Miorița, 
apărut în anul 1966 
la Editura pentru 
Ta Literatură şi însoțit 
A SFINTEI de predoslovia lui 

SCRI PTU ESA Tudor Arghezi, îl 
a  oăsește pe autor în 
Statele Unite. Au urmat puneri în scenă ale 
principalelor opere de teatru Miorița (1967) şi 
Meşterul Manole (1969) în regia Mariettei 
Sadova, în paralel cu apariția consecutivă a 
poemelor dramatice Greul Pământului si 
Steaua Zimbrului. Depărtarea nu a însemnat si 
pierderea legăturii cu lumea literară din ţară, 
ci i-a deschis perspectiva unei detaşări fertile 
care l-a făcut să vadă mai limpede modul în 
care lumea literelor româneşti evolua si în 
care el era tot mai prezent prin piesele de 


Bartolomeu Valeriu Anania 
Arhiepiscopul Clujului 


introdacere 


“m 
calanca 

teatru jucate şi prin opera tipărită. Recenzii, 
cronici, reviste literare, scrisori de la scriitori 
şi prieteni români ajungeau peste ocean si 
intrau sub lupa scriitorului care simţea că 
rămâne legat prin aceste fibre cu tara. Multe 
din aceste lecturi şi semnale literare au animat 
caseta literară „Noi” pe care Valeriu Anania a 
tinut-o în revista Credinţa. 

Interludiul hawaian (29 decembrie 1970 
— 21 iunie 1971) a fost atelierul în care 
Valeriu Anania şi-a rescris opera, aducând-o 
la forma actuală, dar şi-a fixat şi unele repere 
ale unor lucrări viitoare precum Străinii din 
Kipukua, care are ca sursă de inspiraţie 
experiența hawaiană sau Cerurile Oltului, 
acele scolii ale Arhimandritului Bartolomeu la 
Mănăstirile oltene, care vor căpăta forma lor 
finală în anii 80. America 1-a oferit scriitorului 
şansa de a purta o remarcabilă corespondenţă 
cu multi intelectuali din ţară si cu prieteni, 
lăsând o impresionantă colecție de scrisori 
care se păstrează disparată în mai multe 
fonduri particulare din ţară. 


Corespondenta Mitropolitului 
Bartolomeu 


Un segment documentar important si 
incomplet exploatat din biografia Mitropo- 
litului Bartolomeu Anania este corespondenţa 
pe care a purtat-o, timp de mai multe decenii, 
cu ierarhi, oameni de cultură, prieteni, 
detractori sau chiar inamici, în ţară sau în 
străinătate. Pe lângă frământările şi avatarurile 
pe care ierarhul le-a traversat de-a lungul 
vieții, scrisorile relevă un univers şi o lume, în 
care marea victorie era păstrarea unei libertăți 
interioare si a propriului drum. 

Corespondenta este, în cea mai mare 
parte, păstrată în arhiva personală a 
Mitropolitului din Mănăstirea Nicula si se află 
în proprietatea si administrarea Fundaţiei 
„Mitropolitul Bartolomeu”, potrivit dorinței 
fondatorului ei. În fondul niculean sunt câteva 
sute de scrisori din perioada americană si din 
cea a revenirii în țară, inclusiv din perioada 
cât arhimandritul pensionar Bartolomeu 
Anania şi-a găsit o casă si un refugiu 
intelectual în mănăstirea Văratec. Provocarea 
unei astfel de munci este cu atât mai mare, cu 


cât este aproape imposibil de gestionat 
integral o corespondență, care a circulat 
într-un areal geografic şi uman impresionant, 
dar care a împărtăşit si soarta vieţii autorului 
ei. Astfel, surprize ne oferă unii deținători 
particulari ai unor piese de corespondență pe 
care le-au cumpărat în diverse circumstanţe. 

La acest capitol trebuie remarcată 
publicarea în anul 2015 a Volumului O luptă 
neterminată, al treilea în seria recuperărilor 
documentare din Arhiva Mitropolitului 
Bartolomeu Valeriu Anania, îngrijit de regre- 
tatul profesor clujean Aurel Sasu. Îngrijitorul 
ediției spunea: „Dialogul epistolar, început la 
10 decembrie 1965 (George Alexe), respectiv 
15 iulie 1969 (Bartolomeu Valeriu Anania)”. 
Acest schimb epistolar „este marcat, prin 
urmare, de lungi întreruperi şi absente, care nu 
afectează, totuşi, esența comuniunii de fapte, 
gânduri şi iluzii”. Cititorul va descoperi în 
paginile acestea de corespondenţă atât lupta 
pentru supraviețuire a unor oameni cufundati 
în mrejele unei lumi occidentale, nu de puţine 
ori neantizante şi individualiste, ci şi detalii 
legate de dosarul diasporei româneşti 
americane, încă fracturată si marcată de 
dramele comunismului şi ale exilului. 

Dincolo de toate acestea, figura Mitro- 
politului Bartolomeu Anania s-a înnobilat, în 
urma acestei experiențe cu respirația largă a 
libertăţii pe care societatea americană ţi-o 
oferă gratuit, doar în schimbul onestității. Cu 
această mare lecție, Părintele s-a angajat până 
la capătul vieții în slujirea Bisericii şi a 
oamenilor, oferind în toate circumstanțele 
vieții exemplul propriei sale libertăți interi- 
oare, în care a trăit, a vorbit şi a scris. 


Diortosirea la 
Troparul Botezului Domnului 


În Iordan botezându-Te Tu, Doamne, închinarea 
la Treime s'a arătat. Că glasul Părintelui Ţi-a dat 
mărturie, Fiu iubit pe Tine numindu-Te; şi Duhul în 
chip de porumbel a adeverit trăinicia! cuvântului. Cel ce 
Te-ai arătat, Hristoase Dumnezeule, şi lumea ai luminat, 
mărire Tie! 

prosmartyreo = a confirma prin mărturie 

vevaióo = a întări, a consolida, a asigura prin 
sine însuşi 

asfăleia = faptul de a nu aluneca, stabilitate, 
neclintire, siguranță 


1. Variantă: neclintirea 


Dir ah d 


de cofeia ma unir mis y mimand 


dia ua. de» pa E de pe ma la!” fat isa, 


ds arte am cap? te tt- e Ped wanita 


Te smn pla mt ay me de e „bete, 


ASIS ata Ha att iu pu! mare 


er jua dá AI me de apoasa, 
e pr oea erate 
salau ale sata, 


agea Cua 


a Sima pecete 


Y, de ¿gu? a... 
epa ten 2 pana 
¿ay mo da ASe, 


ua bles” ud 


Væ lasia Aneu? a 


Valeriu Anania, manuscris 


Mormântul sustinut de Înger 

Rotonda plopilor aprinsi sau portrete în lumină 


Monica GROSU 


Pagina memorialistică purtând semnă- 
tura lui Valeriu Anania îmbracă dintru început 
haina distinctiei şi a eleganței, iar blándetea 
(şi chiar discretia) confesiunii cheamă cititorul 
la un ceas de taină nu doar cu un mare scriitor, 
ci şi cu un spirit care transcende „timpul ce 1 
s-a dat.” Amintirile sale, bine cumpănite în 
pagină, rămân texte de referință despre un 
trecut spre care autorul ne mediază accesul, 
fiindu-ne martor şi  mărturisitor dedicat, 
vorbindu-ne cu delicateţe şi forţă evocatoare. 


Rotonda  plopilor 
Vuram ANANIA | aprinsi. De dincolo 
de ape (Editura 


tada plpa apus 
"Te | o să 


Polirom, Iaşi, 2009, 
Prefatá de Dan C. 
Miháilescu, Crono- 
logie de Ştefan 
Iloaie) este, aşa cum 
scria istoricul literar 
Mircea Popa, „una 
dintre cele mai fru- 
moase cărți de me- 
morialistică literară 
din câte ne-a fost dat 
să cunoaștem și în 
care câmpurile dialogate și cele rememorative 
se împletesc cu momente de spectaculos 
epicism şi cu reconstituiri minutioase de 
atmosferă de epocă.” 

Apărută inițial la Cartea Românească, în 
1983, această carte s-a bucurat de mai multe 
ediții până în prezent, tocmai fiindcă ne 
conduce spre o zonă a mărturiilor literare din 
vecinătatea unor mari scriitori, a căror 
biografie continuă să se destăinuie din umbra 
timpului trecut. Prezentá memorabilă în 
peisajul cultural şi religios naţional, Valeriu 
Anania a devenit prin interviurile acordate, ca 
şi prin volumele memorialistice, un atent cro- 
nicar al timpului inconfortabil de după 1944, 
căci, indirect, însemnările sale panoramează 


¿e 

un spatiu de manifestare si simtire specific 
epocii prezentate. „Rotonda plopilor aprinsi” 
nu este altceva decât bolta spiritelor înalte a 
căror trecere încă amprentează devenirea 
literaturii noastre şi chiar pe a autorului însuși. 
Această mistuire de flacără şi acest freamăt 
niciodată stins al frunzelor de plop aduc în 
cercul  neuitării câteva portrete: Tudor 
Arghezi, Gala Galaction, Anton Holban, 
Victor Papilian, Lucian Blaga, lon Luca, 
Marin Preda și V. Voiculescu. 

Dacă lui Tudor Arghezi îi dedică un 
amplu capitol, creionând întâmplări, situaţii şi 
diverse ipostaze ale creatorului de la Mărţişor, 
altora li se realizează schițe de portret, având 
la bază relația dezvoltată în timp cu autorul 
rândurilor memorialistice. Scrise cu calm si 
fineţe, aceste „adevăruri sufleteşti”, precum 
însuși le numește, dezvăluie aspecte sensibile 
şi mai puţin cunoscute despre cei evocati, în 
aceeași măsură în care surprind momente 
inedite, chiar amănunte de istorie literară, cum 
este vizita simbolică a lui Tudor Arghezi la 
Mănăstirea Cernica, după multi ani de 
despărțire, revederea chiliei sale de monah şi 
toată emoția acestuia cu greu stăpânită până 
atunci, apoi dorința lui Blaga din ultimii ani 
de a-l întâlni pe Vasile Voiculescu, de care îi 
era foarte dor. Un document important de 
istorie trăită reprezintă si însemnările despre 
Victor Papilian sau Gala Galaction, alături de 
care memorialistul s-a aflat în unele momente, 
simtindu-le gustul si melancolia, căci sobre în 
esență, rândurile de față transcriu totuşi o 
naratie cu substrat afectiv şi moral. 

În plus, reținem profilul de profesor 
exigent al lui Anton Holban care ţinea ca 
elevii săi să citească apariţiile recente, motiv 
pentru care înființează o mică bibliotecă în 
sala de clasă. În ipostaza sa de elev al 
Seminarului Central din București, Valeriu 
Anania s-a bucurat de sprijinul şi îndrumarea 


cunoscutului romancier, care, la rândul său, îşi 
mărturisea frica atavică de moarte („de care 
era veşnic îngrozit”). Indimenticabil rămâne 
pentru memorialist şi momentul incinerării 
profesorului ateu sau cel în care primeşte de la 
acesta o observaţie aspră legată de ţinuta sa 
vestimentară, mult prea sărăcăcioasă, profe- 
sorul neintuind lipsa de posibilități în care 
elevul se afla. Concluzia rămâne însă aceeaşi: 
„Un om asa de bun! Si o metodă de predat 
materia asa de deosebită si de frumoasă!” 

Despre relația mai mult profesională cu 
Marin Preda sau aprecieri asupra operei si 
personalității complexe a lui V. Voiculescu, 
aflăm în alte capitole ale cărții. Sunt evocate 
cu acest prilej serile petrecute în salonul lui 
Barbu  Slătineanu, unde autorul fusese 
introdus de Şerban Cioculescu, precum şi 
„atmosfera de  subțirime intelectuală şi 
elevație sufletească în care se desfăşurau 
discuțiile de după lecturi”, la care participau 
Vladimir Streinu, Dinu şi Cornelia Pillat, 
Alice Voinescu, Claudia Millian ş.a., iar 
Vasile Voiculescu era adeseori solicitat să 
prezinte noutăți. Foarte interesante, chiar dacă 
adeseori triste, sunt amintirile legate de 
dramaturgul aproape necunoscut azi, Ion 
Luca, întâlnit mai întâi în casa Eugeniei 
Mureşan de la Cluj. Extrem de orgolios şi 
refractar la orice opinie critică, Ion Luca va fi 
angajat în ample polemici, sfârșind, ca multi 
alții, în uitare. Autorul însuşi mărturiseşte cu 
regret „ÎL caut pe Ion Luca pretutindeni şi nu-l 
găsesc decât în amărâtele mele amintiri.” 

Cu un vădit caracter documentar și 
afectiv, portretistica lui Valeriu Anania 
bifează şi alte aspecte ce tin de prozaismul 
vieții de zi cu zi, de farmecul narării şi al 
ilustrării unor scene de un comic irezistibil. În 
această categorie se înscrie istoria celor două 
capre donate de Arghezi mai tânărului său 
prieten sau mai precis părinților acestuia. 
Episodul a necesitat multă bătaie de cap, 
fiindcă despărțirea de îndrăgitele animale 
fusese pentru soția poetului foarte dureroasă, 


apoi transportul animalelor de la Bucureşti 
tocmai la Glăvile din judeţul Vâlcea necesita 
condiții speciale, motiv pentru care au trebuit 
construite nişte custi si toată tevatura care a 
însoțit plecarea (cer- 
tificatul de vaccin, 
autorizația de tran- 
sport) sunt descrise 


VALERIU ANANIA 


savuros:  „Paras- OPERALITERARĂ 
chiva lăcrăma de | 
jalea despărțirii, IX 


Arghezi lăcrăma de 
jalea neveste-si, eu 
cred cá lácrámam de 
propria mea jale. 
Asa au plecat cele 
două capre din 
ograda Mărțişorului, 
ca două mirese, 
behăind dintre flori 
de salcâm, în timp ce eu mă rostogoleam spre 
tramvai, s-o duc pe maică-mea la gară.” 

Volumul în discuție se încheie cu mai 
multe pagini de jurnal american sau din țară, 
dezvăluind activități de zi cu zi ale autorului, 
programul sistematic de lucru, precum şi 
diverse reflecții despre probleme de 
actualitate ale anului 2005 (spre exemplu, 
cazul Tanacu). Ultimul text, intitulat 
„Dumnezeu în temniță’, vorbeşte despre 
sistemul concentraționar românesc şi 
experiența sa de deținut politic. 

Rotonda plopilor aprinsi. De dincolo de 
ape este o carte-document din care transpare 
spiritul viu, rafinat, cultivat şi totodată dedicat 
semenilor al Înalt Prea Sfintitului Părinte 
Bartolomeu, respectiv al scriitorului Valeriu 
Anania, care „înainte de a fi un tandru, subtil, 
generos, dar sagace observator al celui pe care 
şi-a propus să-l picteze, este un meșter al 
ramei.” (Dan C. Mihăilescu). Și continuând 
ideea prefatatorului ediţiei, putem spune că 
rama memorialistului Valeriu Anania, dincolo 
de fineţea lucrăturii, îşi transferă lumina 
mărturisitoare asupra întregului tablou. 


PUBLICISTICA 


işcarea literară Y 15 


Mitropolitul Bartolomeu Anania 
sau portretul ca act de recunoștință 


Andrei MIC 


Rotonda plopilor aprinsi este o carte 
publicată pentru prima dată de către Valeriu 
Anania,  bine-cunoscut ulterior drept 
Arhiepiscopul Vadului, Feleacului şi Clujului 
şi Mitropolitul Clujului, Albei, Crişanei si 
Maramureşului, Bartolomeu Anania, la 
Editura Cartea Românească din Bucureşti în 
anul 1983. Scopul acesteia este de a ne 
contura portretele unor personalități literare pe 
care autorul le-a cunoscut de-a lungul vieții 
sale şi care şi-au pus profund amprenta în 
formarea sa. 

Prefaţa semnată de către criticul literar 
Dan C. Mihăilescu deschide cea de-a cincea 
ediție a lucrării de față, publicată la editura 
clujeană Limes în 
anul 2005, în care 
evocă unicul său 
contact cu mitropo- 
litul. În acel mo- 
ment, a regăsit în 
personalitatea aces- 
tuia „amestecul atră- 
gător de reverie şi 
impetuozitate, de 
forță fizică şi spirit 
de fineţe, de intuiție 
afectuoasă şi deter- 
minare”. Totodată, 
ne oferă o descriere 
a naturii duble de 
preot şi scriitor a autorului precum şi o analiză 
a acestui volum, marcând că „textura scrisului 
său aliază metafora etică [...] cu detaliul 
picant, crochiul psihologic, detaliul biografic 
şi aromele specifice atmosferei patriarhale — 
cu propriile-i impulsuri introspective”. 

Cronologia elaborată de către părintele 
Ştefan Iloaie, în care reconstituie într-o 
manieră esentializatá biografia lui Valeriu 
Anania, prefigurează Cuvântul înainte 

(preluat ad litteram din prima ediție), în care 
Înalt Prea Sfintia Sa subliniază că Marin 
Preda a fost unul dintre scriitorii care l-au 
stimulat să întocmească această carte. De 
asemenea, ne prezintă metodologia şi 
motivele realizării lucrării de față, în care se 
îmbină biografia ŞI autobiografia, 
documentarea şi experiența personală, notând 
că demersul său „explică ce am căutat eu în 
viața unor oameni, ce au căutat ei în viața 
mea, ce şi cât am învăţat — sau nu am învăţat — 
de la ei, urmele lăsate de paşii lor pe propriile 
mele poteci”. 

Tudor Arghezi reprezintă primul şi cel 
mai consistent portret al acestui volum, în 
care observăm cum Valeriu Anania redă cu 
multă precizie personalitatea poetului. 
Momentul în care şi-a dorit sá îl cunoască 
deoarece îi admira poezia și cel în care l-a 
întâlnit emoţionat pentru prima dată (iunie 
1942) reprezintă câteva dintre contribuțiile 
acestui portret, menite să ne demonstreze 
crearea unei prietenii speciale între cei doi 
intelectuali. Îl percepea drept un om 
credincios, discret, modest, riguros, singuratic 
şi spontan, care l-a sprijinit şi stimulat 
permanent în formarea sa literară, atrăgându- 
ne atenția că „între scrisul lui Arghezi și 
rostirea lui prin viu grai nu era aproape nici o 
deosebire”. În acelaşi timp, autorul ne descrie 
casa lui Arghezi de la Mărţişor, diferite 
evenimente din viața sa duhovnicească sau 
trăite alături de poet precum și momentul 
fondării şi existenței pasagere a revistei sale, 
„Dacia Rediviva”. Nu în ultimul rând, ne 
reconstituie lapidar atmosfera din timpul celui 
de-al Doilea Război Mondial, în care „lumea 
de din jur de Mărţişor era bântuită, până la 
margini, de război, sărăcie şi moarte [...]. 
Soldații, de toate felurile, împânziseră 
meridianele și puteau fi văzuţi oriunde”. 


În Gala Galaction, ni se înfățișează 
imaginea unui preot şi scriitor misterios, pe 
care mitropolitul l-a cunoscut la un cenaclu 
literar din Cluj (1946). Ulterior, în timp ce 
urma studiile Facultăţii de Teologie din 
București, unde i-a fost profesor universitar, 
admirația sa față de Galaction a crescut, 
considerându-l un om credincios, sincer si 
umil. Cu toate acestea, vizita sa la casa 
scriitorului aflat în pragul morții reprezintă 
cea mai emoţionantă scenă a acestui portret. 
Astfel, autorul mărturiseşte că „m-am așezat 
alături de bătrân, în genunchi, i-am luat mâna 
dreaptă, i-am sárutat-o şi am ţinut-o apoi 
într-a mea [...]. Atunci, mi s-a dat părerea că 
în podul palmei mele a tresărit, pentru o 
secundă, degetul său cel mijlociu [...]. 
Semnul acela putea să arate că bătrânul știe tot 
ce se petrece cu el şi împrejurul său. Nu era 
vorba de o comă prelungită, ci de drama unei 
conştiinţe”. 

Anton Holban ne dezvăluie portretul 
unui profesor şi a unui scriitor devotat carierei 
didactice si literare, care l-a inițiat pe tânărul 
mitropolit în cunoașterea literaturii române şi 
universale si a muzicii clasice, regásind în el 
„un amestec de gravitate si inocentá, de 
tristețe şi frenezie, de spaimă si vitalitate”. 
Deşi autorul îl percepea la un moment dat 
drept „obsedat de ideea morții şi că purta în el 
o pustiitoare spaimă de neant”, 1-a fost mereu 
recunoscător deoarece l-a încurajat permanent 
să se dezvolte în plan poetic. 

Victor Papilian surprinde destinul Înalt 
Prea Sfinţiei Sale care, fiind marcat de 
neputinta sa de a mai iubi, a părăsit 
mănăstirea Polovragi cu scopul de a-şi găsi un 
nou rost în viață, hotărându-se să urmeze 
studii de medicină la Universitatea Daciei 
Superioare din Sibiu (astăzi, Universitatea 
Babeş-Bolyai din Cluj-Napoca). Astfel, în 
anul 1943, l-a cunoscut pe Victor Papilian, 
care a fost pentru el un adevărat mentor, 
deoarece l-a sprijinit de la bun început şi i-a 
schimbat fundamental viaţa. L-a perceput 
drept un om cinstit, iubit şi riguros, cu 
preocupări multiple, care l-a stimulat să 
persevereze în cunoaşterea medicinei, deşi, în 
acea perioadă, autorul studia concomitent atât 
acest domeniu, cât şi muzica şi teologia. De 


asemenea, ni se prezintă perioada studiilor 
sale clujene ca urmare a relocării universității 
(1945), în care, deşi avea o situaţie materială 
modestă, continua 
să se dedice facul- 
tății şi cenaclului 
literar condus de 
către Papilian. Nu în 
ultimul rând, obser- 
văm că, în 1946, 
mitropolitul a reve- 
nit la Bucureşti, 
unde, la scurt timp, 
l-a reîntâlnit pentru 
ultima dată pe 
mentorul său în 
spitalul Colentina, 
aflând printr-o telegramă anunțul morții sale 
(1956). 

În Lucian Blaga, autorul ne creionează 
portretul scriitorului, pe care l-a cunoscut la 
Cluj pentru prima dată în anul 1947 şi, 
ulterior, în casa unei prietene de-a acestuia, 
Eugenia Mureşan. La finalul acestei întâlniri, 
Bartolomeu Anania l-a condus pe scriitor 
acasă pentru a-l reîntâlni abia în 1956, când 
l-a vizitat la Biblioteca Centrală Universitară 
din Cluj-Napoca, unde acesta era bibliotecar. 
Astfel, mitropolitul ne destăinuie că „în biroul 
spaţios, cu mobilier simplu, de metal, m-a 
întâmpinat un alt Blaga, un Blaga încărunțit, 
cu faţa mai puţin prelungă si cu umerii mai 
puţin înalți, un Blaga deloc hieratic şi distant, 
un Blaga uman, umanizat, cald, aproape 
euforic”. Ulterior, l-a reîntâlnit pentru ultima 
dată în 1958, iar, după moartea scriitorului, a 
continuat sá îi admire viaţa si opera. 

lon Luca marchează portretul unui 
dramaturg pe care Înalt Prea Sfintia Sa l-a 
apreciat încă din adolescenţă si l-a luat drept 
principalul său reper în conturarea 
dramaturgiei sale, ajungând să îl cunoască la 
Cluj în anul 1946. L-a descris drept un om 
orgolios, „cu chipul sever şi uşor prelung, 
fruntea nu prea înaltă, părul sărac, trupul bine 
legat, îmbrăcat însă mediocru”, iar în piesele 
sale de teatru a descoperit dinamism, precizie 
şi prospeţime. Totodată, regăsim descrieri 
sugestive asupra unor momente petrecute 
alături de dramaturg în anii '50 la casa 

acestuia din Vatra Dornei, de Lucian 
Teodosiu si Victor Eftimiu (pe care i-a 
cunoscut în aceeaşi perioadă). În cele din 
urmă, mitropolitul ne atrage atenţia că, deși 
Ion Luca a fost un literat prolific, profund 
angajat în conturarea dramaturgiei sale, 
predomină şi astăzi o anumită ignoranță din 
partea scenei literare româneşti asupra 
reeditării şi promovării operei sale. 

Marin Preda ne redă tranziţia de la 
relația formală la prietenia adevărată dintre 
Valeriu Anania si scriitor. Initial, autorul 
sublinia că lucrările lui Marin Preda „îmi 
creaseră imaginea unui intelect mai degrabă 
robust decât ager şi a unui talent care asudă 
din greu asupra paginii născânde”, iar „ca 
director de editură [Cartea Românească], mă 
primea cu amabilitatea curentă faţă de un 
autor care nu-i anunța dificultăți”. Ulterior, 
publicarea unor lucrări literare la editura 
scriitorului precum si sprijinul bibliografic 
oferit acestuia (care se afla în timpul 
elaborării romanului Cel mai iubit dintre 
pământeni) de către Valeriu Anania (volume 
dedicate Sfântului Apostol Pavel), reprezintă 
etapele care au conturat prietenia celor doi 
intelectuali. 

În V. Voiculescu, descoperim portretul 
unui erudit pe care Înalt Prea Sfintia Sa l-a 
cunoscut drept un om bun la suflet, demn, 
modest, dornic de cunoaștere şi linişte lăun- 
trică, care a trăit o viață discretă si zbuciu- 
mată, dar care „nu era în stare să se supere pe 
nimeni. Nu l-am auzit niciodată vorbindu-l pe 
cineva de rău, clevetind, insinuând”. Acest 
portret poate fi considerat atât ca un omagiu 


închinat lui Vasile Voiculescu, care l-a 
sprijinit pe autor în cariera sa literară şi 1-a 
oferit sfaturi constructive în timpul redactării 
piesei sale de teatru, Miorița, cât, mai ales, ca 
un apel adresat intelectualității în vederea 
editării integrale a operei scriitorului. De 
asemenea, remarcăm reflectiile mitropolitului 
dedicate activităţii sale din cadrul cenaclului 
literar condus de către Barbu Slătineanu, dar, 
mai ales, versurile poeziei sale, Miezonoptică, 
asupra căreia Vasile Voiculescu a scris un 
Adaos, care completează în mod armonios 
poezia autorului. 

La finalul volumului, regăsim un colaj 
de Referinţe critice, care cuprinde o serie de 
recenzii dedicate lucrării de față, fiind 
semnate de către numeroşi literați (Constantin 
Cubleşan, loan Alexandru, Șerban Cioculescu 
etc.). 

În concluzie, reeditarea lucrării de faţă a 
reprezentat un demers necesar deoarece ne 
înfăţişează o serie de portrete revelatorii, 
menite să surprindă contactul pe care 
scriitorul Valeriu Anania/mitropolitul 
Bartolomeu Anania l-a avut cu scriitori 
remarcabili. Prin parcurgerea acestui volum, 
descoperim aspecte mai mult sau mai puțin 
cunoscute din viața şi opera unor personalități 
ale scenei literare româneşti. În contextul 
împlinirii a 100 de ani de la nașterea, 
respectiv a 10 ani de la stingerea din viaţă a 
Înalt Prea Sfinţiei Sale, aceste portrete ne 
dezvăluie un erudit, care a fost permanent 
recunoscător față de oamenii care au avut un 
rol semnificativ în conturarea vieţii sale 
duhovnicești si literare. 

Catapeteasma nopții (detaliu) 


Pe o inimă de copil 


Olimpiu NUSFELEAN 


Într-o vreme, ajungînd, ca de obicei, 
acasă de sărbători, participînd la liturghia din 
satul meu, eram atent la cuvintele de 
învățătură trimise enoriașilor din bisericile 
Mitropoliei Clujului, Albei, Crişanei şi 
Maramureşului  rostuite de mitropolitul 
Bartolomeu Anania. Desigur că pe unele, rar, 
le auzeam din gura mitropolitului, pe altele le 
urmăream pe internet, precum cea mai 
frumoasă (socotită) predică la Adormirea 
Maicii Domnului de la Mănăstirea Nicula. 
Dar pastoralele citite de preot într-o biserică 
sătească îmi atrăgeau în mod special atenţia. 
Ceea ce îmi stîrnea curiozitatea — o curiozitate 
să-l zic... mireană — era o anumită 
,discrepantá” dintre text şi ascultător. Textul 
era foarte elaborat în dimensiunea literară, cu 
trimiteri livresti aparte, „savante” as zice, iar 
publicul era unul obişnuit, de oameni ai 
pămîntului sau ai unor meserii mărunte, 
ascultători care nu dispuneau de o cultură 
înaltă, la nivelul textului. Dar, cred, 
mitropolitul ştia cui se adresează, unor 
interlocutori cît se poate de diverşi, dar nu-și 
elabora textul într-o cheie medie, ci în 
conformitate cu înălțimea sa nu doar de 
credință, ci si de crez literar, de atitudine 
intelectuală, servind spiritul si rostindu-se 
adesea împotriva poluării sau  ignorării 
acestuia. Aşa precum, în predica la Adormirea 
Maicii Domnului, se spunea că, la icoana de 
la Nicula, ce lăcrimează, creştinii „vin cu 
lacrimile lor de acasă”, izvorite din diferite 
dureri, dar întîlnind aici lacrimile de bucurie 
ale Fecioarei, ale sărbătorii, „predicatorul” 
venea, în discursul pastoral, (si) cu lacrimile 
dragostei sale, ale literaturii, ale poeziei. Căci 
e nevoie de o fárimá de suflu poetic pentru a 
ieşi din obișnuit, din convenţional, suflu pe 
care îl pui într-un discurs rostit cu drag pentru 
toți cei dispuşi să te asculte. Poetul nu se 
dezmintea în ínsotirea arhiereului, a păstorului 


de oameni, citi îi erau dați acestuia pentru 
păstorire. 

Desfășurîndu-se ca poet într-un 
modernism... aşezat, urma o linie poetică 
strict religioasă. Nu doar ilustra nişte teme 
biblice, cum se mai obisnuieste în modernism, 
ci le exprima, le da carnatia credinţei, cum se 
cuvine să scrie poezie cei ce slujesc în altar. 
Inima de copil, de 
copil al cuvîntului, 
palpită în text pre- 
cum si în gesturile 
sacramentale, vie şi 
insufletitoare. Chi- 
pul matricial al 
mamei dă suflu 
duratei. În poemul 
Pieta, poetul se 
împotriveşte dispa- 
ritiel mamei, refuză 
o asemenea dispari- 
tie, chiar dacă sce- 
nariul biblic implică 
un anumit „scenariu” de retragere a ființei 
telurice din existență. „Toate mamele mor,/ 
dar a mea/ nu poate să intre’n pămînt.”, zice 
poetul. Am putea identifica aici o tendință 
eretică, un refuz al firescului biblic, dacă nu 
am recunoaşte o îndoială argheziană, care să 
ducă la o mai bună afirmare a sacralității 
ritualurilor noastre de intrare si ieşire din 
lumea pămîntului. Ritualul e desfăcut: 
„Stingeți făcliile,/ luați-i banul din palmă.”, 
pentru că mama e hărăzită trăirii intense în 
raport cu încercările existenței: „Sufletul ei 
arde/ prin toate vămile vieții.” Trecerea s-a 
petrecut de-a lungul întregii vieți, nu-i nevoie 
de un moment care să o marcheze, ființa și-a 
împlinit rostul prin stricta-i fiintare: „Vedeți 
ce mică s-a făcut?/ Tronul a devenit de prisos. 
(nu inutil, în principiu, n. n.)/ S'a strîns pe 
bucuriile ei/ ca o păpușă/ pe o inimă de copil.” 


VALERIU ANANIA 

În fond, toate cele lumești, în căutarea lor de 
adevăr şi frumuseți, se întorc, se recunosc 
într-o inimă de copil, care pulsează uneori în 
trăirile noastre, mai tare sau mai timid. Mai 
marile sau mai micile noastre bucurii sînt 
validate de pulsiuni inocente, pe care unii 
dintre noi le ascun- 
dem bine în vesmin- 
te  cinice. Gesturl 
prin care îi salvăm 
+ Ja ys pe cei dragi. Gesturi 
AAA pe care cerul si le 

IMN asumă: „Lăsaţi-mă 
s'o iau în brate,/ s'o 
string la piept, şi 
aşa/ ca pe o jucărie 
cereascá/ sá i-o duc 
tatălui meu.” Reîn- 
toarcere?  Convie- 
tuire în eternitate? 
„O deschidere către cer”?, cum ar zice Cornel 
Ungureanu. Pe care o servește poetul şi 
clericul deopotrivă. 

În evocarea fiinţei, poetul angajează 
ancestralul tot asa cum trăiri actuale. Motive 
ce tin de tradiție, unele de inspiraţie folclorică, 
dar şi din cotidianul umil, ca şi strict biblice 
sau culturale se întîlnesc îngemănate în versul 
lui Valeriu Anania. Sufletul hoináreste prin 
cer (Poem pentru suflet), filele „se întorc 
peste toate zilele” (Cintec), în rotirile timpului 
„apusul părea-va un vîrf de Golgotă” (În 
nopti...), descifrarea tainelor liturgice 
înseamnă înălțare de altar, cînd întîlnirea 
verbului hristic cu verbul poetic duce spre 
descoperirea privilegiilor luminii: „Urcînd şi 
coborînd pe fir de grai —/ minune nouá-n 
limba mea gîngavă —/ vei împleti cereasca-ne 
voroavă/ rămasă-ascunsă'n raza unui rai.” 
(Versuri pentru versul meu), asumindu-si 
încercarea de a se raporta la jertfa hristică: 
„Căci, poposind din neguri, din lut, din 
Dumnezeu,/ cu greu toiag de cuget băteam la 
poartă eu,/ să intru si tăria cu rana s'o másor/ 
si-apoi să urc, pe coate, la cortul din Tabor.” 


EMINESCULUI 

(Facerea) Apoi un ecou al statorniciei 
ultragiate, ce vine pînă în zilele noastre: „Ai 
mei s'au scris pe-o carte la catarg:/ azi e 
portul plin de noutáti.// Toate-ale ţării suflă 
pretutindeni;/ ţara, nu, căci patria-i pămînt.” 
(Străinătate)  Patria-i distrusă, una cu 
pămîntul, cum s-ar zice? Sau patria-i telurică, 
adică temeinică? Încrederea în trăirea înaltă, 
desfácutá din  spuzele neputinței, este 
spornică, întemeietoare, refacere a luminii 
întremătoare: „Voi, munţi înalți, mai creșteți 
din ce ninge,/ voi, ape largi, sporiti-vá spre 
larg./ Din focul meu nimic nu se va stinge/ cît 
sîmburii luminii se mai sparg.” (O viatá-a 
fost) 

„Într-o întrecere metaforică de definiri 
aforistice”, de meditaţie profundă, cum ar zice 
Constantin Cublesan, este elogiat poetul 
national (Imn Eminescului), într-un gest de 
sensibilizare a tradiției autohtone, sau, mai 
ales, după cum conchide Petru Poantă, în 
„Ideea creștină a zeificării omului. Evoluţia 
unui poet se înscrie în ordinea anotimpurilor, 
în organizarea cosmosului. Retragerea lui din 
lume este emblematică: „Nu plingeti că poetul 
prea tînăr ni s'a dus,/ ucis de albul nopţii, de 
friguri şi nepace./ Nu cu desfríu de lacrimi 
litanie-i vom face/ ci'n cosmică tăcere de 
spectru recompus/ [...]/ Poetul pleacă singur 
spre vesnica-1 odihná/ cînd cartea lui rămîne 
neodihnitá'n veac.” (Echinox) 

Semnificativă, în arta poetică, se 
dovedește influența argheziană, dar si, potrivit 
lui Petru Poantă, „pregnanța statuará a 
versului şi voluptatea ascetică a unui limbaj 
cu un vag iz de carte veche, dar forjat după 
tiparele modernismului interbelic.” Dar, 
dincolo de aspectele formale, există tumultul 
trăirii creştine cuprinse în versuri tulburătoare. 
Lacrima poetică pusă în idei şi gesturi. Cornel 
Ungureanu vorbea de o „re-teritorializare a 
lumii româneşti” realizată prin opera mitropo- 
litului. E, aici, şi o ,,re-teritorializare” a 
lirismului de trăire creştină, a trăirii inefabile 
îngemănate cu ruga și ritualul religios. 


La masa Înaltului 


Mircea Gelu BUTA 


Mântuitorul nostru lisus Hristos nu s-a 
sfiit să participe la mese, dând cu această 
ocazie învățături şi rostiri de propoziții 
netrecătoare si definitive despre aceste 
prilejuri. Deseori m-am întrebat, de ce despre 
mese? Răspunsul l-am găsit la „mesele 
Înaltului”, unde am înțeles că acestea 
reprezintă în cele din urmă temeiul 
comuniunii şi nădejdea comeseniei, adică 
ceva situat dincolo de o simplă petrecere, o 
lucrare multiplă cu consacrare şi rezonanță 
divină. Un prilej prin care Domnul a reuşit 
să-şi facă de fiecare dată din comeseni 
apostoli, ucenici și discipoli. El Însuşi nu 
numai că este invitat, chemat, rugat să fie 
comesean, dar, la rândul Său, cheamă, roagă, 
invită la mâncarea pe care o va da. 

Deşi la mesele Domnului stau şi cei 
curati, dar şi cei necurati, si cei sănătoşi, dar si 
cei bolnavi, aceste evenimente provocate de 
Mântuitor se termină într-un final de bucurie, 
de mulțumire, de împlinire. Aşa am perceput 
eu „masa Înaltului”, plină de disponibilitate, 
care, adăugată la bucatele apetisante şi 
rafinamentul băuturilor, avea menirea de a 
furniza adevăratul gust al mâncării si 
generarea bunei dispoziţii. A fost chiar o 
dezbatere despre „Alimentaţie şi spiritualitate 
crestin-ortodoxá”, cu ocazia celui de al II-lea 
Seminar de Medicină și Teologie de la 
Bistriţa, din iunie 2003. Cina fusese 
organizată într-un salon al Hotelului Diana, 
iar, pe lângă Înaltul, printre invitaţi, făcea 
parte Părintele Profesor loan Ică Junior de la 
Sibiu, împreună cu distinsa sa soție, scriitorul 
Dan Ciachir, teologul Radu Preda, părintele 
loan Pintea şi subsemnatul. 

Deşi am fost rásfátati cu felurite 
delicatese, Înaltul a mâncat foarte puţin. De 
altfel mi-l amintesc ca un om întotdeauna 
ponderat. Prefera mezelurile şi brânzeturile pe 
care le uda în final cu o halbă de bere. Dacă 


părintele Ică şi preotul Pintea au fost şi ei 
reținuți, nu același lucru l-aș putea spune 
despre Dan Ciachir si Radu Preda, doi 
gurmanzi, plini de vervă, prinşi de mrejele 
comuniunii. 


IPS Bartolomeu, Mircea Gelu Buta 


Cu toţii eram nerăbdători să ascultăm 
poveștile Înaltului. Avea o artă neîntrecută de 
a relata întâmplări din îndelungata şi variata 
experienţă a vieţii sale, subliniind cu talent 
aspectele neprevăzute, când tragice, când 
comice. Uneori exprima în cuvinte duioase 
sau pline de amărăciune, contrarietátile, 
înfrângerile şi restristile propriei sale existente 
zbuciumate. 

— Înalte! Cum se descurcă Radu cu 
Revista Renașterea? Încercă părintele Pintea 
să rupă tăcerea. 

— Dragii mei! Meseria de redactor nu e 
un lucru ce trebuie minimalizat. Toţi marii 
scriitori, din câte ştiu eu, au fost ucenici în 
redacțiile unor reviste sau ziare unde învățau 
şi meserie, ajutând pe alții mai puţin 
înzestrați, câştigând şi ei câte o pâine, cum se 
zice. În tinereţe am reușit să mă lipesc pe 
lângă redacția de la Gândirea, a lui Nichifor 
Crainic, care își avea sediul undeva pe strada 
Domnița Anastasia. A mai fost şi Dacia 

Rediviva, o revistă pe care împreună cu câțiva 
prieteni ne-o doream să fie numai a noastră, o 
revistă literară adevărată, pe care o puteam 
vinde la chioșcuri. Tin minte că ultimul 
număr, dedicat lui Eminescu, cam patruzeci 
de pagini, am reuşit să-l plătesc din salariul 
primit de la jupânul Manole Șerbănescu, pe 
care l-am convins să mă angajeze chelner în 
salonul şi grădina localului „La Aprodu”. Era 
o obisnuintá în acele vremuri ca studenții fără 
posibilităţi să se angajeze pe timpul verii. 


Îl 
Dan Ciachir, Maria-Cornelia Icá Jr., Mircea Gelu Buta, loan Icá 
Junior, IPS Bartolomeu, loan Pintea, Radu Preda la al II-lea 
Simpozion de Medicină și Teologie — Bistriţa — 2003 


— Știm că exista o antipatie publică între 


Crainic şi Arghezi, interveni Dan Ciachir. 

— Am ţinut la amândoi în felul meu, 
pentru că de la fiecare aveam ceva de învăţat. 
Cu timpul însă viața m-a îndepărtat de 


fermecătorul dascăl de teologie şi mi-am 


apropiat sufletul de cel al herminului bolnav. 


Temperament dinamic, pasional, uşor 
inflamabil, Radu Preda se simţi dator să 


intervină: 

— loane! Sunt convins că ne-ar merge 
tuturor mai bine dacă am fi „puţin boieri” unii 
față de ceilalți. 


— Măi, Radule! Tocmai tu..., replică 


zâmbind părintele Pintea. 
Pornită parcă dintr-o cugetare lăuntrică, 


vocea profesorului Ică Junior se făcu auzită 


din partea de masă unde fusese aşezat: 

— Dacă individul e expus seductiilor, 
scepticismului, profanării şi anarhiei, cetă- 
teanul e expus seductiilor colectivist totalitare. 
Persoana însă rupe cercul „orizontal” vicios 


între individualism şi colectivism, aducând 


prin virtuțile credinţei, speranței şi iubirii o 
nouă axă de referință, 

„verticală”, axa 


transcendentei personale, a Dumnezeului tri- 
unic... 

— Prin credință şi har, persoana 
depăşeşte atât individul orbit şi egoist, cât şi 
cetățeanul aservit necondiționat colectivitátii, 
mă simții dator să adaug. 

— Cum se face că d-voastră, un om de 
dreapta, ați fost apropiat de Arghezi, care, 
lucru ştiut, era într-o relație bună cu evreii, 
întrebă Dan Ciachir. 

Făcând o fortare de întoarcere în timp, 
Înaltul mărturisi: 

— L-am îndrăgit mult pe Arghezi. Purta 
în sine nostalgia unei vieți monahale prin care 
trecuse ca un meteor. Nu ştiu ce l-a determinat 
să bată la poarta mănăstirii Cernica, dar ştiu 
că, din cauza unei aventuri amoroase, în urma 
căreia a rezultat un băiat, a trebuit să renunţe 
la sutană. 

Bun cunoscător al picanteriilor bucureş- 
tene, Dan Ciachir completă: 

— Această legătură tainică a lui Arghezi 
s-a consumat cu Constanța Zissu. 

— Maestrul nu mi-a vorbit niciodată de 
prima lui căsătorie, dar nu mi-a tăinuit faptul 
că avea un fiu care trăia la Paris. Avea el nişte 
taine ale lui sufleteşti, pe care le lăsa în 
conversație doar să mijească, sensibile ca 
nişte mimoze. De altfel, cu mulți ani în urmă, 
cred că prin 1957, mi l-a prezentat pe Eliazar, 
deja renumitul cineast Eli Lotar. Cu această 
ocazie le-am facilitat o întâlnire cu patriarhul 
Justinian. 

-Dar cu Barutu ce s-a întâmplat? 
continuă Dan Ciachir discuția. 

— Uite! O să vă destăinui în premieră un 
moment în care Arghezi s-a intersectat cu 
destinul meu biografic. 

Gravitatea vocii ne zgândări 
curiozitatea. O mărturisire în premieră a 
Înaltului nu putea decât să ne măgulească. 

—De la început vreau să mă rog de 
iertare dacă aceste amintiri vor tulbura ceva 
din îndelungata și sfânta intimitate sufletească 
pe care am avut-o cu Arghezi. Era prin anul 
1949. M-am gândit să-i fac o vizită spre seară. 
Când mi-a deschis uşa, aveam în față un om 
deosebit de speriat. A privit pe după ochelarii 
enormi în susul si în josul străzii, după care 
mi-a soptit, cam palid, că fusese călcat de 


„securitate”. „L-au ridicat pe Barutu! Nevastá- 
mea e distrusă, plânge ca după mort”... 

Am fost luat prin surprindere. „Credeţi 
că Barutu are ceva compromitátor?”... 
Răspunsul má năuci: „Nu el... Eu!”. 

Sub tensiunea  aşteptării, maestrul 
încercă să se confeseze. Era vorba despre un 
prieten medic care, cu ceva timp în urmă, îi 
încredințase lui Arghezi un geamantan cu 
documente legionare şi pe care nu avea 
curajul să le distrugă. Printr-o pornire de 
bravură tinerească m-am grăbit să-i ofer 
serviciile şi să-l scap pe poet de obiectul 
indezirabil, gest care peste ani îmi va fi 
răsplătit cu ani grei de puşcărie la Aiud. 
Iniţial, am ascuns documentele la Patriarhie, 
iar mai apoi, prin bunăvoința unui vechi 
prieten, stareţul Beniamin, pe locul 
cuptoarelor brâncovenești de la mănăstirea 
Polovraci. Am fost arestat în primăvara anului 
1958, când securitatea încerca cu orice preţ 
să-l compromită pe Patriarh. Chestia cu valiza 
era doar un pretext pentru a putea fi ridicat 
printr-o procedură legală. Vreau să cred că 
Arghezi, care între timp ajunsese deputat în 
Marea Adunare Naţională, nu a aflat niciodată 
despre acest incident sau poate nu dorea să 
ştie. Oricum l-am informat pe Barutu, dar 
acesta s-a scuzat că Arghezi avusese o 
congestie cerebrală şi era ținut sub strictă 
supraveghere medicală, acasă, la adăpost de 
stări emotive externe. Acum când mă 
gândesc, totul suna ca o scuză pentru a-i 
acoperi poetului lipsa unui caracter puternic. 

— În anul 1955, Arghezi a fost primit în 
Academie la insistențele lui George 
Călinescu, completă Dan Ciachir. 

Golirăm în tăcere paharele, marcați de 
grozăvia destăinuirii. 

— Înalt Prea Sfintite! N-am ieşit cam 
tulburati din cele patru decenii de comunism, 
pentru a pricepe că de binele celuilalt depinde 
binele nostru? 

— Radule! Interveni părintele Icá. Este 
posibil. S-ar putea însă să avem nevoie 
precum poporul evreu, care a pribegit prin 
pustia Egiptului, nu de douăzeci de ani, cum 
spune un „prezicător” ci de patruzeci de ani. 

Dând gânditor din cap, Înaltul îngână: 


—Da! Noi am reuşit să comprimăm 
istoria de o manieră uluitoare, fapt care 
contribuie după părerea mea la buimăceala în 
care suntem. 

— Domnule  Ciachir! Drumul de la 
comunism şi economia centralizată la 
democrația cu paradigmă liberal-democratá si 
piață liberă l-am parcurs în douăzeci de ani. 
Ori, în condiții normale, asta s-ar fi petrecut la 
nivel de secole, continuă Radu Preda. 

— Eu cred că încă continuăm să gândim 
în forme socialiste, pesimiste mai bine zis. 

— Gelule! Mai trebuie să şi înjuri! Te 
mai dai jos, mai pocnesti pe unul, altul. Există 
un divorț în toată regula între culmea 
rafinamentului tehnic si bădărănia celui care 
se foloseşte de instrument, sări Radu Preda. 

— Poate n-ar strica să fim puţin boieri, 
pentru că şi Dumnezeu a fost boier. A stat la 
masă cu toată lumea, n-a refuzat pe nimeni, a 
fost respectuos, n-a judecat pe nimeni în 
funcție de meserie, de păcate sau de contul din 
bancă. 

— Domnul Ciachir are dreptate, interveni 
Înaltul. Dar să ştiţi că este un exerciţiu tare 
dificil. 

— Înalt Prea Sfintite! Ce mai e nou pe la 
Patriarhie? întrebă provocator Radu Preda. 

— Sunt nemulţumit oarecum de Patriarh, 
pentru imixiunile politicului în Biserică. 
Aceasta se face prin intermediul unui episcop 
la îndemnurile premierului Adrian Năstase. 
Or, Biserica poate pierde încrederea 
credincioşilor, dacă devine un jucător politic. 
Biserica are o singură modalitate pentru a-i 
influența pe cei puternici sau pe cei lipsiți de 
putere, pe bogaţi şi pe săraci, pe cei educați şi 
mai puțin educați, predicând Cuvântul lui 
Dumnezeu. Am avut o discuție, zilele acestea 
cu Prea Fericitul Părinte Teoctist, ce-i drept 
destul de tensionată, în legătură cu implicarea 
Bisericii în politică. 

— Este greu de crezut că puterea politică 
va rezista ispitei de a folosi Biserica pentru 
a-şi atinge propriile scopuri, interveni 
părintele Ică. 

— Poate ar trebui sá ne inspirăm din 
abilitățile Bisericii Ortodoxe Bulgare sau 
Ruse, completă Dan Ciachir. 

— Sunt destul de circumspect, conchise 
Înalt Prea Sfinţitul. 

— Reacțiile oficiale ale ierarhiei orto- 
doxe la noua realitate politică şi socială 
românească au fost destul de ezitante si s-au 
situat în general 
pe linia vechilor 
reflexe  „simfo- 
nice”, interveni 
părintele Ică... În 
loc să demareze 
procedura de s- 
eparare de stat, ea 
se multumeste cu 
o autonomie rela- 
tivă si cu reven- 
dicarea caracte- 
rului ambiguu de 
instituție  „națio- 
nală”. Nu ştiu 
dacă salarizarea 
preoților, princi- 
palul motiv, merită acest lucru. 

— Ei! Nici chiar asa... Sări părintele 
Pintea. Mai este învățământul religios din 
şcoli şi asistenta religioasă din armată, 
spitale... 

— Poate cel mai surprinzător lucru este 
că Biserica Ortodoxă Română nu a reușit încă 
să-şi definească o doctrină socială proprie... 
continuai eu. 

— Gelule! Te rog comandă o sticlă de 
Courvoisier, mă îndemnă Dan Ciachir. 

— Cu plăcere! Sper să fie original. 

-Un cognac adevărat trebuie sá 
reuşească să încânte toate simţurile. De la cel 
vizual, prin culoarea intensă pe care o are, la 
cel olfactiv, prin buchetul degajat, şi până la 
cel gustativ, prin îmbinarea perfectă a 
aromelor, tinu să ne precizeze Dan Ciachir. 

După ce ospătarul ne turnă licoarea 
misterioasă, iar paharele fuseseră încălzite în 
căldura palmei, pentru ca aroma inconfun- 
dabilă să fie eliberată, am toastat în sănătatea 
Înaltului, pe care în timp ce rostea rugăciunea 
de mulțumire la sfârşitul mesei, l-am simțit 
liniștit şi despovárat: „Veselitu-ne-ai pe noi 
Doamne, întru făpturile Tale şi întru lucrul 
mâinilor Tale ne-am bucurat. Inundatu-s'a 
peste noi lumina feţei Tale, Doamne. Dat-ai 

veselie în inima noastră din rodul grâului, al 
vinului si al untului-de-lemn, ce s-au înmulțit. 
Cu pace ne vom culca şi vom dormi...” 

A doua zi, după oficierea Te Deum-ului, 
Înalt Prea Sfinţitul deschise Al III-lea Seminar 
de Medicină si Teologie cu următorul Cuvânt 
de întâmpinare: 

„Dragi prieteni! Mă bucur din toată 
inima că această a doua sesiune — care se tine 
în acest splendid hotel din Bistriţa — are o 
participare atât de numeroasă. Acesta a fost şi 
motivul pentru care doctorul Buta a strămutat- 
o de la Arcalia, unde era un spațiu mai 
restrâns (deşi decorul vegetal era mult mai 
atrăgător); iată însă că această sală se 
dovedeşte foarte potrivită pentru domniile 
voastre, asistenţa, şi cred că aceasta va fi de la 
an la an mai numeroasă. 

Am văzut lista cu teme şi subteme, 
printre cele mai variate; am văzut lista 
vorbitorilor. Cred că va fi un seminar de înaltă 
ținută, cel puţin din ce văd. Eu n-aş putea să 
ofer decât o idee foarte generală. E vorba 
despre implicarea medicului si a preotului la 
căpătâiul bolnavului. 

Orice pacient dintr-un spital este un om 
suferind. Suferinta însă este un accident în 
istoria omului. Suferinta nu a fost creată de 
Dumnezeu, ea tine mai degrabă de ceea ce am 
putea numi o ontologie a răului. Ea este 
consecința păcatului. Aşadar, suferința nu 
avea ce căuta în lume, dar totuşi a venit în 
lume prin păcat, iar prin păcat a intrat 
moartea, asa cum spune Apostolul Pavel. În 
cele mai multe cazuri, suferinţa este o cauză a 
morții. De aceea prezența preotului si aceea a 
medicului sunt două prezente complementare. 
Fiecare face ceea ce are de făcut, fără să se 
excludă, dar si fără să se suprapună. 

Cred că fiecare are în fața o prioritate: 
medicul, dinaintea unui suferind, se găseşte în 
faţa unui duşman — boala, pe care trebuie să-l 
învingă; preotul are în față un prieten, omul, 
pe care trebuie să-l ajute. Să nu uităm că 
suferința, cu tot răul ei, a fost asumată de Iisus 
Hristos, în patimi şi pe Cruce. Dar ea nu s-a 
isprăvit acolo, se prelungeşte în fiecare 
suferind; în fiecare se găseşte un lisus Hristos, 
care ne va cere socoteală la Judecata de Apoi. 


Să nu uitam că aceste suferințe preconizate de 
Iisus sunt suferinţe fizice, nu morale. 

A-ti fi foame e o suferință fizică; a-ți fi 
frig, a fi străin şi ostenit, a fi în închisoare, a fi 
în spital... În toţi aceşti suferinzi, din orice 
categorie, se ascunde un lisus Hristos anonim, 
care îşi reasumă suferinţele şi se reaşează în 
faţa noastră. De aceea spun că preotul are în 
fața sa un prieten, care este lisus Hristos, pe 
care trebuie — pe care este obligat — să-l ajute; 
bineînţeles, cu mijloacele lui spirituale, aşa 
cum medicul caută să învingă inamicul, care 
este boala, prin mijloacele sale ştiinţifice (dar 
şi umane). Repet: acestea nu sunt caracte- 


ristici care se exclud, ci care devin comple- 
mentare, întregindu-se reciproc. 

Acesta cred eu că este rolul, pe de o 
parte, al preotului, şi, pe de alta parte, al 
medicului, în spital. Si cred că si din această 
perspectivă ar trebui abordate dezbaterile care 
vor avea loc în această sesiune a seminarului. 

Cu aceste puţine gânduri... binecuvân- 
tez începutul lucrărilor... şi vă doresc din 
toată inima — spre binele omului, spre 
învingerea dușmanului care este boala, şi spre 
apropierea prietenului care este lisus Hristos 
în omul suferind.” 

Însoţindu-l pe Mitropolitul Bartolomeu 
de la Bethleemul Nașterii la lerusalimul Invierii 


Menut MAXIMINIAN 


Copil fiind, pe Valea Tiblesului, l-am 
întâlnit pe Mitropolitul Bartolomeu în comuna 
natală, Spermezeu, acolo unde, de câte ori 
venea, era o adevărată sărbătoare. Nu 
întâmplător a fost 
declarat primul 
Cetăţean de Onoare 


VALERIU ANANIA 


Cartea desdlisá a Împărăția, | al acestei vetre 
“De la Betlocmud Magahi străbune care a dat 

da Jerusalimad Oman | primul episcop al 
ținutului, Macarie, 

crescut prin 


dragostea 
duhovnicească şi 
purtarea de grijă a 
Mitropolitului 
Bartolomeu, căruia 
i-a fost secretar şi 
care mai apoi l-a 
îndrumat spre toate treptele călugărești până a 
ajuns la cel mai înalt rang de episcop, fiind, în 
acel moment, cel mai tânăr înalt ierarh al 
Sfântului Sinod. De multe ori Episcopul 
Macarie îmi vorbea despre personalitatea 
marcantă a Mitropolitului Bartolomeu. L-am 
întâlnit adeseori la Mănăstirea Dobric, acolo 
unde slujesc încă de la înființare si vecinele 
mele, maica Bartolomea si maica Tabita. Îmi 
aduc aminte de  încurajările pe care 
Mitropolitul Bartolomeu i le adresa maicii 
starete Veronica, obştea trecând prin clipe 
grele, cum a fost momentul în care, după 
sfințirea Crucii pentru locul de temelie al 
bisericii, noaptea, Crucea a fost legată cu un 
lanţ de către cei care nu doreau o oază de 
ortodoxie în mijlocul unei comunități 
penticostale şi trasă cu un tractor prin tot 
satul. Despre modul în care s-au aşezat 
lucrurile la Dobric, Dumnezeu având grijă de 
fiecare în parte, presa vremii a consemnat în 
nenumărate articole. Apoi, în calitate de 

jurnalist, am avut bucuria de a-l însoți pe 
Mitropolitul Bartolomeu, timp de zece ani, la 
evenimentele religioase din județul nostru. De 
fiecare dată când venea Mitropolitul parcă era 
o zi de Paşti, atâta lume din toate colțurile 
județului venea să-l vadă şi să-i asculte 
cuvântul de învățătură. Cu toții ştim că avea 
reşedinţa de vară la Mănăstirea Piatra 
Fântânele, pe care a ctitorit-o şi pe care o 
îndrăgea foarte mult. Aici, ilustrul cărturar își 
găsea timp si pentru proiectele literare. 
Prezența Mitropolitului Bartolomeu în 
mijlocul unei comunităţi impunea un anumit 
respect pentru ierarh, acesta fiind foarte 
meticulos în ceea ce priveşte slujirea. La un 
hram al Mănăstirii Piatra Fântânele, la agapa 
de după liturghie, diaconul Mitropolitului a 
venit la mine și m-a rugat să-mi dau jos 
ochelarii de soare deoarece Mitropolitul este 
foarte atent la fiecare detaliu din jurul lui. Nu 
aveam ochelari de soare, ci ochelari de vedere 
care se închideau la culoare la soare şi eu 
tocmai intrasem în sală. Am învăţat atunci, 
dar şi într-o altă ipostază, când am vrut să mă 
ridic de la masă înaintea Mitropolitului pentru 
a merge să-mi redactez știrea, că trebuie să ai 
respect pentru înaltul ierarh şi că, în asemenea 
cazuri, el este cel care rânduieşte ce se 
întâmplă în prezenţa lui. L-am întâlnit la 
evenimentele culturale din Bistrița, 
rămânându-mi în amintire lansarea Bibliei, 
ediție jubiliară a Sfântului Sinod, la 
diortosirea căreia Mitropolitul Bartolomeu a 
lucrat peste zece ani. 

Suntem în anul centenarului nașterii 
unei personalități marcante a Bisericii 
Ortodoxe, ce merită a fi readusă în actualitate 
şi pentru tinerele generații. Membru de onoare 
al Academiei Române, Valeriu Bartolomeu 
Anania, în calitate de ierarh, scriitor şi om de 
cultură, a lăsat moştenire un adevărat tezaur 


spiritual şi cultural care poate fi regăsit si în 
testamentul său, toate drepturile fiind 
rezervate Fundaţiei Mitropolitul Bartolomeu, 
pe care a infiintat-o cu gândul de a acorda 
burse tinerilor care provin din medii 
defavorizate si a căror sclipire intelectuală 
merită a fi sprijinită. „Las toate drepturile 
mele de autor Fundației «Mitropolitul 
Bartolomeu», pe care am înființat-o, din 
economiile proprii, pentru a oferi burse 
materiale. Vreau ca drepturile mele de autor 
de pe urma Bibliei, la diortosirea căreia am 
lucrat 11 ani, să revină Fundației 
«Mitropolitul Bartolomeu»? scria în 
Testament Mitropolitul. În cuvântul de la 
înmormântare, episcopul Irineu Bistriteanul 
spunea: „grăuntele de bine şi frumos pe care-l 
purta în inimă l-a dezvăluit si l-a crescut din 
dragostea ce a avut-o pentru oameni. Întreaga 
sa viață, fiindu-i o simfonie a iubirii 
concretizată prin propovăduire si pastoratie... 
Cărturarul si scriitorul talentat, în toate 
scrierile sale literare, a comprimat rostiri 
sententioase, izvorâte din înțelepciunea de 
veacuri. A ilustrat un stil rafinat, meditativ, 
colocvial, elegiac, uneori ironic şi sarcastic, 
prin care a redat coordonate profunde și 
discrete ale existenței umane. De asemenea, a 
îmbinat cu talent literar viziunile teologice cu 
cele folclorice, evidențiind măreția spațiului 
nostru etnic”. 

Între poveştile legate de Mitropolitul 
Bartolomeu merită a fi menţionate şi cele ale 
prof. univ. dr. Mircea Gelu Buta, așezate 
într-o carte intitulată „Amintiri despre 
Mitropolitul Bartolomeu Anania”, apărută la 
Editura Mitropoliei Clujului, Renaşterea. 
Remarcăm binecuvântarea Mitropolitului 
Bartolomeu pentru ca directorul Buta, de la 
Spitalul Judeţean Bistriţa, să amenajeze un 
paraclis pentru bolnavii din spital. „Rareori 
am întâlnit pe cineva care să fi slujit cu atâta 
eficiență rosturile şi rostirea cuvântului, care 
pentru un moment îți iutea mersul sângelui 
prin fire, pentru ca apoi, imediat, să te 
învăluie cald și apropiat, evocându-ți în 
adâncul inimii amintirea unui tată pierdut în 
această viaţă, dar regăsit în chip miraculos pe 
pragul altarului si al eternității” scrie Mircea 


Gelu Buta, cel care a edificat trei biserici la 
spitalele din Bistriţa şi a inițiat primul seminar 
ortodox de medicină si teologie, alături de 
Mitropolitul Bartolomeu. Tot o bistriteancá, 
Beatrice Ştir, a editat cartea „Valeriu Anania — 
Publicistul”, ce surprinde bogata activitate în 
domeniul revuistic a Mitropolitului. 

Lecturând CV-ul, întocmit de părintele 
Ştefan Iloaie, apropiat al Mitropolitului, 
observăm încercările prin care a trecut 
ierarhul, însă de fiecare dată acestea i-au dat 
putere pentru a se 
înălța si a urca o 
nouă treaptă spiri- 
tuală. Operei sale 
scriitoriceşti, deo- 
sebit de bogată, va 
adăuga una de 
excepție: diortosirea 
şi adnotarea Sfintei 
Scripturi, după Sep- 
tuaginta, într-o 
limbă frumoasă şi 
curgătoare. Această 
lucrare o va elabora 
şi desăvârşi după 
alegerea ca Arhiepiscop al Vadului, 
Feleacului şi Clujului, la 21 ianuarie 1993. 
După cum mărturiseşte singur, această operă 
i-a solicitat peste zece ani de muncă de ocnas. 
Biblia aceasta, tipărită în anul 2001, a devenit 
şi ediția jubiliară a Sfântului Sinod. 

În cei 18 ani de slujire în Catedrala 
mitropolitană din Cluj-Napoca, ducând raze 
de lumină din inima Transilvaniei până 
departe la credincioşii din vârf de munte, 
părintele mitropolit a sădit în inima fiecăruia 
grăuntele adevărului, arătând calea spre 
mântuire prin practicarea unui ethos misionar 
autentic, prin diortosirea Bibliei spre înţelesul 
generaţiilor actuale, având şansa dată de 
divinitate de a fi si un scriitor de mare 
valoare, astfel încât, în predicile 
Înaltpreasfinţiei sale, întotdeauna, metaforele 
au fost punți de frumuseţe între suflete. 
Părintele loan Bizău îl integra pe arhiereu în 
rândul elitei episcopilor cateheti ai Bisericii 
Universale: Ignatie 'Teoforul, Irineu de Lyon, 
Ipolit al Romei, Atanasie cel Mare, Chiril al 
Ierusalimului, Ambrozie de Milano, loan 

Gură de Aur, Niceta de Remesiana, Vasile cel 
Mare, Petru Movilă al Kievului, Varlaam al 
Moldovei, Antim Ivireanul, Andrei Şaguna 
ş.a. 

Volumul Cartea deschisă a Împărăției. 
De la Bethleemul nașterii la Ierusalimul 
Învierii, apărut la Editura Polirom, reuneşte, 
în cele peste 470 de pagini, explicarea Sfintei 
Liturghii și cele 39 de scrisori pastorale de la 
Crăciun şi Paşti, precum și 3 pastorale 
speciale la Duminica Ortodoxiei rostite de 
Mitropolitul Bartolomeu. Cele două lucrări 
unite în paginile aceleași cărți aparțin genului 
omiletic, fiind  prefatate de studiile 
introductive ale pr. 
Jan Nicolae de la 
Alba Tulia şi pr. 
Vasile Gordon de la 
Bucureşti, care su- 
bliniază receptarea 
erminiilor liturgice 
şi a  Pastoralelor 
Mitropolitului Bar- 
tolomeu în orizontul 
teologiei românești. 
„Dintre liniile de 
forță ale personali- 
tății Mitropolitului 
Bartolomeu Anania, 
cea de propovăduitor al Evangheliei are toate 
şansele nu doar să-l descrie în profunzime, ci 
să-l facă roditor în continuare, mult dincolo de 
orizontul prezentului... Cartea Împărăției 
rămâne deschisă moștenitorilor catehezelor 
liturgice ale Mitropolitului Bartolomeu 
Anania” — mărturiseşte părintele Jan Nicolae. 
„Nu vă temeti de moarte pentru că ea nu 
există!” spunea în predicile sale mitropolitul. 
La trecerea lui de la cele vremelnice la cele 
veşnice spunea protopopul de Năsăud, pr. 
loan Dâmbu: „Cuvântul său va mai aduce 
roade bogate. E plină eparhia-i, ţara de 
Cuvintele lui care stau cuminţi şi priveghează 
asupra noastră din locuinţa lor. Ele, fără el, ni 
se mai oferă încă. Deşi plecat, el ne mai îmbie 
din potirul cuvântului”. Cartea deschisă a 
Împărăției — o însoţire liturgică pentru preoți 
şi mireni — vorbeşte despre celebrarea 
credinței sau dumnezeieștile noime ale Sfintei 
Liturghii despre care, în prefața acestei ediţii, 

părintele prof. univ. Jan Nicolae spune: „Și ca 
să mai menţionăm numele unuia dintre 
intelectualii ce au scris despre volum la 
apariția primei ediţii, îl pomenim pe Teodor 
Baconsky care spune că «se depăşeşte pe sine 
în văpaia rugăciunii”. 

Fiecare dintre credincioșii ortodocşi, fie 
prezenți la fiecare liturghie, fie cei care încă 
se mai întreabă ce înseamnă ortodoxia, ar 
trebui să citească acest volum în care 
Mitropolitul vorbește, de la nivel academic, 
pe înţelesul mirenilor, ce înseamnă ortodoxia 
şi, mai ales, Sfânta Liturghie, luând fiecare 
etapă a acesteia şi prezentând-o amănunțit. 
„Clujul e o cetate a cărţii... Noile generaţii au 
preluat de la cele anterioare zestrea înţelegerii 
liturgice, dar aceasta, fatalmente, se subtiase 
cu timpul, așa încât am primit semnale că ar fi 
necesară o înnoire a vechilor mele cateheze”, 
declară Mitropolitul Bartolomeu. Cartea 
deschisă a Împărăției îşi propune o tâlcuire 
„punctuală” a Sfintei Liturghii, precum si 
trezirea conştiinţei mirenilor că ei fac parte 
din preoția împărătească şi că prezenţa lor în 
actul liturgic este o împreună-slujire cu 
preotul din altar. Mă întreb cum ar fi procedat 
înaltul ierarh întru apărarea bisericii în aceste 
timpuri în care preoții au fost puşi, de multe 
ori, să zăvorască uşile de la intrare, sfintia sa 
declarând că „liturghia este... o slujbă 
obştească”. Vorbește Mitropolitul Bartolomeu 
despre împărăția ca spaţiu al mântuirii omului, 
ca stadiu final al desăvârşirii duhovnicești si 
felul suprem al fiecărei speranțe: „ajunsă la 
capătul călătoriei, nava îi va preda lui 
Dumnezeu întreaga încărcătură, atât pe viii ce 
se vor afla atunci pe punte, cât şi pe morții din 
susul şi din josul acesteia, pentru ca sufletele 
unite — sau reunite — cu trupurile transfigurate 
prin înviere să se supună Judecăţii de Apoi, în 
urma căreia se va constitui, definitivă şi 
veşnică, împărăția plenară”. De altfel, 
această navă a împărăției este simbol şi 
sfinţenie, Mitropolitul afirmând că simbolul 
ascunde „semnul prin care o anume realitate îi 
devine transparentă initiatului, adică celui ce 
se pricepe să o citească... O biserică este un 
semn, dar si simbolul prezenței lăuntrice a lui 
Dumnezeu”. Dar ce este Biserica cea întru 
care ar trebui să convietuim cu toţii ca o mare 


familie întru aşteptarea Învierii. „Una este 
biserica în ipostaza ei de instituție divino- 
umană, de Trup mistic al lui lisus Hristos, 
care cuprinde totalitatea credincioșilor, vii si 
adormiti, botezați în numele Sfintei Treimi. A 
doua este biserica în ipostaza de locaș al 
rugăciunii și închinării obşteşti”. Mai declară 
mitropolitul: „O biserică ortodoxă trebuie să 
fie, neapărat, pictată în interior. Atât 
arhitectura, cât şi iconografia sunt menite să 
facă din ea imaginea văzută şi esențială a 
împărăției Cerurilor”. 

Ce frumos compară înaltul ierarh 
structura literară a liturghiei cu o piesă de 
teatru: „Toată slujba este un dialog între doi 
parteneri: preotul, pe de o parte, şi credincioșii 
mireni, pe de alta, cu precizarea că el, 
împreună, alcătuiesc un singur tot”. Am fost 
oare atenţi, noi, cei care participăm la 
liturghie, că, pe toată durata acesteia, este 
folosit numai pluralul ca semn al slujirii 
împreună a preotului cu poporul? „Preotul 
nu-i îndeamnă pe credincioşii din biserică: 
«Domnului să vă rugaţi», ci îi invită să 1 se 
alăture: «Domnului să ne rugăm», adică Să 
împlinim împreună, eu din treapta altarului, 
voi din treapta naosului, dar ridicând spre 
ceruri un singur glas”. Astăzi, când multi 
devenim vulnerabili în faţa împărtăşaniei, ar 
trebui să citim cuvintele de învățătură ale 
Mitropolitului Bartolomeu, cel care ne spune 
că „împărtăşire înseamnă părtăşie, a fi părtaş 
cu cineva la ceva. Împărtăşirea cu Sfintele 
Taine este un act personal, foarte personal, iar 
aceasta se vede din faptul că celui ce se 
împărtăşește i se rostește numele. Cumine- 
carea devine astfel o relație interpersonalá 
între Hristos şi cel căruia El 1 Se dă euharistic, 
spre iertarea păcatelor şi spre viaţa de veci”. 
Cei puternici în credință vor şti să-şi trăiască 
viața după canoanele bisericii, iar Sfânta 
liturghie le va fi prilej de sfințenie, mulțumire, 
bucurie, veselie, de purtare lăuntrică a 
împărăției cerurilor, asa cum ne învaţă 
Mitropolitul Bartolomeu. 

A doua parte a cărții, „De la Betheemul 
naşterii la Ierusalimul Învierii”, cuprinde 
pastoralele din cei 18 ani de slujire. În Prefatá, 
pr. prof. Vasile Gordon spune că Mitropolitul 
Bartolomeu este un predicator harismatic: „în 


calitatea sa de slujitor consacrat al cuvântului 
evanghelic, a vorbit cu puterea harului Tainei 
Hirotoniei, pe care oratori mari şi vestiți ca 
Demostene, Cicero, Quintilian şi multi alții nu 
l-au avut, cu toată omeneasca lor celebritate... 
Geniul oratoric şi scriitoricesc al Mitropo- 
litului Bartolomeu a strălucit în chip aparte”. 
Aşteptarea Crăciunului prin aducerea în 
faţă a colindelor din spaţiul românesc arată 
dragostea pe care Mitropolitul Bartolomeu a 
avut-o pentru poporul său, dar si priceperea 
duhovnicească si li- 
terará de a interpreta 


aceste „splendide 
odrasle ale geniului 
nostru popular”. Ar 
merita făcut un stu- 
diu despre însemnă- 
tatea liricii populare 
şi elementele etnolo- 
gice în pastoralele 
Mitropolitului Bar- 
tolomeu, cel care, 
coborându-l prin 
colinde pe Prunc în 
spațiul românesc, 
vede în copiii noștri „purtători de Hristos”. 
„Dacă Maica Domnului a fost scara de argint 
pe care S-a pogorât Dumnezeu, colindătorii 
sunt alaiul împărătesc prin care Domnul intră 
în Ierusalimul satului”. La noi, Domnul 
petrece în casa creștinului, prin colindă, o 
lună, de la Sfântul Nicolae, când încep copiii 
să înveţe colindele, până la Sfântul loan când 
se cântă ultimele colinde: „După aceea, Se 
ridică la cerul din care Se pogorâse pe o scară 
de argint, încheind astfel ciclul marilor 
Sărbători”. 

Îmbucurătoare este prezenţa colindei 
bistritene în  pastoralele Mitropolitului 
Bartolomeu ,,De când Domnul S-a născut,/ tot 
pământul l-o făcut/ şi cerul l-o ridicat/ între 
stâlpuri de argint/ şi frumos 1-o-mpodobit/ tot 
cu stele máruntele,/ pe de lături mai márele”. 
„Vă asigur că în această strofă superbă se află 
mai multă teologie decât în toate tratatele 
noastre academice” declară Mitropolitul. Ce 
expresie mai aleasă poate fi dată divinității 
decât „eternul Dumnezeu intră în istorie”, 
continuând Mitropolitul ca într-un adevărat 

prozopoem, „strâmtorându-Se la dimensiunea 
umană, numai de dragul unei făpturi pe care a 
creat-o, care L-a înfruntat şi pe care El o 
iubeşte într-o nesfârşită bunătate: omul”. 

Despre extraordinara măiestrie a liricii 
tradiționale „pe care orice mare poet ar putea 
fi gelos”, niciunul dintre popoarele lumii 
neavând un asemenea folclor şi de a cărui 
frumuseţe „nu ne putem sătura în veac”, este 
vorba si în versurile: „Mare-i seara de-astá 
seară/ Dar nu-i seară de-astă seară,/ Ci e seara 
lui Crăciun,/ Lui Crăciun celui bătrân,/ Când 
S-a născut Fiul Sfânt, Fiul Sfânt pe-acest 
pământ”, Mitropolitul declarând că au 
„adâncime şi frumusețe, al căror lirism e 
alimentat de certitudinea credinței şi de 
participarea afectivă directă”. 

M-am axat mai mult pe partea aceasta a 
colindelor şi a prezenţei lor în vatra satului, 
însă si dimensiunea universală a Învierii este 
prilej de meditaţie în pastoralele Mitropo- 
litului, cel care, dincolo de praznicul ce are în 
centru lumina lumii, ne atrage atenția şi 
asupra faptului că trebuie să fim alături de 
suferințele lumii în care trăim pentru că 
suferința păcatului nu poate fi răscumpărată 
decât prin suferința iubirii. „Cuvintele 
«Hristos a înviat» cuprind în ele întreaga 
istorie a mântuirii noastre, aşa cum zbuciumul 
multimilenar al pământului se adună undeva 
într-un bulgăraș de diamant”, spune Mitro- 


politul, care ne îndeamnă la o bucurie a 
ospátului lăuntric întru așteptarea Împărăției 
lui Dumnezeu. 

Atât de actual, atât de limpede, concret, 
plin de invátáminte, devotat credinței este 
Mitropolitul Bartolomeu în scrierile sale 
teologice. Invátám că nu putem vorbi despre 
credință în termeni analitici, ea nu se 
întemeiază pe argumente raţionale și nici pe 
ADN-uri de laborator ci ea „există sau nu 
există”. Credinţa este mai puternică sau mai 
slabă, în funcție de fiecare creştin, dar ea nu 
se va clătina niciodată dacă avem rădăcinile 
ancorate în tradiția strămoşilor noştri. Cre- 
dinta nu e teorie, ci trăire. „Dacă o ai şi n-o 
trăieşti, ai trăit degeaba”, declară Mitropolitul 
Bartolomeu. Invátám de la Bartolomeu 
Anania că sufletul pentru a fi păstrat întreg se 
revigorează prin ce am moştenit de la 
strămoşii noştri: prin Biserică, prin zugrăveli, 
prin troițe si prin fântânile apelor vii. 

Biserica Ortodoxă Română aşază în 
galeria intelectualilor de marcă un nume ce va 
fi pomenit în veacul veacului — Mitropolitul 
Bartolomeu, iar literatura română are, în 
cartea scriitorilor importanți, un nume ce şi-a 
conturat o operă deosebită, Valeriu Anania. 

Cuvintele de învăţătură ale Mitropo- 
litului Bartolomeu vor răsuna si în Cetatea 
Învierii, acolo unde cu toţii sperăm să ne 
întâlnim în veşnicie. 

Alb surâs 


Teatrul lui Valeriu Anania 


Icu CRĂCIUN 


Prozator, poet, traducător, memorialist, 
preot (din 1942 călugăr), mitropolit, 
academician, membru al Uniunii Scriitorilor 
din România, Bartolomeu Anania (1921- 
2011), cu numele de mirean de Valeriu 
Anania, a fost şi dramaturg, deși el nu s-a 
considerat. În această calitate a debutat în 26 
noiembrie 1938 cu scenariul radiofonic în 
versuri Jocul fulgilor, în regia lui Atanasie 
Mitric; piesa a fost reprezentată pe scena 
Operei Române din București în februarie 
1939, dar a rămas nepublicată, până în 2016. 
Şi alte două piese au avut aceeaşi soartă: La 
furcărie, jucată pe scena Teatrului Ligii 
Culturale, în regia autorului, în 11 mai 1939, 
şi poemul dramatic Dochia, după numele 
fiicei legendare a lui Decebal, („altceva decât 
Baba Dochia, cea cu cojoacele”!, despre care 
aflase din povestirile mamei sale, cu mult 
înainte de a o fi întâlnit în opera lui Gheorghe 
Asachi), jucat pe scena Teatrului „Studio 
Naţional” din Bucureşti, în martie 1940; alte 
lucrări dramatice din tinerețe sau 
nedefinitivate sunt: Drumur şi Cântecul 
cerbului, o piesă de teatru pentru copii, 
Datinile de Crăciun şi un scenariu de film 
intitulat Biserica umbrelor, după Meşterul 
Manole, acestea din urmă tipărite de regretatul 
Aurel Sasu, custodele operei literare a lui 
Valeriu Anania, în volumul Fântâna 
lacrimilor. Teatru inedit (Editura Şcoala 
Ardeleană, Cluj-Napoca, 2016). Încă de la 
vârsta de şaptesprezece-optsprezece ani, 
Valeriu Anania a înțeles că dimensiunea 
mitică e un produs firesc al chipului său. 
„Teatrul — spunea în interviul lui Ioan Pintea — 
se dovedeşte a fi cea mai bună modalitate 
literară pentru abordarea miturilor”, 
preferând să-şi incredinteze substanța poetică 
mai puțin poeziilor propriu-zise şi mai mult 
pieselor sale, ascunzând sacrul în profan. 
Pentru prima dată, cele mai importante 


producţii dramatice ale lui Valeriu Anania, cel 
format în duhul clasicismului, dar receptiv la 
nou şi noutate, au fost adunate în 1982 în 
antologia de două volume, intitulată Greul 
pământului. La Editura Limes din Cluj- 
Napoca, în 2007, editorul Mircea Petean a 
publicat Opera literară a lui Anania, în 3 
volume de teatru, cu o cronologie de Ştefan 
Iloaie.’ 

Poemul dramatic în 10 tablouri, în 
versuri, „despre viaţă şi moarte”, Mioriţa, a 
apărut în 1966 cu o Predoslovie semnată de 
Tudor Arghezi, în 
care poetul scria, 
printre altele: „EI 
(Valeriu Anania, n. 
n.) stăpânește versul 
şi limba magistral şi 
máiestriile lui cresc 
înalt, sporite de un 
talent desfășurat în 
sus. (...) ÎL cunosc 
şi-l preţuiesc, nu de 
azi. Îi citesc de ani 
de zile versurile, cu 
emoție şi bucurie. 
Nu e un scriitor 
grăbit. În literatura poeziei e nou, ca o efigie 
de aur, scoasă din pământul oltenesc (...). 
Mioriţa nu-i un poem de la o zi la alta şi de la 
o săptămână la alta. Încă destul de tânăr, 
autorul ei se învecineşte cu clasicul adevărat. 
Cât priveşte repertoriul, teatrul românesc a 
câştigat, cu Miorița, la întâlnirea ciobanilor cu 
universitarii, opera de valoare ce-i lipsea”, iar 
ediția din 1982 a fost prefațată de Zoe 
Dumitrescu-Bușulenga, unde aceasta 
concluziona:  „Atingând mitul mioritic, 
Valeriu Anania a pătruns în toposul misterios 
dintre viață şi moarte, acolo unde eros şi 
thanatos, ca puteri de seamă ale lumii, se 
întâlnesc si se înfruntă în înfricoşătoare 

ciocniri, acolo unde apele mentalitátii sacre şi 
ale mentalitátii profane încep sá se despartă pe 
albii diferite la o ambiguă răscruce de 
drumuri. (...) Miorița lui Valeriu Anania are 
acea închegare a operelor durabile care-l făcea 
pe Tudor Arghezi să spună că nu e un poem 
de la o zi la alta şi de la o săptămână la 
alta”. Adevărul e că mitul este geneza 
oricărei opere de artă trainică, mai cu seamă 
când arhaitatea se îmbină armonios cu 
modernitatea asa cum a demonstrat Brâncuşi 
în sculptură. 

Premiera Mioriței a avut loc în 3 
octombrie 1967, pe scena Teatrului Barbu 
Delavrancea din Giurgiu, în regia şi 
scenografia Mariettei Sadova, Mircea Marosin 
şi Zoei Anghel Stanca, cu actorii: Alexandru 
Repan, Sandu Rădulescu, Adrian Petrache, 
Constantin Ráschitor, Mihai Stan, Angela 
Macri, Adina  Atanasiu-Poenaru, Victoria 
Dinu, Dorina Lazăr, Andrea Năstăsescu și 
multi alţii. În stagiunea 1969-1970, a fost 
jucată de Teatrul Alexandru Davila din Piteşti, 
în regia lui Constantin Dinischiotu, având în 
distribuţie actorii: Vistrian Roman, Dem. 
Niculescu, Titus Gurgulescu, Mişu Dobre, 
Traian Pârlog, loana Citta Baciu, Adina Raţiu, 
Angela Radoslavescu, Ileana Zărnescu, Julieta 
Strâmbeanu, Elena Gurgulescu, Lucia Boga, 
Dora Chertes s. a. 

Acţiunea este plasată într-un spațiu 
legendar, „Cândva, demult, Undeva, în 
Carpaţi”. Conflictul este de natură erotică, 
mai puţin socială: „doi băieţi iubesc o fată”, 
firul baladei păstrându-se în bună parte, deşi 
Valeriu Anania şi-a permis multe libertăți față 
de aceasta. Subiectul este simplu: familia 
Cătălinei şi Novac a avut trei fii: Ion, Ilie şi 
Moldan. Primii doi au decedat si a rămas cu 
ultimul, care este înzestrat cu virtuțile 
ireproşabile ale unui flăcău de la ţară: înţelept, 
cumpătat, harnic, generos, modest, frumos, 
stârnind invidia altor doi: Vrincu si Lavru, 
dispusi la fapte necugetate, josnice, ín care el, 
initial, are încredere; de altfel, Lavru are un 
complex de inferioritate fiindcă, într-o 
anumită împrejurare, Moldan i-a salvat viaţa. 
Multe fete şi-l doresc mire. Se pare că flăcăul 
o are la inimă doar pe Mioara, ființă harnicá, 
blândă, fragilă, frumoasă, isteatá, bogată, 

răsărită în viaţa lui „la vreme de pârjol”, deşi 
este rávnit şi de Roinita. Intriga este susținută 
de mama lui Moldan ce se opune unirii fiului 
ei cu neajutorata Mioara, pe care chiar o 
repudiază. Nu se încrede în vitalitatea ei. Ea 
doreşte o fată matură, zdravănă, „Să se simtă 
vârtoşenia prinsá-n solduri,/ Şi pântecul, 
înfometat de rod! (...)/ Să ştie tâlcul vieții, şi 
să-l vrea!” Aceasta este Roinita, fiindcă 
„Tare-i hárnicutá-1 fata!/ E  vârtoasă la 
rărunchi./ Frânge lemnul pe genunchi/ Parc”ar 
frânge o surcea”. Bătrâna organizează un 
parastas pentru fiii decedați cu gând de a-l 
determina pe Moldan să-și aleagă viitoarea 
nevastă. După ea, „Feciorul când se-nsoară/ 
Se chibzuieşte bine... umblă, cată,/ Măsoară, 
schimbă fată după fată...” Ea prevesteşte şi 
avertizează audiența că „Cel ce vede/ 
Sufletele celor morti/ E sortit să moară”. Se 
potriveşte că însuşi Moldan va vedea sufletele 
fraților, „cu capete de scamá/ Si trupuri de 
cenuşă”, cu care va purta un dialog ce va 
înspăimânta asistența, care, îngrozită, va 
părăsi adunarea.  Aidoma teatrului lui 
Voiculescu şi Blaga, romanului Baltagul al lui 
Sadoveanu sau cărții lui Vintilă Horia, 
Dumnezeu s-a născut în exil, personajele 
trăiesc într-un univers de unde gândirea 
magică se adapă cu mult spor. Simbolurile și 
alegoriile din baladă sunt, aici, relansate într-o 
realitate transfigurată. Gândirea colectivă este 
bine cunoscută, scoțând în evidență cultul 
iubirii, repulsia față de urâtul moral, 
psihologia omului mediocru împotriva celui 
înzestrat (vezi cele trei personaje: Bálusca, 
Lavru şi Vrîncu). Două fete, Mărgărita și 
Roinita, în dorința de a se căsători cât mai 
repede, practică descántecul. În miezul nopții, 
ele descântă lângă o mătrăgună, pe care o 
stropesc cu vin şi presară fărâmituri de pâine 
peste ea, după care scot din pământ această 
plantă, o sfarmă și o pun într-o ploscă din care 
va bea  ursitul. Mai târziu,  Roiniţa, 
îndrăgostita fără speranță, va frământa „o 
buruiană într-o ulcică deşartă”, cu gând de a 
alunga norocul de la nunta lui Moldan si a 
Mioarei: „În răscrucea din mijloc/ Si c-un fir 
de nenoroc/ Scot din oală, ca din ghioc,/ 
Blestem greu, ieşit din hău/ Care-i si 
blestemul tău: Spulbere-se-n patru vânturi/ 


Jocuri, chiote si cánturi/ Si ursite de inele,/ 
Dacá nu sunt ale mele!/ Nuntá nouá, oalá 
nouá,/ Sparge-s-ar norocu-n douá,/ Pusti-i-l-ar 
Dumnezeu,/ Dacă nu-i norocul meu!/ Dacă nu 
e nunta mea,/ Praf si pulbere!... Asa!...”. 
Descântecele sunt tulburător de arhaice, 
dovada vie că Valeriu Anania cunoştea în 
profunzime riturile şi eresurile, datinile si 
obiceiurile practicate în comunitatea pastorală 
din timpuri imemoriale, inclusiv cele legate de 
naștere, moarte si nuntă, cu strigături, cu 
oprirea alaiului de către vornicei până când 
„împăratul” (mirele) nu plătește ,,vama” etc. 
Fireşte, are loc şi o încăierare între cei 
doi rivali: Moldan şi Vrîncu, din care primul 
iese învingător. Printr-un siretlic, sugerat de 
petitoarea cea vicleană, Bálusca, Vrâncu va 
cumpăra, pentru cucerirea Mioarei, un 
gherdan cu bani imprumutati de la Moldan. 
Băluşca, cea „bună mânuitoare de cuvinte”, 
bârfitoarea şi intriganta satului ce ,,stie” să 
lege şi să dezlege iubiri, să vândă norocul şi 
„Destramă/ Tot ce zideşte dragostea pe lume”, 
cu manevrele sale nerușinate, îi spune 
Cătălinei că Mioara îi bolnavă şi nu se cade 
s-o ia de soţie. În calitate de mamă, aceasta îi 
ia apărarea fiului, deşi nici ea n-o dorea de 
noră pe fată. „Tu cu moartea te cununi?” îi va 
reproşa bătrâna doar când îi va întâlni pe cei 
doi îndrăgostiți. Rázvrátitul Moldan are 
curajul s-o înfrunte: „Nu, mă supun:/ Da, cu 
moartea má cunun!”, argumentánd: 
..., Mamá, moarte nu-i/ Pentru om, decât de-l 
sui/ Mai întâi în viatá./ Când/ M-ai născut cu 
greu, gemând,/ M-ai dat lumii să mă poarte/ 
Şi spre viaţă, şi spre moarte./ Moartea ce-1?: 
un căpătâi, Si la urmă, si întâi./ N-ai știut 
că-n pántec sânt/ Zămislit ca-ntr-un mormânt, 
Că, trăind, mă tot frământ./ Către celălalt 
mormânt.../ (...) Mamă, pentru ce te temi/ Tu 
de moarte şi-o blestemi,/ Când ea, moartea, 
nici n-ar fi/ Dacă tu n-ai zămisli?” Cătălina o 
provoacă pe Mioara să cânte la bucium, dacă 
nu este bolnavă. Fata sloboade un cântec 
legánat, dar îşi întrerupe cântatul „în neputinţă 
şi plâns”, înroşind albul năframei cu tusea ei 
seacă, iar mama îi va părăsi invocând acest 
blestem: „Praf şi pulbere!... Căruntă/ Iarba s-o 
aveti!... La nuntá/ S-auziti cântat de cuc!.../ Ea 
rămâne? Eu má duc,/ Duce-m-as pe nouă căi,/ 


Duce-m-as pe nouă văi,/ Duce-m-as printre 
ciulini/ Sá învăţ feciori străini/ Cum se 
rânduieşte viata!...” Umbra morţii planează 
peste întreaga dramă. 

În Tabloul al IX-lea, nefericitul Moldan 
şi Mioara, reînsănătoșită, „suflă în bucium ca 
feciorii”, căci tinereţea si iubirea lui Moldan 
au vindecat-o, îl trimit pe mos Mitrel s-o caute 
pe bătrână, „cu brâul de lână”, și s-o poftească 
la nunta lor. „Gârbo- 
vă de vremi”, Cătă- 
lina află că soţul ei, 
Novac, cel beteag de 
vitregiile sorții, a 
murit în urmă cu 
patru luni, când şi-a 
construit coşciugul, 
ispitit de Mireasa cu 
Coasa. Precizăm că 
prezentarea confrun- Ediţie critică și prefață de 
tării acestuia cu AUREL SASU 
moartea are un iz de Pis 
umor suprarealist a | a 
la Gellu Naum. Ea 
recunoaşte că nu l-a iubit decât în ultimii ani 
ai vieţii, trăind revelația iubirii după moartea 
lui. Cei doi vor primi binecuvântarea din 
partea ei, înlăturând puterea malefică a 
blestemului. Între timp, Vríncu, un ins de un 
orgoliu bolnăvicios, îi mărturiseşte lui Lavru, 
„heretele, táfnos si pizmátaret”, că îl va ucide 
pe Moldan pentru ca Mioara, împreună cu 
turmele celor doi să fie ale lui; ura si invidia 
celor doi ciobani dau în clocot. Dar ucigașul 
va fi Lavru, care, la rândul lui, va fi înjunghiat 
de către Roinita. Eroul tragic, Moldan, moare 
calm, ba este și mulţumit că va avea un 
moştenitor; invitația adresată comunității de a 
participa la nunta/moartea sa este aidoma unui 
epitalam arhaic: „Hai la nuntă, hai!/ Pe-o gură 
de rai”. Moartea sa este ca un început de ciclu 
şi trecere spre o nouă viaţă prin mugurul ce va 
rodi în ființa miresei sale. În final, stihuitorul 
revine la filozofia mioritică în fața morții, dar 
va avea o interpretare originală. Bătrâna și 
Mioara se supun sorții, știind că viața va 
câştiga împotriva morții prin rodul zămislit în 
tânăra mireasă; ambele cred în dăinuirea 
veșnică prin perpetuare, prioritate având 
leagănul şi nu mormântul; moartea lui Moldan 

este primită cu tărie si seninătate, acea 
„seninătate apolinică” de care vorbea şi 
Mircea Eliade. „Iubirea şi ura, nunta si moar- 
tea, tinerețea şi bátránetea sunt răscumpărate 
de speranţa renașterii”, cum scria Liviu 
Petrescu în postfata la volumul său, Miorita, 
din 1999. Ca nici o altă națiune, românii se 
familiarizează organic cu moartea încă din 
copilărie, trăind „nostalgia morții”, cu sorgin- 
te în filozofia vieţii de pe vremea thracilor, 
„dragostea de moarte” (L. Blaga) fiind o 
caracteristică a „spiritualităţii româneşti”. 
Despre acest poem dedicat „vieții si 
morții”, dramatizat pe linie vitalistă, au scris 
rânduri elogioase: Vladimir Streinu, Mircea 
Zaciu, Al. Paleologu, Liviu Petrescu, 
Constantin Cubleşan, Nora Teodor, Costin 
Buzdugan, Dinu Săraru, N.  Carandino, 
Cristina Tacoi, Mihai Bujenitá, T. Zakarian, 
Alexandru Hodoş, Florian Potra, Valentin 
Silvestru, N. Barbu, Valeriu Ducea, D. Micu, 
Virgil Brádáteanu, Mircea Mancas, Elisabeta 
Munteanu, loan Pintea, Dan Ciachir, Al. Piru, 
Jon Vartic, Mircea  Ghitulescu, Ion 
Negoitescu, Sultana Craia, Lucian-Vasile 
Bágiu, Nicu Caranica, Romulus Diaconescu s. 
a. Majoritatea i-a apreciat stilul fără cusur sub 
toate aspectele: cadență, naturalete, consis- 
tentá, suplete, expresivitate plastică, nimic 
strident sau abuziv, scoțând în evidență 
echilibrul şi compoziția clasică adaptată la 
rigorile modernității. Doar I. Negoitescu i-a 
reproşat faptul că „semnificațiile nu sunt 
artistic adâncite și tocmai poezia, umană ca şi 
formulă, lipseşte”, caracterele unor personaje 
sunt prea schematice, iar sacrificiul Mioarei, 
tuberculoasă fiind, prin respingerea la un 
moment dat a lui Moldan, pentru a-l salva, 
aminteşte de metodele Damei cu Camelii. 
Totuşi, el apreciază momentele „de reală 
poezie exterioară”, din actul al II-lea, când 
Mioara ajunge la Schimnic, dar şi scenele 
vrăjilor Roinitei şi  Mărgăritei. Nicolae 
Manolescu, în /storia critică a literaturii 
române, 3 secole de literatură, ediția a Il-a 
revăzută şi revizuită (Ed. Cartea Românească, 
București, 2019) nu-l pomeneşte deloc, deşi în 
manualele de liceu se studiază această piesă. 
Important este că această producție dramatică 
transmite gânduri elevate, de „o veritabilă 

emoție estetică? sempiternă, vorba unui 
exeget al creaţiei lui Valeriu Anania. 

În acord cu filosofia creştină, Miorița 
acestui dramaturg este, de fapt, o poveste 
despre nemurire, despre vesnicia vieții, plină 
de profunzime si pluralitate de sensuri. Relaţia 
dintre mamă si fiu sau dintre Moldan şi iubita 
lui, Mioara, zbuciumul lor interior merită 
dezbătute într-un colocviu aparte. Situatiile 
opţionale în care sunt surprinşi aceşti eroi le 
vom întâlni şi-n celelalte piese. 

Ca fapt divers, amintim că, în cuprinsul 
Memoriilor, sunt evocati, printre alții, şi doi 
securiști: colonelul Gheorghe Crăciun, celebru 
prin cinismul său violent si o impertinentá 
nemăsurată (cum a fost prezentat într-unul din 
episoadele Memorialului durerii) şi maiorul 
Jon Aramă, un intelectual al Securităţii, 
anchetatorul ultimei sale arestări, care i-a spus 
într-o zi: „Toată noaptea ţi-am citit Miorița. 
Ascultă la mine: dacă apucai să ţi-o publici cu 
un an înainte (de arestare, n. n.), acum n-ai fi 
aici!” 

Amplul poem dramatic în cinci acte, în 
versuri, Meşterul Manole, înrudit cu Meşterul 
Manole al lui Blaga, reia legenda creației si a 
sacrificiului. Pentru prima dată a fost publicat 
în 1968, iar premiera a avut loc în 30 martie 
1969 la Teatrul Al. Davila din Piteşti în regia 
Mariettei Sadova, având în distribuție actorii: 
Vladimir Jurăscu, Dem. Niculescu, Vistrian 
Roman, Dora Chertes, Mihaela Dumbravă, 
Ileana Focsa, Stefan Moisescu şi multi alții. 
Piesa a mai fost jucată la Studioul de Teatru al 
Institutului de Artă Teatrală şi Cinemato- 
grafică I. L. Caragiale, în stagiunea 1968- 
1969, în regia lui Alexandru Colpacci, cu 
următoarea distribuţie: lon Cocieru, Petre 
Moraru, Emil Coseru, Adina Popescu, 
Mihaela Buta, Manuela Matak, Traian 
Buzoianu şi alții. 

Acţiunea se petrece la Curtea de Argeş, 
în cel de-al doilea deceniu al secolului al 
XVI-lea, în vremea lui Neagoe Basarab. 
Faptele nu sunt identice cu cele din baladă. 
Aici, pe lângă Manole şi soția sa, Simina (nu 
Ana), apar două personaje importante: 
călugărul-vraci Safirin, „neprihănitul ca roua”, 
fratele Siminei, fost ucenic al lui Leonardo da 
Vinci, si frumoasa lovanca, soţia boierului 


Pîrvu Calapăr, cea care avusese trei soți în 
tara sârbească, dar îl doreşte cu ardoare pe 
Safirin. 

Manole, „meşter cu simbrie”, s-a întors 
din Apus unde a învăţat să construiască altare, 
„pridvoare, turle şi speteze”, şi multe altele, 
dar lui toate acestea îi „par atât de mici” pe 
lângă dragostea soției si a fiului dăruit de 
aceasta. La rândul său, Safirin, îndrăgostit de 
ispititoarea lovanca, vrea să plece la Athos, 
fiindcă „Acolo se cuvine  monahului 
să-nfrunte/ Asprimea nevointei, nu-n lume si 
palate”, mărturisindu-i lui Manole: „colții 
dorințelor mă rup/ Şi-mi zdrumicá făptura, si 
nu le pot opri./ Rugatu-l-am pe Domnul de 
şapte ori pe zi,/ De şapte ori în noapte, să-mi 
deie adápost./ Smeritu-mi-am cerbicea cu 
ceasuri lungi de post/ Si-am cugetat la moarte, 
dar totul în zadar./ De chipul ei scáparea-doar 
fuga. Şi-a fugar.” Manole îl oprește, deoarece 
este legat „prin jurământ” de el, să rămână 
„Zugravul meşter al mânăstirii” ce urma să se 
construiască. Din cauza cheltuielilor prea 
mari, vodă vrea să renunțe la ridicarea 
bisericii „măiastre”. Replica lui Manole este 
aforistică: „Frumosul cere pret./ Ce-i ieftin 
nu-i nici trainic, nici nou, si nici măreț”. 
lovanca se angajează să plătească ea 
cheltuielile, fiindcă dorea să-i fie făcut chipul, 
în calitate de ctitoră, alături de mătușa ei, 
Miliţa, doamna ării Românești. Safirin 
prevesteste: „În orice biruintá-adeváratá? 
O-nfrângere se cere îngropată”, iar ca să-și 
înfrângă patimile pentru demonica lovanca, i 
se adresează Siminei: „Fiara mea? Va fi-n 
pronaos ctitoră pe zid./ Acolo am s-o-nchid şi- 
am s-o ucid”. Contemplándu-si, în extaz, soția 
cu fiul care se prefăcea că poate cuprinde 
luna, Manole are viziunea viitoarei 
construcții. Prin ea, i-a intrat harul în visul 
său. El îi pune pe cei Nouă Mesteri să jure 
„Ascultare de poruncă”: „Juraţi:/ Slujbă 
credincioasă! Muncă!/ Ascultare de poruncă!/ 
Văz cu unghii prin pereti!/ Grai legat cu trei 
peceti!l/ Legământ cu locul  muncii!/ 
Neprihană-n trup, ca pruncii,/ Si curati la 
gând, ca mirii!.../ Asta-i cumpăna zidirii!” În 
plus, le cere să-şi pună şi sufletul în munca 
lor, „să cânte piatra-n cer”, să-şi alunge 
patimile trupesti, să-şi pună harul în „pacea 


măiestriei”. Dar, exact ca în baladă, de 4 luni, 
ceea ce construiau ziua, noaptea se prábusea, 
meșterii lucrau în zadar, neștiind cauza 
surpării. lovanca îi cere lui Safirin să-i acorde 
O zi, ori măcar un ceas, „ȘI zid/ De-atunci, n-o 
să mai cadă!” Laitmotivul lui Safirin este cel 
care canalizează 
gândirea cititorului 
si, eventual, a spec- 
tatorului: „Când fi- 
rea izvodeste frumo- 
sul  măiestrit,/ E 
osândit izvodul să 
piară-n ce-a rostit”; de 
aceste cuvinte le va 
repeta şi Simina de 
câteva ori, aluzie la 
faptul că orice crea- 
tie care se vrea dura- 
bilă necesită sacri- 
ficii. Așadar, arta poate anula modelul. 
„Omorârea individului — scrie D. Micu — prin 
integrare în prototip e legea de neatins a 
creației”. 

Soțiile meşterilor cred că Manole „n-are 
cheia” „După rostu-nvăţăturii/ Ori o are, însă 
nurii/ Şi privirile Siminei/ Îi zburară mintea”. 
La un moment dat, pátimasa lovanca îi 
reproşează Siminei că zidul se dislocá, fiindcă 
se întrece „cu frumusețea mânăstirii”, 
făcându-şi prezența prea des la locul 
construcției: „Tu — îi zice Siminei — te-ntreci 
cu frumusețea mânăstirii/ Tu o strici! (...) Ca 
un abur nou născut/ Şi uşor de primăvară, i-ai 
pătruns în duh, serpeste/ Şi i-ai prins în funii 
mintea. Te visează, te gándeste/ Laolaltă cu 
zidirea. Ce-i altar şi ce-i femeie/ în gândirea 
lui?” În ochii Siminei, Manole este mai de 
preţ decât zidirea bisericii. Conform credinței, 
din  tainita-nceputurilor lumii, Manole 
hotărăște ca întâia nevastă care va veni cu 
prânzul să fie zidită. El îi pune din nou pe 
meşteri să jure să tencuiască de vie, „În umbra 
ei, pe cea dintâi sotie/ Ce vine azi cu pâine si 
cu vin!”, iar această taină să fie păzită întru 
eternitate. Din nou își face apariţia lovanca si 
îi cere incoruptibilului Safirin o clipá de 
dragoste, dar acesta o respinge. Păcatul nu 
poate sta temelie faptei bune îi spune Safirin 
si îi arată pânza pe care a zugrăvit chipul ei 

neíntinat, neînfruntat, neînfrânt, instalând-o în 
eternitate. Toti meșterii aşteaptă, incordati, sá 
vadă paşii celei mai devotate soții. Deşi nu a 
venit cu prânzul, ci ca să caute ajutor, fiindcă 
băiatul îi era pe moarte, Simina, sursa 
inspirației lui Manole, apelează la meşteri și la 
soţ, care vrea s-o alunge: ,Cátea! Să pieri din 
casa mea!” i se adresează mânios. Meșterii îi 
amintesc lui Manole de jurământul făcut „Pe 
zece umbre, nu pe nouă”. Întrucât lovanca a 
băut otravă, Pîrvu promite celui care o va 
scăpa că îi va da „zece banite de zloți”. Pus sá 
aleagă între salvarea fiului şi salvarea 
lovancái, Manole îi cere lui Safirin s-o 
salveze pe soţia boierului, el preferând să 
rămână alături de chivot. „Acesta-i/ Copilul 
meu!” va striga el, disperat, aidoma unui per- 
sonaj dintr-o tragedie antică, sacrificându-şi 
iubirea, alegând împlinirea în creație 
autentică, la fel cum va proceda si Safirin, 
care îşi ucide dragostea pentru lovana, 
trecând-o în imagine veşnică. Simina se 
întoarce acasă, își părăseşte copilul bolnav, 
jertfindu-şi dragostea pentru fiu, şi vine „cu 
prânzul în năframă la soț”. „Ostenitorii 
zidirii” o prind, iar ea acceptă, senină, să-i fie 
zidită doar umbra. Un meşter îi spune că n-are 
umbră, că trupul i-a sorbit-o, iar biserica va 
face acelaşi lucru cu trupul ei. În final, femeia 
va fi zidită ca în baladă. În Epilog, „pe locul 
unde a pierit Simina”, se află icoana Maicii 
Domnului, în picioare, „cu bratele-n văzduh”, 
iar meșterii, adevărați „voievozi ai frumu- 
seti1”, sunt pe turle, „lucrează pe datorie”, de 
peste un an şi jumătate. Lumea ştie că Simina 
a pierit într-o furtună, „Irăsnită, înecată, 
târâtă de puhoaie”. După zugravul Sfetea, cel 
care l-a înlocuit pe Safirin, plecat în lume, dar 
întors, în zid „e scrâşnet si durere”, „nu 
geamát si suspin”; doar piatra tresare, geme şi 
oftează. Voievodul Neagoe Basarab vizitează 
mânăstirea şi este încântat de frumuseţea el. 
„Până şi cerul se mirá de-atâta mándrete!” va 
exclama el satisfăcut. Dar Safirin îl 
învinuieşte pe Manole că a zidit-o de vie pe 
sora sa, după „credința păgână”. Pentru 
aflarea adevărului, vodă le cere mesterilor, în 
frunte cu Manole, să urce pe schele, pe turla 
cea mare, apoi dă ordin să li se ridice scara. 
Nimeni nu va afla adevărul, fiindcă toţi se vor 

arunca de pe turlă, la ordinul lui Manole: 
„Pământu-i/ Al celor ce au aripi/ ...Zburati!” 
le va porunci el. Manole trăiește două pasiuni 
necruțătoare: demonicul creației si bucuria 
nespusă a dragostei, în timp ce Safirin 
reprezintă tragicul, raportul dintre viaţă si artă, 
dintre eros si creație, el fiind un mesager 
important al sensurilor piesei. 

Există în acest poem dramatic un 
personaj care merită o atenţie deosebită; este 
vorba de Femeia Tristă, care se leagă de ceea 
ce criticii au denumit „Teoria umbrei”. Prima 
dată apare în casa lui Manole, când îi cere să 
apeleze la cei 9 meșteri ca să-i dea „umbra 
îndărăt” a copilului ei, zidit de aceștia, si îl 
sfătuieşte să nu închidă umbra în zidirea ce 
urma s-o facă „Pe temelie/ De mănăstire 
veche”; ea este cea care va prevesti sacrificiul 
suprem. Le aminteşte continuu că orice 
edificiu măreț trebuie să aibă îngropat în 
zidurile sale un om viu şi le dă târcoale, când 
purtându-şi fiul (fără umbră) în spate, când 
ducând „o cruce funerară, de lemn”, 
avertizându-i că în zid e „o umbră furată, 
ferecată”. „La ea-şi cheamă trupul odată 
şi-odată./ Cum trup fără umbră nu poate via,/ 
Nici umbra nu-i vie pân’ trupul și-l bea./ 
Dreptate v-as cere; judetu-i târziu./ În pasărea- 
suflet doar sufletu-i viu”. Altădată, această 
Femeie în negru apare după ce bolta bisericii 
se prăbuşise de cinci ori, purtând în palmă „ca 
pe un şoim, pasărea-suflet”. Se iveşte şi după 
zidirea Siminei, când va slobozi „un hohot de 
râs nebun”, după care se face nevăzută. 
Această femeie-nălucă este vocea fatalității, a 
destinului, nimeni nu i se poate opune. 
„Teoria umbrei” se reduce la transfigurarea 
artistică. „Arta — zicea Mircea Ghitulescu — nu 
transcrie realitatea, ci este umbra ei sau, mai 
exact, este umbra furată a vieții”. Safirin i-a 
furat umbra pătimaşei lovanca, desenându-i 
contururile întâi pe perete şi zugrăvind-o, mai 


apoi, mai frumoasă decât în realitate, 
ucigându-i, în felul acesta trupul păcătos. „Şi 
iată,-n umbră stau/ — va zice Manole — 


Înfăşurat ca-n zidul alor mei./ Că toată 
umbra-şi cheamă trupul ei” sau „Cei fără trup 
n-au umbră; aripi au”. După meşterul Dan, 
„Umbra-i dă un spor/ De trăinicie zidului”. 


De-a lungul timpului, despre această 
piesă şi-au exprimat opiniile: Victor Parhon, 
Dinu Kivu, Jan Piechocki, Virgil Brádáteanu, 
Gh. Ciompec, Elisabeta Munteanu, Dumitru 
Micu, Al. Piru, Valeriu Cristea, lon Vartic, 
Mircea Ghitulescu, Sultana Craia, Lucian- 
Vasile Bágiu, Romulus Diaconescu s. a. 
Printre cei care i-au reproșat dramaturgului- 


Note 


1. Vezi interviul lui loan Pintea cu Valeriu Anania, 
din Steaua, nr. 12/1987, retipărit cu titlul De vorbă 
cu loan Pintea, în Din spumele mării. Pagini 
despre religie si cultură de Valeriu Anania, ediţie 
îngrijită şi postfață de Sandu Frunză, Ed. Dacia, 
Cluj-Napoca, 1995, pp. 205-215. 

2. Ibidem, pp. 211-212. 

3. Valeriu Anania, Opera literară, vol. V, Teatru, 
vol. 1-3, Ed. Limes, Cluj-Napoca, 2007, 
cronologie Ştefan Iloaie. Menţionăm că toate 
citatele sunt luate din această ediţie. 


Hai să numim adevărul și frumuseţea | 


poet  complicarea acțiunii prin „intrigi 
colaterale si amănunte nesemnificative”, care 
obosesc cititorul sau spectatorul se numără şi 
Elisabeta Munteanu.” 

Această piesă este bogată în valori 
poetice; dialogul Siminei şi lovancái, din 
Tabloul VI, poate sta oricând alături de marile 
tragedii antice sau shakespeariene. 


4. Ibidem, p. 25. 

5. Ibidem, p. 21. 

6. Mircea Ghitulescu — Istoria dramaturgiei 
românești contemporane, Buc., Ed. Albatros, 
2000, reluat ca Religie și antropologie la Valeriu 
Anania, în Logos Arhiepiscopului Bartolomeu al 
Clujului la împlinirea vârstei de 80 de ani, Ed. 
Renaşterea, Cluj-Napoca, 2001, pp. 191-192. 

7. Elisabeta Munteanu, Motive mitice în dramaturgia 
românească, Ed. Minerva, Buc., 1982, p. 254. 

Unicitatea cuvântului si vulturul cel înalt 


Victor Constantin MÁRUTOIU 


La timpuri de cumpănă Dumnezeu 
trimite oameni potriviti pentru a usura crucea 
umanității. Astfel, în vremea de după 
Revoluția Română din Decembrie 1989, 
Clujului i-a fost menit să-l cunoască pe cel ce 
a insuflat un nou duh, de reînviere a credinţei, 
acel ierarh care a  reclădit cultural 


Arhiepiscopia Ortodoxă a Clujului, Vadului şi 
Feleacului si cel care a rezidit Mitropolia 
Clujului, 
VALERIU ANANIA | de 


Memory 


vrednicul 
amintire Înalt 
Prea Sfinția Sa 
Bartolomeu Valeriu 
Anania, Arhiepiscop 
al Clujului, Vadului 
şi Feleacului şi 
Mitropolit al Clu- 
jului, Albei, Crisa- 
nei si  Maramure- 
sului. Dacá ar fi sá 
privim la întreaga sa 
operă teologică, du- 
hovnicească, cultu- 
rală, socială, dar şi 
literară, ar trebui să concluzionăm majestatea 
acestei prodigioase activități ce s-a impus în 
vreme. Pe tărâm literar, de exemplu, pe lângă 
celelalte creații de înaltă marcă, piesa de 
teatru Miorița este o capodoperă a literaturii 
române, prea puţin cunoscută însă şi pusă în 
scenă în spațiul cultural românesc. O operă 
deosebită, complet scrisă în memorie, în 
vremea detenției. 

Eram tânăr teolog, în anul 2001, şi, la o 
întrevedere cu Înalt Prea Sfintia Sa 
Bartolomeu, mi-a spus: „În fiecare zi scena se 
schimba, personajele intrau şi ieşeau din 
scenă, precum intrau noi deținuți în celule si 
mulți dintre colegii de celulă plecau spre 
cimitir şi spre Cer. Din fiecare am păstrat o 
parte a ethosului românesc, redat în această 
piesă de teatru, cu durerile, cu aspiraţiile, dar, 


38 + Mişcarea literară 


mai ales, cu credința vie care se stingea ca o 
ultimă licărire în trecere prin ochii lor, atunci 
când viața îi părăsea sub aspra brutalizare a 
gardienilor. Am reținut nume, localități, 
familii, amintiri, pe care le-am redat sub 
forma personajelor, a dialogurilor, a 
readucerilor aminte... Da, sunt amintiri care 
aparțin neamului românesc și peste care nu se 
poate aşterne uitarea și da, Mioriţa este o 
chintesentá a durerii neamului românesc.” 

Dacă ar fi să privim în ansamblu opera 
teologică a Mitropolitului Bartolomeu Valeriu 
Anania, punctul central îl reprezintă Biblia, ca 
o încununare a lucrărilor sale, care sunt 
numeroase, deosebite şi de folos sufletelor 
noastre, ale oamenilor din această lume, din 
această vale a zbuciumului şi a plângerii. Îmi 
aduc aminte cum, ca studenți, am luat parte la 
lungul proces de editare, despre care 
povesteam cu colegii că, iată, am ajuns să 
ținem primele exemplare în mână, exemplare 
editate cu acea foiţă specială, acele ediții 
princeps. Bucuria a fost aceea când 
Mitropolitul Bartolomeu m-a chemat şi, în 
particular, mi-a înmânat un exemplar cu 
multumirile aferente ajutorului și susținerii 
acordate. Si în acea clipă, privind chipul Înalt 
Prea Sfinţiei Sale blajin, dar, totodată, 
puternic, emanând forță, dar şi mulțumire, 
m-am simţit cel mai fericit om, căci am primit 
o carte vie din mâna celui care a realizat acea 
capodoperă, acea traducere şi editare a Sfintei 
Scripturi, lucru pe care îl consider memorabil. 
Să ti se înmâneze acel exemplar de către cel 
care a reuşit să transpună Cuvântul biblic în 
splendida noastră limbă românească este ceva 
ce va rămâne unic în existența mea. 

Dacă privim lucrarea socială a Înaltului 
Ierarh, aș putea aduce în discuţie momentul în 
care eram președinte interimar al Asociaţiei 
„Credinţa Ortodoxă” a Studenţilor Teologi si, 
mergând de ziua Înalt Prea Sfinţiei Sale cu 


grupul de studenți din organizaţie, m-a primit 
şi m-a întrebat unde sunt ceilalți tineri (eram 
doar vreo patru-cinci), i-am răspuns „aveţi 
multi invitaţi si nu ar fi loc pentru toți cei care 
vor să vă caute...” şi i-am comunicat că îl 
aşteaptă o surpriză dacă va binevoi să mergem 
în balconul care se deschidea spre curtea 
interioară. Când a pășit în balcon si a privit 
afară, peste o sută de glasuri i-au urat „La 
mulți ani!”, intonând cântecul consacrat. 
Lacrimi au mijit pe chipul Înalt Prea Sfinţiei 
Sale si au început să-şi găsească fágas pe 
obraji. În momentul următor m-a îmbrățișat și 
m-a rugat să-l însoțesc să coborám la ei. Am 
stat mai mult de o jumătate de oră cu toţii, 
într-o atmosferă apropiată şi luminoasă, plină 
de har! 

A doua zi, am fost chemat în audienţă şi 
mi-a spus că, dacă acești tineri teologi îl au la 
suflet cu adevărat, misiunea sa este pe calea 
cea dreaptă şi, de la acea întrevedere, arareori 
mi-a mai permis să-i sărut preacinstita 
dreaptă, ci doar să dau mâna cu Înalt Prea 
Sfintia Sa, semn al cărui înțeles încerc şi în 
ziua de azi să-l desluşesc. 

Pe plan educațional, aş putea spune că a 
fost cel care mi-a punctat linia învățământului 
teologic la Cluj, căci la fiecare greutate sau 
obstacol îmi spunea: „Rămâi si luptă, Clujul 
are nevoie de persoane ca voi, tinerii! Ce s-ar 
întâmpla dacă toţi românii ar da bir cu fugiţii? 
Să ştii că poporului român întotdeauna îi va fi 
greu, căci el mereu urcă o Golgota 
existențială! Asta este menirea şi bucuria lui: 
să reușească prin jertfă!” Şi aşa a fost de am 
început a pricepe ce înseamnă viața, războiul 
duhovnicesc cu greutăţile, cu obstacolele, cu 
demonii din noi şi din lume... În momentele 
de cumpănă, sfatul Mitropolitului Bartolomeu 
a fost: „Un om de cultură în teologie este 
benefic pentru Biserica noastră, dar un teolog 
ortodox în cultură este ceva aparte.” 

Personalitatea Înalt Prea Sfinţiei Sale 
mi-a marcat atât întregul parcurs teologic, cât 


şi pe cel cultural, iar invátámintele dobândite 
au fost bogate. Aș putea concluziona, ceea ce 
şi realizez de fapt, cu un excursus memoriae, 
această scriere din memorie, ca un exercițiu 
constant, care-ţi tine mintea mereu trează în 
acest proces cognitiv al memoriei. 

Mitropolitul Bartolomeu Anania a ales 
această cale de dialogare cu noi, tinerii teo- 
logi, pentru a ne provoca o adevărată trezvie a 
acțiunilor proprii, o 
continuă lucrare a 
memoriei, căci mai 
important, considera 
Înalt Prea Sfintia Sa, 
este a păstra în 
suflete memoria vie 
a înaintaşilor, ca 
modele permanente 
de conduită perso- 
nală, profesională şi 
socială. Si aşa a 
rămas în memoria 
mea, mereu viu, cu 
acel chip al celui 
care așteaptă întot- 
deauna mai mult şi 
mai mult de la ucenicii săi, pe o scară a 
creşterii culturale şi duhovniceşti, care se 
înalță mereu înspre ceruri. 

Îmi revine în memorie cartea lui 
Stelianos Papadopoulos Vulturul rănit. Viaţa 
Sfântului Grigorie Teologul şi sensul înalt şi 
peren oferit de aceasta. Ca un paralelism 
luminos, consider lucrarea Înalt Prea Sfinţiei 
Sale Bartolomeu Valeriu Anania ca 
exemplificată prin unicitatea Cuvântului, iar 
personalitatea Înalt Prea Sfinţiei Sale ca pe un 
vultur înalt ce-şi îndreaptă zborul spre Tronul 
lui Dumnezeu. Aş dori să-l vizualizez mereu 
în rândurile Dreptilor si ale Sfinţilor, 
rugându-se stáruitor si luptându-se pentru 
fiecare dintre noi în parte, precum a făcut-o în 
fiecare clipă a vieţii sale pământești. 


Arhimandrit 
Andrei Coroian 


SAPTE 
BINECUVÂNTĂRI 
lăsate de 
Mitropolitul 


Bartolomeu 
Anania 

Dorul de Bartolomeu Valeriu Anania 


Dr. Paul-Ersilian ROȘCA, 


Director Muzeul Mitropoliei Clujului 


A vorbi despre vrednicul de pomenire 
Arhiepiscop şi Mitropolit Bartolomeu 
(Valeriu) Anania este nu doar onorant, dar, în 
egală măsură, aproape imposibil în doar 
câteva rânduri sau pagini. Complexitatea 
personalităţii, operei şi moştenirii sale, unele 
cu adevărat ex- 
ceptionale, fac 
din demersul 
redării „fidele” a 
ceea ce a repre- 
zentat, reprezintă 
si va reprezenta 
ilustrul ierarh, un 
veritabil test de 
concizie şi sinte- 
tizare. Din ferici- 
re, sunt încă nu- 
meroşi cei care 1- 
au fost apropiaţi, 
prieteni, colabo- 
ratori sau ucenici, 
ei putând nu doar mărturisi, povesti sau 
consemna pagini importante din viața celui 
care a fost Bartolomeu Anania, ci, alături de 
alți tineri cercetători, vor contribui pe mai 
departe la analiza, sinteza, redarea si păstrarea 


Bartolomeu Anania — acuarelă 


Expoziţie dedicată Mitropolitului Bartolomeu la 100 de ani de la 
naștere, la Muzeul Mitropoliei Clujului, ian.-mart. 2021 

operei sale, aceasta nefiind mărginită la 
consistenta literatură scrisă de vlădica de la 
Cluj. Pe lângă numeroasele lucrări sau 
monumentala traducere a Bibliei, activitatea 
administrativ-bisericească şi culturală, rămâne 
întipărit în memoria posterității mai ales 
impactul uman major pe care Bartolomeu 
Anania l-a avut prin cuvânt şi prezenţă în 
oraşul de pe malurile Someșului. 

L-am văzut pentru prima dată asemenea 
multor altor români la televizor, înainte ca 
paşii să mă conducă în spațiul teologic 
universitar clujean, la câteva evenimente şi 
momente liturgice pe plaiurile Bistriţei si ale 
Năsăudului. M-a frapat încă de atunci forța 
discursului, eleganța prezenţei sale, autoritatea 
pe care o emana, fără ca aceasta să fie una de 
tip dictatorial (datorată fricii), dar şi respectul 
profund pe care oricine se simţea dator să-l 
arate față de coplesitoarea personalitate a 
„bătrânului ostean...”. 

Mai târziu, ca student teolog, am 
participat la momente istorice care au marcat 
eparhia Clujului: 25 martie 2006, întemeierea 
Mitropoliei Clujului, Albei, Crişanei şi 
Maramureșului si întronizarea primului ei 
mitropolit, Bartolomeu Anania; canonizarea 
Sfântului Cuvios Ierarh Pahomie de la Gledin 
(2007) si a Sfinților Martiri si Mărturisitori 
Năsăudeni (2008). Conform tradiţiei, studenții 
teologi, în zilele premergătoare Praznicului 
Naşterii Domnului, îşi colindă ierarhii, un alt 
prilej în care, cu timiditate și adesea cuprinşi 
de o reală senzație de copleşire, ne aflam în 
faţa celui supranumit „Leul Ardealului”. Fără 
a se „bucura”, la cei peste 80 de ani, de o 
statură impozantă, ba din contră, persoana sa 
amintind multora de un alt uriaş ierarh 
transilvănean, Sfântul Mitropolit Andrei 
Şaguna (al cărui tablou veghea deasupra 
biroului Mitropolitului Bartolomeu), privirea 


sa directă, pătrunzătoare, aparenta răceală, 
distantare sau exigentá lăsau loc, la finalul 
micului nostru concert, unui zâmbet cald, 
binefăcător. Urmau apoi binecuvântările si 
cuvintele de folos pe care, după atâţia ani, 
încă le percep aievea. 

Nu am avut şansa de a vorbi personal cu 
Bartolomeu Anania, i-am citit doar cărţile, 
i-am ascultat predicile, am fost prezent însă la 
înmormântarea sa, la slujbele din acele zile, 
privind „întâlnirile” sale postume, la catafalc, 
cu cei care l-au cunoscut, i-au fost prieteni, 
colaboratori sau iubitori credincioşi ai 
eparhiei sale. O copleşitoare apăsare, multe 
lacrimi, regrete şi o mulțime care nu dorea să 
se despartă de păstorul ei. Într-un final, 
„bătrânul cărturar şi tânărul mitropolit”, așa 
cum frumos îl numeşte în cea mai recentă 
carte pe care i-o dedică Arhimandritul 
Dumitru Cobzaru, şi-a găsit somnul de veci în 
necropola de sub Catedrala Mitropolitană din 
Cluj-Napoca, deloc întâmplător poate, aflată 
astăzi în cadrul Muzeului Mitropoliei 
Clujului, un loc de veci străjuit de vechi 
icoane pe lemn sau sticlă, cărți ale căror slove 
îi erau atât de dragi şi alte obiecte care 
amintesc de secole de istorie şi credință. 

Nu ştiam atunci că, peste aproape un 
deceniu, voi fi chemat să conduc Muzeul, să 
fiu cel care, în fiecare dimineață, deschide 
uşile acestei importante instituții, să fiu primul 
care intră, se închină şi „dă onorul bătrânului 
oştean”, să fiu cel care veghează ca flacăra 
candelei să nu se stingă şi, mai ales, să vadă zi 
de zi o mică părticică din moştenirea lăsată 
celor care l-au cunoscut, direct sau indirect, 
căci aceasta mi se pare cea mai importantă 
dovadă a trecerii prin această lume a 
mitropolitului Bartolomeu. lubirea pe care 
oamenii i-o poartă, cu aceeași intensitate, 
neștirbită de trecerea unui deceniu de la 
mutarea la Cer, m-a frapat din prima clipă. 
Persoane cu lacrimi în ochi, tineri sau seniori, 
clujeni sau români veniți din cele mai 
depărtate zări, toţi caută prezenţa ierarhului cu 
speranța unui viitor răspuns sau cu 
recunoştinţa unor schimbări majore în viaţă. 
Am învăţat, în tot acest timp, să nu judec 
oamenii după înfățișare, tot asa cum o carte nu 
trebuie catalogată doar după coperţi. Bărbaţi 


solizi, în aparenţă străini de tot ce are legătură 
cu Biserica, au plecat genunchii în faţa pietrei 
albe de mormânt, mărturisindu-mi experiența 
întâlnirii lor din tinerețe cu Bartolomeu 
Anania, moment pe care nu şi-l puteau 
explica, dar care, pentru totdeauna, asemenea 
unui miracol, le-a schimbat perspectiva asupra 
vieții. Au trecut pragul copii care nu l-au 
cunoscut direct, erau prea mici, dar care au 
aflat despre el din 
mărturiile părin- 
tilor şi bunicilor 
lor, au ascultat pe 
YouTube predi- 
cile sale, au în- 
ceput să-i citeas- 
că cărțile, şi care 
simt că, atunci 
când ies de la 
şcoală, trebuie 
să-şi viziteze 
acest nou părinte. 
Cât priveşte nu- 
mărul celor care 


Mormíntul Mitropolitului Bartolomeu, la necropola monahilor de la 
demisolul Catedralei Mitropolitane din Cluj-Napoca 


i-au fost în preajmă, l-au cunoscut direct, l-au 
descoperit în cadrul duminicilor de la 
Catedrală sau prin opera sa, acesta este unul 
foarte mare, fiecare dorind, prin mărturisirile 
pe care mi le fac, să pună parcă o tuşă în 
vederea conturării unui altfel de tablou, 
imaterial, dar memorial. 

Miile de oameni pe care le-am văzut, în 
dificilele vremuri pandemice, căutând prezen- 
ta mitropolitului Bartolomeu m-au făcut poate 
să mă întreb, nu de puţine ori, dacă există un 

„mit Bartolomeu”, un curent sau mișcare de 
pioasă rememorare. Dar vorbind cu sute dintre 
cei care poposeau în liniştea necropolei, 
departe de freamătul orașului, unii petrecând 
ore în sir, nemiscati, tintuind cu privirea 
chipul din tabloul de pe mormânt, am înţeles 
că ceea ce-i mişcă este dragostea sinceră. Este 
mare lucru ca, la ani de la moartea ta, oamenii 
să te iubească cu aceeași intensitate, să te 
caute în rugăciunile lor, să-ţi ceară sfatul şi să- 
ti urmeze îndemnurile. Aceast îndemn pe care 
oamenii îl au în inima lor este, în esenţă, 
dorul, „un sentiment, poate cel mai frumos 
sentiment pe care îl are cineva. Dacă cel mai 


frumos sentiment si dumnezeiesc este iubirea, 
iubirea presupune neapărat sentimentul 
dorului”. Aceste cuvinte memorabile, parte a 
uneia dintre cele mai frumoase predici rostite 
de mitropolitul Bartolomeu Anania, descriu 
cel mai bine sentimentul care-i animă pe toți 
cei care-l caută şi-l vor căuta pe mai departe 
pe „Leul Ardealului”. Le este dor de el și 
acelaşi sentiment îl simt şi eu adesea. În 
fiecare zi, atunci când intru să aprind candela 
ce străjuieşte mormântul, mă bucur, si aştept 
să împărtăşesc bucuria şi cu alții. Cu siguranţă 
aceasta este cea mai importantă moştenire pe 
care a lăsat-o Bartolomeu Anania, dorul de el. 


_ 

Suferinta — martor al splendorii Il 


Pagini de Jurnal cu IPS Bartolomeu Anania (1994) 


Dr. Nicoleta PĂLIMARU 


4 martie 1994 

Sunt la biblioteca Facultăţii de Teologie 
şi învăţ la limba franceză contemporană. De 
aici, de sus, am o panoramă încântătoare a 
curții episcopiei. Totul e rânduit, rostuit, 
curat, pomii îngrijiţi, sub privirea maternă a 
Maicii Domnului — Oranta, din icoana de pe 
clădirea facultății. Ochii îmi fug la balconul 
resedintei IPS Bartolomeu, unde maicile au 
aşezat deja flori de un roşu intens în ghivece. 
Parcă ar fi o fâşie din Câmpul de maci al lui 
Monet, dar suspendat... 

Trăiesc încă momentul întâlnirii cu IPS 
Bartolomeu. Astăzi l-am vizitat pentru a-mi 
lămuri câteva lucruri în vederea referatelor de 
la Teologie. Am stat aproximativ o oră 
jumătate. Părintele m-a servit, ca de obicei, cu 
cafea într-o cescutá mică, cochetá, de culoare 
albastră. Are darul de a pregăti atmosfera 
discuțiilor culturale şi duhovniceşti. 

1. Am discutat despre isihasm, iar 
părintele mi-a spus că la noi, părintele Paisie 
Olaru a fost un isihast, şi Vasile Voiculescu, 
ŞI, poate, chiar si părintele Stăniloae. M-a 
atentionat să nu studiez problema isihastá în 
maniera lui Vasile Andru. 

2. Despre exegeza biblică. Părintele m-a 
făcut să înțeleg că este indispensabil studiul 
limbilor franceză şi greacă. Mi-a adus 
dicționarele Lagrange şi Bailly. Am râvnit la 
Bailly... A vorbit despre teologul Haralambie 
Roventa de la Chişinău, specialist în exegeza 
Noului Testament. 

3. I-am pomenit de dicţionarul de religii 
coordonat de Paul Poupard în limba franceză, 
pe care nu-l ştia, şi de articolul „Între 
îndrăzneală şi tupeu”, scris pentru Filocalia. 
Am purtat discuţii legate de valorile si 
etimologia cuvântului „îndrăzneală”, în limba 
greacă. La un moment dat, părintele s-a ridicat 
de pe scaun şi mi-a adus Concordance de la 


Bible, Paris, Cerf, 1978, de unde mi-am extras 
ce-mi trebuia. 

Mi-a pus un alt cuvânt la inimă: 
„Întotdeauna vrem să ştim tot, dar nu ştim. 
Avem întrebări”. 

Cât de prompt — 
Nicoleta Pălimaru 


şi de atent e 

părintele, pe toate ETEN AMI 
planurile! Cu câtă OPERA LITERARĂ 
seriozitate tratează 

totul! Si fără grabă. 

Cum ştie să mă 


ferească de anumite 
derapaje teologice! 

M-a întrebat 
ce fac în rest şi i-am 
spus că frecventez 
ASCOR-ul, unde 
citim Psaltirea şi 
mă bucur de prietenia cu Maria-Elena Ganciu. 
A binecuvântat şi a remarcat: „Sunt copii 
buni, cu preocupări frumoase. Şi şcoală, si 
viață duhovnicească”. 


| 
nentang 


14 martie 1994 

Meditatia IPS Bartolomeu la rugăciunea 
Sfântului Efrem Sirul din catedrală. 

1. „Rugăciunea Sfântului Efrem Sirul nu 
e patetică, ci pedagogică, şi este destinată 
fiecărui creştin. E o rugăciune de umilință, de 
meditație”. 

2. „Duhul trândăviei nu mi-l da mie...”. 
„Dacă se poate, Doamne, nu ne primejdui. 
Ispita e o încercare, un examen. Dumnezeu îţi 
pune ispita ca să te încerce. lov a fost biruitor. 
Hristos în Grădina Ghetsimani Se ruga să 
treacă paharul de la El. Noi Îl rugăm pe 
Dumnezeu să ne scutească de ispită, iar, dacă 
vine, trebuie să-i facem față”. 

IPS Bartolomeu a făcut distincția între 
trândăvirea sufletului si cea fizică. „Fuga de 
preocupări serioase se cheamă trândăvire. Ti 


işcarea literară Y 43 


se pare că faci ceva. Trebuie să te întrebi: 
«oare pe ziua de azi merit odihna?». E necesar 
să evităm lucrurile inutile. Ele te pot ţine 
ocupat, dar nu sunt folositoare pentru viaţa ta. 
Nu e bine să trândăvești, dar nici să fii prea 
ocupat. Îți complici existența. Apar grijile. 
Unde îți este comoara, acolo îţi este și inima, 
acolo îţi este şi gândul”... 

3. „Duhul curátiei dă-mi-l mie”. Este 
vorba de o  curăție duhovnicească, de 
simplitate si nu simplicitate, care aparţine 
prostului și e dăunătoare. Simplitatea implică 
libertate. Simplitatea prin rugăciune. Există un 
mod simplu, nu simplist, de a ne ruga, cum au 
făcut  isihaștii. Marii mistici rostesc 
rugăciunea lui lisus, practicată cu 
binecuvântare, şi în timpul somnului... 


16 martie 1994 

Mă documentez pentru prezentarea, în 
cadrul ASCOR-ului, a unei bio-bibliografii 
Valeriu Anania. Pentru precizia amănuntelor, 
mă gândesc să o vadă şi părintele. 

Astăzi a fost conferința IPS Bartolomeu 
în sala Teatrului, despre Cultură si religie. IPS 
a făcut disocierea termenilor: 1. „scio” = a sti; 
„intelego” = a înţelege, a discerne; „a discerne 
înseamnă a compara, nu doar numeric, ci si 
valoric”; „cognosco” = a cunoaşte, dar şi a te 
recunoaște pe tine în ceva. 

2. IPS Bartolomeu a amintit faptul că în 
închisoarea din Aiud a scris piesele Steaua 
Zimbrului şi Meşterul Manole. Tot în temnițe, 
sublinia IPS, şi-au construit opere C. Noica, 
Alexandru Paleologu, P. Ţuţea, P. Pandrea, E. 
Bernea, Radu Gyr. IPS a făcut o paralelă între 
Radu Gyr, geniu, suferință şi Dostoievski, cu 
opul său, Omul din subterană. 

3. „Religia este o problemă de 
interioritate. Cultura religioasă este diferită de 
religiozitatea culturii. Omul religios este 
angajat. Emil Cioran se întreba: „cum a 
devenit M. Eliade specialist în istoria 
religiilor, el care nu era religios?”. Greşeala 
lui Eliade, a precizat IPS, este că nu a pus mai 
mare accent pe religia revelată, care e 
creştinismul”. 

4. „Intelectualul a ajuns la cunoaşterea 
lui Dumnezeu (nous). Intelectualul autentic 
este omul creştin. Matematicile sunt poezie. 

Poezia e rugăciune. Toate disciplinele sunt 
teologice, sacre, nu în înțelesul disciplinei 
teologice.” 

5. „Modelul ţi-l alegi din vocaţia ta. Ce 
vrei să faci, să faci bine. Munca tinerilor este 
de a se descifra, de a se analiza pe ei înşişi. 
Sunt modele, dar marele model, desăvârşit, 
este lisus. Arghezi a fost modelul meu de 
muncă, iar G. Galaction modelul iertării”. 


18 martie 1994 

L-am vizitat pe IPS Bartolomeu cu 
ocazia zilei sale de naştere. I-am dus frezii, în 
latină freesia, care știu că îi plac. Sunt flori 
atât de fragile, dar care răspândesc o 
mireasmă puternică. Sunt ca un mărgăritar. E 
puterea în slăbiciune, despre care vorbeşte cu 
mare duiosie IPS în predicile sale. Am stat de 
vorbă. Mi-a oferit date biografice precise 
pentru scurta mea prezentare a vieţii şi operei 
sale. 


3 aprilie 1994 

Idei din predica de la Catedrală a IPS 
Bartolomeu, despre Sfânta Cruce. Un cuvânt 
plin de sens, simplu, cu referire în permanență 
la sinergia om-Dumnezeu: 

1. „lisus a vrut să moară pe cruce, nu 
iudeii, nici Pilat. lisus, printr-o rațiune 
supremă, a vrut să meargă spre cruce”. „lată 
Mielul lui Dumnezeu, cel ce ridică (înalță) 
păcatele lumii!”, spune loan Botezătorul. lisus 
trebuie sá Se înalțe pe cruce, pentru a rástigni 
pe ea păcatul, să-l tintuiascá, să-l facă una cu 
lemnul, cu pământul. 

2. Romanii au inventat această tortură: 
crucea. Mai târziu, au practicat-o şi iudeii. 
Răstignirea era groaznică. lisus a tipat, a urlat 
pe cruce. Să ni-L imaginăm în zbaterile Sale, 
pentru că trupul era omenesc. A vrut să Se 
înalțe pentru noi, ca să ne imbrátiseze pe noi 
pe cruce. Bratele Sale sunt deschise pentru a 
ne îmbrățişa și a ne ierta. 

3. lisus admite să devină om, să ia 
păcatele pentru a ne elibera pe noi, pentru a ne 
mântui, sá ne arate că asa cum El a purtat 
crucea pentru noi, trebuie să o purtám si noi 
pentru noi şi pentru El. 

4. Trebuie să te lepezi de tine însuţi, să 
nu mai fii egoist, egocentrist, să nu te 


socotesti pe tine mai presus decât alții. Din 
egolatrie pornesc relele lumii. A te lepăda de 
tine înseamnă a renunţa la cultivarea eului tău. 
Să-i laşi pe alții să vadă cât eşti de bun, de 
învăţat, de înțelept. Ai nevoie de arma 
smereniei. Crucea lui Dumnezeu are două 
braţe: vertical (smerenia) si orizontal 
(înălțarea). 

5. Crucea a fost precedată de insulte, 
biciuiri. A fost un preludiu al suferinței pentru 
a se ajunge la cruce. lisus „S-a răstignit” 
pentru că asa a vrut El, nu a fost răstignit. 
„Cine se smereşte pe sine, va fi înălţat”. 
Moartea pe cruce a lui lisus are un sens. 
Poartă în sine întreaga teologie a mântuirii 
noastre. 

6. A-ti purta crucea înseamnă a acorda 
suferințelor tale un sens. A-l face pe altul 
vinovat de suferinţa ta înseamnă a-l uri, iar a 
trăi în ură este echivalent cu a trăi în iad. 
„Iadul este durerea de a nu mai putea iubi”, 
spune Dostoievski. Dacă sustii că toți sunt 
vinovaţi în afară de tine, înseamnă să cazi sub 
incidenţa absurdului. Crucea ne ajută să găsim 
un sens suferințelor noastre. Dumnezeu ştie ce 
vrea cu tine. 

7. Maica Domnului, tinándu-L pe 
copilul lisus în brațe, priveşte crucea. 
Imaginea aceasta o găsim si la Vasile 
Voiculescu, în una din poeziile sale. Crucea e 
o nuntă, pentru că e dătătoare de Înviere. Alt 
drum nu mai e decât prin cruce. Însuși 
Domnul s-a poticnit în drum spre Golgota, dar 
a continuat. Simon i-a luat crucea şi 1-a dus-o. 
Prin Simon, noi l-am ajutat pe lisus să-şi ducă 
crucea. Când ne poticnim, să-l invocăm pe 
Domnul. Să nu părăsim crucea, să nu fugim 
de ea. Numai astfel ajungem la Înviere. 


10 aprilie 1994 

Astăzi la catedrală a slujit şi a predicat 
IPS Bartolomeu, la Evanghelia după Matei, a 
vindecării copilului sutasului (11% - 1215). 
Idei: 

1. Afirmația „Cred Doamne, ajută 
necredintei mele!” este simplă, curată, conţine 
realitatea. Îţi trebuie suficientă credinţă pentru 
a muta munţii şi a face minuni. Credinţa, 
iubirea si nădejdea sunt virtuţi teologice. Ele 
vin de la Dumnezeu, nu de la om. Dacă eşti 


conştient de putinátatea ta, partea cealaltă vine 
de la Domnul. Completarea este în rugăciune. 
„Cred cât este omeneşte cu putință” este 
rugăciunea pe care o primeşti fără preget. 

2. Tatăl copilului din Evanghelie era un 
om Simplu. Demonizarea de care suferea 
copilul este o boală sufletească diferită de cea 
trupească. Este altceva decât epilepsia, care e 
o boală a sistemului 
nervos. Dostoievski 
era, de pildă, epilep- 
tic. Diavolul s-a 
instalat în sufletul 
omului. Boala tru- 
pului său nu avea 
influență asupra 
sufletului. Demonul 
intrase într-un copil, 
din fragedă pruncie. 
El se manifesta în 
forma sa agresivă. 
Demonizat clasic e 
omul animalizat, care nu-şi mai recunoaşte 
semenii, e sălbatic, capătă forme 
înspăimântătoare. Este un nefericit, dar nu-şi 
dă seama. Este opus omului credincios, care e 
conştient de lisus. Omul credincios este 
conștient si de lisus, si de diavol. Diavolul 
şi-a schimbat tactica. El spune: „eu sunt cel ce 
nu sunt”. Sunt forme atrăgătoare, e viclenia. 
El e opusul a ceea ce noi aşteptăm. Ai nevoie 
de spirit de discernământ, de dreaptă 
socoteală, de oprelişte interioară. Diavolul e 
foarte talentat. Există un post al auzului, al 
văzului, dar şi al limbii. Spune psalmistul: 
„Pune, Doamne, strajă gurii mele”. 


Valeriu Anania 


Jurmalez 
(1986 1745) 


15 aprilie 1994 

Astázi am audiat douá poezii ale IPS 
Bartolomeu scrise ín Hawaii, interpretate de 
fratele lui, Dumitru Anania, inginer, care a 
trecut si el, ca si IPS Bartolomeu, prin 
temnitele comuniste. Poeziile se intituleazá 
Piază rea şi Meridiane. În Meridiane apare 
evocată comuna lui natală, Drăgăşani: „La 
Drăgăşani, pe Olt în jos/ Frunzisul toamnei a 
murit frumos [...]/ O, spune-mi tu, mai 
spune-mi tu,/ Frumoasa mea vestală/ De ce la 
Drăgăşani pe Olt în jos/ Frunzisul toamnei 
moare-asa frumos?”. 

23 aprilie 1994 

De câteva săptămâni, la propunerea 
poetului loan Pintea — pe care îl asemăn, ca 
sensibilitate, cu Aurel Dumitraşcu —, fac 
corecturi la revista Renașterea, al cărei 
redactor-şef este. În redacţie sunt Ştefan Iloaie 
(cu preocupări serioase) şi, bineînţeles, Maria 
Ganciu. 

Cred că munca la revistă ar putea fi 
definită ca o confruntare între tine şi 
cuvintele, ideile celor ce scriu (munca 
scriptorului şi a 
receptorului). O 
confruntare cu limba 
— lucru important — 
pe care o stăpânesc 


VALERIU ANANIA 


cele două părti. 
Citesc cu folos, 
interes şi plăcere 


(parafrazându-l pe 
Roland Barthes cu 
Le plaisir du texte) 


articolele IPS 
i i Bartolomeu, Radu 
Pa N Preda, Teodor 


Baconsky (atunci când le trimite), pr. Ioan 
Bizău şi poetul loan Pintea, care a realizat o 
pagină de literatură în revistă. 

Ultima verificare a revistei îi revine IPS 
Bartolomeu, care mai găseşte câte o virgulă 
lipsă sau face observații la punerea în pagină. 
Este informație, muncă, lectură, concentrare. 


25 aprilie 1994 

Am fost în audiență la IPS Bartolomeu. 
Pentru că citisem şi fişasem despre 
ecumenism, în vederea unui interviu cu prof. 
spaniol J. Sanchez Vaquero, l-am întrebat pe 
IPS Bartolomeu ce părere are despre 
ecumenism, şi mi-a răspuns cu fermitate: 
„totul e o afacere bănească”. Am mai purtat 
discuţii despre cursurile de la Teologie, care 
sunt diversificate şi atrăgătoare şi cele de la 
Litere. Pe lângă cursurile de la franceză, unde 
e mult de lucru, frecventez cursurile de teorie 
literară ale domnului profesor Mircea Muthu, 
cursurile ceremonioase ale doamnei Doina 
Curticăpeanu (citisem câteva cărți pe tema 
literaturii vechi în liceu), o prezență aparte, 

elegantă în ţinută, dar şi în vorbire, cu ample 
incursiuni în literatura română şi universală, 
mitologie, artă si religie. Am fost şi la câteva 
cursuri de italiană ale domnului profesor 
Marian Papahagi, o reală enciclopedie. IPS 
Bartolomeu mi-a recomandat pentru Noul 
Testament lucrarea prof. G.T. Marcu, care a 
predat teologia la Sibiu. Mi-a spus să fiu 
ordonată, să lucrez cu program, să adun toate 
informațiile în dosare, iar la plecare, a 
accentuat: „Să fii activă şi cu smerenie!”. 


15 mai 1994 

Idei din Pastorala de Înviere a IPS 
Bartolomeu 

1. Nimeni dintre oameni nu L-a văzut pe 
Iisus înviind, dar multi L-au văzut înviat. lisus 
S-a arătat mai întâi sfintelor femei, apoi 
apostolilor. S-a produs o spărtură în cercul 
celor 12 apostoli, făcută de un om. Prima 
spărtură în istorie a fost făcută de Adam. 

2. lisus îi spune lui Petru: „Petre, Petre, 
măcar un ceas n-ai putut să veghezi cu Mine... 
Va veni vremea când Mă veţi lăsa singur”, le 
spune Iisus ucenicilor. El avea o mare tristețe. 
Chinul cel mai dureros pentru lisus a fost 
imensa singurătate. Dumnezeu nu i-a lăsat 
singuri pe oameni, dar ei L-au lăsat singur. 

Toţi au fugit de frică, însă femeile nu 
L-au părăsit. Este mare puterea femeii de a 
iubi. Sfintele femei suspinau. Durerea lor 
interiorizată era exprimată prin lacrimi. Ele se 
aflau şi pe dealul Golgotei. lisus s-a arătat 
femeilor pentru a le răsplăti marele lor 
devotament. Generoasă a fost inima sfintelor 
femei, generos a fost şi gestul lui Dumnezeu. 
Salutul creştinesc „Hristos a Înviat!” îl avem 
de la primele femei. 

3. Toate arătările de după Înviere au 
avut două scopuri demonstrative: a. bucuria 
de a-L vedea înviat; b. să le demonstreze 
oamenilor că El a înviat cu adevărat. 

Maica Domnului nu avea nevoie de 
această demonstraţie. Ea nu s-a îndoit. Toma 
s-a îndoit, pentru că avea nevoie de 
demonstrație. De aceea, lisus nu S-a arătat si 
Maicii Sale. 

4. Ziua de astăzi este închinată familiei. 
Familia a fost întemeiată de Dumnezeu. Tatăl 
în Vechiul Testament: „bărbat si femeie i-a 


făcut pe ei”. lisus a binecuvântat taina aceasta 
prin participarea Sa la nunta din Cana Galileii. 
Familia este şi a celor vii, dar si a celor morți. 
Se spune în Scriptură: „şi a murit lacob şi s-a 
adăugat neamului său”, lucru care dovedește 
legătura între neamuri, solidaritatea de sânge 
şi de credinţă. 


29 mai 1994 

La Catedrală a slujit şi a predicat IPS 
Bartolomeu, la evanghelia după loan, „Femeia 
samarineancă” (35 minute). Idei: 

1. Această pericopă evanghelică este cea 
mai adâncă în ceea ce priveşte credința. 

Samaria şi samarinenii erau un popor 
hibrid, cu o credință hibridă. lisus înfrunta 
toate prejudecățile, în ciuda părerilor iudeilor. 
lisus îi spune femeii: „dă-mi să beau”! 
Inițiativa porneşte de la lisus: Există un 
metalimbaj folosit de Iisus şi de apostoli. 

2. Domnul îi vorbeşte femeii de apa vie. 
Femeia înţelege ceva, lisus altceva. Apa vie 
este cea care hrăneşte fântâna: e pânza 
freatică. Stratul cu apă pururea limpede; este 
viața oricărei fântâni. Femeia pricepe că nu-i 
vorba de apa materială, ci de cea 


duhovnicească. „Eu sunt apa vieti1!”, îi spune 
Iisus. 

În ordine spirituală, apa vie este Duhul 
Sfânt. Există şi o fântână sufletească. Apa vie 
aparține stratului profund al fântânii. Este 
(de jos) dar şi 


adâncimea  adáncului 


adâncimea înaltului (de sus), a lui Dumnezeu 
şi a Maicii Domnului; care este mister. Se 
spune în Acatistul Maicii Domnului: 

„Bucură-te  adâncime...;  bucurá-te 
înălțime...”, o dimensiune în microcosmos si o 
alta în macrocosmos. 

3. Se poate produce la un moment dat o 
criză de identitate în sufletul omului, când te 
întrebi cine eşti, în ce crezi... 

lisus a reușit să-i scoată pe samarineni 
din criza lor de identitate: „Cine trăieşte în 
criză, vrea să iasă din ea”. 

Adevărata credinţă nu e condiţionată de 
istorie sau geografie: „Cerul și pământul vor 
trece, dar cuvintele Mele nu vor trece!” 

„Să vă inchinati în Duh si în adevăr!”. 
Duhul este apa vie care e la fundul fântânii, în 
profunzimea ei. Tot ceea ce-i în afară e 
viitură. 

„Să credem în apa cea vie a Bisericii 
noastre care lucrează prin cele şapte Taine”. 

Poetul Lucian Blaga are nişte versuri 
foarte frumoase: „Sapă frate, sapă, sapă,/ Până 
când vei da de apă”, versuri ce arată 
perseverenta insului de a pătrunde în propria 
fântână: „Sapă frate, sapă, sapă,/ Până dai de 
stele în apă”. Stelele se oglindesc în apa vie, 
limpede, aşa cum Tatăl S-a oglindit în Fiul 
Său. 

Să nu uităm rugăciunea: „Doamne, 
Doamne, sufletul meu cel însetat...” 

Valeriu ANANIA 


„Cine poate garanta eternitatea 
unui scriitor? Critica? 
Publicitatea? Cititorii? Publicul 
spectator? Ediţiile populare sau 


de lux? Toate s-au dovedit 
relative. Poate că eternitatea este ea însăși relativă.” 


— M-am întrebat de multe ori, stimate 
Valeriu Anania, care ar fi, parafrazánd 
eminescian, întrebarea ce exprimă adevărul, 
deci prima întrebare într-un dialog cu 
dumneavoastră, pe care să o îmbrăcaţi cu 
răspuns întâi: despre poet, despre prozator, 
despre dramaturg. 

— Întrebarea exprimă adevărul în măsura 
în care ființa unui scriitor nu poate fi 
compartimentată în funcţie de genurile pe care 
el le cultivă. Acestea, da, pot fi abordate 

- separat, mai ales 
în critica literară, 
şi e lesne de 
înțeles că numai 
pentru rațiuni de 
metodă. El însă le 
poartă în sine pe 
toate laolaltă, 
asemenea unui 
pom cu multe al- 
toiuri, chiar dacă 
unele roade se 
arată mai devre- 
me iar altele mai 
târziu. Ar fi 
nepotrivit să spunem că Lucian Blaga, de 
pildă, e un poet care a scris şi teatru, în timp 
ce Camil Petrescu e un dramaturg care a scris 
şi două romane. Desigur, până la urmă, se 
configurează o dominantă a fiecărui scriitor, 


IPS Bartolomeu, pr. loan Pintea 


48 + Mişcarea literară 


care îl așază într-un anume capitol al istoriei 
literare, dar el continuă să rămână un întreg 
care transcende suma părților componente. 
Așadar, de dragul metodei — si al dialogului, 
care o implică — să le luăm pe rând. 


„Nimeni nu a înnoit poezia românească 
mai mult decât Eminescu si Arghezi, dar 
puţini sunt cei ce se apropie de frumuseţea, 
claritatea si cuprinderile lor. Văd noutatea 
mai degrabă ca primenire, împrospătare.” 


— În parte, poezia Domniei Voastre este 
o poezie de mulțumire, de laudă, o poezie în 
care înțelesul nu este ascuns, se arată, este 
lumină. Care este mișcarea de revoluţie a 
unei astfel de poezii limpezi şi curate, 
amenințate mereu de inundația experimen- 
telor de tot felul? Care este relaţia, comuni- 
carea acestei stări mult mai fireşti a 
poeticului cu cealaltă stare, modalitate (nu 
nefirească) dar în întregime opusă, 
împotrivindu-se neîncetat? 

— Deşi scriu versuri de peste o jumătate 
de secol, debutul editorial mi-a fost târziu si, 
prin forța împrejurărilor, nu cu un volum de 
poezii, aşa cum mi-aş fi dorit, ci cu o piesă de 
teatru (tot în versuri, dar o piesă de teatru). 
Întâia mea cárticicá nu i-a stârnit criticii 
literare vreun interes deosebit, dar, ca şi 
celelalte trei ce i-au urmat, s-a bucurat de 


adeziunea cititorilor; singurul necaz mi-a fost 
parcimonia tirajelor. Nu cred, aşadar, că am o 
„operă” poetică în stare să se confrunte cu 
altele şi cu atât mai puţin să constituie nucleul 
unei dezbateri polemice. Sunt format în duhul 
clasicismului, căruia i-am rămas credincios, 
şi, ca atare, nu am scris o literatură 
provocatoare (vis-à-vis de...), nu mi-am 
propus să fiu original cu orice preţ să rástorn 
împrejuru-mi scaune și statui. Cultiv poezia 
limpede (atât cât poate fi) dintr-un dublu 
respect: față de limba română si față de cititor. 
Îmi repugnă limbajul care desfigurează limba. 
Receptiv la nou şi noutate, continui să cred în 
arta de a fi ofensiv fără a ofensa, o artă de care 
poetul nu se poate lipsi fără să-şi trădeze 
propria-i vocaţie. În impactul dintre mine şi 
cititor, doresc ca acesta să-mi recitească o 
poezie nu pentru ca s-o priceapă, ci să-și 
repete voluptatea lecturii. O strofă izbutită 
este aceea pe care memoria o reține fără efort, 
iar sensibilitatea o poartă cu sine ca pe ceva 
dintru ale sale. Limpezimea nu înseamnă, 
neapărat, gramatică şi facilitate. V-aţi referit 
(probabil) în special la volumul File de 
acatist. Aţi observat, desigur, că cele două 
cicluri de poeme sunt scrise în formă fixă, şi 
anume în una mai severă chiar decât aceea a 
sonetului. „În orice operă de artă, ca să te 
simți liber să-ți inventezi libertăţile, trebuie 
mai întâi să existe constrângeri”. (L-am citat 
pe Umberto Eco). Dacă versul în sine e o 
constrângere inițială, cu atât mai mult un 
perimetru păduros în care-ţi propui să deschizi 
cărări şi luminisuri. Munca e incomparabil 
mai anevoioasă decât aceea de a semăna 
câmpul cu grămezi de mărăcini. Ni se spune 
că Moise, fiind gângav, l-a îndatorat pe fratele 
său Aron să grăiască norodului pentru el. 
Receptacol al revelatiei, el nu putea fi, în 
același timp, şi instrument de comunicare, ci 
doar un filtru între Logos şi rostire. Cam asa 
văd eu relaţia dintre limbă şi limbaj. Menirea 
celui din urmă este a revela Logosul la nivelul 
nu numai al rostirii, ci si al semnificației. 
Rostirea poate fi facilă, nu însă şi semni- 
ficatia. De abia de la acest nivel este cititorul 
invitat să se implice, să nu rămână un simplu 
consumator, să intre în dialog cu poetul. Mi s- 
a întâmplat cândva să convietuiesc undeva, 


pentru scurtă vreme, cu un contrabandist care 
mi-a destăinuit unul din tertipurile meseriei, 
anume că cea mai bună ascunzătoare este cea 
mai vizibilă. La frontieră, în vagonul 
întunecat, vamesul controlează la lumina 
mobilă a felinarului de pe piept. Infractorul 
poartă în mână o cutie de chibrituri pe care a 
lipit, aprinsă, o făclie. După ce i-a prezentat 
valizele, îl roagă pe vameş să-i ţină 
„sfeşnicul” până ce el își dezbracă haina şi-şi 
întoarce buzunarele 
pe dos. În cele mai 
multe cazuri, sluj- 
basul i-l restituie 
candid, uneori cu 
recunoştinţă pentru 
plusul de lumină. 
Dacă însă mâna lui 
este aceea a unui 
expert, va deschide 
cutia si va constata 
că festila de dea- 
supra acoperea — iar 
acum luminează — 
câteva superbe mo- 
nede de aur. În acest caz, autorul pierde (şi 
încă mai există destui poeți págubosi), dar 
cititorul a câștigat (deși e posibil ca şi primul 
să se aleagă, cavalereste, cu un gest de 
admiraţie pentru cutezanta pariului). Un astfel 
de poet păgubos a fost, la vremea lui, 
Bacovia. Dar cu câtă admirație ne uităm la el 
noi, vameșii de astăzi, cu simţurile la pândă! 
... Spun toate acestea — repet — nu pentru că 
mi-aş socoti modesta producţie poetică 
vrednică de o dezbatere publică — fie ea 
dialogică. La o asemenea întrebare nu se poate 
răspunde decât printr-o profesiune de 
credință, care ar putea fi și a altora. Nu sunt 
singurul care cultivă o poezie a limpezimii, 
aşa după cum îmi declar aderente lectoriale la 
poezia mai „dificilă”, precum ermetismul 
inițiatic al lui Ion Barbu, hieratismul teandric 
al lui V. Voiculescu, rafinamentul stilistic (şi 
nu numai) al lui Stefan Aug. Doinaș, 
apofatismul liric (în parte) al lui Nichita 
Stănescu. Adolescenta mi-a fost contempo- 
rană cu mai toate curentele moderniste; în 
ultimul timp asist la explozia „postmoder- 
nistă”, dar niciodată n-am fost ispitit să-mi fac 

din modă un model. Nu sunt deloc convins că 
noul trebuie să însemne neapărat, ruptură, 
tăgadă, răsturnare, vitriol. Nimeni nu a înnoit 
poezia românească mai mult decât Eminescu 
şi Arghezi, dar puțini sunt cei ce se apropie de 
frumuseţea, claritatea şi cuprinderile lor. Văd 
noutatea mai degrabă ca primenire, împros- 
pătare. Firește, oricare poet, mai mult sau mai 
puţin tânăr, are dreptul la existență, cărțile și 
nebunia lui.  Aglomerarea poate da, 
într-adevăr, impresia de inundație, de amenin- 
tare sufocantă. Puțini însă sunt cei ce ştiu că 
zgomotul ospetelor la care se  desfatá, 
întrecându-se, petitorii Penelopei, nu-l poate 
împiedica pe câinele de la poartă să ciulească 
urechile şi să-şi recunoască, scâncind, 
stăpânul. 


„1986. Joi, 13 noiembrie — Termin de citit 
teribilul roman a lui Llosa. 

Miercuri, 19 noiembrie — Lucru. Răspunsuri la 
interviul lui Ioan Pintea. 

Luni, 24 noiembrie — Lucru la dialogul cu 
Pintea. 

Joi, 27 noiembrie — Lucru la dialogul cu Pintea. 

Luni, 1 decembrie — Termin de scris răspunsurile 
la dialogul cu loan Pintea (zece pagini). 

Miercuri, 3 decembrie — Radu. Îi citesc dialogul 
cu Pintea. E încântat. 

Joi, 11 decembrie — Îi expediez lui loan Pintea 
textul dialogului.” 


(Valeriu Anania, Jurnale II (1986-1995), Editura 
Casa Cărţii de Ştiinţă, Cluj-Napoca, 2018) 


„Aşa zisa «desacralizare» a lumii e falsă, 
căci între sacru şi profan nu există o 
opoziţie radicală.” 


-Mă întreb si eu impreună cu 
dumneavoastră şi cu regretatul Sorin Titel 
(cronica la volumul Străinii din Kipukua din 
„România Literară”): „Ce s-ar întâmpla 
dacă miturile ar pătrunde în viața omului 
modern, acestui secol pe orbita ficţiunii, 
bineînțeles! Procedeul «existenței duble», 
civilizatul, rationalul om al secolului XX? ”. 
Expuse în raza din Kipukua mi se pare 
verosimil. Aşa cum verosimilă mi se pare 
reabilitarea mitului, a fabulosului originar 
(gen Mircea Eliade) în toată creația Domniei 
Voastre. 

— Pe la vreo saptesprezece-optsprezece 
ani, deci la o vârstă la care nu se poate spune 
că aş fi avut un program estetic — propriu sau 
adoptat — am scris un poem dramatic (care a 
văzut şi lumina rampei) intitulat Dochia, 
numele fiicei legendare a lui Decebal (şi 
altceva decât Baba Dochia, cea cu cojoacele), 
despre care aflasem din povestirile mamei cu 
mult înainte de a o fi întâlnit în opera lui 
Gheorghe Asachi. Venit după o feerie pură 
(Jocul fulgilor) şi un scenariu realist (La 
furcărie), acesta le îngemăna, ca procedeu, pe 
amândouă, și numai atunci, punând-o în scenă 
pe fabuloasa Dochia laolaltă cu eroi de certă 
concretete istorică (Decebal, Traian, 
Longinus), am simțit că sunt la largul meu, că 
cele două categorii de personaje pot trăi 
laolaltă în modul cel mai natural. Mult mai 
târziu, peste aproape două decenii, în timp ce 
prindea ființă cunoscuta mea pentalogie 
dramatică, am devenit conştient că 
dimensiunea mitică e un produs firesc al 
chipului meu de a-mi gândi scrierile, dincolo 
(mai degrabă dincoace) de orice intenție 
programatică. Impactul cu opera științifică a 
lui Mircea Eliade — la care vă referiti — nu a 
făcut altceva decât să-mi confirme teoretic 
(dar numai în parte) ceea ce-mi aparținea prin 
structură. Zic „numai în parte”, pentru că 
asupra gândirii eliadești mi-am permis unele 
nuanţe, în special în legătură cu sacrul si 
camuflarea acestuia în profan (teorie prin care 
savantul român a abordat tocmai condiția 
omului modern, contemporan, la care vă 
referiti împreună cu Sorin Titel). Preluând 
formularea lui Caillois, Eliade definește sacrul 
drept „tot ceea ce se opune profanului”. 
Aceasta însă nu spune nimic, nu e măcar o 
definiție. Am încercat cândva (într-o 
comunicare la Institutul G. Călinescu) o 
abordare etimologică a profanului. În vechea 
Romă, de dinainte de imperiu, cultul public se 
oficia într-un perimetru sacru, în centrul 
căruia se afla templul, care pe atunci era 
numit prin cuvântul fanum. În templu însă 
aveau acces numai sacerdoții şi nobilii 
(patricienii), în timp ce oamenii de rând, 
gloata (plebeii) se rugau în curte, în fața 
templului, pro fanum. Aceasta ar însemna că 
profanul se instalează undeva la periferia 


sacrului, dar niciodată în afara lui sau cu 
spatele la el. Așa zisa „desacralizare” a lumii 
e falsă, căci între sacru și profan nu există o 
opoziţie radicală, precum aceea, în planul etic, 
dintre bine si rău (cunoscând — după același 
Eliade — bivalenta sacrului, că el poate fi 
benefic sau malefic şi că, în consecinţă, 
sacralitatea în nici un caz nu trebuie 
confundată cu sfintenia, după cum profanul nu 
trebuie confundat cu demonismul). Din 
această perspectivă profanul ar fi mai degrabă 
o stare patologică a sacrului, o maladie care-l 
invadează dinspre periferie către centru, 
asemenea inghetului. Istoria nu cunoaşte nici 
o năvală a sacrului asupra profanului, ci 
dimpotrivă. Când cel dintâi e copleșit, 
supraviețuiește prin ceea ce Eliade numeşte 
„camuflarea” lui în profan, un camuflaj pe 
care numai istoria religiilor, ca ştiinţă 
constituită, este în stare să-l deconspire, 
întrucât omul modem e mai degrabă 
inconştient decât conştient asupra mástilor pe 
care le poartă în viaţa de fiecare zi. Eu cred 
însă că şi literatura —, arta, în general — poate 
face acelaşi lucru, ba chiar mai direct 
(beneficiind de intuiție) si mai eficient 
(dispunând de mijloace mult mai bogate). 
Dacă, potrivit speculatiei etimologice de mai 
sus, sacrul presupune un spaţiu închis, 
restrâns, inițiatic, atunci trebuie să-i bănuim o 
prezență în aria subconstientului, a acelui 
spațiu abisal în care Blaga recunoștea 
matricea stilistică originară, în timp ce 
profanul domină întregul câmp de la 
suprafață, cu vaste periferii, al conştiinţei. 
Omul modern, oricât ar fi el de civilizat, de 
rațional şi lucid, nu se poate împiedica să 
doarmă si să viseze. Dacă nu-şi poate însă 
rezolva criza de identitate — de care se 
vorbeşte atâta în lumea occidentală — e pentru 
că el refuză — sau nu-și face timp — să 
îngăduie comunicarea dintre conștient si 
subconștient, dintre trezie şi vis, o relaţie din 
care arta, pe de altă parte, își extrage 
întreaga-i substanță. Din acest punct de 
vedere, Străinii din Kipukua nu e altceva 
decât un dialog între liminal şi subliminal, cu 
toată poezia şi dramatismul pe care acesta le 
implică. Cam acelaşi lucru se întâmplă şi cu 
poemele mele dramatice, cu observaţia că 


miticul — respectiv, fantasticul — se obține nu 
întotdeauna printr-o ruptură în planul realului, 
ci şi acela al semnificației (nu e o falsă 
memorie, ci un suport teoretic în care l-am 
citat, nenominal, pe un distins critic literar). 


Autograf acordat doamnei Violeta Pintea 


— Amintirea, mărturisirea despre cele 
trecute dar nu apuse, un fel de sfat de taină 
peste timpuri, iată o înrămare posibilă a 
tabloului memoralistic din Rotonda plopilor 
aprinsi, volum publicat la Ed. Cartea Romá- 
nească în 1983. Înţelesul nostru este că aceste 
pagini s-au născut dintr-o „singurătate 
străjuită de lujere înalte”. Vă rugăm să ne 
aduceți aminte, cum şi în ce fel această 
singurătate de acum (a Domniei Voastre) este 
bogată, împlinită, mulțumită cu toţi — si cu 
toate, câștigându-și (da sau nu) cununa 
comunicării? Deci: cum singurătatea poate 
intra în dialog, cum poate fi o singurătate în 
comuniune ? 

— Singurătatea nu înseamnă, neapărat, 
însingurare. Ea e condiția ideală a comu- 
nicării. Nu poate exista un dialog autentic fără 
angajarea propriului tău eu. Or, mai ales în 
secolul nostru, când noţiunea de comunicare a 
devenit echivalentă cu impetuosul, perpetuul, 
acaparatorul, copleşitorul bombardament al 
informaticii, când poluarea amenință nu 
numai văzduhul, apele si pământul, eul își 
resimte alienarea față de propria sa identitate. 
Singurătatea e reacția ecologică a spiritului. 
Când nu e permanentă, ea se cere asumată 
măcar din când în când, pentru regenerarea 
disponibilitátii la dialog. Când e permanentă — 
prin vocaţie sau disciplină — ea poate trăi 
bucuria de a vedea comunicarea devenind 

comuniune. Este ceea ce se întâmplă — cred — 
în cartea mea de amintiri literare, unde eroii, 
autorul şi cititorii alcătuiesc o singură obşte. 


„Știu că în vremea noastră teatrul în 
versuri e privit, dacă nu cu rezerve si 
scepticism, cel puţin cu o curiozitate. Se 
spune că ar fi depăşit, că nu mai e pe gustul 
actorilor si al publicului etc., etc.” 


— Deși îmi amintesc, este greu să citez 
aici toate aprecierile făcute curajosului, 
bravului Domniei Voastre teatru în versuri. 
Fără nici un fel de anacronism (recenta 
punere în scenă a Mioriţei s-a bucurat de 
succes binemeritat), aceste piese, grupate nu 
demult în volumul simbolic Greul pământului, 
au îndrăzneala si puterea si greutatea să 
rămână, după Brecht,  Bekett,  lonescu, 
Adamov, în picioa- 
re, valabile, sfidând 
orice pretinsă, ad- 
misă revoluție a 
limbajului, a formei, 
a fondului. Dan 
Ciachir scria: ,, Tea- 
trul lui Valeriu 
Anania, îndelung ci- 
zelat, plin de răsfă- 
țuri lexicale, cu un 
sobru şi  necăutat 
mesaj românesc si 
patriotic, nu este 
«istoricy sau «poe- 
tic»: este, în esenţă, o meditaţie, o mărturisire 
făcută cu patos si evlavie asupra unor puncte 
— pietre de hotar în etnogeneza poporului si a 
sufletului nostru românesc”. Stimate Valeriu 
Anania, vă întreb, dacă din punctul de vedere 
al dramaturgului, teatrul pe care îl scrieţi are 
șanse de supravieţuire? Dacă nu vă e frică de 
o sucombare a lui în eternitatea imediată? 
Este temerar că încercați asa ceva în 
dramaturgie, de aceea vă întreb ... 

—latá ultimul lucru în stare sá mă 
preocupe! şi iată ultima asociere la care m-aș 
fi putut gândi! Mai întâi, pentru că eu nu mă 
consider dramaturg. (Că mă văd menţionat ca 
atare — şi în primul rând — în dicționare, 
sinteze, studii si istorii literare, e cu totul 

altceva; nu am ce face, nimeni nu poate scăpa 
de fişe, casete, clasificări, categorisiri, 
etichete). Am scris undeva (şi n-aş vrea să mă 
repet) că poeţii tragici ai Eladei nu erau 
dramaturgi, după cum nu sunt nici Racine, 
Goethe, Blaga, şi nici chiar Shakespeare. 
Dramaturg e Caragiale si, după el, toţi cei ce 
scriu adevărate piese de teatru. Marin Sorescu 
nu e dramaturg, ci un mare poet dramatic. 
Dacă am scris şi publicat, totuşi, cinci „poeme 
cu măști”, e pentru că numai în felul acesta 
puteam să spun ce aveam de spus (Alexandru 
Duţu observa, citând, într-un studiu apărut 
recent în  „Komparatistische Hefte?” ale 
Universității din Bayreuth, că „teatrul este 
genul literar care a creat cel mai mare număr 
de personaje mitice”, sau, spus altfel, că 
teatrul se dovedeşte a fi cea mai bună 
modalitate literară pentru abordarea miturilor, 
observație care-mi confirmă opțiunea de la 
douăzeci de ani şi munca de patru decenii). Pe 
de altă parte, inhibat de ceea ce ar putea fi un 
complex pudic al liricii confesive, am preferat 
să-mi încredințez substanța poetică mai puțin 
poeziilor propriu-zise şi mult mai mult 
pieselor mele (să le numim, totuşi) de teatru, 
ceea ce explică, în bună măsură, şi enorma 
disproportie de volum. 

Stiu cá ín vremea noastrá teatrul ín 
versuri e privit, dacă nu cu rezerve si 
scepticism, cel putin cu o curiozitate. Se 
spune cá ar fi depásit, cá nu mai e pe gustul 
actorilor si al publicului etc., etc. (Cam 
aceleaşi lucruri se spun şi despre poezia cu 
rimă si rigoare prozodică). Cred că e vorba de 
nişte prejudecăţi, că încă nu ne-am scuturat de 
complexele provincialismului cultural. Pe la 
începutul deceniului trecut, în plină explozie a 
experimentelor de tot felul, am avut surpriza 
şi plăcerea — să văd că un teatru de pe 
Broadway făcea săli pline cu o piesă de 
Robert Bolt (autor englez contemporan, 
născut în 1924) scrisă în versuri de cea mai 
curată factură clasică. Un critic dramatic 
american afirma că versul e limbajul natural al 
teatrului. În ce mă privește, aş cuteza să afirm 
că poezia dramatică e limbajul natural al 
înzestrărilor mele literare. Ca atare, am pornit 
la drum fără să-mi propun pariuri, confruntări, 
provocări sau revoluții în contemporaneitate, 


nu am urmărit noul decât în măsura în care 
acesta poate fi prospețime, primenire, un 
adaus de adâncime şi vigoare. Din cele cinci 
poeme dramatice (dintre care unul, totuși, nu 
în versuri!), patru mi-au fost puse în scenă și 
niciunul nu a însemnat o cădere. Regizorii şi 
actorii (aceștia din urmă, în cel puţin trei 
cazuri, tineri de tot) au lucrat cu plăcere si 
dăruire (măcar că noi nu avem o şcoală de 
spunere a versului dramatic), receptivitatea 
publicului a fost generoasă, critica le-a 
consemnat cu elogii. Acestea sunt fapte. Că 
directorii de teatru rămân încă rezervaţi e cu 
totul altceva; în orice caz, nu specia, 
dramatică în sine, e de vină, şi nici chiar 
prejudecățile de care vorbeam. 

Îmi puneţi în faţă câteva nume celebre. 
Vă bănuiesc mai întâi nedumerirea că nu am 
scris sub influenţa — sau, mă rog, în perimetrul 
— lor, aşa cum fac multi dintre colegii mei. De 
regulă, când se stabilesc relații de interdepen- 
dentá între scriitori contemporani, mari si 
mici, se porneşte de la prezumția că o operă a 
fost publicată — sau, în speţă, jucată — la scurtă 
vreme după scrierea ei. E adevărat că debutul 
meu editorial, cu poemul dramatic Miorița, s- 
a întâmplat în 1966, când cei patru mari 
dramaturgi constituiau deja un bun universal. 
Dar eu îmi scrisesem piesa între 1950-1953, 
începând-o adică la vremea când Ionescu 
debuta (fără succes) cu La Chantatrice 
chauve, Adamov se lansa cu La Parodie şi 
L'Invasion şi sfârşind-o cam când Beckett 
izbutea să pună în scenă (cu mare răsunet) En 
attendant Godot. Cât despre Brecht, el a fost 
aproape inexistent până în 1949, când i-a jucat 
la Berlin Mutter Courage (la zece ani după ce 
o scrisese). Când m-am întâlnit cu ei (las la o 
parte faptul că îmi începusem pentalogia în 
1940, cu prima versiune si, fireşte, nici că m- 
am întors s-o iau de la capăt, nici că l-am 
părăsit pentru cărări mai ispititoare. La urma 
urmelor, acela era drumul meu, nu a lui 
Beckett. N-as putea să tăgăduiesc însă că în 
1970, rescriind Du-te vreme, vino vreme! în 
versiune finală, nu au lucrat în mine şi 
câştigurile de la primii trei (ultimul nu m-a 
interesat niciodată), punând pe seama textului 
o evo-invo-evolutie a limbajului care, până la 
urmă, revine la echilibru şi armonie (bineínte- 


les, cu izbânzile dobândite din experiență). Cu 
aceasta ajung la tema Dvs. asupra destinului 
pieselor mele. Nu eu am căderea să-l judec 
sau să-l prefigurez. E adevărat că ele se joacă 
rar, dar aceasta în nici un caz din pricină că 
scena românească ar fi invadată de operele lui 
Ionesco, Beckett şi Adamov! 

Eternitatea? Noi, scriitorii, îi cam luăm 
numele în desert, văzând în ea un fel de 
citadelă pe care trebuie să fluture un singur 
steag. La Organizaţia Naţiunilor Unite sunt 
multe, foarte multe drapele; majoritatea 
impune hotărârile, dar nu e mai puţin adevărat 
că doar câţiva sunt cei cu drept de veto. Cine 
poate garanta eternitatea unui scriitor? 
Critica? Publicitatea? Cititorii? Publicul 
spectator? Ediţiile populare sau de lux? Toate 
s-au dovedit relative. Poate că eternitatea este 
ea însăşi relativă. Eu 
mă tem de altceva, 
şi anume că experi- 
mentul șocant, atră- 
gátor prin însăşi 
noutatea lui, poate 
provoca un risc cul- 
tural, acela al sno- 
bismului de masă. În 


prima stagiune cu 
La Chantatrice A 
chauve,  parizienii BARTOLOMEU 


obișnuiau să se ducă VALERIU ANANIA 


la spectacol numai 
pentru a se distra pe 
seama turiştilor americani care, incitati de 
reclamă, se zgâiau la scenă fără să priceapă 
nimic. La sfârșit, aplauzele erau unanime: 
francezii îi răsplăteau, pe yankei, iar aceștia 
băteau din palme numai pentru ca ceilalți să 
nu-i creadă tâmpiţi. Cu unele nuanțe şi la alte 
proporții, fenomenul poate fi observat în sălile 
de concert. Şerban Cioculescu constata cu 
surprindere că ediţiile de după război ale 
poeziilor lui lon Barbu însumează tiraje de 
masă. Autorul Jocului secund rămâne, totuşi, 
un poet dificil. Nu întotdeauna proprietarul 
unei cărți este si posesorul ei. Ar fi un clasic 
al culturii noastre — o sută de mii de cititori 
adevărați, dar pot să ducă la iluminatii de 
mâine. Procesul poate fi şi reversibil. În fond, 
e marea miză pe care şi-o propune orice 

formulă în răspăr cu tradiția. Dar că tradiția, 
primenită cu agoniseala a tot ceea ce a fost şi 
este nou, trebuie să rămână filonul de aur al 
unei culturi, de aceasta nu mă îndoiesc. E 
credința în care mi-am scris „curajosul, bra- 
vul” teatru în versuri. Mărturisesc împreună 
cu Dulcele Print, că mi-am făcut datoria față 
de sufletul patern, ca si față de limba nea- 
mului meu. Restul poate fi tăcere... 

— Știm din fragmentele publicate că nu 
peste mult timp va intra în iubirea cititorilor 
Salba Carpaţilor, prima carte după Anamne- 
ze. Vorbiti-ne despre zámislirea, naşterea si 
facerea acestei cărți. 

— Proiectată în trei volume, o gândesc de 
peste un sfert de veac. Prima povestire am 
scris-o acum doisprezece ani. Cred că s-a 
născut dintr-o adâncă dragoste de ţară, de 
trecutul, oamenii şi frumuseţile ei. E un 
univers cu mari deschideri pentru proza 
fantastică. 

-Ce se poate aștepta (așteptarea 
creatoare venind creator în întâmpinarea 
actului de creaţie, zicem, gândind la Andrei 
Pleşu) de la poetul, prozatorul, dramaturgul, 
memorialistul, îngrijitorul de ediții patristice 


Valeriu Anania? Cum arată masa de aur a 
scriitorului Valeriu Anania acum când prima 
bănuită întrebare care exprimă adevărul se 
așază şi aici în sfârşit, nesfársindu-ne 
dialogul? 

— Scriu, alternativ si în locuri osebite, pe 
două mese de lemn, dar amândouă sunt de 
stejar masiv (nu pot suferi mesele care se 
hátáná sub călcătura condeiului). ,,Drama- 
turgul” şi-a încheiat activitatea o dată cu 
publicarea celor două volume de la Editura 
Eminescu. Stările de grație ale poeziei sunt 
imprevizibile, ele nu pot fi programate. 
Lucrez la volumul 2 al romanului Străinii din 
Kipukua, depus la Editura Eminescu. Dacă 
sănătatea, optimismul si puterea de muncă nu 
mă vor părăsi, peste următorii ani îmi propun 
să continui şi să isprăvesc Salba Carpaților, 
lucrare care, după cât se poate vedea, e tot o 
carte de memorialistică; dacă Rotonda 
plopilor aprinsi cuprinde amintirile mele de 
acum zece, treizeci sau patruzeci de ani, 
aceasta le cuprinde pe cele de acum două, trei 
până la şase decenii. Oare nu se spune că 
înaintarea în vârstă îi conferă omului privile- 
giul de a-și limpezi memoria începuturilor?... 


Noiembrie 1986 


Interviu realizat de loan PINTEA 


(inclus în volumul: Valeriu Anania, Din Spumele mării, Editura Dacia, 1995) 


Cărți publicate de scriitorul Valeriu Anania 

Bartolomeu Anania 
(Note biobibliografice) 


Bartolomeu Anania, pe numele de mirean Valeriu Anania (n. 18 martie 1921, comuna 
Glăvile, judeţul Vâlcea — d. 31 ianuarie 2011, Cluj-Napoca), a fost un cleric ortodox român şi scriitor. 
Din 1993 şi până la moarte a fost arhiepiscop al Arhiepiscopiei Vadului, Feleacului şi Clujului (până 
în 2005 în cadrul Mitropoliei Ardealului). În anul 2006 a devenit primul mitropolit al Mitropoliei 
Clujului, Albei, Crisanei şi Maramureșului. În anul 2007 a fost principalul contracandidat al 
mitropolitului Daniel Ciobotea la alegerea noului patriarh al Bisericii Ortodoxe Române. 


Școala si activitatea până în 1948 

Valeriu Anania s-a născut la data de 18 martie 1921 din părinții Ana şi Vasile Anania, în 
comuna Glăvile-Piteşteana, judeţul Vâlcea. A urmat școala primară în satul natal, apoi cursul 
secundar l-a făcut la Bucureşti. S-a înscris la Seminarul Teologic Central din Bucureşti ale cărui 
cursuri le-a urmat în perioada 1933-1941. A frecventat şi cursurile la liceele „Dimitrie Cantemir” şi 
„Mihai Viteazul” din capitală, luându-și bacalaureat în urma examenului susținut la liceul „Mihai 
Viteazul” (1943). 

În anul 1935, minor fiind, s-a înscris în organizaţia „Mănunchiul de prieteni”, organizație 
legionară a tineretului școlar. În anul 1936 era deja încadrat în „Frăția de Cruce”, organizaţie 
superioară celei dintâi. Peste ani își amintește Înalt 
Prea Sfinţitul Bartolomeu Anania: „Nu am apucat i | | | 
să devin legionar din două motive, unul formal şi | | pae 
altul de fond: în ianuarie 1941, la vremea când eu | "| A 
încă nu eram major (la aceea vreme majoratul era | 
la 21 de ani), «Frăția de Cruce» din Seminarul 
Central a fost desființată. În al doilea rând, în 
timpul scurtei guvernări legionare, dar şi după 
aceea, mi-a fost dat să văd şi reversul medaliei, 
adică fața nestiutá a Gărzii de Fier, cu care nu 
puteam fi de acord. Márturisesc însă că în «Frăția 
de Cruce» din Seminar nu se făcea politică, nici 
antisemitism, ci doar educaţie, şi că nu am avut de 
învăţat decât lucruri bune: iubire de Dumnezeu, de 
neam şi de patrie, corectitudine, disciplină în 
muncă, cultivarea adevărului, respect pentru avutul La masa de lucru 
public, spirit de sacrificiu.” 

În anul 1941 a fost arestat o lună de zile pentru participarea la funeraliile unui comandant 
legionar. Mărturiseşte în continuare înaltul prelat: ...,,Dupá trei săptămâni am fost eliberat, dar în 
cazierul meu a rămas fişa cu calificativul legionar, un stigmat de care, orice ai face, nu scapi o viaţă 
întreagă. Nu am făcut parte niciodată dintr-un partid politic, dar am fost şi am rămas pe dreapta”. În 
anul 1942 a fost arestat şi condamnat din nou, la șase luni de închisoare, pentru că ar fi deținut în 
podul Mănăstirii Cernica materiale legionare şi arme. 

La 2 februarie 1942 s-a călugărit la Mănăstirea Antim din Bucureşti, dându-i-se numele de 
Bartolomeu. În acelaşi an, la 15 martie 1942, a fost hirotonit ierodiacon, slujind în această calitate la 
Mănăstirile Polovragi şi Baia de Arieş. 

În toamna anului 1944 s-a înscris ca student la Facultatea de Medicină si la Conservatorul de 
Muzică din Cluj, după ce Ardealul de Nord a revenit sub administraţie românească. În calitate de 
preşedinte al studenților din Centrul Studenţesc „Petru Maior” a organizat şi condus greva 
studenţească cu caracter anticomunist, contra guvernului condus de Petru Groza la 6 martie 1946 şi 

totodată antirevizionistá împotriva celor care nu erau de acord cu revenirea Ardealului la România. 
Din cauza organizării acestei greve a fost exmatriculat în anul 1947, după care a ajuns stareț la 
Mănăstirea Topliţa, aflată pe atunci în judeţul Mureş (interbelic). 

Ulterior şi-a continuat studiile la Facultatea de Teologie din Bucureşti si la Academia 
Andreianá din Sibiu, obţinând titlul de „licenţiat în teologie” (1948). 


Activitatea în timpul regimului comunist 

Între anii 1948-1949 a fost intendent la Palatul Patriarhal, iar apoi, între anii 1949-1950, 
inspector patriarhal pentru învățământul bisericesc. Între anii 1950-1951 a fost asistent la catedra de 
Istorie Bisericească Universală la Institutul Teologic Universitar din Bucureşti, iar între 1951-1952, 
decan al Centrului de Îndrumare Misionară şi Socială a Clerului, la Curtea de Argeş. În perioada 
1952-1958 a deţinut funcția de director al bibliotecii patriarhale din Bucureşti. Conform mărturiilor 
unor contemporani, s-a bucurat în toată această perioadă de protecția patriarhului Justinian Marina. 

În anul 1958 a fost din nou arestat, sub acuzaţia de activitate legionară înainte de 23 august 
1944. A fost condamnat de către Tribunalul Militar Ploieşti la 25 de ani de muncă silnică pentru 
„uneltire contra ordinii sociale”. Şi-a ispásit pedeapsa în Închisoarea Aiud, la secția „politici”, unde a 
făcut parte dintr-un comitet de reeducare. 

În timpul detenției i-a murit mama, iar el a fost înștiințat de acest fapt în închisoare. În 1964 a 
fost eliberat, împreună cu alți deținuți politici, în urma unui decret dat de autorități pentru gratierea 
detenției politice. 

În anul 1966 a fost trimis de Biserica Ortodoxă Română în Statele Unite ale Americii, unde a 
îndeplinit mai multe funcții în cadrul Arhiepiscopiei Ortodoxe Române a celor Două Americi, aflată 
la concurență cu Episcopia Ortodoxă Română din America. Au existat speculaţii legate de trimiterea 
lui Anania în SUA cu scopul de a-l discredita pe episcopul Valerian Trifa, neafiliat autorităților 
bisericeşti de la Bucureşti. Cert este că Valeriu Anania l-a privit pe Trifa drept „păstorul rătăcit”, iar 
Trifa pe Anania drept „oaia cea pierdută”. 

Anania a fost secretar eparhial, consilier cultural și director al serviciului „publicații” din cadrul 
Arhiepiscopiei Ortodoxe Române a celor Două Americi afiliate Patriarhiei de la București. În anul 
1967 a fost hirotonit ieromonah de către arhiepiscopul Victorin Ursache, acordându-i-se din partea 
Sfântului Sinod rangul de arhimandrit. 

Anania a fost membru fondator al Comitetului Sălii Româneşti din Detroit, avându-l ca invitat 
la dineul de promovare din 21 mai 1976, pe laureatul Premiului Nobel, George Emil Palade. 

A participat la diverse conferințe în Detroit, Chicago, Windsor si Honolulu, fiind ales ca 
membru în delegaţia Bisericii Ortodoxe Române care a vizitat Bisericile vechi orientale din Egipt, 
Etiopia şi India (1969). 

După reîntoarcerea în ţară a fost director al Institutului Biblic şi de Misiune al Bisericii 
Ortodoxe Române, între anii 1976-1982. În anul 1982 s-a retras la Mănăstirea Văratec, pentru a se 
dedica scrisului. Operei sale scriitoriceşti a adăugat traducerea şi adnotarea Sfintei Scripturi. Această 
traducere a fost tipărită cu binecuvântarea şi prefața patriarhului Teoctist Arápasu în anul 2001. 


Mitropolit al Clujului 
In primăvara anului 1990 a făcut parte din 


muza tut 1 Grupul de Reflectie pentru Înnoirea Bisericii, 


sea rau 


alături de clericii Dumitru Stăniloae, Constantin 
Galeriu, Daniel Ciobotea, Constantin Voicescu, 
Iustin Marchiş, Toader Crásmariu şi de mirenii 
Horia Bernea, Octavian Ghibu, Teodor Baconsky, 
Sorin Dumitrescu. 

La 21 ianuarie 1993, după moartea 
arhiepiscopului Teofil Herineanu, a fost ales 
arhiepiscop al Vadului, Feleacului si Clujului. 
Hirotonirea întru arhiereu și instalarea în 


Mitra de arhiereu 

Catedrala Ortodoxă a Clujului a fost oficiată de patriarhul Teoctist în data de 7 februarie 1993, 
înconjurat fiind de un sobor de ierarhi si de o mare mulțime de credincioşi. 

În data de 2 martie 2006 Sfântul Sinod al Bisericii Ortodoxe Române l-a ridicat pe 
arhiepiscopul Bartolomeu la rangul de mitropolit al Mitropoliei Clujului, Albei, Crişanei şi 
Maramureşului. Această nouă mitropolie, înființată canonic de către Sfântul Sinod la 4 noiembrie 
2005, a fost trecută în Statut şi i s-a stabilit denumirea de către Adunarea Naţională Bisericească pe 1 
martie 2006. A fost instalat oficial ca mitropolit la 25 martie 2006 de către un sobor de ierarhi în 
frunte cu Patriarhul Teoctist. 


Alegerea noului patriarh în 2007 

La alegerile desfășurate în data de 12 septembrie 2007 a obținut 66 de voturi în Colegiul 
Electoral Bisericesc, faţă de 95 de voturi obținute de mitropolitul Daniel Ciobotea, care astfel a fost 
ales succesor al Patriarhului Teoctist. 


Scriitorul 

S-a afirmat în literatură încă de pe băncile şcolii, făcându-și debutul în anul 1936 la revista 
Vremea, apoi la revista Dacia Rediviva, al cărei redactor principal a şi fost. După ani a colaborat la 
revistele: Gazeta Literară, Luceafărul, Magazin Istoric, Ateneu şi altele. 

A publicat în revistele centrale bisericești, Glasul Bisericii, Mitropolia Olteniei, buletinul şi 
calendarul Credința din Detroit, Renașterea din Cluj (unele sub pseudonimul Vartolomeu Diacul).!!5! 
Din punct de vedere al scrisului duhovnicesc, din multele lucrări amintim Filele de acatist (1976), 
Acţiunea catolicismului în România interbelică (1992) penultima lucrare, Cartea deschisă a 
Împărăției, o tâlcuire competentă a Sfintei Liturghii izvorâtă din experiența sa. În anul 2008 a 
publicat un volum de memorii. 

Vorbind de activitatea sa de dramaturg, trebuie să menționăm dramele: ,,Miorita” (1966); 
Meşterul Manole (1968), Du-te vreme, vino, vreme! (1969); Păhărelul cu nectar (fantezie pentru 
copii — 1969); Steaua Zimbrului (1971); Poeme cu măști (1972). 
Acestea au fost puse în scenă de o serie de teatre ale țării: „Barbu 
Ştefănescu Delavrancea” din Bucureşti, „Alexandru Davila” din Piteşti, 
„Dramatic” din Baia Mare ş.a. 

În anul 1982 a obţinut Premiul pentru Dramaturgie al Uniunii 
Scriitorilor din România. 

În anul 1978 devine membru al Uniunii Scriitorilor din România. 
Alegerea sa ca arhiepiscop nu l-a făcut să abandoneze scrisul. I-au 
apărut volumele de poezii: Geneze (1971); Istorii agrippine (1976); File 
de acatist (1981); Anamneze (1984); Imn Eminescului în nouăsprezece , 
cânturi (1992); Poezie religioasă românească modernă (1992). La păi "y 
acestea se adaugá volumele de prozá si de eseuri: Greul Pámántului i 
(1982), Rotonda plopilor aprinsi (1983), albumul Cerurile Oltului 
(1990), Amintirile peregrinului Apter (1991), romanul exotic Străinii 


Crucea din Pasul Tihuţa, 31 m, ridicată 
la granița dintre Transilvania si 


din Kipukua (1979)"” şi multe altele. Moldova, la propunerea Mitropolitului 
Este prezent în antologiile: Bartolomeu, sfinţită de un sobor de 
Streiflicht — Eine Auswahl zeitgenóssischer rumánischer Lyrik preoți în frunte cu Mitropolitul. 


(81 rumänische Autoren), - Lumina piezișă, antologie bilingvă románo- 
germaná, de Christian W. Schenk cuprinzánd 81 de autori románi, Dionysos Verlag 1994, ISBN 
3980387119 

Pieta — Eine Auswahl rumánischer Lyrik, Dionysos, Boppard, 2018, în traducerea și selectarea 
lui Christian W. Schenk, ISBN 9781977075666 

Memorii, Editura Polirom, 2008 


Onoruri: 
- Preşedinte de onoare al Fundaţiei „Nicolae Steinhard” (1993); 

- Membru de onoare al Senatului Universităţii de Medicină şi Farmacie „Iuliu Hatieganu” din 
Cluj-Napoca (1993); 

- Premiul special pentru volumul Din spumele mării, la Salonul de carte din Oradea (1995); 

- Senator de onoare şi membru al Marelui Senat al Universităţii „Babeş-Bolyai” din Cluj- 
Napoca (1996); 

- Premiul „Cartea anului”, pentru volumul 
Din spumele mării, la Salonul national de carte din 
Cluj-Napoca (1996); 

- Marele Premiu pentru poezie al Festi- 
valului internațional de poezie „Lucian Blaga”, 
Cluj-Napoca (mai 1999); 

- Diploma şi medalia Academiei de Artă, Cultură şi Istorie din Brazilia (mai 2000); 

- De la Președinția României, Medalia Comemorativă „150 de ani de la nașterea lui Mihai 
Eminescu” şi Ordinul Naţional „Pentru Merit” în grad de Mare Cruce (2000); 

- Premiul pentru Opera Omnia, al Uniunii Scriitorilor, filiala Cluj (martie 2001) ş.a. 

Mitropolitului Bartolomeu i-au fost decernate titlurile de Doctor Honoris Causa al Universităţii 
„Babeş-Bolyai” din Cluj (1 iunie 2001), al Universităţii de Medicină și Farmacie „Iuliu Hatieganu” 
din Cluj-Napoca (7 iulie 2001); „Cetăţean de onoare” al municipiului Cluj-Napoca (25 ianuarie 
1996); 

„Cetăţean de onoare” al municipiului Bistriţa (martie 2001). „Cetăţean de onoare” al 
municipiului Dej; 

Cetăţean de Onoare al comunei Vad, 2005. 

Pentru activitatea sa ecleziastică a fost distins cu: Crucea Patriarhală — Bucureşti, Ordinul 
Sfântului Mormânt al Patriarhiei Ierusalimului, Ordinul Sfinţilor Apostoli Petru şi Pavel al Patriarhiei 
Antiohiei. La 22 noiembrie 2010 a fost ales membru de onoare al Academiei Române. 


„Am norocul ca în mine sá conviefu- 
iască teologul, liturgistul si literatul. ” 
Bartolomeu Valeriu Anania 


Controverse: 

Au existat voci care au susținut că Bartolomeu Anania a fost trimis în Statele Unite în 1966 de 
către Securitate, pentru a-l elimina pe Valerian Trifa, urmând să aducă ortodoxia românească din 
S.U.A. în subordinea Sinodului de la Bucureşti. Aceste acuzaţii nu se mai susțin în lumina noilor 
cercetări. Potrivit documentelor, Bartolomeu Anania, fost deținut politic, a fost rechemat în ţară din 
cauza „atitudinii ostile fața de realizările României socialiste”. 

Potrivit ultimelor rezultate ale cercetărilor de arhivă, Mitropolitul Bartolomeu Anania nu a 
colaborat cu Securitatea, „nici în detenție, nici în libertate; nici în ţară, nici în străinătate; nici cu 
angajament, nici fără angajament; nici cu nume conspirativ, nici cu nume propriu”, după cum afirma 
el însuşi în timpul vieții. Afirmațiile sale au fost confirmate de documentarul Ioanei Diaconescu 
(cercetător CNSAS) Bartolomeu Anania. Dosare de urmărire informativă, apărut în numerele 10 şi 
11 din 2012 ale României Literare. 


Hai să numin adevărul și 
frumuseţea III 

Casa părintească din comuna Glăvile 


A a O | 
Bartolomeu Anania la schi Pr. loanichie Bălan, Pr. Bartolomeu Anania, loan Alexandru 


Foto-album 
Bartolomeu Anania 


Palatul Episcopal Vâlcea. Lansarea lucrării Biblia sau Sfânta Mutarea la cele veșnice. Alături: ÎPS Andrei, PS Vasile 
Scriptură, versiune diortosită după Septuaginta, redactată, Someșanul și credincioși. 
adnotată și tipărită de Bartolomeu Valeriu Anania. 

A 4 Mirela Cristina RUS 


Am avut parte cu adevărat de o plăcere 
şi o surpriză plăcută în momentul în care am 
avut în palme Cartea cuvintelor-madlenă. 
Gândul m-a dus înspre Marcel Proust şi al său 
„timp pierdut”, dar 
şi înspre propriile 
mele cuvinte-madle- 
nă, din care gustăm 
uneori, atunci când 
fluxul memoriei 
afective ne invadea- 
ză simtirea. 

Cartea cuvin- 
telor-madlená este o 
antologie gánditá de 
Trina Petras, ftind un 
volum editat de Fili- 
ala Cluj sub egida 
Uniunii Scriitorilor 
din România. A 
apărut la Editura 
Şcoala Ardeleană, Cluj-Napoca, 2020. 
Editorul este Vasile George Dâncu, coperta e 
realizată de Laura Poantă, iar de tehnoredac- 
tare s-a ocupat Irina Petraş. Lucrarea cuprinde 
252 de pagini, în care s-au reunit 62 de 
oameni ai slovelor, la o „şezătoare emailată”, 
aşa cum o numeşte Irina Petras, pentru a 


omagia Ziua poeziei 
Eveniment prin poveşti ale 
cuvintelor copilăriei. 


În loc de prefaţă, Irina Petraş a reprodus eseul 
dânsei despre ,,madlenitate”, iar deschiderea 
sumarului îi aparţine lui loan-Aurel Pop si 
eseului său despre latinitate (aceste două 
lucrări apărând în avanpremieră în România 
literară). 

Îmi face o deosebită plăcere să aştern pe 
hârtie numele celor care au refăcut atmosfera 
de epocă, atmosfera  idilicei  copilării, 

Cartea cuvintelor-madlenă 


încântându-ne prin ,,madlenele” gustate de 
dânşii: Irina Petras, loan-Aurel Pop, Elena 
Abrudan, Simona Antonescu, Alexa Gavril 
Bále, Stefan Borbely, Hanna Bota, Florica 
Bud, Constantina Raveca Buleu, Mircea Gelu 
Buta, Dan Cáilean, Dumitru Cerna, Ruxandra 
Cesereanu, Doina Cetea, Sandra Cibicenco, 
Eugen Cojocaru, Cornel Cotutiu, Icu Crăciun, 
Constantin Cubleşan, Iulian Dámácus, Vasile 
George Dâncu, Vasile Sebastian Dâncu, loan 
Derdisan, Tatiana Dragomir, Vasile V. Filip, 
Mariana Gorczyca,  Leon-losif Grapini, 
Claudiu Groza, Gentiana Groza, Andreea H. 


Hedeş, Nicolae Iuga, Alexandru Jurcan, 
Vasile  Lechinţan, Gabriela  Leoveanu, 
Gabriela Lungu, Menut  Maximinian, 


Alexandra Medrea, Alice Valeria Micu, 
Andrei Moldovan, Mircea Mot, Mihaela 
Mudure, Ion Mureşan, Marcel Mureseanu, 
loan Nistor, lon Noja, Olimpiu Nusfelean, 
Gheorghe Párja, Laura Poantă, Emilia 
Poenaru Moldovan, Mircea Popa, Adrian 
Popescu, Doina Rad, Ilie Rad, Ioana Sasu- 
Bolba, Gheorghe Săsărman, Miron Scorobete, 
Alexandru Sfârlea, Ion Taloş, Viorel Tăutan, 
Flavia Teoc, Ileana Urcan, Maria Vaida. 

Pleiada de nume  bistritene care 
zugrăvesc peisajul universului copilăriei şi în 
special al copilăriei de la sat dau acestor 
plaiuri mioritice în care sunt mândră şi fericită 
că m-am născut un aer idilic, fac din ceea ce 
ne înconjoară un tărâm de basm. Dacă ar fi să 
încadrăm temporal vremurile descrise atât de 
frumos, acestea ar fi sub egida formulei „A 
fost odată ca niciodată....”. Toţi avem un „A 
fost odată...” al nostru, de care ne este atât de 
drag să ne amintim, ne e atât de dor să-l 
reînviem de fiecare dată când gustăm dintr-o 
„madlenă”. 


Constantina Raveca Buleu face o 
incursiune prin „fântâna memoriei”, scoțând 
cuvinte precum coleserul, si nu făcăleţul, 
pentru pregătirea mămăligii, aitura, dar si 
scomárla care se făcea odată cu prepararea 
unor mâncăruri. Mai scoate din uitare şi 
termenul bugát, dar şi táhui, şpilăr sau șafăr. 

Navigând mai departe prin lumea 
copilăriei sănătoase, reale, Mircea Gelu Buta 
ne invită la bunátátile din cămara bunicii sale. 
Aroma tortului de căpşuni îl duc pe autor în 
colțul de paradis de unde se înfrupta din 
cápsunile de abia date în pârg. Ne vorbeşte 
despre cel mai bun şi special ingredient al 
dulceții de căpşuni, caise, visine, cireşe, 
zmeură sau prune, care era dragostea cu care 
era preparată. larna, aromele ce ieşeau din 
borcanele desfăcute aduceau cu ele 
mângâierea razelor de soare al verii. Scriitorul 
ne mai poartă apoi în amintirea unei 
primăveri, a anului 1960, când izbucnise o 
epidemie de rujeolă şi, împreună cu fratele 
său, a trebuit să stea într-o perioadă de 
carantină vreo zece zile în grija bunicii. 
Perioada a fost una „rodnică”, deoarece, întors 
la şcoală, autorul face o descriere a bucătăriei 
de acasă, într-o compunere, vorbind cu 
entuziasm despre sucitor, lopitău, canta, 
vidără, ulcică, vandal... Dar eforturile nu au 
fost răsplătite pe măsura așteptărilor şi, din 
cauza pojarului, „bată-l norocu”, s-a ales cu 
un „patru mare” si cu nişte meditații la care 
era nevoit să meargă de două ori pe 
săptămână. 

Cornel Cotutiu ne vorbeşte despre 
„Povestea bărbatului care-şi caută orânda”. 
Dacă la început credea că „orânda” e sinonim 
cu „osânda”, de-a lungul anilor, nici povestea, 
nici dicționarele nu l-au convins îndeajuns pe 
seama cuvântului „orândă”. 

Icu Crăciun ne face o incursiune în 
tainele limbilor străine pe care le-a studiat în 
şcoală. Cu formulele de salut în limba rusă 
mai era cum era, mai greu era cu scrierea 
slavonă. Dorel, căruia i se dedică o mare parte 
a acestei părți, dă bir cu fugiţii din calea 
limbilor străine şi rămâne cu patru clase. Anii 
trec, Dorel ajunge în Spania, unde este 
terorizat de-a dreptul de expresia „Mas 
tranquilo, amigos!”, crezând că i se reproşează 


că trage chiulul. Mai târziu, de când află ce 
semnifică expresia care-l chinuise, nu-și mai 
poate privi chipul în oglindă. 

Vasile George Dâncu o provoacă pe 
doamna Irina Petraş, spunându-i că madlena 
sa cea de toate zilele a fost mămăliga şi ne 
lansează si nouă provocarea de a spune ce 
înseamnă cuvântul „cujbă”, fără a ne uita în 
DEX. 

Vasile Sebastian Dâncu arată că satul 
tradițional românesc era „un sat al oamenilor 
de sticlă”. De ce? Pentru că oamenii din satul 
său natal nu aveau nevoie de simulare decât 
atunci când se duceau la târgul de vite din 
Năsăud. Doar după ce se beau aldămașurile, 
oamenii se destindeau şi totul revenea la 
normalitatea de dinainte. 

Savuroase sunt poreclele şi vorbele „de 
ciuf” de la Chiuza, satul copilăriei lui Vasile 
V. Filip. După un scurt istoric al satului și o 
prezentare demografică, autorul ne explică 
bucuria de a trăi a oamenilor locului din acele 
vremuri, sesizabilă prin porecle care au o 
oarecare putere de sugestie: Táncu, Pitac, 
Cucu, Mirele, Bărcanu, Căoaciu etc. Evocă un 
mod special de a percepe lumea bazat pe 
imagine. Vasile V. Filip ne vorbeşte despre 
verbul „a ciufuli” şi termeni din aceeaşi 
familie lexicală, apoi despre alte expresii si 
cuvinte pe care le va regăsi mai târziu, cu 
aceleași sensuri, în poeziile lui Coșbuc si în 
basmele din zonă. Ne oferă o imagine a 
„ciufurilor”, adică a mascatilor de Anul Nou 
şi a numelor acestora: nemuric sau nemuruc, 
măgădan şi bozgor. Scriitorul încheie periplul 
său cu speranţa de a nu rămâne cu plăcerea de 
a-l „ciufuli” pe celălalt şi nici de a rămâne cu 
mintea cea de la 5-6 ani. 

M-am bucurat pe deplin din a gusta apoi 
din „graiul dulce de la Giug”, satul natal al 
scriitorului, jurnalistului şi omului de cultură 
Menut Maximinian. Are mare dreptate când 
afirmă faptul că a avut mult de câștigat cu 
vorba dulce de acasă. Chiar dacă nu ştia, în 
vremea copilăriei sale, de cuvinte-madlenă, 
ştia şi ştie că trebuie să ducă mai departe, 
oriunde va merge, vorba străbunilor, pe care 
cu toţii ar trebui să ne-o asumám ca un motto 
al existenţei noastre: „Să nu întorşi niciodată 
vorba la nime și să nu ne fași de minune, 

dragul tânii”. Dacă astăzi parcă ne e ruşine cu 
vorba românească, pură şi adevărată, încât nu 
avem duminica, ci „weekend” şi foarte multe 
astfel de anglicisme ne sufocă, autorul 
încearcă să ne scoată parcă din această moarte 
a cuvântului românesc, evocând Crăciunul si 
sărbătoarea de Paşti, dar şi  sezátorile, 
câşlegile, cu termenii specifici: tindeauă, 
toale, cuverturi, sucală, spată, cusături „în 
cruci” sau „în pásituri” etc. Spunând apoi 
„pături cu mămăligă”, „jumări de ouă, adică 
papă”, „cureci fript”, „toșmagi” (supa de 
tăiței), eu personal simt gustul bucatelor 
pregătite de a mea bunică, Dumnezeu să o 
ierte; căci, precum Menut, am fost si eu 
binecuvântată sá am parte de asemenea 
bunátáti, în vremea copilăriei mele, petrecută, 
în timpul vacantelor, în satul de pe Valea 
Sălăuţei, Romuli. Autorul face apoi un popas 
pe la „şcioalnă”, prin văi sau „parăuri”, 
„tăuri” şi menționează diferite hidronime şi 
oronime. Încheie lucrarea arătând felul în care 
giuganii iau totul în serios, și dragostea și ura. 
Si chiar dacă, fizic, e departe de satul natal, 
esenţa trăirii rămâne acolo, ca o poveste fără 
sfârşit, ca „apa vie a Văii Tiblesului.” 

Andrei Moldovan, Dumnezeu sá-l aseze 
printre cei drepţi, țese o întreagă poveste în 
jurul sudalmei „Lua-l-ar gaia!” sau „Mânca-l- 
ar gaia!”. La început vorba i se pare că sună a 
blestem, imaginándu-si „gaia” ca pe un fel de 
„Mumă a pădurii” înaripată. Mai târziu a 
descoperit, citind, că „gaia” e cu adevărat un 
fel de pasăre, un șoim, dar nici vorbă o 
creatură atât de înspăimântătoare. Trecând 
timpul, cărțile despre mituri au adus o lumină 
în ceea ce privește acest cuvânt, deoarece 
Gaia sau Geea reprezintă personificarea 
Pământului. Dar țăranii români nu ştiau 
mitologie, ci simțeau sensul cuvântului şi îl 
păstrau asa, pur, nealterat, căci credinţele 
moştenite de milenii s-au făurit în cuvinte. 

Un tablou idilic, desprins parcă din 
lumea lui Creangă, ne înfățișează scriitorul 
Olimpiu Nuşfelean, cu un car de cucuruzi tras 
de vaci. Copil fiind, stând cocotat deasupra 
ştiuleților, autorul priveşte cerul şi un drum pe 
care 1-1 arată bunica — Drumu” lu” Stroian. 
Aceasta denumire, spune autorul, vine de la 
Împăratul Traian. Îşi aduce apoi aminte de 

îndeletnicirile pe care le avea pe atunci: 
mersul la scăldat, trasul cu arcul, 
confecționarea unor „hârzoabe” (patine de 
lemn), pentru sániusul de pe „Uliţă”. Nelipsite 
din acest tablou sunt delicioasele „pupeze”, un 
fel de păsări din aluat, pâinea coaptă în 
cuptor, bătută cu „sucitorul” şi acoperită cu un 
„lepedeu”, în „covată”. Joaca si cititul la 
lumina difuză a lămpii, căratul ierbii la miei 
cu „cotarca”... Doamne, ce lume arhaică si în 
acelaşi timp atât de vie şi adevărată! La auzul 
acestor cuvinte, sufletul tresaltă, inundat de 
gustul dulce al unei preafericite copilării, fără 
nicio grijă a zilei de mâine. Generatiile care 
vin nu au cum să se bucure și să guste aroma 
pupezelor coapte-n cuptor, sau să zâmbească 
la amintirea bunicii care toarce, cu fusul, lâna 
din caier, în timp ce, precum în Coşbuc, 
flacăra unor „vreascuri rupte dintr-un gard” 
geme. 

Pentru Ileana Urcan, florile de liliac 
sunt cele care îi aduc mai aproape cea dintâi 
mângâiere, dar si tulburătoare în același timp, 
a mâinilor soțului dânsei, plecat printre îngeri. 
Florilor de liliac, în satul Mintia, satul 
copilăriei sale, li se spunea „scumpină”. În 
grădinița copilăriei autoarei, erau două tufe: 
una albă şi una liliachie. 

Fie că este adusă în prezent prin mirosul 
unei flori, prin gustul unei bunátáti pregătite 
de mâinile dibace ale bunicii, fie că un obicei 
sau o haină reînvie o frumoasă amintire si 
aceasta invadează simţurile, transpunându-te 
exact în locul acela, exact în momentele 
acelea atât de dragi sufletului, important este 
că avem o copilărie, că avem un trecut care ne 
bucură prezentul şi nu ne rămâne decât să fim 
recunoscători lui Dumnezeu pentru asta și 
pentru faptul că există oameni care îşi 
preţuiesc amintirile, își preţuiesc originile, 
sunt mândri de acestea si eu má alătur celor 
care vorbesc cu drag şi aleasă preţuire despre 
bunici, părinți, lumea vie şi adevărată a satului 
şi despre sufletul românesc. 

Orice cuvânt are o prelungire, fie în 
planul sensului său strict legat de contextul în 
care este folosit, fie în planul emoţiilor 
generate de folosirea acestuia. Astfel se naște 
întrebarea la care se referă şi Irina Petraş: „ce 
vrea să spună autorul în acest text?”, întrebare 


care se pare că este mai puţin ridicolă şi mai 
puţin simplistă decât credem. Irina Petraş, în 
eseul său, se referă la ecoul pe care îl 
provoacă o idee urmărită intens, aceasta fiind 
o probă în plus a ,,madlenitáti”. Autoarea 
arată că tot ceea ce „vede” cititorul într-un 
text, acel ceva este acolo deja. Şi apare şi 
subiectivitatea, deoarece un detaliu căruia 
autorul nu-i acordă prea mare importanță 
poate să-i pară cititorului extrem de marcant 
şi, pe de altă parte, un lucru „drag inimii 
scriitorului”, să-i pară de nebăgat în seamă de 
către cititor. Astfel, obiectivitatea şi 
subiectivitatea se însoțesc ca într-un dans. 
Irina Petraş reînvie anii copilăriei sale cu două 
exemple de cuvinte-madlenă, provenite din 
limba saşilor alături de care a crescut: 


„trihtăr”, adică „pâlnie”, pe româneşte si 
„maram”, care, la Agnita si în Nochrichul 
mamei sale, însemna neîncredere, ironie față 
de spusele cuiva. 

Este colosală puterea de sugestie pe care 
un cuvânt o poate avea asupra trăirilor unei 
persoane. O întreagă lume, un univers aparent 
pierdut poate fi readus în prezent, scos din 
tenebrele trecutului. Astfel, o lume dată uitării 
şi aşezată într-o veche ladă de zestre devine, 
prin prisma cuvintelor-madlená, atât de 
actuală, de proaspătă şi de vie, precum 
mirosul florii de cireş, în luna mai. Din colțuri 
de suflet şi din adâncuri ale memoriei, 
cuvântul-madlenă vine precum o zvâcnire, 
spre a împrospăta fiinţa, spre a ne oferi şansa 
de regăsire. 


> i E ia E 
a . 
n $- t 
¡A Ml ` 


LOGOS - Pneuma | 


işcarea literară $ 63 


Nu putem şti cît de mult a contribuit 
pandemia actuală, cu starea ei de claustrare, la 
„rotunjirea” cărții Anei Blandiana, Soră Lume 
(Humanitas, 2020), poate ne va aduce 
asemenea informaţii vreun viitor interviu, 
vreo pagină de 
jurnal, dar relatio- 
nări cu nefericita 
perioadă putem fa- 
ce, pentru a încerca 
să configurăm na- 
tura şi rostul unei 
asemenea cărți. În 
urmă cu vreun an, 
pronunțîndu-se asu- 
pra temei pande- 
miei, într-un fel de 
„Scrisoare deschisă”, 
Michel Houellebecq 
considera că un 
scriitor are nevoie 
„să meargă”. Identificînd o opoziție de 
viziune între Flaubert, care mărturisea că scrie 
şezînd, si Nietzsche, care recunoștea că îşi 
concepe operele mergînd, prozatorul francez 
pleda pentru scrisul stimulat de mersul pe jos. 
Ana Blandiana se află în situația de a concilia 
un paradox, dintre exercițiul deplasării „în 
exterior” (de sine?) şi conflictele interioare ale 
reflectiei. Călătoreşte, constată şi notează, 
după care meditează, în liniştea mesei de 
scris, la provocările călătoriei. Cartea 
menționată este, într-un fel, oglinda interioară 
a unor călătorii desfăşurate pe mapamond. 
Spațiile parcurse sînt „revizitate” interior si 
deslusite. Şi nu neapărat prin livrarea, de către 
scriitor, a unui „ritm mecanic”, cum ar 
formula Houellebecq, ci edificind o înlănțuire 
fluidá de tráiri si idei de care lectorul se lasá 
sedus. Sentiment de seductie pe care autoarea 

Lumea în oglinzile interioare ale scriitorului 


Olimpiu NUSFELEAN 


îl trăieşte în contactul cu lumile pe care le 
descoperă şi încearcă să le descifreze. 

Soră lume este o carte de călătorie 
definită într-un mod foarte relaxat. Autoarea 
beneficiază, de-a lungul unei perioade întinse, 
ante şi postrevolutionare, de mai multe 
drumuri prilejuite de participări la colocvii, 
burse literare, conferinţe, prezentări de carte, 
care o plasează într-o situaţie aproape de 
invidiat. Nu multi scriitori au acces la 
asemenea privilegii. Pe care autoarea le 
merită, prin calitatea şi anvergura scrisului 
său. Şi manifestă, în aceste peripluri, un 
comportament scriitoricesc pe care l-am putea 
numi, în mai multe bune sensuri, „repre- 


zentativ”, firesc şi deloc conventional. 
Transferîndu-și drumurile în pagina scrisă, 
poartă peste fapte lanterna conștiinței 


scriitoricești, inițiind în cele din urmă o 
călătorie interioară. 

În economia cărții, călătoria pe 
meridiane (literare) începe, totuşi, pornindu-se 
dintr-un spaţiu „intern”, rememorarea unei 
poveşti din copilărie, un popas la Mănăstirea 
Izbuc din Munţii Apuseni, refăcută mai tîrziu, 
la o vîrstă matură. Arcul de timp dintre 
momentul inițial al prezenţei la izvorul 
miraculos şi revenirea la acesta nu măsoară 
neapărat transformarea sufletului în timp, ci a 
lumii, a realității care îşi modifică donația, 
darul, oferta. Izvorul miraculos al copilăriei 
profunde este adus de vremuri „la numitorul 
comun al normalității”, captat de o ţeavă, 
într-un cadru „nu numai uscat, ci şi murdar, 
plin de cutii de conserve și sticle de bere 
(desigur goale, n. n.) aruncate din şantier, 
pungi de plastic, ghemotoace de ziare”. E o 
realitate cu care ne obisnuim zilnic, care 
umileste tot ce aşteptăm sá ne apară cît mai 
frumos. Deasupra ţevii, lîngă o icoană 


litografiată a Maicii Domnului, un text 
informativ scris la maşină pe o foaie de hîrtie 
exprimă „o poveste încheiată de mult, fără sá 
spună nici de când, nici de ce”. Și o poveste 
care nu a mai fost înviată. Inexplicabilul și 
irationalul (dar nu miraculosul, care nici el nu 
e explicabil) se insinueazá în lume. Răul, cu 
feţele sale urite. 

Înţelesul lucrurilor e încercat prin 
călătorie. Prima „ieșire” peste hotare, făcută în 
desávirsitá tinereţe, are un rol de introducere 
în tainele nefirescului. Autoarea mărturiseşte: 
„Cred că nu exagerez afirmând că prima mea 
călătorie în străinătate a avut în multe privinţe 
un caracter inițiatic.” Proaspătă membră a 
Uniunii Scriitorilor, e propusă pentru o 
călătorie literară (oficială) la Moscova, alături 
de Ștefan Bănulescu, Matei Călinescu şi Ben 
Corlaciu. Stápinitá de „neliniştea curiozității” 
de a cunoaște un „popor străin si straniu [...] 
aflat în toată istoria lui sub călcâiul unei 
cizme şi întotdeauna reprimat si el, înainte de 
a-i reprima el pe alţii” (după cum observă tatăl 
scriitoarei). Totul este incredibil, în sens 
negativ, de la translatoarea grupului lor (un 
personaj traumatizant), la hotel, ca şi la 
dialogul cu reprezentanţii scrisului din partea 
gazdelor, concretizat în „nişte schimburi de 
fraze politicoase, în limbaj de lemn, [...] pe 
care dublarea prin traducere le făcea şi mai 
indigeste”.  Indigestă şi zadarnică este 
încercarea de a comunica chiar în cadrul 
aceluiaşi sistem politic, metamorfozat în 
același univers confuz si după mult asteptata 
schimbare. Dialogul e imposibil, precum cel 
dintre scriitoare si poeta Bela Ahmadulina, 
„intangibilă” şi ca poetă sovietică, dar şi ca 
expresie a lumii eliberate, expresie 
concretizată în cele din urmă într-o oboseală 
existențială şi poate chiar într-o stare de 
umilință. Revelația chipului unei lumi care 
continuă să-şi ascundă fața adevărată — din 
umilință deci, din înfrîngere perpetuă — 
scriitoarea o are descoperind într-o seară, în 
timpul unei plimbări prin metropola pustiită 
de absente umane, chipul unui bătrîn „mic ca 
un copil, cu barbă albă şi rară, care ne-a privit 
mult, şi noi l-am privit [...], fără să putem si 
chiar fără să ne spunem ceva; [...] despărțiți 
de generaţii, de limbi, de istorii, de credinţe, 


de convingeri, de mentalități și totul a fost nu 
numai tulburător, ci si halucinant”, pînă cînd 
bătrînul s-a retras, acoperind rama ferestrei 
„cu o pînză de stambă ordinară”. Concluzia 
retragerii bátrinului de la fereastră la miez de 
noapte e trasă de poetă, cu emoție, la 
încheierea scenei: „A vrut să ne atragă atenția 
că îndărătul a tot ce vedem noi mai există o 
realitate.” 

Realitatea ascunsă este ceea ce căută 
poeta în periplul ei. O asemenea realitate se 
reflectă în biserica „atît de nobilă văzută din 
exterior”, dezafectată, transformată într-un 
depozit de tomberoane de gunoi (un gunoi 
devenit tot mai agresiv şi azi), tot aşa cum, la 
Riga, va fi intílnitá o clădire care pare a fi o 
biserică, dar care e de fapt o sală de dans, sau 
constatarea lipsei identitátilor la construcțiile 
publice, tot aşa cum vizita făcută la o familie 
moscovită e trăită ca o experiență 
falsificatoare, toate întreţinînd sentimentul 
potrivit căruia „ceva nu e în ordine”. Si stările 
de  inconfort existențial continuă cu 
singurătatea încercată la un recital de poezie 
relativ tînără la Bayreuth, spectacolul 
descoperit în desfăşurarea evenimentelor din 
“68 de la Paris, unde totul părea că e 
improvizat din mers şi unde i-a fost pus sub 
semnul întrebării rostul vaccinului cultural cu 
care venea într-o societate liberă dintr-o 
societate plină de restricții, întrebări legate de 
rostul libertății, experiența dramatică şi 
duioasă a Sorei Maria de la Providenza, 
plecată în adolescență din România, ajunsă să 
se gîndească „la două ţări fără să le cunoască 
pe nici una...”, aventura unei călătorii în 
America, un zbor cu avionul ca o experiență 
existențială, ieșiri literare în Berlinul de Vest 
cu cinci lei de cheltuieli în buzunar, întîlnirea 
cu românii din Silicon Valley, al căror loc nu 
era acolo tot asa cum nu era nici aici, în tara 
de origine, experiențe de cunoaştere trăite la 
Poarta Brandemburg precum şi la frontiera 
dintre Macao şi China, nefericitul scăldat pe o 
plajă în insula Capri, apoi Japonia şi multe 
altele, toate incredibile în sens negativ. Si 
apoi constatarea că „tehnica se globalizează, 
cultura nu”. 

Răspunzînd oarecum unei observaţii 
făcute de Ștefan Bănulescu într-un dialog, 

după care „tot ce trăieşte un scriitor este 
experienţă, este materie primă pentru ceea ce 
va scrie. Nu trebuie să regretăm nimic din 
ceea ce ni se întâmplă.”, Ana Blandiana 
înregistrează şi exprimă în scris realități care 
i-au dat de gîndit. Dar, parcurgînd rîndurile 
cărții, ai impresia că scriitoarea îşi trăiește 
scrisul, transfiguratá în acesta precum 
prozatorul se transfigurează într-un personaj, 
lăsînd însă realitatea (trăită) să respire în voie 
în cuvintele sale. Cartea, după cum recunoaște 
poeta — beneficiará a unei memorii extrem de 
selective „după reguli care nu respectă ordinul 
de importanță al evenimentelor pe care îşi 
propune să le înregistreze” —, cartea, deci, nu 
este doar una despre nişte peripeții de 
călătorie, ci de înţelegere a lumii în nuanţe pe 
care doar scrisul reflexiv le poate surprinde. 
Un scris aşezat în pagină cu un anumit 
sentiment de ,,nesigurantá”, care poate alterna, 
în redarea experienţei de viaţă, între o „trecere 
onestă și exactă din realitate în memorie, sau 
[...] o infinitezimală prelucrare”, cînd, de 
fapt, potrivit condiției scrisului, „imaginea 
realităţii, în care sá-1 supraviețuiască, este mai 
importantă decât realitatea”. Periplurile peste 
mări şi țări se transformă într-o călătorie spre 
mările interioare (dacă ar fi să preluăm o 


sintagmă de la Romulus Rusan), care sînt mai 
ales ale neintelesurilor, ale mai marilor sau 
mai micilor neíntelesuri cu care ne confrun- 
tăm, continuu. Nefntelesuri menite să întreţină 
o spaimă constantă — „spaima mea în fața 
lucrurilor pe care nu le înţeleg —”, intrată si 
aceasta în gestiunea răului. Un rău privit — în 
pandemie — cu o spaimă profundă: „spaima 
noastră vine din faptul că nu noi avem con- 
trolul răului si mai ales că este mai puternic 
decât noi”. Aş zice: mai puternic decît oricare 
agent (uman) al răului. Scriitoarea, în 
majoritatea periplurilor sale, în încercarea de a 
desluși înţelesuri ale lumii în care trăieşte, 
pare interesată în mod aparte de prezența 
răului, descoperind că „răul nu e finit” şi ca 
atare, ca un fel de concluzie obţinută prin 
reducerea la absurd, acesta, prin manifestările 
lui, e inepuizabil, proteic, contribuie la 
perpetuarea existenţei, care o fi aceasta. Ana 
Blandiana conchide: nu trăim totuși „sfârşitul 
lumii”, lumea are toate şansele să continue, fie 
şi prin războaie, chiar împotriva părerilor 
scepticilor sau  catastroficilor. Paradoxalá 
încheiere! Amar mod de a căuta o geană de 
lumină în mersul lumii. Si, desigur, de a 
deschide scrisul spre alte teme de meditație. 

Grădini tăcute de argint 


Lucian Blaga într-o nouă lectură 


Gheorghe GLODEANU 


Deşi cunoscut îndeosebi prin impetu- 
oasa sa creație lirică, în ultimii ani, George 
Vulturescu s-a impus şi ca un remarcabil 
interpret al poeziei. O dovedesc nu numai 
cronicile sale publicate în paginile revistei 
Poesis, ci îndeosebi studiile dedicate unor 
autori de referință, precum Mihai Eminescu, 
Lucian Blaga si Stefan Augustin Doinaș. 
Recentul volum al exegetului reprezintă o 
reîntoarcerea la opera autorului Poemelor 
luminii. Intitulat Lucian Blaga. Ipostazele 
„harfei de-ntuneric”, volumul a apărut la 
Editura Cartea Românească Educaţional din 
laşi, în 2020. Cititor meticulos, George 
Vulturescu descoperă un vers unic în lirica 
blagiană, în măsură să deschidă noi 
perspective în interpretarea operei marelui 
poet. Pornind de la sugestiile oferite de 
poemul Liniste, exegetul ne propune imaginea 
unui bard care cântă la o „harfă de-ntuneric”. 
Este vorba de o ipostază diferită de cea 
Incetátenitá prin versurile programatice din 
Poemele luminii. Pornind de la „harfa 
sfărâmată” a lui Eminescu din Povestea 
Magului călător în stele şi trecând prin 
insolitul vers blagian, criticul ajunge în 
proximitatea lui Brâncuşi, cel care — aşa cum 
afirmă Henry Moore — a „eliberat sculptura de 
tot ce era de prisos şi ne-a dat conştiinţa 
formei”. Extrapolând, Vulturescu constată că 
Lucian Blaga „renunţă la efigia clasică a 
harfei printr-un «alt Orfeu» (Norul), fără 
«corzi de aramă» şi «de fier», care cântă «pe 
corzi de liniște», precum un călugăr simțind în 
rugăciune că «inima cântă singură» (Cristian 
Bádilitá)”. 

Studiul lui George Vulturescu contine 
patru secţiuni: De la „Poemele luminii” la 
„Minunile întunericului”, Metafora drumului 
în opera lui L. Blaga, Ipostazele poetului/ 


poeziei în opera lui L. Blaga şi „Umbra ” din 
„Poemele luminii”. Exegetul porneşte de la 
ideea că decodificarea universului liric al lui 
Lucian Blaga începe, de regulă, de la versurile 
emblematice din Poemele luminii. Deşi lirica 
blagiană a cunoscut 
numeroase interpre- 
tări remarcabile, 
meritul lui George 
Vulturescu este 
acela de a fi găsit un 
punct de vedere 
insolit, care a scăpat 
celorlalți exegeti. El 


propune o lectură 
inedită, aflată în 
contrast cu titlul 
metaforic Poemele 


luminii. Criticul ob- 
servă că poetul din 
Lancrăm este sin- 
gurul din literatura română care trimite la o 
„harfă de-ntuneric”, la care intenționează să 
îşi cânte „dorul sugrumat/ si frânta bucurie de 
viață” (Liniste). Metafora obsedantá din titlul 
volumului din 1919 i-a determinat (în mod 
firesc) pe exegeti să insiste mai mult asupra 
rolului jucat de lumină (problema cunoașterii) 
în lirica blagiană. 
Cu atât mai mult |George Vulturescu 
cu cât poetul reali- 70 
zeazá o distincție 
clară între lumina lui, prin intermediul căreia 
sporeşte marile taine ale lumii, şi lumina 
altora, care distruge misterul. Spre deosebire 
de ceilalți exegeţi, Vulturescu insistă mai mult 
asupra întunericului decât a luminii. Poetul 
cântă „minunile întunericului” (Mi-astept 
amurgul), se cufundă în noaptea elementelor 
(Solstitiul grădinilor), este înconjurat de „cei 

şapte sori negri/ Care aduc întunericul bun” 
(Liniste între lucruri bătrâne) şi invocă 
„lumina stinsă pe care-o tot aud” (Lumina de 
ieri). Din această perspectivă, Blaga se 
defineşte drept un „cântăreț lepros”, un 
purtător de cântec „sub glia neagră a tăriilor”. 
Deşi seducătoare, ipoteza lui George 
Vulturescu nu tine seama de un lucru 
elementar circumscris în poemul programatic 
Eu nu strivesc corola de minuni a lumii. 
Dihotomia /lumină-întuneric pe care exegetul 
îşi axează observaţiile ignoră caracterul 
special al luminii din lirica blagianá. 
Dihotomia ar fi valabilă dacă poetul ar fi 
adeptul unei cunoașteri paradisiace, care 
distruge misterul. Or, el se declară adeptul 
cunoașterii luciferice, care amplifică marile 
taine ale lumii. lar misterul se găseşte sub 
pecetea întunericului, a (pen)umbrei. Nu 
întâmplător, pentru a-şi exprima opiniile, 
poetul face distincție între „lumina mea” care 
sporeşte „a lumii taină” si „lumina altora”, 
care striveste „corola de minuni a lumii”, 
ucide cu mintea tainele, sugrumă „vraja 
nepătrunsului ascuns în adâncimi de 
întuneric”. În antiteză cu adepții cunoaşterii 
paradisiace, „lumina mea” sporeşte „a lumii 
taină”, „măreşte si mai tare taina nopţii”, 
imbogáteste „întunecata zare/ cu largi fiori de 
sfânt mister”. Pentru a fi mai bine înţeles, 
adeptul cunoaşterii luciferice compară 
maniera cu care sporeşte „a lumii taină” cu 
razele lunii, care nu micşorează, „ci 
tremurătoare/ măreşte şi mai tare taina nopții”. 
În cazul poemului Liniste, „harfa de-ntuneric” 
trimite la ideea morții, la cântecul care vine 
dinspre strămoşi. Or această pecete a stingerii 
nu se poate pune asupra întregii creaţii. Cea a 
misterului, da. Blaga trimite doar la o ipoteză, 
ceea ce nu înseamnă că întreaga sa lirică se 
datorează unui asemenea instrument. Sub 
imperiul liniştii absolute din jur, el simte cum 
în pieptul lui se trezește „un glas străin” şi un 
cântec ce „cântă-n mine dor, ce nu-i al meu”. 
Este vorba de glasul strămoșilor care vin să îşi 
trăiască în descendenţi viața lor netrăită. 
Pornind de aici, poetul — trimițând chiar la 
ideea de metempsihozá — se gândeşte în ce 
piept îşi va cânta „odată peste veacuri/ pe 
coarde de liniste,/ pe harfá de-ntuneric — dorul 

sugrumat/ şi frânta bucurie de viață? Cine 
ştie? Cine ştie?” Cum „harfa de-ntuneric” 
exprimă doar o  virtualitate, nu este 
întâmplător faptul că exegetii poetului nu au 
insistat prea mult asupra acestui aspect. 

După pagini ingenioase în care 
investighează Metafora drumului în opera lui 
Blaga şi Ipostazele poetului/poeziei în opera 
lui L. Blaga, Vulturescu se întoarce la motivul 
harfei, realizând o ingenioasă paralelă între 
„harfa sfărâmată” a lui Eminescu si „harfa 
de-ntuneric” a lui Blaga. Exegetul identifică 
un vers din Povestea magului călător în stele 
care cuprinde ambele metafore ale poeţilor: 
„Un cântec fără aripă, o rază fără soare”. 
Intenția criticului este aceea de a releva 
puternica originalitate a celor două metafore. 
Ele se dovedesc importante deoarece 
„modifică însăși efigia poetului orfic, 
citharoed, însotit de harfă”. În continuare, este 
urmărită legătura indestructibilă dintre bard si 
instrumentul acestuia, o legătură ce aminteşte 
de heraldica divină dintre Zeus si fulger, 
Poseidon şi trident, Apollo și liră. Întrebarea 
pe care şi-o pune Vulturescu este aceea dacă 
această legătură se sfarmă sau se întărește în 
metaforele celor doi poeți. Pentru a fi cât mai 
elocvent, exegetul enumeră câteva ipostaze 
celebre ale lui Orfeu în arta plastică. Desigur, 
numărul acestora este mult mai mare, atât în 
artele plastice, cât şi în literatură. De altfel, 
cartea abundă în trimiteri livreşti, bine alese, 
care conferă noi dimensiuni  exegezei 
realizate. Privind „linia minuțioasă a 
harfelor”, Vulturescu remarcă „încărcătura de 
forță şi divin” transmisă de sunetul coardelor, 
în măsură să restabilească legăturile dintre 
sacru şi profan. Or acest lucru nu se poate 
realiza cu o „harfă sfărâmată”, care sugerează 
criza, chiar sfârşitul creației şi al creatorului. 
Exegetul trece în revistă poemele în care este 
prezentă harfa (lira) şi insistă pe diferitele 
ipostaze pe care le ia aceasta în creaţia 
poetului. Demonstrația insistă pe ideea că 
„harfa lui Eminescu nu este zdrobită, 
sfărâmată de mâinile poetului”. O asemenea 
scenă nu reprezintă un gest rebel, o revoltă 
titanică, ci mai degrabă un gest de restituire în 
illo tempore, aşa cum se întâmplă în Odin si 
poetul. 


Trecând la Lucian Blaga, G. Vulturescu 
este de părere că poetul „este creatorul celei 
mai inedite și tulburătoare efigii a 
instrumentului care-l însoțea pe Orfeu — 
«harfa de-ntuneric»”. Surprinzător este faptul 
că imaginea îi aparține tocmai autorului 
Poemelor luminii. Lucrurile devin mai clare 
atunci când observăm că, în lirica bardului din 
Lancrăm, harpa şi-a pierdut puterile mitice. 
Este un instrument degradat, aparținând 
„cântăreților bolnavi” şi celor leprosi. De aici 
insistența asupra negrului, întruchipare a 
haosului primordial. Vulturescu relevă faptul 
că, asemenea altor poeți, şi L. Blaga 
abordează mitul lui Orfeu si al Euridicei, dar o 
face într-o manieră proprie. Poetul nu se 
opreşte la momentul „coborârii în Infern”, ci 
descrie episodul descinderii în arenă în 
compania femeii iubite. Având alături soția 
adorată şi înzestrat cu lira magică, citaredul 
are impresia că poate învinge timpul (În jocul 
vârstelor). Autorul Nebănuitelor trepte se 
distanțează de imaginea tradițională a poetului 
însoţit de harfă. Orfeul care cântă la „harfa 
de-ntuneric”, „pe coarde dulci de liniște” este 
un Orfeu care cântă cu sufletul, spune 
Vulturescu. Întunericul reprezintă locul din 
care „se ivesc luminile divine, el este sursa 


tuturor tainelor, matricea din care se nasc 
toate substanțele”. Drept consecință, „harfa 
de-ntuneric” aparţine tainelor, misterului. Cu 
alte cuvinte, tine de sfera cunoașterii 
luciferice. Corzile acesteia nu sunt nici „de 
aramă”, nici „de fier”, ci „de linişte”, fiind 
întinse direct pe suflet. Analizând condiția lui 
Orfeu, Vulturescu vede o continuitate între 
Eminescu (al cărui bard „azvârle” în mare 
harfa „sfărâmată”), Blaga („care eliberează 
«harfa» de formele ei de prisos închipuindu-şi 
o «harfá de-ntuneric»”) şi St. Aug. Doinaș, 
care tinde spre „poezia fără sunet”. Acest 
proces de esentializare îl face pe exeget să se 
gândească la sculptura lui Constantin 
Brâncuşi, singurul sculptor care, după 
afirmația lui Mircea Eliade, a reuşit să facă 
piatra să zboare. Sau, după afirmația lui Henry 
Moore, a „eliberat sculptura de tot ce era de 
prisos şi ne-a redat conştiinţa formei pure”. 
Ideea merită să fie reținută, chiar dacă materia 
pe care o şlefuieşte la infinit „marele pietrar” 
diferă de cea utilizată de către poeţi. 

Pornind de la metafora emblematică a 
„harfei de-ntuneric”, G. Vulturescu ne oferă o 
ingenioasă re-lectură a liricii lui Lucian Blaga, 
una din cele mai reuşite din ultimul timp. 


Crinul roșu 

În tinereţe îmi plăceau poeziile cu formă 
fixă, în mod aparte specia sonetului. Apoi, 
regulile lui prozodice mi s-au părut că 
obstructioneazá dis- 
cursul liric. De 
loan Milea aceea m-a atras tot 

Y mai mult haiku-ul, 

în cazul lui restric- 
| tiile de construcţie 
se limitează la nu- 
mărul de silabe din 
cele trei versuri. 

Prin concizia 


| Ea 
E 


exprimării, prin 

F UL GURA Ti lI ineditul imaginilor, 
vitt prin ingenioasele 
asociații, haiku-ul 


este o „fulgurație” 
lirică, aşa cum ne-o 
demonstrează și poetul Ioan Milea în volumul 
Fulgurații VIII (Editura Limes, 2021), deşi 
multe din poemele sale nu se încadrează în 
structura haiku-ului. Se respectă alcătuirea de 
tertiná a poeziilor. 

Poetul ne propune o altă percepere a 


preajmei, a univer- 
In oglinda lecturii| sului în care vietu- 
im, a raporturilor 


noastre cu natura, cu realitatea cotidiană. 
Volumul ne oferă şi trasee din 
laboratorul de creație al autorului. Plecând de 
la un motiv se construiesc mai multe tertine, 
cu schimbări de imagini, parcursul poetic de 
la o tertiná la alta câștigând în esentializarea 
exprimării, în metaforizarea ei. Edificatoare în 
acest sens sunt tertetele despre un „fluture”, în 

Fulguratii lirice 


Ion Radu ZĂGREANU 


„Lacrimi curg pe geam 
până la haiku.” 
(loan Milea) 


opt variante. Uneori varianta finală a tertetelor 
cu același motiv este cea mai reușită. De la 
„privirea tremurată” peste arături se ajunge la 
o construcție metaforică: „Tremur de neagrá/ 
arătură-n/ privire.” 

Circuitul anotimpurilor este surprins în 
tertine cu note de pastel. Iarna uniformizeazá 
peisajul: „şi copacul în iarnă/ e anonim.”; 
„Iarnă, ce faci?/ Uite, împac/ stâlpi şi copaci.” 
Zăpada capătă semnificația purificáril: „Cine 
cutează/ mai mult ca zăpada?/ Cu alb 
desenează.” Observațiile poetului surprind, 
zăpada fiind „îngânată” de albul maşinilor. 
„Parcare. Până/ sá ningă, masinile/ albe 
îngână.”; „Până să cadá,/ maşini albe-n 
parcare/ tin loc de zăpadă.” Neaua este 
asociată cu mediul rural, cu locurile copilăriei: 
„Prins în zăpadă,/ nu mai pare să cadă/ satul.”; 
„Fulgi de zăpadă/ nu lasă să cadă/ copilăria.” 

Toamna impresionează prin cromatică: 
„Bate-n aur/ arama/ de fagi.” Anotimpul 
autumnal schimbă percepțiile gustative: ,Cea- 
iul un pic/ vested la gust./ Nu că e toamnă.” 
Pretențiile se atenuează:  „Buruienuţe/ 
înflorite-n noiembrie./ Bine si-asa.” O ploaie 
de vară lasă în urmă pe geam „lacrimi” care 
„râd”. Căderea frunzelor sugerează însingura- 
rea: „Frunza căzând/ cade cu gând/ cu tot.” 
Anotimpul autumnal modifică peisajul: „Sub 
frunze cázute/ cárarea-1/ alee.” Natura este 
mereu personificatá: „Salcia plânsul/ şi-l 
plânge/ în plete.” Universul celest se reflectă 
în întinderile teluricului: „Nu-l vezi. Și totusi/ 
cerul din rouă/ e acolo.” Frumuseţea naturii 
atenuează durerea umană: „Noiembrie. lará/ 
crizantemele fac/ tárána mai ușoară.” 


Am întâlnit şi poeme cu trimiteri livresti 
directe: „zice trestia-n tine,/ pascalian.”; „La 
sfat cu un cal,/ pe Feleac, domnul Gáll./ 
(Abisul luminat)”. Altele sunt nişte jocuri 
ironice: „Pajura de pe/ moneda de doi/ euro: 
Dante.”; „Acum ştii/ traduci (Ultimul om)/ ca 
să nu-l fi”; „O firmă pe ele,/ perfect 
denumită:/ Dezmembrări Vâlcele.” 

Poetul, ancorat în realitatea zilelor noas- 
tre, aruncă săgeți satirice: „Dus e Covidul,/ 
rámáne/ co-vidul.”; „Covid cu covid/ se face/ 
un vid.” Digitalizarea stabileşte alte raporturi 
ale omului cu natura: „Nu răsfoiește/ nici 
vântul copacii./ Butonează.” loan Milea sur- 
prinde prin ineditul imaginilor: „Semn de- 
ntrebare:/ cárligul de care/ atârni în sus?”; 
„Melc./ Cât de vie-i/ retragerea-n sine/ a geo- 

metriei!”. Firescul, obisnuintele noastre sunt 
schimbate: „Bate vântul, ehei,/ si te sculp- 
tează/ fără sá vrei.”; „O salcie bătrână/ pe 
malul/ parcării.” Pericolul poate sălășlui si în 
frumuseţe sau în joc: „Încă nu-i rău./ Macii n- 
aprind/ lanul de grâu.”; „Aruncă în aer/ un an 
artificii./ Bine că numai.” 

Aceste „fulgurații” par nişte iluminării 
lirice instantanee, „Gânduri din mers” deve- 
nite versuri în momentul „opririi”. 

Tertinele lui loan Milea încântă, sur- 
prind prin inedita viziune pe care ne-o propun 
de a „reciti” cu alți ochi lumea din jurul nos- 
tru, poetizánd-o şi descoperindu-i frumuseți si 
sensuri nebănuite, pe care ni le propune 
„specialistul” în „singurătate”, poetul. 


Lumina Verticalei 

Un fragmentarism liric închegat întru 
bunăvoire duhovnicească dezvoltă poetul loan 
Mărginean în volumul Pathetica (Tracus Arte, 
București, 2020). Ataşat unor tradiții ce păreau 
incompatibile cu suflul modernismului şi 
postmodernismului, el accede cu ușurință la un 
limbaj  dezinhibant, 
bine strunit în ludic 
balans imagistic, 
pendulând progra- 
matic între „lumina 
lumii şi sarea pă- 
mântului”.  Palpitul 
trăirilor traversează 
zborul imaginativ în 
volutele versului cum- 
pănit, adesea criptic, 
rotunjind cercuri de 
lumină sacrală, într-un 
proces autoreferential 
evident, tintind armonizarea: „Rotunjimea clipelor 
—/ O carte cu imagini proaspăt imprimate” (p. 20). 
De aceea, patosul mărturisirii de sine pare reținut, 
deturnat în  conceptualizare si  ornamentații 
stilistice, precum singur observă: „Paginile acestei 
cárti/ asemeni unei viori sugrumate” (p. 8). Însuşi- 
rea de a índuiosa răzbate prin intermitente „sclipiri 
pe haina cuvântului” şi prin ritmicitatea trunchiată 
a imaginilor  vestind beatitudine, oficieri 
sacerdotale sau numind „trupul învierii”. Sunt 
invocate liturgic „ceruri noi şi pământuri noi” (p. 
80), prefigurarea speranței divine se conjugă cu 
delicate simboluri ale neprihănirii, dintre care 
„ninsorile” şi „toamnele” dețin un loc preferențial: 
„Soarele va veni ca o ninsoare din alt răsărit” (p. 
49), sunt transpuse în cuvinte banale extatice 
trăiri: „E încă o zi, Amelie! (...) La picioarele tale 
va înflori inima mea” (p. 51). 

Poezia lui loan Mărginean transmite o 
euforie a spiritualității încifrate, versurile lui 
tăinuiesc o sensibilitate romantică, prelucrată cu 


IOAN MĂRGINEAN 


PATHETICA 

Patetism restructurat 


Adrian TION 


nonşalanţă în rostuiri tematice reflexive din jurul 
amvonului. Lexicul bisericesc folosit cu precauţie, 
invocatia hristică, litania își fac loc firesc printre 
meditatiile învelite în hlamida diafaná a metaforei. 
Mecanismele combinatorii ale imaginarului scot la 
iveală o sintaxă a reverberărilor patetice, ocultate 
constant de reflexivitate. Fluxul evocativ are în 
vedere sărbătoarea și copilăria, motive imposibil 
de ocolit în structura unui poet sensibil la 
încadrarea sentimentului iubirii în paradigme 
temporale intangibile: „Noi, ca doi pescăruşi peste 
toamne, cu buza lipită de potir/ întoarcem 
clepsidra spre cer./ Duminicile, aici, Amelie,/ au 
haină de nuntă.” (p. 21). Spre a alunga „toate 
spaimele dintre cuvinte”, poetul nu uită să 
amintească, sacerdotal, că „fiecare zi e un dar/ 
cum apa, limită a fântânii” (p. 14). Din tihna 
amiezii vieții, desemnată fugar ca „lumini ce se 
odihnesc”, se ridică, înviorată, imaginea copilăriei, 
care primește valorizări maximale, idolatrizate 
liric: „Bunica e o grădină cu pomi şi sărbători/ şi 
albă crizantemă. (...) copilăria mea/ pe care am 
uitat-o lângă un vas cu lapte şi miere” (p. 11). 

În segmentul ce poartă amprenta unui 
moment de stază existențială, ce formează ultima 
parte a volumului, înregistrat ca însemnări din 
„salonul patrusprezece”, cu doctorul care „călărea 
inima mea”, în atmosfera schitatá de spital, apare 
din nou, salvator, recursul la simbolurile 
purificării: „E bine aici ca într-o copilărie.” (p. 
TT). Sonuri instrumentale sunt transpuse în 
imagism auditiv rebarbativ, marcând starea de 
criză: „Caii de mai dansează pe piane stricate” (p. 
55). 

Lirica lui loan Mărginean dă măsura unui 
imagism fragmentat, conceput ca recurenţă la un 
limbaj al semnelor mistice încorporate în fluenta 
cotidianului. Ideea poetică are supletea fulgului de 
nea cuprins în ninsoare sau a ceea ce chiar el 
numește calin „sănii de argint (ce) lunecă printre 
silabe”. 


Vitralii cu greieri 


luliu-Marius MORARIU 


Victor Constantin Márutoiu e un nume 
cu rezonanță în lirica zilelor noastre. Volume 
precum: Al treilea munte (Cluj-Napoca, 
Editura Şcoala Ardeleană, 2018), Călătorie pe 
aripa unui inorog (Cluj-Napoca, Editura 
Napoca Star, 2001), Cântările Silvaniei (Cluj- 
Napoca, Editura Şcoala Ardeleană, 2014), 
Macii din grădina Ghetsimani (Cluj-Napoca, 
Editura Grinta, 2002), Clepsidra din care 
curge sânge (Cluj-Napoca, Editura Etno- 
graph, 2004), Dinerom (Cluj-Napoca, Editura 
Remus, 2000), Ora soarelui (Cluj-Napoca, 
Editura Limes, 2013), Pașii ochilor de seară 
(Craiova, Universitaria, 2012), sau Psalmi 
pentru îngerul meu (ediţia a doua, Cluj- 
Napoca, Editura Eurograph, 2007), alături de 
premiile prestigioase, obţinute în ţară sau în 
străinătate în decursul vremii, vin să 
vorbească despre calitatea scrisului dânsului. 
Ba mai mult, ca doctor în teologie şi specialist 
într-o ramură extrem de interesantă a Noului 
Testament, respectiv anghelologia, dânsul este 
şi autorul unor texte de referinţă în acest areal. 
Este suficient, pentru moment, să menționăm 
cea mai recentă lucrare cu caracter 
interdisciplinar, publicată în colaborare cu 
domnul Ionuț Constantin Isac, respectiv: 
Ferestre spre absolut: Antologie de studii 
filosofice si teologice (Cluj-Napoca, Casa 
Cărții de Ştiinţă, 2020), ca sá semnalám o 
operă despre care cu certitudine se va mai 
auzi, ca şi despre autorul ei. 

În cadrul celei mai recente cărţi, 
intitulată Vitralii cu greieri/ Stained Glass 
Windows withCrickets (Editura Libris 
Editorial, Brașov, 2020), autorul vine din nou 
în faţa cititorului cu un regal de poezie. Faptul 
că volumul e unul bilingv îl face accesibil 
unui public mai larg decât cel din arealul 
românesc. De altfel, scriitorul nu se găseşte la 


prima inițiativă de acest fel, căci multe dintre 
lucrările care-i poartă semnătura au fost deja 
traduse în mai multe limbi. 

Sub  inspiratul titlu: Exerciţii de 
sublimare, Adrian Lesenciuc (pp. 5-9) oferă o 
frumoasă predoslovie cititorului ce tocmai se 
pregăteşte să desco- 
pere un univers liric 
complex. După ce 
plasează textul în 
cauză în contextul 
mai amplu al unei 
opere lirice constând 
deja din douăspre- 
zece volume, acesta 
realizează un co- 
mentariu critic al 
slovelor asupra 
cărora cititorii sunt 
invitaţi să poposeas- 
că. Referindu-se la 
calitatea de om cu 
vocaţie interdisciplinară a scriitorului, dânsul 
ține să arate că: 

„Victor Constantin  Măruţoiu lasă 
voluntar cunoașterea teologică prin care a ieşit 
spre înalturi să inunde câmpiile literaturii. În 


Vitralii 
cu greieri 


Stained Class Windows 
wit rickety 


creația sa, această împletire a căilor 
cunoaşterii, teologică şi poetică, se 
materializează printr-un parcurs distinct, 


îndepărtat de exterioritatea modelor şi 
faptelor, dar apropiat stării copleşitoare de 
armonie, de trăiri ale ontos-ului pur, inefabil. 
De la înălțimea parcursului pe amintitul 
itinerariu al cuminecării, poetul recurge la o 
caligrafie specială, care nu mai necesită 
remedieri simbolice ale unor vârste poetice, 
ale unor generații” (p. 8). 

Sentimentele patriotice, alături de cele 
religioase se întrepătrund într-un frumos 

tandem, în antologia de poeme. Adăstarea în 
locașuri cu puternice reverberatii spirituale 
reprezintă adesea un adevărat factor de 
inspirație pentru poet, care lasă ca, din 
preaplinul inimii sale, să se reverse adesea 
glăsuiri doxologice. Un astfel de exemplu 
poate fi considerat: Rugăciune la Moldoviţa: 


„Tăcerea pasilor Tái 

Doamne 

rodeste suflete ale timpului celui nou 
în tinda Învierii 

atingerea Ta 

e tot mai aproape 

în depărtarea vămilor cereşti 
serafimii 

cern suflete” (p. 25). 


Abundenta poemului mistic e ombilical 
legată, nu atât de formaţia autorului, cât de 
fiinta lui. Crescut în tinda Bisericii şi 
practicant al principiilor de viață creștină, 
dânsul nu se rezumă la simple pasteluri, cu 
profane scopuri estetice, atunci când scrie. 
Nici vorbă! Folosește descriptivul ca preludiu 
ce descinde înspre tinda adevăratelor 
profunzimi. Înlănțuind metafore, ce nu vin 
totuşi să mascheze lipsa unui mesaj profund, 
dânsul descrie şi se roagă în acelaşi timp. 
Sihăstria Putnei e un astfel de exemplu: 


„în pasul nostru 

se adâncesc 

gândurile ce ascund 

ferestre ale unui tip cu heruvimi 
şi liturghisitori 


pe umerii Sihăstriei Putnei 


îngerii rostesc 
rugăciuni” (p. 28). 

Spiritualitatea e îndeobşte cea care 
creează punți. Deopotrivă în discursul 
teologic şi în interacțiunea dintre oameni. 
Arareori mi-a fost dat să meditez intens la un 
alt aspect al ei, acela de a fi o modalitate de 
comunicare între cele două tărâmuri. Poemul 
La casa din Pădureni, ce evocă cu multă 
duiosie urma lăsată de strábuni în locurile prin 
care-au trecut, una direct proporțională cu cea 
din sufletele urmașilor, e un adevărat exemplu 
în acest sens: 


„prin casa bunilor-străbunilor mei 
greierii au pășit 

ca-ntr-un vis 

noapte după noapte 


cântecul lor aprindea rugăciuni” (p. 42). 


Aceeași temă este reluată și dezvoltată 
şi în poeme precum: Tărâmul strămoşilor (p. 
60), Vinerea Mare (p. 62), Ziua Învierii (pp. 
63-64) sau Trecere (p. 65). 

Autor de mare sensibilitate şi profun- 
zime, Victor Constantin Márutoiu surprinde 
deopotrivă printr-un lirism de o plasticitate 
aproape inegalabilă, cât şi printr-un mesaj ce 
ar putea fi definit drept inter-disciplinar. 
Formaţia lui teologică îl slujeşte, asa cum am 
menţionat deja, atunci când, în tinda Bisericii, 
sau cea a casei părintești, dă glas sufletului, 
spre a dezlántui fie potopul dorului, fie 
avalanșa rugăciunii. Textele lui, migálos 
alcătuite, răsună ca o perpetuă invitaţie. Una 
multiplă, la lectură și introspectie, căci niciun 
cititor ce se va apleca asupra Vitraliilor cu 
greieri nu va lăsa cartea din mână, până ce nu 
va raporta la propriile trăiri cele citite. Și 
poate, cine ştie, va încerca să ascundă şi-o 
lacrimă strengará în colțul ochiului... 


La voia ,,inspiratiei” 


Virgil RAȚIU 


În larga galerie de poetese afirmate la 
începutul noului veac XXI se poate înscrie şi 
Luminiţa Cojoacă prin două volume apărute 
cu trei ani în urmă, Untdelemnul norocului 
(Ed. Axa, Botoşani) şi Setea de piatră (Ed. 
Prier, Drobeta Turnu-Severin). Suprematia 
versurilor din plachetele amintite exprimă 
dorinţele şi zbaterile de a răzbi şi domina 
materia prin magii spirituale îndelung exersate 
şi perfecţionate. Versurile încorporează sufi- 
ciente proprietăți de a spiritualiza şi încărca de 
esențe vitale tot ce se poate atinge, fie si 
numai cu gândul. Piatra devine vie, apa capătă 
puritáti care revitalizeazá, iar cerul cu astri cu 
tot e Dumnezeul, acoperámántul fiinţei. 

Îngerul zboară şi el până devine umbră 
sau paleativ. Îngerul si păpuşa. Îngerul poate 
fi lup, gust gustat de suferință, într-o taină a 
nunţii, taina fiintárii. În astfel de momente 
sunt  strigati şi  ne-îngerii. Apeluri la 
„sudoarea” şi sursele nepământene. Moartea 
poate fi învingătoarea, aparentă, dar căldura 
împarte rugăciuni morţilor tranformati în 
zăpezi. Toate se învolbură ca o geană de 
lumină. Mai încolo, în versuri, întâlnim peste 
sunete aurii o altă gură a morților, o 
întoarcere neintoarsă. 

Încet, încet, în versurile din noua lucrare 
se face simțită lipsa fermentului liric, 
încercarea si căznirea de a izbuti în orice 
condiţii. Uneori se pierd sensurile posibile 
,diminetilor de umbre”. Apropierea dimi- 
neatá/ umbră se încadrează în obisnuitul 
antitetism, contraponderele devenind surse de 
i-luminare. Cel puţin în expectativa asumată 
speranței. Autoarea, ca orice creator, e în 
aşteptare, speră în mântuire: „Zăpada a 
încolțit/ cerând iertare/ pántecului”. 

Sunt câteva poezii salvate prin inedit: 
„În numele întunericului/ îngerii se dezbracă 


în altare/ de pofte/ şi figuri senine/ se răsucesc 
în inimă/ dau drumul la sentimente// de frica 
păcatelor/ se aşează în icoane/ să se aprindă 
lumina” (Interior, p. 26); „Dorul de casa/ 
propriului nume/ ca 
o dimineață întine- 
ritá/ de strigătul 
propriei regăsiri/ ora 
5/ laptele fierbe 
însingurat/ dă visul 
mai încet/ strigă/ o 
noapte adormită/ ne 
luminează/ gândul 
lui Dumnezeu/ ma- 
ma întoarce perna/ 
în camera/ unde 
altădată/ şoarecii ro- 
deau/ copilăria (De- 
a amintirea, p. 23); 
„De atâta  soare/ 
iubirea şi-a întors urma/ strivindu-s1 umbra/ 
pe şinele de tramvai” (Primăvara, p. 35). 

Dar înregistrăm si eşuări lirice oarecum 
devastatoare: „În miezul tácerilor/ Lumina 
plăcerilor/ Din spatele boxelor/ Păcatele 
mortilor/ Credința  mireselor/ Pe scrisa 
poeţilor” (Cunoastere, p. 38) sau, atunci când 
controlul asupra sensurilor termenilor este 
pierdut, iremediabil: „Cu ochii de zi cu zi 
balerina/ îşi vinde poantele/ îngrijorată/ 
mirarea creşte o dată cu/ diferența dintre 
zâmbet şi rusine/ perpendicular cade pe ziua I/ 
a facerii lumii/ din nucleu izvorăsc/ cuvintele 
tipete ale femeii strivite/ mâncată carnea 
înfloreşte/ în pântecul orei/ din pământ 
rădăcinile cresc îngerii/ peste inimi iarba 
preferențială/ înghite  luminá/  hámesiti 
oamenii clădesc/ gânduri curate/ peste flori 
ninsorile nu mai au/ gust de ceară” 
(Existenţială, p. 39). În astfel de poeme, 

Luminița Cojoacă 

semnele de punctuație gramaticale se reclamă 
singure. 

Spre finalul plachetei, Luminiţa Cojoacă 
apelează la declarații forţate, fortuite, lipsite 
de suportul coagulant, altfel, precumpănitor în 
texte, cum propováduieste liric de-a lungul 
poeziilor înscrise pe pagini. Spre exemplu: 
„Această clipă/ moment declarat istorie/ mers 
din față spre spate/ ca un solz de izbândă/ 
crescut univers fără măsură/ roade pământul/ 
de foame cântă urlet/ poem fără de lege/ 
neales încă” (Sfârşit, p. 71). E cu adevărat un 
poem fără de lege, dând senzaţia, de final, că 
întregul volum e un poem lung, fără de chip. 
Nu contează în frazarea versificării înlănțuirea 
termenilor, a „metaforelor”, francheţea cu 
care autoare ne comunică automatisme 
verbale. Ca, de pildă, în finalul-finalului: „În 
pământul carne mută/ Mă ascund o foaie 
scurtă/ Dor mă nasc în foc mă sting/ pentru 
oameni mă aprind” (Reconstituire, p. 72). 
Contează cu siguranță „miezul” enunturilor. 
Aleatoria insiruire de termeni poetizanti este 


vizibilă. Combinaţiile nu sunt rezultatul unui 
puzzle liric, premeditat, cum apar/par la alți 
poeţi contemporani. Poemele sunt ,,lásate” la 
vola „inspirației”, care ar putea fi catalizatorul 
unei lirici salvatoare numai sub imperiul 
iluminării, însă în aceste rânduri sunt căznite 
şi  „contrafăcute”, devenind evidente 
înduioşări conjuncturale. 

Un volum inegal în realizări lirice, din 
care se poate deduce graba autoarei de-a 
„poietiza”, de a aşeza pe hârtie şi „nimicurile” 
inspirației care nu întotdeauna este 
izbăvitoare, cu atât mai puțin în spatele 
expresiei nimic. (În ultimii ani, nimicului i s-a 
ridicat un edificiu liric surprinzător şi 
emblematic în Poezie, de-o rară suplete si 
pătrundere ideatică, poetică, prin paginile 
unor importanți creatori actuali. Dar nu şi în 
„cazul liric” comentat aici.) Din partea 
Luminitei Cojoacă avem, sincer, încă așteptări 
care să o confirme pe merit în spaţiul poeziei. 
Însă o anumită atenţie merită. 

Înaltele nopți ale verii 


Un parcurs reflexiv 


loan L. SIMON 


În spatele unor performanţe didactice si 
ştiinţifice impresionante ale lui Leon Sorin 
Muntean, universitarul clujean, născut la 6 
martie 1938, în Blaj, se relevă un poet 
profund, înzestrat cu o intuiție iscoditoare în 
universul cunoaşterii, atât în latura ştiinţifică 
dar si în cea a sensibilităţii, a ideilor de natură 
filozofică privind existenţa şi marile probleme 
existenţiale ce frământă gândirea omenească. 

Profesorul universitar Leon Sorin 
Muntean este o personalitate polivalentă, cu 
realizări semnificative atât în domeniul 
didactic si ştiinţific, dar şi ca poet; poemele 
sale denotă o sensibilitate aparte şi o percepție 
de cunoaștere a problemelor care frământă 
umanitatea, în trecerea ei prin clepsidra 
vremelniciei. 

Cu noul volum, intitulat simplu Poezii, 
apărut la Editura Risoprint din Cluj-Napoca, 
în 2020, autorul vádeste o perseverentă 
vocaţie de a atinge perfecțiunea, fapt dovedit 
şi de nota însoţitoare, consemnată în pagina 
de titlu, pe care îmi permit să o reproduc: 
Ediţie definitivă a tomurilor (cu aceste cicluri) 
de versuri publicate în Editura Astra Blaj 
(2013-2016). În continuare, poetul ne 
informează că: „Poeziile din cele cinci tomuri 
(incluse în acest volum) sunt modificate sau 
completate (cu excepția titlurilor) față de 
edițiile publicate la editura blăjeană”. 

De aici concluzia că Leon Sorin 
Muntean, având conștiința responsabilitátii 
poetului față de cititorii săi, a căutat cu 
perseverenţă să dea o formă cât mai aproape 
de perfecțiune poemelor sale, revenind mereu 
asupra lor, mai ales ca formă dar și în privința 
exprimării artistice a ideilor. 

Asa cum afirmam într-o cronică 
anterioară şi în cronica literară din volumul 
meu „Exerciţii critice”, Editura Napoca Star, 


2018 (pp. 54-56), versurile lui Leon Sorin 
Muntean au un parcurs reflexiv, sunt axate pe 
o viziune de tip heraclitian „a permanentei 
schimbări şi deveniri ale lucrurilor şi fiinţei”. 
Şi am exemplificat printr-un poem ce mi-a 
plăcut în mod 
deosebit, este vorba 
despre o „glossă”, 
reuşită ca realizare 
artistică şi transpu- 
nere în formă fixă a 
unei idei filosofice. 
Este vorba de glossa 
Existența în schim- 
bare, pe care o 
reproducem mai jos: 
„Stânca cea încre- 
menită,/ veşnicită în 
tăcere,/ pare-a fi pe 
veci sortită/ Ca simbol la ce nu piere.// Dar şi 
stânca-i trecătoare; De vânt si de ploi 
sfărâmată,/ Faima că-i nepieritoare.../ În noroi 
e transformatá.// Fiintele pámántene/ Se 
succed în timp ca valuri;/ Chiar si vietáti 
perene.../ Pier ca  valurile-n  maluri.// 
Trecátoare-s toate-n lume:/ Galaxii, lună, 
soare;/ Toate câte au un nume,/ Nu doar 
viața-i trecátoare...// Vremelnic este tot cerul,/ 
Lumea toată, universul,/ Schimbarea este 
misterul.../ Ce le rânduieşte mersul...// Tot 
ce-a fost şi-o sá mai fie.../ Rând pe rând duc 
altă stare;/ Este pentru vesnicie.../ Existenţa în 
schimbare.” (p. 387) 

Consider această poezie reprezentativă 
pentru creația lui Leon Sorin Muntean și 
totodată una dintre cele mai reuşite poezii ale 
genului cu formă fixă, de fapt o meditaţie din 
literatura română, având ca înaintași pe Panait 
Cerna si Eminescu, care a dus-o la 
desăvârşire. 


Leon Sorin MUNTEAN 


POEZII 

Parcursul filosofico-meditativ al poe- 
ziilor cuprinse în acest masiv volum, îl putem 
desprinde şi din concepția exprimată în 
formularea titlurilor majorităţii ciclurilor, care 
fac trimitere la reflecţie, precum: La limita 
cunoașterii, Din tainele materiei, Vrednice 
timpuri şi anotimpuri, Prin vârste spre stele, 
Rod al timpului, Existenţa în natură etc., toate 
având ca temă această dialectică a curgerii 
heraclitiene, însă o curgere care are la bază o 
confruntare antonimică, între contrarii, între 
efemerul existenței şi perenitatea valorilor. 
Poetul este un înțelept al timpurilor noastre, 
poeziile lui având un caracter sapiential, care 
încearcă, prin posibilităţile sensibile ale artei 
literare, ale lirismului să ofere îndrumări şi 
percepte culturale, spirituale si morale, 
verificate în timp, în special tinerei generații. 
De aici derivă şi caracterul didactic şi etic al 
multor dintre poeziile sale; lucru de la sine 
înțeles. Poetul fiind cadru didactic universitar 
care a format atâtea generaţii de studenți în 
spiritul dragostei față de înțelepciunea 
izvorâtă din cultură, erudiție, din respectul 
pentru valori, față de țară, părinți şi strămoși, 
ce constituie fundamentul spiritual al 
omenirii. 

De asemenea, este important să 
consemnăm că poetul Leon Sorin Muntean 
este un maestru al formelor fixe de poezie ca 
gen literar, construind cu uşurinţă sonete, 
glosse, rondeluri, catrene, distihuri etc., 
reuşite nu numai ca formă, dar având 
profunzimea ideatică necesară. 

Dintre mulțimea copleşitoare a acestor 
poezii, cu formă fixă, am desprins un excelent 
rondel în care poetul relevă încercarea 
reflexivă de a desluşi taine pe care natura le 


ascunde, sub masca unor fenomene, încifrate 
în simboluri sau în manifestări ale unor lucruri 
sau elemente, ce stau la baza universului, ale 
lumii înconjurătoare şi care au incitat 
dintotdeauna mintea omului, în căutare de 
răspunsuri şi desluşiri. Rondelul valurilor 
mării este semnificativ în acest sens, „valurile 
mării” fiind un simbol al unor taine pe care 
natura le ține ascunse sub imaginea 
frământărilor intermitente ale valurilor care se 
leagănă; o corespondentă cu frământările 
eului liric uimit în fața acestor mari taine ale 
naturii. „Valurile mării” devin astfel un 
laitmotiv sub forma unei interogatii care 
aşteaptă răspuns, dar care nu vine pentru că 
natura își tine bine ascunse esentele si 
sensurile ei eterne. 

„Ce-ţi spun valurile mării.../ Ce se-naltá 
înspre soare?/ E-nspumată legánare/ Sau 
simbolul frământării?// Pinsá-n verva înspu- 
márii.../ Mare tinde spre-náltare:/ Ce-ti spun 
valurile mării... / Ce se-naltá înspre soare?// 
Cuprins de vraja visării./ Te laşi dus de 
contemplare, Peste clipele-ncântării.../ Nu uita 
de întrebare:/ Ce-ti spun valurile mării?” (p. 
373) 

În urma unei lecturi atente şi profunde — 
ca să conchidem —, Leon Sorin Muntean este 
un poet înzestrat cu o mare forță lirică si 
intuiție de pătrundere a tainelor ce ne 
înconjoară, dar şi cu o recuzită simbolisticá 
imaginativá originalá, avánd o dimensiune 
particulará si emotionalá ce ne cucereste, 
fiindcă el ne îndreaptă, cu optimism si 
nostalgie, pe un drum al cunoasterii unor 
adevăruri existențiale,  desluşindu-le din 
complexitatea realității obiective. 

Grădini tăcute de argint (detaliu) 


Avatarele firii 


Iulia Anamaria GHIDIU 


Prozatorul bistritean Marian Danci 
debutează editorial în 2015 cu vol. I al 
romanului Nefericitilor nu le e frică de 
moarte, Ed. Scoala Ardeleaná, Cluj-Napoca, 
iar vol. II apare în 2017. Participá cu 
fragmente de proză în cadrul antologiilor 
TREPTE, 2017 şi FÂNTÂNI, 2019, ambele la 
Cercul Literar de la Cluj, Ed. Colorama, Cluj- 
Napoca. Anul 2019 îi aduce autorului încă trei 
apariţii editoriale la aceeaşi editură: 
Îmblânzitorul de cerbi, Casa de piatră si 
Caietul cu proză, precum şi Premiul de Proză 
al Editurii, concretizat ulterior prin publicarea 
volumului de față. 

Volumul Holbura şi alte povestiri 
(2020, Ed. Colorama, colecţia Cercul Literar 
de la Cluj/ proză — Premiul de Proză al 
Editurii) ne propune o proză de factură 
psihologică, a tipologiilor umane diverse, 
dincolo de firescul infailibil al relatării. O 
proză ancorată în actualitate, bogată în 
contraste,  lumină-întuneric, divin-diabolic, 
dreptate-nedreptate, adevăr-minciună, moral- 
imoral. 

Nuvela Holbura, cea care deschide uni- 
versul narativ al lui Marian Danci în volumul 
de faţă, surprinde minuţios confruntarea dintre 
orgoliul si viciul politic, pe de-o parte, si 
contraofensiva vocilor rezistenţei, pe de altă 
parte, dezvăluind imaginea în oglindă a 
tragismului oricărui sistem ameninţat de eşec 
ca urmare a dezrădăcinării din principiile 
statului de drept şi ale bunei guvernări. Pe 
cele două planuri narative — cel care descrie 
catastrofa de amploare naţională si, respectiv, 
cel care urmăreşte evoluția individuală a 
protagonistului Iacob, suferința, alienarea, 
camuflarea şi, în cele din urmă, transformarea 
morală si căința acestuia, mergând până la 
sacrificiu — naraţiunea nuvelei curge în ritmul 


alert al vâltorii emoţiilor şi tensiunii drama- 
tice, episoadele se succed în cadre urbane si 
rurale, presărate de detalii descriptive fotogra- 
fice, subliniindu-se generalizarea pericolului 
care traversează delimitările politice arbitrare 
ale nenorocirii, răspândit de o manieră înfioră- 
toare, adesea dincolo de capacitatea umană de 
justificare şi atribuire. 

Într-un stat (sistem) în care si 
„adevărurile se schimbă” iar dintre cei egali, 
unii sunt mai egali decât alții, odată intraţi în 
jocul spiralei puterii, 
lovitura survine, 
iată, din interior, de 
la un fost partizan, 
convertit la o natură 
spirituală superi- 
oară. Cu un curaj şi 
o tenacitate remar- 


cabile, cu mișcări 
strategice, primarul 
Iacob, prototipul a 


avanpostului de lup- 
tă împotriva minciu- 
nii si abuzurilor de 


Holbura 


şi: alto povesti 


putere, va merge 
până la capăt, săvârşind tot ceea ce ar fi putut 
omeneşte folosi ca mijloace pentru 


demascarea vinovaţilor de haosul la nivel 
national şi, implicit, de moartea Anastasiei si 
a fiului lor, Cristian, victime inocente în acest 
scenariu realist, evidențiat însă cu ajutorul 
unor elemente fantastice. 

În Sapte zile pentru învățat moartea 
observăm cum zbaterea între viață şi moarte 
declanşează malaxorul rememorărilor, „vehi- 
cule teleportante”, dirijând uneori calea spre 
resemnare. Freamătul gândurilor, în căutare 
de certitudini la dilemele întreținute voit sau 
nu de factori externi, când restul lucrurilor par 


işcarea literară Y 79 


să își urmeze cursul normal, aproape mecanic, 
apare în prim-planul povestirii. Notatia 
pendulează între lapidarul instantaneului şi 
fluiditatea succesiunilor evenimentiale care 
dau savoarea textului, detalii surprinse până în 
măduvă — chiar cu riscul unui naturalism 
debordant — oralitatea unor confesiuni cu care 
e imposibil să nu empatizezi. 

Experiența şi vocabularul bătrânului 
care şi-a pierdut mormântul mamei reflectă o 
înțelepciune populară consacrată, un mod 
simplu, dar profund, de a privi viaţa (şi 
moartea). Fapta si răsplata sunt puse în relație 
cu dimensiunea încrederii în Justiția divină 
(„Dumnezeu va avea grijă de hot”), orice 
orânduire  lumească este acceptată ca 
gravitând sub semnul voinței instanței 
supreme, omnisciente, omniprezente („Dacă 
aşa a vrut Dumnezeu...”), un ciclu căruia omul 
nu i se poate sustrage. Credința este ceea ce îi 
rămâne omului atunci când a pierdut totul si 
ea îl va salva pe bătrân de propriul gând 
neiertător. 

Religiozitatea care transpare în mod 
evident se împleteşte cu un soi de mister ce se 
apropie de mitic, tocmai prin credințele şi 
convingerile morale care conturează profilul 
personajului principal, bătrânul anonim, dar 
reprezentativ din punct de vedere tipologic. 
Astfel, legătura omului cu pământul este una 
sacră, un reper identitar necesar („legitimitate 
pământeană”), o refacere a unui arc de cerc 
peste timp şi peste generaţii, o punte de 
legătură între sine, cei apropiaţi (istoria mică) 
şi „istoria neamului” („strămoşii care au locuit 
aceleaşi meleaguri”). 

Ordinea naturală îşi conservă atributele 
sale bine definite si infailibile, motiv pentru 
care elementele primordiale (pământul, apa) 
rămân în bună convietuire cu natura umană, 
atâta vreme cât există conştientizare şi respect 
faţă de resursele ce ne înconjoară, depăşind 
pornirile omeneşti hedoniste, de dragul 
amuzamentului infantil. 

În caz contrar, natura își cere tributul, 
aşa cum se întâmplă în Iubire până la moarte 
(„nişte curenţi ucigași, tocmiti de marele râu, 
pentru a-și lua tributul în schimbul lemnelor 
de foc pe care le dăruia cu generozitate în 
fiecare an, de trei ori”). Lanţul întâmplărilor 

care se succed uneori rapid, dar coerent, 
surprinse de luciditatea si hiperintuitivitatea 
prozatorului, ne conduce înspre zona 
realismului magic. Planul naraţiunii atent 
construite în jurul nucleului rațional se 
desfășoară în paralel cu cel al simbolurilor şi 
insertiilor mitice, suprafirești. 

Deasupra iubirii pământești si a morții 
tronează adevărul absolut (elogiat şi mai 
departe în cuprinsul volumului) şi dreptatea 
supraomenească, aşezând lucrurile în forma şi 
substanţa în care acestea trebuie să existe şi să 
funcționeze. 

Portretele adiționale nu sunt mai puţin 
pregnante decât amplitudinea personajelor 
prezente în celelalte povestiri ale lui Marian 
Danci. Banalul evenimentelor este sublimat 
de arta conturării „în alb şi negru” în paginile 
cărții a personajelor eponime sau a dascălilor- 
prototip, într-un stil al asemuirilor comico- 
ironice, chiar pompoase pe alocuri, descrieri 
ce pun în lumină tipuri umane diverse: 
idealistul orgolios, aventurierul, materialistul, 
târgoveţul, misterul (eternul) feminin sau 
geniul viciat. 

Trecerea timpului lasă o amprentă 
neașteptată asupra profilului uman, în direcția 
degradării, a accentuării laturii emoţionale în 
locul celei raționale, ceea ce se reflectă şi la 
nivel comportamental. Adesea, „destinul” 
pune capăt înverșunării dorințelor, „răsplă- 
tind” cu pedepsirea sau izolarea de 
comunitate. 

Aşa-numitele intersectari cu diferite 
personaje — reale sau deslusite ca prin vis (cu 
ochii minţii sau cu puterea gândului) —, cu 
prototipuri sau obiceiuri (matinale) declan- 
şează momente de introspectie, de încadrare 
în stilul fantastico-filosofico-meditativ cu care 
autorul ne-a obişnuit deja, momente în care 
accentul se pune cu precădere asupra 
emoţiilor, a trăirilor energizante, reconfortante 
şi nu neapărat asupra evenimentelor propriu- 
zise. Uşor-uşor, gândul alunecă de la o sec- 
ventá la alta, după principiul paralelismului de 
idei. Aceeași ființă trăiește permanent un joc 
dual, o dublă existenţă: în lumea vizibilă si în 
cea proiectată la nivel spiritual, energetic, prin 
sentimente sau cu ajutorul celui de-al treilea 
ochi. 


Deşi captivat relativ facil de magia 
alteritáti1, ispitit de farmecul supranaturalului 
în vortexul de zi cu zi, Marian Danci aduce un 
elogiu important simplităţii, instantaneului, 
muzei care îi inspiră pe scriitori și pe artiștii 
vizuali. Rămânem concentrați asupra unor 
crâmpeie metaforice, personificatoare şi a 
unor afirmaţii cu o puternică încărcătură 
filosofică: „nemurirea este de fapt neuitare” 
(„Dacă tot eram în vârful scării... o istorie 
schiloadă”), „bucuria luminii după întuneric”, 
,Singurátátile lungi ale munților”, „veghea 


mea se instala greu printre frânturi de vise” 
(„Dimineaţa pe munte”). 

Cultivând pilduitor accente ficționale 
acolo unde contextul o impune, prin seria de 
personaje-tip si „coaliții? reprezentative 
pentru lupta permanentizatá, Holbura si alte 
povestiri se justifică drept o scriere proaspătă, 
extrem de conectată la realitate, autorul 


evadând frecvent în registrul savant, cântărind 
mișcările şi 
filosofică. 


etapele vieţii în paradigmă 

Romanul recent al Letitiei Vladislav, 
Lockdown, apărut la Editura Ars Longa, la 
Iași, în 2020, este o carte despre singurătate şi 
nostalgie, despre tandrete şi emoție, toate 
laolaltă acompaniate de frică. Este o analiză 
lucidă a pandemiei, 
în perioada stării de 
urgență în Spania, 
derulată pe o durată 
de cincizeci de zile, 
o introspectie pro- 
fundá asupra vietii 
în  claustrare, în 
izolarea impusă de 
virusul necunoscut 
din Wuhan. Accen- 
tul este pus pe 
incandescenta stări- 
lor, a trăirilor privite 
prin lucarnele capti- 
vitáti1, omul fiind un 
alt lov al unei alte neputinte, prevestitá în 
romanul anterior, Puzzle, chemarea cocorilor, 
iată, ca o predestinare, acolo unde Terus, 
suferind de Alzheimer într-o evoluţie avansată 
a bolii, internată într-un azil, încearcă să se 
rupă din labirintul uitării, acum Soledad pusă 
în aceeaşi poziţie de a sta într-o carantină 


Letiţia Vladislav 


impusă de autorități, la o condamnare 
sfâşietoare intra muros. 
Este povestea unui  evenimential 


dezlántuit care înspăimântă persoana si, prin 
privarea de libertate, o reduce la obedientá și 
o terorizează prin povara  mediatizării 
sufocante a pandemiei, a unei alte isterii a 
omenirii, când omul este devorat de spaimă, 
de trăiri contradictorii. Personajul principal 
feminin al cărții este Soledad (un nume 
predestinat, nu?) urmează întregul lanț al 
desfăşurării momentelor pandemiei, de la 

Respirații în solitudine 


LORINCZI Francisc-Mihai 


teamă la revoltă, la furie si apoi la suspiciune, 
într-un zig-zag halucinant, dar în acelaşi timp 
lucid si uman, într-un roman de tip jurnal, 
într-o altă formulă a suferinței, dar într-un 
cadru evolutiv asemănător celui imaginat de 
C.S. Lewis în cartea O radiografie a 
suferinței, un jurnal al experienței trăite. 

Este un roman despre oameni şi 
umanitate, despre viață şi moarte, despre 
dragoste şi durere, milă, iertare, despre 
meandrele destinului, toate grefate pe firul 
evolutiv al pandemiei, care ne remodelează 
ființa, dar şi despre forța omului de a rezista 
în orice condiţii, de a face față stărilor si 
încercărilor enigmatice sau care frizează de-a 
dreptul ridicolul. Omul nu este dispus 
niciodată să cedeze și încearcă să se adapteze, 
dar în mijlocul furtunii e greu sá tii cârma, iar 
în lupta cu boala nevăzută si înconjurați de 
singurătate ne este teamă, suferim, dar 
rămânem oameni. Acesta este mesajul cărții. 

Romanul este viu, dinamic, efervescent, 
aşa cum este şi firea sudică, mediterană, a 


spaniolilor. Narațiunea se desfăşoară în 
proximitatea mării, sub  mângâierea 
,Kalimei”, vântul african, în timpul 


pandemiei de Coronavirus, de-a lungul celor 
cincizeci de zile de claustare si singurătate, 
intensitatea trăirii din zilele de carantină se 
materializează ca o pictură panoramică, 
amplă, cu toate detaliile enigmaticei sale 
evoluţii. Este o confesiune si o meditaţie de 
un realism grav despre o lume dezgolită de 
substanţă, despre oameni dezobisnuiti de 
libertate, după cum ar scrie Kadare. Este un 
lona modern, care dezbate tema condiţiei 
omului într-un spaţiu închis, condamnat la 
singurătate. Toate  trárile eroinei sunt 
prezentate gradual, în jurnal, în paginile 
„Caietului albastru”, evoluând de la nepăsare, 


teamă, stupoare, la paradoxal: „orice cuvânt 
îmi stă în gât. În schimb pot plânge. Tare, ca o 
haită de lupi flămânzi.” Soledad si Alvaro 
sunt surprinși spre sfârşitul relației de cuplu. 
Ruptura pare inevitabilă, astfel că Soledad 
rămâne singură să înfrunte pandemia, iar 
Alavaro este exilat pe insulă. Legătura lor 
continuă doar pe calea undelor, la telefon cei 
doi îşi adresează ultimele gânduri. 

Inserţiile autobiografice vin să 
completeze drama unei vieți și valurile 
împietrite ale acesteia: „în viaţa mea nimic n-a 
avut continuitate, sunt pradă rupturilor sau în 
altă parte, trebuie să-mi tin mila în frîu. Toate 
relele mele au venit de la ea.” 

O viaţă liniştită trăită la țărm de mare 
este cutremurată de o boală nevăzută, un virus 
care se transmite de la om la om, întreținută 
de spaima mediatică, trăită în singurătate, 
având alături doar pisicile si câteva animálute 
dragi din apropierea mării; vrábiute, mierle, 
pescárusi. Spaimele grele sunt învinse doar de 
plimbările spre mare, deplasări oprite şi ele în 
perioada stării de urgență, dar încălcate de 
libertatea interioară: „Această libertate 
interzisă mă face mai copil decât credeam că 
poate fi”, o abolire a timpului ca în archaeus- 
ul eminescian. 

Romanul este construit pe mai multe 
planuri, al realității pandemiei, aşadar al 
concretului, planul visului și cel al 
retrospectiilor din copilărie si din anii de 
căsătorie, „atunci când fericirea ne acoperea şi 
se lipea de noi”, alături de Eric, un personaj 
abstract în roman, absent, un alt Nechifor 
sadoveanian, care nu participă la acţiune, ci 
viața lui este reconstituită prin rememorare si 
prin evocárile lui Soledad. 

Elementele liant sunt cafeaua, pisicile si 
marea. Pe ele se ţese pasta diurná şi nocturnă, 
toată încrengătura trăirilor şi a emoțiilor, cu o 
precizare spațială explicită: „90 mp, patria 
mea din Spania: Republica Soledad.” Visul 
modelează şi structurează, bachelardian si 
freudian, spațiul fecund al subconstientului, 
aducând claritate şi stabilitate asupra 
dezordinii provocate de spaima mediatică, în 
procesul complex al ingineriei sociale 
fragmentare, prin care, cu ajutorul unor 
strategii de diversiune, populația este 


controlată de mass-media. Caietul albastru stă 
mărturie si notatiile zilnice sunt importate în 
filigrane literare. Lockdown este o carte densă, 
cu dezvoltare rizomică în spațiul afectiv, cu 
insertil autobiografice care ne poartă înspre 
sublimul sufletesc, dovadă că oamenii sunt 
uniți prin fire nevăzute şi chiar când sunt 
confruntati cu situații dificile, cu trăiri la 
granița de sus a sensibilului, nu încetează să 
fie oameni. Relatările jurnalului sunt tot atâtea 
decantări subtile de conștiință, pline de 
candoare, dialoguri interumane moralizatoare, 
trăiri şi drame, frumuseţea împletită cu 


simplitatea si cu  inefabilul vieţii, cu 
nebănuitul din noi. 
Visul este un ordonator arhetipal. 


Rădăcinile profunde ale ființei îşi au izvoarele 
acasă, în acel teritoriu afectiv care ne 
determină şi ne condiţionează ființa. Visele o 
poartă pe Soledad acasă. Acest portal dintre 
un acasă profund și spațiul mediteranean, 
rezidența fizică actuală, este bolta aceea 
magică, „curcubeu tăiat în două”, 
transcendentală, care are puterea de a ține în 
viață, de a proteja, de a lua deoparte, într-o 
stare aparte de seducţie fiintialá. Pasta onirică 
surprinde gradual evoluția spaimelor 
interioare determinate de experiențele fizice 
exterioare. Visele îşi au şi ele arhitectura lor. 
Primul vis este cu mama: „Venise până aici si 
încercuia marea cu un fel de sârmă ghimpată. 
În locul nisipului era noroi amestecat cu apă 
tulbure. Până la casele de pe partea dreaptă a 
falezei se întinsese apa mocirloasă.” În al 
doilea vis apare tatăl ei și fiul, Raul: „Visez pe 
Raul şi pe tata. Tot în faţa mării. Mocirla se 
urcase.” În următorul vis mama si fratele 
„discutaseră despre holda de pe deal”, iar un 
alt vis este despre unchiul Janas și trandafirii, 
„apă peste tot, o imensă mare albastră 
acoperise satul”, este momentul de paroxism 
oniric. Starea exterioară şi cea interioară în 
consonantá, ambele amplificate de teamă. 
Deznodământul oniric: „Mama a închis 
marea. S-o protejeze.” Răsfoind un dicționar 
de simboluri putem citi că marea înseamnă 
dinamica vieţii, loc al zămislirii si al 
renaşterii, iar pentru mistici simbolizează 
lumea şi inima omenească, iar mocirla, 
nămolul, mlastina definesc stadiul de 

imobilism, de colmatare, dar şi de labirint în 
lumea greacă ori imagini ale plăcerilor 
senzuale ca obstacole pe parcursul drumului 
cu multe cărări. În aceste mreje semitoce 
putem descifra şi mesajul acestor construcţii 
onirice care ne guvernează spaţiile abisale de 
mare interioritate, unde ni se orânduiesc axele 
fiintiale si se discern răspunsuri în fața 
zguduirilor din lumea exterioară. Axis mundi 
autarhice pot fi considerate locurile afecti- 
vității, spațiul natal originar: „Mureşul si 
Uroiul”, casa părintească, ocolul, prunistea, 
nucul, via, elemente arhetipale care functio- 
nează ca sigilii ontice. 

Erik, Remedio, Wolf, Emma, Raul, 
Pedro, Mariano, Anwar, Rodica, Lenuta, 
vecina Liveta sunt personaje care dinamizeazá 
narațiunea si îi dau vigoare, senzorium si 
suflu vivant. În structura romanului de tip 
Jurnal, planul narativ principal este viaţa în 
claustrare din timpul stării de urgență induse 
de pandemie. Peste acesta se suprapun dileme 
existențiale, dezbateri  monologate despre 
estetică, despre viaţă şi moarte: „momentul în 
care fugi de moarte totul devine uluitor”, 
fresce narative despre compasiune şi empatie, 
alzheimer, despre sărăcie şi intrajutorare, 
probleme sociale, adaptare, idei despre 
migrație şi emigranți, spațiul înmiresmat 
oriental şi mediteranean, la care se adaugă 
amintiri despre vremuri de demult, cu oameni 
dragi plecaţi să moară puţin, momente din 
comunism, despre lipsuri si TBC, despre 

copilărie şi inocentá, despre război şi 
colectivizare, într-un tumult al rememorării 
debordant, în tuşuri de nostalgie şi ludic, de 
ironie si enigmatic. 

De la „chemarea cocorilor”, iată acum 
ajungem, pe aripile romanului, la chemearea 
pescárusilor, element simbolic regăsit si pe 
coperta romanului Lockdown. Sunt câteva 
filoane care funcționează ca liant între cele 
două romane, ca un arc voltaic care 
traversează imaginarul romanesc. 

Mărturia finală a autoarei poate fi 
percepută ca un mesaj uman plin de substanță 
si revelator: „se poate muri din orice altceva, 
nu numai de Covid-19. Se poate muri si din 
prea multă dragoste”. Si atunci de ce să nu ne 
oferim răgazul simplu de a ne aşeza în tihnă 
„pe răzor” ori de a asculta păsărelele cântând: 
„mierlele cântă în spatele casei. Cel mai divin 
cor pe care îl poţi auzi în diminetile senine”. 

Romanul Lockdown este despre drama 
interioară, nu numai despre apărarea exte- 
rioară, prezență a vieţii. Regăsim în țesătura 
profundă a romanului, în galeriile intertex- 
tuale,  decupaje şi  inserții subiective 
autobiografice, introspecții din abisurile 
interiorității, calea zbuciumului în starea de 
ne-libertate, într-un colt de lume meditera- 
nean, într-o locuință aproape de mare. 
Elementele realității se intretes cu textura 
reprezentărilor imaginare şi cu reveriile, 
încrengături neeludate și misterioase ale 
subconstientului. 


SIZE 


Raclă de lumină 


Niculae GHERAN în dialog cu Virgil RAȚIU 
şi nu numai 


Iacob NAROS 


Volumul celor doi interlocutori 
pomeniti în titlu e intitulat La spartul târgului 
— Interviuri si 75 de dedicatii de la Arghezi la 
Zub, acesta a apărut la Editura Şcoala 
Ardeleană, Cluj-Napoca, 2020, colecția 
„Şcoala ardeleană de critică şi istorie literară”, 
ediție îngrijită de Rodica Lăzărescu, editor 
Vasile George Dâncu. Într-o „Notă asupra 
ediției”, Rodica Lăzărescu precizează că 
interviurile au fost realizate între anii 2019- 
2020, mai întâi apărute în câteva publicații 
culturale: Pro Saeculum nr. 5 şi 6 (2019) si 
nr.1-2, 3-4 (2020), Apostrof, nr. 3 şi 4 (2019), 
Steaua, nr. 11-12, (2019) si nr. 4 (2020), 
Portal-Măiastra, nr.1, dar completate cu şase 
interviuri mai vechi purtate de Gheran si cu 
alți interlocutori (vezi capitolul Addenda). 
Textele s-au ordonat după criteriul cronologic, 
iar dedicatiile, după cel alfabetic, cu o singură 
excepție, aceea de a-l plasa pe Arghezi în 
fruntea listei. 

Interviurile luate de Virgil Raţiu poartă 
câte un titlu, mai mult un motto semnificativ, 
astfel că primul amintește de Nicolae Iorga: 
Deocamdată, să-l credem pe Nicolae lorga: 
Îți iert orice, nu si pesimismul când e vorba 
de viitorul ţării tale. Construcţia convorbirii 
urmează o scurtă punere în temă, după care se 
pune întrebarea şi urmează răspunsul dat pe 
larg de Gheran; se discută despre 1989 şi ceea 
ce s-a petrecut atunci, cum era înainte, de ce 
într-o ţară bogată e atâta sărăcie, cine 
recuperează pagubele şi pedepseşte pe 
infractori? Altele se referă la DNA-ul 
românesc şi specificul lui, dar şi cum arată 
România la o sută de ani, e pierdută sau se 
mai poate redresa cumva, ce ştim despre 
alegeri? 

Al doilea interviu se intitulează Trăim 
într-o tara în care, până n-apuci să mori 


definitiv, nu pe furiș - nu-ți simte nimeni lipsa, 
niciodată ura nu a fost la ea acasă, ca acum 
în România, întrebat despre întâlnirile cu 


scriitorii, Gheran 
aminteşte printre 
primii pe Rebreanu: 
„CU o falnică 
înfăţişare, dar 
extrem de sobru, 


monoton cum mi se 
părea ascultat cu 
ureche crudă’ (p. 
25). Se adaugă şi 
alții ca: Sadoveanu, 
Arghezi, Jebeleanu, 
Zaharia Stancu si 
Petru Dumitriu pe 
larg, deoarece a fost cunoscut de Gheran 
îndeaproape ca dispecer pe lângă ESPLA. 

Cel de-al treilea, cu titlul Vu cred în 
moarte, sufletește sunt pregătit să o întâmpin 
fără neliniști, fără să mă laud că-i simt lipsa — 
vine cu amănunte despre Petre Dumitriu și 
fuga lui în afara cortinei prin evocarea unei 
întâmplări tragice a lui Gheran consultat de 
Dumitriu în relații de amor. Optimismul lui 
Gheran în raporturile lui cu moartea e 
proverbial: „nu crede în ea, se roagă de un 
subit.”) 

Meseria de editor e o profesie de 
credință e titlul celui de-al patrulea tur de 
dialoguri, tema e despre edituri, editori şi 
cărți, asta ca secretar al Consiliului editurilor 
şi difuzării cărții” din cadrul Comitetului de 
Stat pentru Literatură şi Artă. Deşi a fost 
„rotat” si pe la Editura Științifică si 
Enciclopedică, Gheran nu a renunţat la ediția 
critică Rebreanu, singura dusă până la capăt. 
Prezent la manifestările legate de Rebreanu de 
la Aiud, Tescani și Bistriţa, în mod neașteptat 


LA SPARTUL TÂRGULUI 


Interviari şi 75 de dedicată de la Arghes lo Zub 

nu i s-a dat voie la centenarul din 1985. În 
legătură cu editurile actuale sau cele vechi, 
Gheran ne explică pe-ndelete corelatia dintre 
editor şi casele de editură, dintre patron de 
editură si editor, ba chiar cele între redactor şi 
editor. 

În Arta de a fi nonagenar — Gheran pare 
destul de optimist, dar este condamnat să 
trăiască mai mult din trecut. Cât despre 
momentele limită ale existenţei sale, aflăm că 
era cât pe ce să se înece la mare sau să se 
sinucidă, suferind de nevroză. Provocat să 
vorbească despre viață şi lipsurile ei, maestrul 
Gheran nu e nici nostalgic, dar nici iertător cu 
cei care fură. Se abordează viața politică asa 
cum e prezentată în volumul patru, Bordel 
nou cu stoarfe vechi, din Arta de a fi págubas, 
unde sunt prezente şi elemente biografice. 
Vom asista la explicarea titlului de „păgubaş”, 
dar şi la altele ca: prieteni, remușcări, lumea 
de dincolo, miracole... Sunt un personaj 
atipic, deși, paradoxal, consecvent cu mine 
însumi, fără să evoluez serpuind de pe un 
trotuar pe altul — dialog ce are ca punct de 
plecare Rebreniana şi odiseea ei nu tocmai 
fericită, dar până la urmă, premiată pe anul 
2017, de Uniunea Scriitorilor. Din nou, 
discuţia revine la rostul aşa-zisei revoluţii din 
1989, precum si viața românilor în context 
universal. Întrebat despre orientarea politică, 
Gheran e mai mult decât prudent si 
recomandă ca „vechii” să facă un pas înapoi. 
Despre participarea scriitorilor la viața 
politică, nu este de acord ca fitecine să fie la 
vârf, iar el, personal, cu greu s-ar supune unor 
obligații statutare, ar fi bine să nu se confunde 
literatura cu politica. Fără carnet de partid, 
doar sindicalist, maestrul absolvă Şcoala 
Medie Tehnică de Poligrafie şi Editură şi apoi 
Facultatea de Filologie a Universităţii din 
Bucureşti. Noroc cu anii de ,,dezghet” (1964- 
68), când a primit o funcţie importantă, deşi 
era apolitic. Referitor la cartea închinată 
acestuia, Bulevardul Niculae Gheran, 
maestrul este mulțumit de cele scrise de cei 28 
de confrati, de asemenea si de primirea titlului 
de cetățean de onoare al județului Bistrita- 
Năsăud, multumind  initiatorilor Andrei 
Moldovan, loan Pintea si Al. Câţcăuan. 
Întrebat cum se simte ca nonagenar, Gheran 

răspunde optimist: „ca un condamnat la 
moarte, cu sentință definitivă în buzunar, 
încrezător în viitorul ce-l aşteaptă.” 

Întâmplarea, regina neíncoronatá a 
tinereții noastre — O altă serie de discuţii ce 
are ca temá legátura dintre Gheran si Bistrita, 
evoluția ei din 1994, din vremea „Zilelor 
Rebreanu”/  „Saloanelor Liviu Rebreanu”. 
Dacă este lăudat Aiudul, legat de Bistriţa, 
Gheran a fost refuzat să participe la 
manifestările din 1985, deoarece n-a pus pe 
hârtie ce avea de gând să vorbească, totuși 
sunt pomeniti de bine cei din afara politicului: 
Andrei Moldovan, Olimpiu Nuşfelean, Ion 
Moise, loan Pintea, Aurel Podaru, Cornel 
Cotutiu si Virgil Raţiu. Se abordează si cele 
două volume biografice: Tânărul Rebreanu şi 
Amiaza unei vieţi şi se aminteşte despre cel 
de-al treilea volum proiectat, dar abandonat, 
Glorie si amurg. Se aduc precizări asupra 
morții lui Rebreanu cu argumente pertinente. 

Cu cărțile pe masă — aduce vorba 
despre scrisorile lui  Gheran trimise 
prietenilor, dactilografiate şi corectate cu tuş 
alb, dacă le regretă sau nu, oricum această 
exersare epistolară între anii 1955-1963 l-a 
format în direcție scrisorii literare. Gheran 
povesteşte cum s-a descurcat în reproducerea 
fragmentelor anticomuniste, naționaliste sau 
religioase. Nu ştie ce va face cu manuscrisele 
din sertar, scrisori şi alte documente, vor 
ajunge la Academie sau nu?; de ce nu la 
Bistriţa... Întrebat despre dosarul de la 
CNSAS, dacă l-a citit sau nu, motivează că 
n-a dorit de a avea surpriza să constate că unii 
prieteni i-ar fi fost informatori... Mergem 
înainte, că podu-i rupt! — Se dezbate din nou 
viața politică, alegerile locale şi promisiunile 
desarte ale unor conducători lipsiţi de marcă. 
Rămâne să vedem dacă vom ieşi din acest 
marasm politic, ce ne așteaptă în continuare, 
vom fi mereu asistați de UE? Zodia covidului 
— ne arată şi alte preocupări ale lui Gheran 
când nu scrie. Asaltat de amatorii de prefețe 
sau recenzii, în ciuda bolilor, maestrul 
sfidează timpul si spațiul, consideră pandemia 
parte a războiului chimic care va schimba 
totul. 

În capitolul Addenda luăm contact cu 
alte interviuri realizate de Olimpiu Nusfelean, 


Daniela Sitar-Táut, Mircea Dinutz, Rodica 
Lăzărescu, Andrei Moldovan, Lucia Negoiţă. 
Olimpiu Nusfelean în Mișcarea literară, nr. 4, 
2003, dialoghează cu Gheran despre ediția 
critică Rebreanu, la final, starea acestuia fiind 
de regret şi jenă acum „la spartul târgului.” De 
ce? Deoarece rămân amintiri despre 
începuturile ediției, dar şi riscuri şi piedici pe 
parcursul celor 40 de ani peste care a trecut 
totuşi, biruitor. Daniela Sitar-Tăut în De 
vorbă cu Niculae Gheran din Cultura, nr. 
293, 30 sept. 2010 sau Mircea Dinutz în Pro 
Saeculum, nr. 3-4 (79-80), 2012, prin interviul 
intitulat Timpul nu suportă erată continuă să 
lămurească aspecte despre modele, 
îndrumători în pasiunea pentru carte a lui 
Gheran. Rodica Lăzărescu în Vatra veche, nr. 
4, 2012, revine la ediția critică si proza lui 
Gheran şi legăturile lui Gheran cu autoritățile 
din Bistriţa, Gheorghe Marinescu şi Mircea 
Prahase în interviul Despre Liviu Rebreanu, 
despre sine şi ceilalți. 

La capitolul Dedicafii, amintim câțiva 
din cei 75: Arghezi, G. Adameşteanu, Al. 
Balaci, Mircea Braga, Augustin Buzura, lon 
Caraion, Șt. Cazimir, Paul Cornea, C-tin 
Cubleşan, M. Drumeş, V. Fanache, Gh. 
Glodeanu, Săluc Horvat, Ileana Máláncioiu, 
Andrei Moldovan, M. Muthu, Fănuş Neagu, 
M. Papahagi, Cezar Petrescu, loan Aurel Pop, 
M. Popa, D. R. Popescu, Ad. D. Rachieru, L. 
Raicu, Fanny Rebreanu, Puia Florica 
Rebreanu, Aurel Sasu, Al. Săndulescu, Ion 
Simut, I. D. Sârbu, M. Tomuş, C-tin Toiu, 
Radu Ulmeanu, lon Vlad, M. Zaciu, Al. Zub. 

Rodica Lăzărescu e prezentă cu În Joc 
de prefață, moto-ul „Unora, inevitabil, le 
simți răsuflarea în ceafă, pe când alţii au fost 
fără să fie”, ne vorbeşte despre Gheran 
sărbătorit de Rebrenii rămași (Fanny, Puia şi 
Radu Vasilescu) alături de S. Cioculescu, D. 


R. Popescu, G. Baláitá, Dinu Săraru, Al. 
Săndulescu, Grigore Traian Pop, Al. Lungu, 
Mircea Dinutz, Simona Cioculescu Corneliu 
Lupaş ş. a. Urările aveau loc în casa Puiei 
donată Muzeului Literaturii, apoi s-au mutat si 
la Aiud, Bacău, Bistriţa, Ghimeş-Palanca, 
Piteşti, Tg. Mureş, Tescani, Valea Mare. Alte 
aspecte discutate de cei doi: viaţa personală, 
socială şi politică şi, mai ales, despre 
dedicatiile speciale semnate de: Al. Zub, D. 
Vatamaniuc, Sandu Buican, Grigore Traian 
Pop, Petru Manoliu, un poet din Cuba, 
Nicolas, Rodica Gârleanu, Arghezi, Cezar 
Petrescu, M. Zaciu, Marian Papahagi și Aurel 
Sasu. Utilá este pentru cititori şi lista operelor 
lui Gheran de pe manseta copertei unu, la fel 
şi componenta ediţiei critice Rebreanu (cele 
23 de volume plus edițiile academice, Intime 
(2012) şi Scrisori (A-B), 2014, existente pe 
manseta copertei a doua. 

În Mișcarea literară bistriteaná (nr. 4, 
oct.-dec. 2015), Andrei Moldovan, în interviul 
De vorbă cu Niculae Gheran, luat la Breaza, 
discută despre „Rebreniana” şi proza lui 
Gheran, amicitil literare ale maestrului cu: 
Nichita, Fănuş Neagu, Nicolae Velea, Vera 
Lungu, Grigore Traian Pop; de reţinut deviza 
lui de nonagenar: „să ai mintea limpede şi să 
te poţi întreţine singur.” În fine, un ultim 
interviu: Povești din trecut, al Luciei Negoiţă 
din volumul Povești de trecut vămile. 
Interviuri cu scriitori, Editura Muzeului 
Literaturii Române, 2019. 

Aşadar, avem ocazia, la finalul acestei 
cărți, să vedem pe viu optimismul debordant 
al lui Gheran, umorul molipsitor al zicerilor 
sale, profunzimea şi sinceritatea 
surprinzătoare a discursului epic al celui 
considerat „ca umbra cea mai vie a lui 
Rebreanu.” 

Pietre pentru o operă în devenire 


Olimpiu NUSFELEAN 


Dacă urmăreşti constant scrisul lui 
Ovidiu Pecican, trebuie să fii conștient că te 
angajezi, în raport cu autorul, într-o 
„competiţie de lectură”, în sensul că nu prea 
reusesti să te sincronizezi cu apariţiile sale 


editoriale. Pînă 
| ; realizezi o lectură şi 
| | redactezi un 


comentariu, autorul 
trece la o altă carte 
şi nu neapărat de 
factura celei pe care 
tu o ai pe masa de 
lectură.  Formulez 
acum cîteva opinii 
despre o carte 
apărută în urmă cu 
vreo doi ani. Între 
timp, autorul a mai 
semnat cîteva 
apariții editoriale de 
facturi diferite. Ovidiu Pecican este un scriitor 
prolific, dar unul care își supraveghează cu 
atenţie scrisul, mînat de un cult pentru carte si 
pentru lectură, ca şi de o foame exemplară de 
cunoaștere, pe care rar o întîlnești la un 
asemenea standard, deşi ai putea crede că e 
specifică oricărui om al scrisului. E, de 
asemenea, un om al cetăţii literelor, 
colaborator cu hărnicie la publicațiile literare 
din toată ţara, participant la colocvii, 
susținător de conferinţe, făcător de reviste, 
sprijinitor al mai multor tineri scriitori. O 
asemenea prezenţă literară este ilustrată într-o 
carte de formatie, dedicată tinereţii și afirmării 
culturale a scriitorului, un dialog cu funcţii 
iscoditoare si  maieutice, dintre Ovidiu 
Pecican şi „reporterul” Stefan Suteu, intitulată 
Stiutul si nestiutul, apărută la Editura Avalon 
în 2019. 

Interesat să-şi mențină „capacitatea de a 
scrie fără blocaje”, cum se exprimă la un 
moment dat, Ovidiu Pecican evită si 
„blocajele” de exprimare dialogică, răspun- 


ȘTIUTUL SI 
MEȘTIUTUL 

zînd dezinvolt, relaxat şi aplicat la fiecare 
întrebare formulată de conversator/ interlo- 
cutor. Este afirmat de la început rolul 
dialogului, așezat într-un ritual înalt, 
considerîndu-se că „prima abordare dialogală 
are o natură divină”, interviul mijlocind o 
„intrare în co-prezentá, într-o simultaneitate si 
într-o sincronizare spirituală” a interlocuto- 
rilor, scriitorul avînd de asemenea exerciţiul 


„vorbitului cu propria creație”, care 
stimulează ieșirea în arena literară. In 
comportamentul intervievatului se poate 


observa admirația acordată lui Pico della 
Mirandola, la care este apreciată ,,eruditia, 
curiozitatea, diversitatea de preocupări din 
Renaşterea italiană combinate cu o incredibilă 
tinerețe”. Sînt calități pe care le putem 
recunoaşte cu uşurinţă în evoluția confesivă a 
lui Ovidiu Pecican. Acestea sînt evidențiate de 
cel care avansează întrebările şi care se 
dezvăluie treptat „ca fiind exponentul unei 
pasiuni exegetice”, pe care o aplică asupra 
celui intervievat. 

Temele pe care este axat dialogul sînt 
dintre cele mai diverse, dezvoltate într-o 
cuprindere enciclopedică, începută „de la 
Adam şi Eva”, ca să surprindă cît mai mult 
din ce ar aştepta cel care pune întrebările, 
fiind trecut în revistă întregul parcurs al 
formării. Sînt aduse în focul mărturisirilor 
păreri despre carte („simplu vehicul 
potențial”, care accede prin lectură „în 
preajma minții şi a sufletului”), creația 
originală românească — socotită patrimoniu 
cel mai bun, mai înalt şi mai ametitor -, țelul 
artistic al scriitorilor, aspecte legate de munca 
de laborator (de exemplu capacitatea de a 
inventa „integral subiectul unui roman”), 
surpriza descoperii că natura este... 
supranaturală, fără o ingerință mistică, 
încrederea în forța verdelui, a vegetației în 
primăvară, cînd viața învinge şi „lumea, viața, 
totul va continua în eternitate”. Nu scapă 
valorizării prin rememorare nici istoria — cîmp 


cu zări deschise ale libertății spiritului -, nici 
oamenii politici, nici interesul acordat SF-ului 
şi revistelor Vatra (condusă de Romulus 
Guga) si Steaua, tinereţea scriitoricească, 
recomandarea unor lecturi, adăstarea asupra 
misterului creației lui Cantemir, interesul 
pentru a înţelege „fenomenul nostru literar în 
comparație cu dinamica scrisului european si 
universal”. 

Pentru un om al literelor, absorbit de 
creație şi cercetare deopotrivă, alegerea unui 
model didactic asigură autenticitate, autoritate 
şi forţă demersului propriu. În acest sens, 
figura dascălului model, profesorul Pompiliu 
Teodoru, ilustra exemplar atît pe „savantul 
(...) bun cunoscător al alchimiilor intelec- 
tuale”, care avea farmec, putere de seducţie, 
cordial si distant, serios şi ironic, cît şi pe un 
bun pedagog, beneficiar al unui stil de lider, 
„intersecția vie si foarte omogenă a mai 
multor modele pe care ni le proiectam în 
minte, toate aducătoare de prestigiu și 
inspirînd respect”. O asemenea ,,proiectie” nu 
putea să nu aibă o influență ordonatoare înaltă 
asupra discipolilor. La Jacques Le Goff 
admiră „cutezanţa lui de a propune subiecte 
neglijate sau alese departe de sfera modelor în 
domeniu”, mai ales în privinţa intelectualilor 
medievali şi a imaginarului specific epocii. 
Intervievatul îşi mărturiseşte o legătură 
puternică cu B. P. Hasdeu, exprimată printr-o 
prețuire acordată „celor două cîmpuri discur- 
sive: cel literar prozastic şi cel istoriografic” 
gestionate la paritate de „magicul personaj de 
la Câmpina”, „constructor lucid şi atent al 
propriei opere”. Contabilizind caracteristici 
enumerate în acest paragraf, ca şi altele, vom 
observa că vom putea să le aplicăm cu 
ușurință activităţii de scriitor şi istoriograf a 
lui Ovidiu Pecican. 

Fire creatoare (nu doar creativă), 
prozator şi poet deopotrivă, scriitorul nu se 
poate sustrage frámintárilor şi efuziunilor 
eului „subiectiv” (nu doar celui obiectivat în 
cărți de știință), ca atare îşi recunoaște 
calitatea de iscoditor manifestată încă din 
copilărie, prin întrebări exasperante puse celor 
mai mari, evocă ani de liceu si aproximează 
atmosfera epocii, vorbeşte de lecturi din 
scriitori străini la vîrsta primei scolarizári, 
despre verişoara Gigi şi vărul Sandu (,,bravi 
maeștri” într-o anumită perioadă de formare), 


înscriidu-şi devenirea „înceată şi plină de 
meandre” în curgerea unui rîu de şes, ca să-i 
acorde poeziei „un rol de căpetenie în 
prezervarea, restaurarea şi în funcționarea 
sufletului”. lar, dacă ne aflăm în zona 
sufletului, reținem  greaua conciliere a 
autorului cu preoțimea, deşi, după cum 
mărturisește, cunoaște prelați de bună credință 
şi în biserica sa, şi în alte biserici creştine, dar 
rămîne convingerea că „lumea (este) emanatie 
divină”, avînd o mare încredere în „invizibilul 
cald şi protector” care îl înconjoară, „într-un 
Isus al bucuriei si al jubilatiei, luminat de 
razele taborice”. Romane precum Imberia sau 
Arhitecturi mesianice au legături strînse cu 
experienţa suferinței, cu, de exemplu, 
vindecarea miraculoasă a autorului după o 
infecție nosocomială. 

Fiecare domeniu cultural sau moment 
biografic sînt trecute în revistă cu maximă 
deschidere a mărturisirii, dar şi cu autoritatea 
unei personalități care crede în măreția si 
funcția scrisului, în necesitatea continuei 
întăriri a edificiului cultural în care ne ducem 
existenţa. Protagonistul din Știutul si nestiutul 
este interesat de cunoaşterea României 
adîncurilor, care „nu este doar cea a 
delicventilor şi a sărăciei, ci şi a marii discreţii 
a oamenilor de calitate (...) fără de care 
România de astăzi ar fi neimaginabilă la 
parametrii de calitate pe care îi are şi cînd nu 
îi sesizám”. 

Aşezîndu-se, literar vorbind, mai 
aproape de modelul loan Slavici, fără sá 
cultive exclusivist un anumit gen (şi, am zice, 
doar un anumit domeniu cultural), Ovidiu 
Pecican se lasă ilustrat într-o succintă fişă a 
preocupărilor, realizată de interlocutorul său: 
„O sumedenie de volume de literatură, inter- 
viu, critică literară, teatru, istorie medievală şi 
contemporană, eseu de europenistică şi istoria 
istoriografiei”, cu predilecție pentru roman, 
dar şi spre proza scurtă, dar și cu tangenţă la 
poezie... Zice: „Scriu cu plăcere, dar nu uşor, 
orice s-ar crede. Și asta dintr-un motiv simplu: 
nu ştiu niciodată de la început spre ce mă 
îndrept cu precizie.” Este scrisul ca existență 
deschisă, scrisul „confundat? cu existenţa, 
pliat pe aceasta. Si, întorcîndu-ne la un model 
al autorului, vom putea să recunoaștem că este 
vorba, totuși, de o construcție lucidă şi atentă 
a propriei opere. 

O biografie mutilatá 


Ion Radu ZĂGREANU 


„Pentru sute de mii de români, Monica Lovinescu 
era vocea care îndrăznea să vorbească răspicat, 


de la microfonul Europei Libere, despre adevărata față a României comuniste.” 


Avertismentul autoarei Iulia Vladimirov 
din  „Introducere” la volumul Monica 
Lovinescu în documentele Securității 1949- 
1989 (Editura Humanitas, 2012), că „nu se 
urmăreşte o abor- 
dare exhaustivă a 
subiectului”, trebuie 
luată în considerare 
ca atare. Avem de a 
face cu prezentarea 
tacticilor utilizate de 
Securitatea comu- 
nistă pentru anihi- 
larea celor care se 
opuneau regimului 
prin parcurgerea ur- 
mătorilor paşi: ade- 
menirea, racolarea, 
intimidarea, deni- 
grarea, lichidarea, impunerea tăcerii, igno- 
rarea totală, sfidarea celui aflat în cauză. 

Impresionează durata urmăririi informa- 
tive a Securității române, în cazul Monicăi 
Lovinescu, perioada 1949-1989. Autoarea 
lucrării împleteşte datele biografice ale 
Monicăi Lovinescu cu prezentarea modali- 
tátilor de supraveghere ale Securității. 

În 1947, Monica Lovinescu obținea o 
bursă a guvernului francez si pleca la Paris. 
Descoperă marele oras, asistă de departe la 
sovietizarea Estului, va lega prietenii cu 
„trinitatea Ionesco — Eliade — Cioran”. Spera 
ca Occidentul să „elibereze Estul”. Auto- 
ritátile de la București refuză să-i prelun- 
gească paşaportul în ianuarie 1949. Nu mai 
vrea sá se întoarcă în țară. Obține azil politic 
în Franţa. 


UUA 


YUDIIROY 


Na 
"Monica 
Leica 

(lulia Vladimirov) 


În ţară, apartamentul familiei este 
confiscat în 1950. În 1951 începe colaborarea 
cu Radiodifuziunea Franceză, folosind un 
pseudonim pentru a-şi proteja mama de 
manevrele Securității. 

Din 1955, Virgil Ierunca, soțul ei, este 
atacat în România pentru scriitorii promovați 
de el în capitolul despre literatura română din 
Histoire des littératures, colecția „Pleiade”, 
alți scriitori decât cei preferați de noua 
conducere comunistă de la Bucureşti. 

În 1958, 23 mai, mama Monicăi 
Lovinescu este arestată, condamnată la 18 ani 
de închisoare și confiscarea averii, pentru 
„uneltire contra ordinii sociale”. În această 
perioadă ea intrase deja în atenția Securităţii. 
Corespondenta cu mama sa este devoalată. 
Deşi se intervine chiar până la N. Hruşciov, 
mama ei moare în 7 iunie 1960 în Peniten- 
ciarul Văcăreşti. 

În 5 martie 1955, Securitatea deschide 
dosar individual disidentei cu numele con- 
spirativ „Stela”. Se pune la cale racolarea ei în 
schimbul eliberării mamei sale, a retribuirii 
financiare, în valută, pentru republicarea 
operei tatălui său, criticul literar Eugen 
Lovinescu. Refuză să devină un colaborator al 
Securităţii, deşi i se promitea eliberarea 
mamei sale. Din 1960, Monica Lovinescu 
atacă pe față regimul de la Bucureşti. 
„Trădătorii de patrie” Monica Lovinescu şi 
Virgil Ierunca „sunt lucraţi de biroul nostru în 
cadrul unui dosar de urmărire”, menţionează 
organele de Securitate. Nereusita el racolare 
este înlocuită cu supravegherea informativă şi 
compromiterea sa, combaterea efectelor 
emisiunilor celor doi soți, identificarea 


colaboratorilor acestora, cooptarea lor, anu- 
larea lor. 

În 1962, Monica Lovinescu debutează la 
Radio „Europa Liberă” prin cunoscutele 
emisiuni „leze şi antiteze la Paris” si 
„Realitatea culturală românească”. Atitudinea 
vehementă împotriva  totalitarismului a 
Monicăi Lovinescu şi a soţului ei se 
acutizează. În presa din ţară, în special în 
publicaţiile Săptămâna şi Flacăra, binevoitori 
scriitori, slugi în serviciul regimului, o atacă 
foarte dur. Iulia Vladimirov menţionează pe 
câțiva. Teodor Maziliu afirmă că cei rămaşi în 
străinătate au făcut-o pentru a se distra. lon 
Lăncrănjan o defăimează astfel: „Căţeaua 
aceasta e o simplă şi cam abjectă sterpăciune 
— sterpăciune fiziologică, sterpăciune filozo- 
fică, sterpáciune ideologică?”  (Căreaua). 
Eugen Barbu scrie: Cu ce se mai ocupă 
mămica Lovinescu?, Ginerică cu leduncă sau 
spălătorii de morţi, Dan Ciachir — Muráturi 
de Paris. lon Lăncrănjan reia atacurile chiar si 
în 1990, numind-o din nou ,,cátea”, „buldo- 
gul” pe Virgil Ierunca, şi „javra” pe Mircea 
Iorgulescu. 

Regimul de la Bucureşti, personal 
Nicolae Ceauşescu (după mărturiile lui Ion 
Mihai Pacepa — Orizonturi roşii), pune la cale 
operațiunea ,,Annette”, un atentat împotriva 
Monicăi Lovinescu, în noiembrie 1977. Ea 
trebuia să devină „un cadavru viu”. 

Suferințele îndurate în urma atentatului 
„atenuează parte din sentimentul de vină legat 
de plecarea ei definitivă din România, de 
imposibilitatea de a-şi salva mama sau de 
acuzele referitoare la enuntarea unor principii 
morale foarte ferme.” (Iulia Vladimirov) 

Deşi este discreditată programatic de 
către Securitatea ceausistá, în 1981, influența 
Monicăi Lovinescu este recunoscută de 
aceasta: „Postul de radio de la care săptă- 
mânal cei doi soți își difuzează atacurile are o 


audiență numeroasă”. De aceea se propune ca 
tactică de reacție tăcerea şi sfidarea. 

Monica Lovinescu constată că intelec- 
tualitatea din România comunistă nu „s-a 
transformat în intelighentia”, adică într-o elită 
a spiritului şi a „curajului civic”. 

Nicolae Manolescu în /storia critică a 
literaturii române (Editura Paralela 45, 2008) 
recunoștea rolul de „cronicar literar devenit 
legendă vie” a Monicăi Lovinescu pentru cei 
din ţară, mereu dorind să-şi confrunte 
„opiniile cu ale ei ori să fie omologate de ea”, 
deşi în cronicile sale ea acordă „o mai mică 
atenţie artisticului”, considerând că pentru „a 
pătrunde din nou în literatură după zodia 
realismului socialist care o anulase — se cere 
un inevitabil popas pe pragul etic.” (Unde 
Scurte) 

Deşi trăia la Paris, mărturisește Monica 
Lovinescu, ea și soțul ei „visau în România”. 
Impactul emisiunilor celor doi a fost enorm, a 
fost o oază de speranţă spre care se îndreptau, 
cu gândul, cu sufletul toți cei care apreciau 
atunci misiunea de o viață a Monicăi 
Lovinescu: „demascarea regimului comunist 
şi susținerea unor etaloane etice care să facă 
imposibilă victoria totalitarismului asupra 
ființei umane.” (Iulia Vladimirov) 

Am putea concluziona că studiul Iuliei 
Vladimirov este o pertinentă introducere în 
tematica urmăririi şi supravegherii Monicăi 
Lovinescu de către Securitatea română. 
Autoarea a cercetat cu atenție dosarul Monicăi 
Lovinescu întocmit de Securitate, fapt dovedit 
şi de paginile publicate din el, în acest volum, 
în „Anexele” care încheie carte sa. 

Noi, cei care ne-am „încălzit sufleteste” 
ascultând în anii dictaturii emisiunile sale la 
Radio „Europa Liberă’, ne asociem 
exclamațiilor celor care s-au întâlnit cu 
Monica Lovinescu si cu Virgil Ierunca după 
1990: „— Ce-aţi însemnat pentru noi!”. 

luliu-Marius Morariu este un tânăr 
cărturar năsăudean înduhovnicit; s-a hirotonit 
preot, a ales să fie călugăr şi o vreme a fost 
preotul duhovnic la mănăstirea din Salva. 

Acest sat frumos de 
mau | pe valea Sáláutei 
este si locul natal al 
Sfinţiei Sale, 
amănunt biografic 
ce a contribuit si 
mai mult la o 
reciprocă preţuire 
afectivă, deoarece 
Salva este şi locul 
unde mi-am petrecut 
vacantele copilăriei 
şcolare şi studenţeşti 
la bunicii din partea 
mamei. 

A publicat multe studii si articole în 
primul rând cu caracter teologic, dar nu 
numai. L-am ascultat la un simpozion Coşbuc, 
ținut la Bistriţa în 2018, vorbind despre 
popasul poetului la Tismana şi, la scurtă 
vreme, am primit o carte pe această temă, 
scrisă în colaborare. Si în aceste studii si 
articole este o preocupare ce va deveni 
fundamentală în scrisul său: biografii 
exemplare. Este semnificativ un titlu de carte 
pentru această constantă a scrisului său, 
Sfântul Constantin Brâncoveanu — un model 
pentru tinerii de astăzi (2015). 

Cartea despre autobiografii spirituale 
(Repere ale biografiei spirituale din spațiul 
ortodox în secolele XIX şi XX loan de 
Kronstadt, Siluan Athonitul si Nicolae 
Berdiaev, Lumen, 2019) este o prelungire pe 
linia exemplarității unor biografii sau 
autobiografii. Pentru că autobiografiile 
spirituale, consacrate celor trei sfinți din 


Repere ale astobiagrafyi spirituale 
din spupul ortodox 


secolele XIX pi XX 

Autobiografii spirituale 


Ion BUZASI 


spațiul ortodox sunt asemenea pilde, modele 
de trăire creştină, şi Î.P.S. Andrei, care scrie o 
caldă şi comprehensivă prefață, aşază întreg 
comentariul Preasfintiei Sale sub cunoscutul 
îndemn adresat de Sf. Apostol Pavel: 
„Aduceți-vă aminte de mai marii voştri, care 
v-au grăit vouă cuvântul lui Dumnezeu; priviți 
cu luare aminte cum și-au încheiat viața si 
urmati-le credința” (Evrei 13,7). Căci viața 
oamenilor de seamă, mai ales a sfinților a 
constituit dintotdeauna un tonic sufletesc, 
pentru biruinţa greutăților vieţii. Într-o pagină 
frumoasă a Amintirilor...lui Creangă ascultăm 
aceste cuvinte ale bunicului David Creangă 
din Pipirig, având parcă ecoul unor rostiri 
înțelepte din Pateric: „... deschid Viețile 
sfinților şi văd atâtea şi atâtea şi zic: Doamne, 
multă răbdare ai dat aleşilor tăi. Ale noastre 
sunt flori la ureche, pe lângă cele ce spune în 
cărți”. 

Studiul părintelui Iuliu începe cu 
precizări  terminologice, pentru care a 
consultat o serie de dicţionare teologice. Căci 
— autobiografia (fie şi spirituală) aparţine şi 
literaturii şi teologiei și face parte din geniul 
memorialistic, ce cuprinde pe lângă 
autobiografie, jurnal, memoriile, însemnări 
personale. Teologii şi istorici literari 
consideră că începutul acestei specii este 
reprezentat de celebra carte a Sfântului 
Augustin, Confesiones. Fără să respingă de 
plano o asemenea asertiune, autorul cărții 
consideră că elemente esențiale de 
autobiografie spirituală cuprinde Epistola a 
doua către Corinteni a Sfântului Apostol 
Pavel, în care într-un limbaj metaforic 
Apostolul neamurilor vorbeşte despre 
revelațiile proprii; după această datare (Sf. 
Ap. Pavel — Fericitul Augustin) se face un 
excurs istoric asupra autobiografiei spirituale 


de la Sf. Apostol Pavel la loan de Kronstadt. 
Autobiografia ca specie literară sau teologică 
e greu de delimitat, între ele existând 
explicabile şi motivate interferenţe. Totuşi, 
părintele Iuliu-Marius Morariu are dreptate 
când susține că în autobiografia spirituală, 
religioasă — accentul cade pe viaţa lăuntrică a 
autorului şi o mai evidentă relație cu 
Dumnezeu, o preocupare stăruitoare pentru 
mântuirea sufletească, pe când autobiografia 
laică, aflată uneori la graniţa dintre literatură 
şi teologie, are menirea de a ajuta pe autor sá 
se cunoască mai bine; este de o mare varietate 
în stil, conținut, atitudine față de viaţă. Vezi 
de exemplu jurnalul lui N. Steinhardt, 
Dăruind vei dobândi, autentică autobiografie 
spirituală şi Jurnalul lui Mircea Zaciu, lungul 
jurnal, în 6 volume varianta românească a 
Istoriei secrete a lui Procopius de Cesareea — 
din care pe lângă multele săgeți ráutácioase, 
trimise confratilor, în contrast cu rândurile 
epistolare ce le erau adresate acelorași, se 
poate reține o caracterizare memorabilă a 
deceniului 70-80 — „deceniul satanic”, ega- 
lând prin concizie caracterizantă definiția lui 
Marin Preda a deceniului 50-60 — obsedantul 
deceniu. 

Structura lucrării este simetrică; fiecare 
capitol cuprinde două părți: o parte biobiblio- 
grafică intitulată „repere bio-bibliografice” şi 
o parte de prezentare a operei (conţinut si 
relevanta teologică). Acești sfinți autori de 
biografii spirituale au schimbat mentalități şi 
au fost formatori de opinie. Bibliograftile sunt 
diferire, dar au ca trăsătură comună aspirația 
spre sfințenie. Primul, loan de Kronstadt, 
născut în 1829 în Sura, lângă Arhanghelsk, 
dintr-o familie de cântăreți bisericeşti: a fost 
căsătorit, şi uneori familia nu i-a înţeles 
fervoarea credinței, dar a avut răbdare și 
înțelegere față de familie si faţă de 
credincioşi, urmándu-si drumul sfinteniei. S-a 
stins din viață la 1918, înainte de a vedea 
ororile revoluţiei bolşevice. Jurnalul său este 
un reper al autobiografiei spirituale din spațiul 
ortodox în secolele XIX si XX. Între cei trei 
sfinți prezentați este o continuitate, ei 
preluând idei şi concepte din opera 
antecesorului. Sfântul Siluan Athonitul, pe 
numele de mirean Simeon Ivanovici Antonov, 


s-a născut în 1866, în gubernia Tambov şi a 
avut în tinerețe felul de viață al unui autentic 
mujic rus, sănătos, înalt şi voinic, nu se da în 
lături de la petrecerile lumești. După plecarea 
la Sfântul Munte, la Athos, are loc o veritabilă 
convertire. Mai întâi, ca un călugăr, se supune 
poruncii ascultării şi ascultă de superiorii lui, 
lucrând din greu la moara mănăstirii Sf. 
Pantelimon (Russikon). Jurnalul Sf. Siluan 
Athonitul, jurnal mistic, îl plasează alături de 
marii mistici occidentali, Sf. Tereza de Ávila, 
Sf. Tereza de Lisieux, Sf. loan al Crucii, a 


avut o influență considerabilă pentru 
spiritualitatea răsăriteană. Săvârşirea lui din 
viață  prilejuieşte autorului considerații 


amarnice, în tonalitatea coşbucienelor stihuri 
din finalul Morţii lui Fulger: „Unii îl vor 
plânge, alții vor simți partial cu ce 
personalitate au avut de-a face, în vreme ce 
unora nu le va spune nimic. Nu vor găsi nici 
măcar răgazul de a-l băga de seamă. Vor 
descoperi abia ulterior aspectele esențiale ce 
țineau de spiritualitatea trăită şi propovăduită 
de el, când va deveni subiect de cercetare şi 
conferință”. Supranumit „Sfântul fără 
frontiere” este actual printr-o înţelegere 
superior creştină a ecumenismului. În sfârşit 
Nicolae Berdiaev (1874-1948), născut într-o 
familie rusească aristocrată, este atras de 
ideile revoluționare şi dorința de a schimba în 
bine societatea. La început este adeptul 
Revoluției ruse, dar, după confiscarea ei de 
către bolşevicii lui Lenin şi Troțki, este 
profund dezamăgit, stabilindu-se până la 
sfârşitul vieții, în 1948, în Franţa, unde a scris 
mult, pe lângă memorii, publică lucrarea Un 
nou ev mediu, care l-a făcut celebru. 

Fiecare capitol se încheie, oarecum 
didactic, cu Concluzii în care face o sinteză, 
derivată din simbioza viatá-operá. lată câteva 
spicuiri din aceste rânduri scrise „á retenir”: la 
Sf. loan de Kronstatd: opera sa nu este 
omogenă, are aspect de jurnal; nu este 
preocupat de precizări spaţiale sau temporale, 
este evidentă sinceritatea cu care se 
autoevaluează. Bogată în aspecte practice si în 
elemente teologice este o piesă importantă a 
tezaurului mistic al Ortodoxiei; la Sfântul 
Siluan Athonitul, reţine deviza lui de viaţă 
„Tine mintea în iad si nu deznădăjdui”, si 

„Păstrează harul!”. Autobiografia spirituală a 
Sfântului Siluan este o adevărată perlă a 
spiritului răsăritean; influenţat de Sf. Apostol 
Pavel, notele lui sunt centrate în jurul ideii de 
iubire, a cărei formă supremă este iubirea 
vrájmasilor, iar de iubire se leagă şi celelalte 
virtuţi: smerenia, pocáinta, rugăciunea. Auto- 
biografia spirituală a lui Nicolae Berdiaev 
vorbeşte despre libertate, „înomenirea divină, 
iubire, eschatologie, făcând apel la amintiri 
din propria biografie. Se remarcă prin ţinuta 
filozofică şi literară. 

Este o lucrare „muncită”, se spune în 
Prefaţa amintită, pentru că, autorul consultă o 
bibliografie vastă şi plurilingvă, este o lucrare 
„învăţată” (un sens vechi pentru neologicul 

eruditá), de care dau seama cele 1184 de note 
de subsol. În aceste note de subsol, citatele 
sunt atât de bine alese încât completează 
expunerea propriu-zisă, dându-i un colorit 
aparte şi sporind interesul pentru continuarea 
lecturii. La cercetarea autobiografiei spiritu- 
ale, pe lângă rezultatul unei contribuții stiin- 
tifice, dacă se adaugă aspecte de actualitate, 
cum este cazul acesteia, dobândeşte valenţe 
multiple, interesând nu numai pe teologi ci și 
oameni de cultură de formaţie umanistă. 

Cred că studiul Părintelui luliu-Marius 
Morariu, lucrare de pionierat în domeniul 
autobiografiei spirituale va rămâne unul de 
referință în exegeza teologică românească. 


Aa Seat 
lov (Aproapele) 


Publicistul mereu la încălzire 


Ion Radu ZĂGREANU 


„fapta mea vine ca o replică la prejudecata că jurnalistica ar fi o literatură grăbită şi, astfel, 


Pentru scriitorul Cornel Cotutiu publi- 
cistica este o permanentă stare de „încălzire” 
pentru viitoarele lui pagini de proză. De-a 
lungul anilor, el s-a afirmat ca un redutabil 
gazetar, adunându-şi „recolta” de jurnalist în 
opt volume. 

Ultima lui carte de publicistică se 
întitulează chiar Opt şi are ca subtitlu „La 
noi”, vol. VIII, Editura Şcoala Ardeleană, 
Cluj-Napoca, 2020. 

Cornel Cotutiu vrea să contrazică 
„prejudecata că jurnalistica ar fi o literatură 
grăbită şi, astfel, sortită efemerului.” 

Primul capitol al cărții, Toate’s vechi si 
nouă toate (Mihai Eminescu — Glossă), 
conține texte din „cărțile... anterioare de 
publicistică”. El are ca prolog versuri 
eminesciene din poeziile Împărat si proletar, 
Scrisoarea III şi Glossă, fragmente cu acute 
tonalități de satiră, prefigurând statutul de 
pamflet al paginilor care vor urma, pagini 
dedicate aspectelor social-politice de la noi, 
probabil partea cea mai perisabilă a 
publicisticii sale, dat fiind caracterul 
„anacronic”, în curând, al acestor realități, 
după cum recunoaşte autorul. 

Lectiile de „analist politic” ale autorului 
te pot încânta sau nu. Eu am savurat zvâcnirile 
pamfletarului şi acele oaze de literatură 
propriu-zisă, din articolele sale, în care îl 
redescopeream pe prozatorul Cornel Cotuţiu, 
care te încântă cu ineditele sale combinaţii 
lingvistice. 

Radiografia realității românești prezente 
este aceea a unui formator de opinie care 
„îndreaptă săgeți” împotriva celor care au 
condus sau conduc destinele țării, 
parlamentari, preşedinţi, guvernanti, autorități 
locale. Sunt abordate teme grave: emigrarea, 


sortită efemerului.” (Cornel Cotutiu) 


un „echivalent al refugiului”, lipsa „modelelor 
de destin” pentru tineri, transformarea în nişte 
„hibrizi” a foştilor țărani, deveniți orăşeni, 
fierberea iredentismului maghiar, degradarea 
limbii române, a nivelului cultural, asaltul de 
murdărire a limbii 
române prin abun- 
denta de „englezo- 
frantuzisme”, inevi- 
tabil datoritá inter- 
netului, globalizárii, 
a libertăţii de mis- 
care, a  avântului 
cunoașterii. Pentru 
redresarea situației, 
publicistul este de 
acord cu Ruxandra 
Cesereanu care pro- 
pune o „alfabetizare 
politico-cetáteneas- 
cá a electoratului.” Ín calitate de observator 
atent a ceea ce se întâmplă în societatea 
românească, Cornel Cotutiu îşi motivează 
reacțiile sale: „nu înseamnă înjurătură, ci 
atitudine, comentariu, opinie nepărtinitoare.” 
Nemultumirile sunt „scăldate” în propuneri 
hazlii. Întrucât într-o lume „xeroxată” după 
prezentul lui I. L. Caragiale, Cornel Cotutiu 
propune primarilor şi parlamentarilor să aibă 
pe birou, „alături de Biblie si Constituţie”, un 
„Caragiale, contemporanul nostru”, să se 
imprime pe tricolor, „ca stemă a țării, chipul 
lui L L. Caragiale”. 

Multe ziceri, marca publicistului Cornel 
Cotutiu, te încântă, te bine-dispun: „circul pe 
care-l scălâmbăie puternicii zilei”, „individul 
care putrezeşte de atâtea adevăruri”, „UDMR 
face valuri... în ligheanul cu apă secuiască”, 
„la vârsta  biberonului politic”, strada 

Friedrich Engels din Beclean este numită 
malitios de localnici Firfirică Englezu, în WC- 
ul public din incinta primăriei din Beclean 
„găseşti aici hârtie igienică sau hârtie din 
dosarele nerezolvate”, „chiţcăitul electoral”, 
„miorlăituri de la Cotroceni”, „„vătavul 
Crohmălniceanu”, „băsădesc”, invazia recentă 
„cosmopolito-mitocănească a anglo-america- 
nismelor” etc. 

Penalizează pe  „lingăii  antedecem- 
brişti”: E. Barbu, A. Păunescu, C. V. Tudor, 
„dezgropați” azi, mai ales pe facebook, în 
special de către învăţători si profesori şi 
propuşi ca mari modele patriotice. 

Reîntoarcerea în amintirile copilăriei îi 
prilejuieşte publicistului pasaje sentimentale. 
Când gáteste, „e ca şi cum mă întâlneam cu 
maică-mea.” Mersul la biserică devine o 
„întâlnire duioasă cu taică-meu.” Cu nostal- 
gie, Cornel Cotutiu evocă străzile Beclea- 
nului, mai ales Aleea Gării, străjuită de vechii 
castani: „un superb tunel vegetal de umbră.” 
Se simte bine la Cálátele, în anii de profeso- 
rat, stimulat si de cultul locuitorilor pentru 
Avram lancu, deplánge deznaționalizarea 
românilor din Ucraina, din zona Cernáutiului, 
din regiunea Odesa, care strigă disperaţi, „Nu 
ne uitaţi!” (capitolul V), se înfioară de 
traumele românilor basarabeni deportați de 
sovietici în „cumplita Siberie”. 

Cornel Cotutiu știe să semnaleze „amă- 
nuntul” care „poate fi semnificativ pentru 
întreg”. La şcoala din Cálátele se cânta dimi- 
neata „Marşul lui Iancu”, într-un sat din 
regiunea Odesa, pe tricolorul românesc vede 
chipul lui M. Eminescu, „drept simbol 
național”. 

Cel mai bun capitol al cărții mi se pare 
Alături de ei (VII). Aici evocarea se împle- 
teste cu portretul, cu „cronica de întâmpi- 
nare”, cum ar spune Aurel Podaru, cu apre- 
cieri obiective sau cu observaţii prietenești 
pertinente. 

O emoţionantă evocare îi este consa- 
crată profesorului Gheorghe Suciu, cel care 
„reabilita latina în ochii liceenilor” beclenari. 
În compania lui şi a poetului loan Pintea, cei 
trei i-au făcut o vizită la Mănăstirea Rohia, lui 
Nicolae Steinhardt, pe care apoi l-au adus la o 
întâlnire a cenaclului „Saeculum”, la Beclean. 

Dragostea pentru limba latină a regretatului 
profesor Gheorghe Suciu premerge oarecum 
apelul  Academicianului  loan-Aurel Pop 
pentru latinitatea noastră, pentru cultivarea ei. 

Liviu Pandrea, descoperit de jurnalist 
prin volumul Eseuri (1971), este „un cărturar 
fascinant”. În cazul lui Alexandru Misiuga, se 
apreciază „vioiciunea spiritului”, iar profe- 
sorul său de la filologia clujeană Virgil Florea 
era tipul de dascăl „aşezat nu în faţa noastră, 
ci alături”. Prozatorul Radu Țuculescu 
ascundea sub „jovialitatea lui contaminantá”, 
„un tort al neliniştilor profunde”. 

Sunt prezentate cărți aparținând Irinei 
Petras,  Veronicăi  Oşorheian, Virginiei 
Bránescu, Floarei Ples, Vioricăi Pop, lui Iuliu- 
Marius Morariu. Cornel Cotutiu are si ochi de 
critic de artă recomandándu-ne picturile 
Monei Mariana Ciciovan din Montreal 
(originară din Pintic, îndrumată de Miron 
Duca), expoziţia „Descânt” a lui Marcel 
Lupse si o alta, a lui Liviu Suhar. 

Câteva articole sunt destinate rodnea- 
nului Liviu Păiuş, cel care prin studiile lui 
etnofolclorice şi monografice „a creat... un fel 
de meridian cultural românesc distinct în 
istoria locului”. Tot cu tematică folclorică, 
este analizat şi volumul Folclor de pe Someş 
(2020) al lui Dariu Pop. Comentând volumul 
Puterea secretă a cărţilor (2020) a lui Menut 
Maximinian, Cornel Cotuţiu sesizează „subi- 
ectivitatea, obiectivitatea,  discernământul” 
criticului care „nu își încurcă ipostazele” de 
„gazetar, poet, critic literar, etnolog”. Experi- 
mentul poetic al lui Gheoghe Mizgan din 
volumul Lipograme de weekend (2019) îl 
consideră o experiență poetică „extravagantă” 
şi riscantă, care poate sfârși într-un 
„caraghioslâc”. 

Publicistica lui Cornel Cotuţiu nu plicti- 
seşte. Chiar dacă, uneori, nu rezonezi cu ideile 
sale (mai ales cele politice), ea este o lectură 
plăcută, mereu surprinzătoare, mai ales prin 
stilul autorului, prin întorsăturile neașteptate 
de condei, prin consemnarea amănuntului 
semnificativ care înviorează întregul. Proza- 
torul îţi face mereu cu mâna în aceste pagini 
de publicistică, te captivează, îți provoacă 
deliciul în calitate de cititor. 


Interviurile licantropice ale lui Menut Maximinian 


luliu-Marius MORARIU 


Amplu si frumos întocmit, recentul 
volum al scriitorului Menut Maximinian, 
intitulat în mod inspirat În itari şi fără mască — 
interviuri licantropice, apărut la Editura 
UZPR, București, în 2020, vine să aducă încă 
o prețioasă mărturie cu privire la vocaţia 
jurnalistică a autorului său. Beneficiind de 
două interesante texte cu caracter de 
predoslovie, unul semnat de domnul Doru 
Dinu Glăvan, preşedintele Uniunii Ziariştilor 
Profesioniști din România, intitulat: „Dialogul 
ca mărturisire de credință”, iar celălalt de către 
regretatul critic literar Andrei Moldovan, 
demersul publicistic îl invită pe cititor să 
descopere în chip holistic cultura bistriteaná, 
sub diferitele ei ramuri. 


Cea dintâi secțiune este dedicată 
literaturii (pp. 11-107) şi este si una dintre cele 
mai consistente. Aici, domnul  Menuţ 


Maximinian îi aduce în atenție pe mai-sus 


pomenitul Andrei Moldovan, harnicul şi 
binevoitorul editor şi scriitor Olimpiu 
Nusfelean, Dumitru Munteanu, directorul 


Editurii „George Coşbuc”, regretata doamnă 
dr. Ana Tătar, un chip aparte în peisajul 
cultural bistritean, domnul Gabriel Gafita 
savurosul si efervescentul Cornel Cotutiu, 
într-o ipostază extrem de plăcută, datorată, 
între altele, dimensiunii confesive a dialogului, 
Alexandru Petria, vrednicul lon Moise, plecat 
şi dânsul parcă prea repede la întâlnirea cu 
Dătătorul inspiraţiei, doamna Melania Cuc, 
domnii loan Borşa, Al. C. Miloș, Niculae 
Vrásmas. Fiecare dintre ei este invitat să 
realizeze o incursiune în timp şi să evoce 
copilăria, pentru ca apoi, pas cu pas, să 
poposească asupra evenimentelor celor mai 
importante care i-au jalonat destinul. Curios 
din fire, autorul ştie să smulgă de la toţi cei în 
cauză nu doar informaţiile esențiale, ci si 
elemente inedite, menite a-l tine pe cititor cu 
sufletul la gură. 


Sub genericul: „invitatul bistritenilor” 
(pp. 108-113), reuşitul interviu cu Liviu 
Antonesei vine să evoce şi el, într-o frumoasă 
împletire a biograficului cu etnograficul, 


lumea satului de odinioară si chipurile 

nemuritoare ale == 
străbunilor. Apoi, D= 
secțiunea „educaţie” a: “y 


(pp. 114-263), oferá 
interesante dialoguri 


IN TTARI 
cu dascăli precum i ŞI i 
Constantin Rus, FĂRĂ MASCĂ 
Sever Ursa, Vasile interviuri licamtroples a 
Filip, Elena M. 
Cîmpan, Mircea 


Daroşi, Victoria Fătu 
Nalatiu, loan Alexa, 
Dumitru Popitan, în 
a cărui biografie se 
îmbină prolificitatea cu longevitatea, Claudiu 
Sular, loan si Lucreția Mititean, Virginia 
Bránescu, domnul colonel Vasile Tutula, 
Viorel Rus, Petre Anghel, Titus Wachsmann 
Hogiu, Floarea Pop, Liviu Păiuş, Virgil 
Ciocârlă şi Marilena Toxin. E o zăbavă plăcută 
lectura acestor texte, în care oameni care au 
șlefuit destine vin să vorbească despre ceea ce 
i-a condus înspre devenire şi despre 
provocările societăţii contemporane. 

Volumul continuă cu o serie de interviuri 
cu directorii importanţi ai instituțiilor culturale 
ale județului Bistriţa-Năsăud (pp. 264-462). 
Cititorii au aici privilegiul de a se aşterne la 
taclale cu domnul prof. dr. Dorel Cosma, 
domnii Vasile Duda, Alexandru Gavrilas, 
Alexandru  Uiuiu, Alexandru  Câţcăuan, 
Pompei Ştefănescu, Nicolae Gálátean, Grigore 
Grapini, sau Gavril Tármure. 

Alături de aceştia, creatori populari 
precum tanti Floarea Cosmi de la Runcul 
Salvei, etnologii Mircea Prahase și Gelu 
Furdui, interpreții: Cornelia Ardelean 


işcarea literară Y 97 


Archiudean, Alexandru Pugna, Domnica 
Dologa, Lenuta Purja, Grigore Sâmboan, 
Viorica Telcean, loan Lazăr, Alex Muşat, 
Mărioara Sigheartău, Emilia Popdeac, Sofia 
Boca, Tudorica Brumă şi Valerica Suciu 
Turdean, care acceptă provocarea scriitorului 
şi vorbesc deopotrivă despre propria biografie, 
cât şi despre valorile în care cred. Asemenea 
lor sunt mulți alți oameni de seamă, 
exponentiali în domeniul în care activează. 
Menut  Maximinian colectează cu grijă 
mărturiile lor, le încadrează în secțiunea ce le 
corespunde si le oferă un titlu nimerit. 
Demersul  dânsului are astăzi o 
dimensiune jurnalistic-literará. E important 
întrucât vine sá tezaurizeze câteva aspecte ce 
definesc biografiile si parcursul unor oameni 
mari ai Bistriţei și Năsăudului de astăzi. În 
același timp, aduce o frumoasă mărturie cu 
privire la diversitatea culturală a acestui judeţ 
şi a atasamentului pe care oameni, ce pot fi 


considerați valori, îl au faţă de aceste 
meleaguri. Peste ani, el va deveni de asemenea 
şi o bogată sursă istoriografică, întrucât oferă 
informaţii interesante cu privire la o epocă, la 
rostul intelectualului în cetate şi la modul în 
care anumite evenimente au influenţat cursul 
societăţii şi al lumii. 

E meritul mai-sus pomenitului jurnalist 
bistritean de a se fi aplecat cu constiinciozitate 
asupra acestui aspect. Lucrarea de faţă, 
importantă astăzi, se cere descoperită şi în 
vremurile în care trăim si își va păstra cu 
certitudine doza de actualitate si peste multe 
decenii, sau chiar secole. E o bucurie că astfel 
de demersuri se petrec încă la Bistriţa şi că 
oameni de calibru cultural îşi găsesc încă timp, 
în ciuda multiplelor sarcini pe care le au, spre 
a se dedica unor activități atât de utile 
deopotrivă din perspectivă culturală, cât si 
socială. 

Grădina, flori de taină 


Anul „vacanţțelor” 2020 a fost suportabil, 
spre imperfect... 


În orice caz, mai neperfect decât alte 
perioade calendaristice, trecute, uitate, de 
fapt... Anul care a trecut fost-a şi a rămas cum 
o vraişte organizată, imbrátisat de izbucniri 
nervoase şi căderi sufleteşti. În ciuda vorbei 
prozatorului şi dramaturgului R. T.: ,,...nimic 
mai plictisitor si dăunător, decât un jurnal de 
pandemie”. De la izbucnirea aşa-numitului 
flagel covrig-19, altfel, ne-am pus pe medidat, 
fircălit, notat tot ceea ce se întâmpla/ petrecea, 
cu noi şi cu alții sau în preajma noastră, minut 
cu minut... „Important este să comunici, nu 
ceea ce comunici!” — vorba unui „înțelept” al 
lumpeniadelor media, nu puţine, din tara 
noastră. 

Dacă în aceşti timpi am fi luat în seamă 
şi dezlántuitele informații „promovate” de 
televiziuni, facebook-uri, de ,,monstrul” social 
media, contaminate de iresponsabilitáti si alte 
asemenea „instagrame”, nebunia şi dementa 
(vorba lui Manfred Spitzer) ar fi bufnit 
dezlántuite în toate mințile nu puţin 
înfierbântate ale omenirii, unele cuprinse de 
furie şi indignare, altele năpădite de panici, 
inevitabile altminteri. Aşa se face că, în ciuda 
librăriilor o vreme puse sub lacăte și a 
înroşirii comunicării „în online”, piața de 
carte a fost inundată de volume/cárti care 
abordează tema centrală „pandemia”, „noul 
coronavirus” etc. & caetera. Să cazi în extaze 
depresive, nu altele! Zeci de cărți, unele 
traduse, altele produse autohtone, întrecându- 
se coperte cu titluri tocmite-comercial, chiar 
pompoase..., şi câte nu au apărut în petrecute 
câteva luni bune/ nebune. 

Dar trebuie făcută precizarea că s-au 
manifestat si remarcat nu puține excepții, asa 
încât plictiseala şi târşeala sociale, psihice, 
morale, pe vrute/ nevrute au fost aruncate la 
pubela societății. Cărți fără de bacterii şi alte 
vietáti aeriene și subpământene au fost 


Virgil RAŢIU 


publicate, surprinzător, bucurând şi oficiind 
sărbători particulare, sub măști, volume 
„libere de viruşi”, de contaminări si „infecții 
mentale”... 

Cum spune foarte bine undeva Ştefan 
Manasia, „privind” Zodia Covidului: oricum 
ar fi, orice s-ar întâmpla, ne continuăm 
obsesiile de cititori, 
măcar un pumn de 
oameni cât globul. 
Ne extindem cu- 
noasterea în te miri 
care domenii, cu 
pasiune, chiar cu o 
nouă, pierdută regă- 
sită pasiune, pătrun- 
zând şi deschizând 
reviste, bloguri, li- 
brării, asumându-ne 
apetitul de consume- 
rişti ai hârtiei im- 
pregnate cu cerneluri, ai scrierilor care 
navighează prin ceruri de la un satelit la altul, 
de la o minte la alta, de la o parabolică la altă 
parabolicá — fie ele, toate acestea, láudate!... 
Cu condiția asumării responsabilității comu- 
nicării. 

Evident, Al. Cátcáuan este încă un 
necunoscut sau puţin ştiut „croitor” de texte. 
Acestea însă nu împiedică pe nimeni să 
citescă/răsfoiască — întâmplător chiar —, cu 
plăcere file de „jurnal” din volumul Vacanţă 
la Pietrasanta (laşi,  Cronedit, 2020), 
însemnări care însă nu seamănă deloc cu 
diaristica practicată cu metodă şi tenacitate. 
Nici poveste! Curios cum paginile jurnaliere 
din Vacanță la Pietrasanta se desfăşoară 
numai pe întinderea a douăsprezece zile, cât a 
durat călătoria autorului, însoțit de nepoata 
Ana şi soția Livia, în Italia, în vizită directă la 
frații săi si familiile lor, care locuiesc la 


Vacanţă la 
Pietrasanta 

Pietrasanta, Italia, dominate de cele mai 
frumoase, spectaculoase şi atrăgătoare locuri 
ale Toscanei, legendara Toscana. 

Însă ce jurnal de azi poate fi acela în 
care nu te laşi pătruns și de amintiri din 
vremea celor mai fericite clipe, căpătate si 
receptate cu aură de unicat, irepetabile si 
misterios-exceptionale!... Din chiar tărâmul 
Târlișua si al cátunelor dimprejur, „un loc de 
naștere al lumii”, cu un conştient măreț si de 
lăudat răsunet în slava scriitoricească, chiar de 
acolo porneşte toată povestea inocentelor, 
evocării, cum în orice alte „amintiri din 
copilărie”... Ținutul de nesters din memorie, 
unde ai zărit prima oară lumina lunii și a 
soarelui. Bunăoară, ca Liviu Rebreanu. 

Notele diaristice din acele zile de 
vacanță sunt împletite cu abundență de 
descrieri ale urbelor şi locurilor vizitate în 
2018 — căci în vara acelui an a avut loc 
descinderea în Peninsulă, la Pietrasanta! —, în 
vestite muzee toscane atât de diverse în 
tematici, fără egal în bogăţia lor de patrimonii 
naționale italice, marcate de veacuri. Fără 
excepție, fiecare loc vizitat inundă de extazii 
ŞI uimire, pătrunzând în firea sinelui cu 
splendori spirituale care  Imbogátesc 
amintirile. Şi dacă ar fi numai acestea, fiindcă 
lumea, bună, rea, într-un fel sau altul, trebuie 
judecată şi redată aşa cum a fost, aşa cum 
este, fără teama că s-ar simți cineva lezat. 

Acolo unde adevărul şi frumosul explodează, 
creşte iarbă şi din piatră, aşa cum asfaltul pe 
care îl cálcám pe trotuare, în nu puține locuri, 
e plesnit de capete vii de lujeri de păpădie, 
pălămidă și ştir, spre uimirea tuturor. În chiar 
buricul marilor metropole. Precum la ţară, în 
pământuri de grohotis. 

Prezentele tatălui, ale mamei, ale fraților 
si apropiatilor apar ín pagini cát se poate de 
firesc. Tonul familial nu deranjează pe 
nimeni. E în unda lucrurilor să te prezinti 
lumii fără farduri, dar mai ales fără măşti 
confecționate de  „designeri”. Noroc cu 
nesfârşita suită de informații de pe internet si 
alte pagini „cereşti”, plutind din sateliți, atât 
de vizitate de cititori, toți, aparent, foarte 
grăbiţi. Asta se şi observă la autor în detaliile 
neordonat inserate în pagini. În rest, petreceri 
de familie, curiozitáti şi cumsecădenii, pátanil 
mai mult sau mai puţin agreate, așteptate si 
imprevizibile, aşa cum şade bine în destăinuiri 
unui jurnalier cuminte, însă foarte atent. Mai 
corect spus, adesea parcă prea atent la unele 
detalii... Vacanţă la Pietrasanta, semnată de 
Al. Cátcáuan, este o carte odihnitoare, 
terapeutică. lar ca vreo urmă de nedumerire să 
fie ştearsă, pătrunderea în paginile volumului 
se produce lent prin prefața intitulată grăitor 
Un ,,vacantier” foarte ocupat, cuprinzătoare 
şi edificatoare, semnată de remarcabilul poet 
şi prozator Valeriu Stancu. 


Alb veșmânt 


Ínteleptii Voronetului 


Pr. loan CRETA 


De la mărturia vechilor greci la 
mărturisirea patristică: Temele iconografice 
„Sfinții Părinţi” si „Înţelepții Antici” în 
pictura exterioară a Bisericii Sfintei 
Mănăstiri Voroneţ, cartea Monahiei dr. 
Gabriela Platon, apărută în 2019 la Editura 
Doxologia a Mitropoliei Moldovei şi Sucevei, 
cu binecuvântarea Înaltpreasfințitului Părinte 
Mitropolit Teofan, într-o ediție de calitate 
grafică excelentă, are darul de a deschide 
„ferestre spre ceruri”, cerurile albastre ale 
Voronetului și Cerurile veşniciei, deopotrivă. 


Deşi este vorba despre o monografie 
ştiinţifică, prin problematica sa  interdis- 
ciplinară, cu trimiteri la istoria artei, 


civilizației şi culturii româneşti, la relația 
dintre filosofie şi teologie, dar si prin lectura 
profund teologică pe care o face imaginilor 
Voronetului, lucrarea se adresează tuturor 
celor cu preocupări culturale și spirituale. De 
aceea se cerea semnalată cititorilor Mișcării 
literare, revistă de literatură, artă şi cultură. 
Autoarea, monahia Gabriela Platon, este 
Maica Staretá a binecunoscutei Mănăstiri 
Voroneţ şi un nume deja consacrat, prin 
numeroase studii şi articole, în domeniul 
istoriei artei medievale bisericeşti din 
Bucovina, cu competențe multiple în artă 
sacră, filosofie sau lingvistică. În centrul 
preocupărilor a stat mereu mănăstirea 
Voroneţ, în a cărei obște se află de trei decenii 
şi o conduce de câţiva ani cu vrednicie. 
Pictura murală exterioară a bisericii „Sfântul 
Gheorghe”, „Capela Sixtină a Răsăritului”, 
ctitorie a lui Ştefan cel Mare, pictată în epoca 
lui Petru Rareş (1547), prin grija 
Mitropolitului Grigorie Roşca, a constituit 
obiectul cercetării doctorale a  Monahiei 
Gabriela Platon, realizată la Universitatea 
„Ovidius”, sub îndrumarea ştiinţifică a prof. 


univ. dr. Gheorghe F. Anghelescu, finalizată 
în 2013 şi publicată în forma actuală. Pe lângă 
calitatea de specialist, Maica Staretá are 
privilegiul cunoaşterii din interior, în notă 
creștină, a celui ce experimentează si iubeşte 
ceea ce studiază. Poate astfel să ne ofere o 
minunată carte de cultură şi civilizaţie 
românească, într-o expunere elegantă, de mare 
acuratețe ştiinţifică şi profunzime teologică. 
Tema principală a lucrării o constituie 
semnificația iconografică a „Sfinților Părinți” 
din compoziția ,,Ci- : 
nului”, dar mai ales 
asocierea  „Înţelep- 
tilor Antici? la 
„Arborele lui Iesei” 
din pictura murală 
exterioară a bisericii 
Mănăstirii Voroneţ, 
teme iconografice 
de o complexitate 
unică în lumea 
creştină. Dincolo de 
prezentarea mono- 
grafică, de elemen- 
tele tehnice, de specialitate, care aduc 
precizări şi completări inedite domeniului, de 
mare interes pentru cititor sunt teme ca: 


raportul dintre gân- 
direa creştină patris- Logos 
tică şi filosofia 


greacă antică, continuitatea civilizației bizan- 
tine în civilizația românească şi dezvoltarea ei 
în forme originale, capacitatea artei bisericești 
de a cuprinde în imaginea iconografică 
înțelesuri multiple şi profunde, care nu pot fi 
citite integral decât „din interior”. 

Alcătuită din trei părți, fiecare cu câte 
două capitole, lucrarea este amplă (258 de 
pagini) şi bine structurată, cu două texte 

prefatatoare, ale prof. univ. dr. Gheorghe F. 
Anghelescu și pr. prof. univ. dr. Viorel Sava, 
şi o postfață de conf. univ. dr. Carmen 
Cornelia Balan. Bibliografia bogată şi bine 
aleasă are capacitatea de a conduce spre 
diverse domenii de cercetare şi cunoaștere. 
Partea întâi are rol introductiv şi o dublă 
perspectivă, istorică şi filosofică. În primul 
capitol, esenţial pentru neinitiati, ne conduce 
printr-un secol de cercetare în istoria picturii 
murale din Moldova, făcându-ne cunoştinţă 
cu lucrările celor mai valoroşi specialişti: 
Wladyslav Podlacha, Grigore Nandris, Vasile 
Drăguţ, Paul Henry, Wilhelm Nyssen şi alții. 
Concluzia capitolului este aceea cá arta 
românească medievală nu poate fi privită doar 
ca o variantă provincială a artei bizantine, 
sinteza moldovenească având valoare cel 
puţin europeană. Capitolul al doilea cuprinde 
perspectiva filosofică, cercetând raportul 
dintre gândirea patristică creştină si filosofia 
Greciei antice. Contrar percepţiei moderne, 
creştinismul nu a respins integral filosofia 
greacă păgână, ci a asimilat în mod critic 
limbajul, imaginile şi conceptele ei, pe care 
le-a umplut cu conţinut creştin. Astfel s-a 
născut o nouă spiritualitate, ce depăşeşte 
orizonturile lumii antice, oprite la limita 
transcendentalului: „Gândirea patristică armo- 
nizează umanul cu supranaturalul. Spiritul 
limitat al omului e purtat prin treptele desă- 
vârşirii până la lumina inefabilă a dumne- 
zeirii, cu care se uneşte pentru totdeauna” (p. 
85). Filosofia antică devine, alături de Vechiul 
Testament, „pedagog spre Hristos”. 
Următoarele părți au un caracter 
preponderent monografic, partea a doua fiind 
dedicată temei  „Înţelepţilor Elini”, din 
compoziția „Arborele lui lesei”. Prin recursul 
la istorie din capitolul al treilea, este urmărită 
apariția şi dezvoltarea acestei teme, subliniind 
distincția dintre local şi universal, ce este 
comun universului ortodox, chiar creștin, în 
general, şi ce aparține geniului creator din 
Moldova. Prezentarea tabloului unic, fasci- 
nant, „Înţelepţii Voronetului”, ne arată pe 
părinții filosofiei, ştiinţei şi artelor: Sofocle, 
Homer, Pitagora, Porfirie, Tucidide, Socrate, 
Sibila, Platon, Aristotel si alţii (în total 12), 
aşezaţi alături de patriarhii şi profeții 

Vechiului Testament, într-o genealogie a 
Logos-ului. Avem aici o imagine profund 
umanistă a planului universal al lui 
Dumnezeu, integrând neamurile şi epocile, în 
vederea realizării mântuirii. Analizând apoi 
(capitolul 4) textele din filacterele înțelepților, 
descoperim în aşezarea lor o lectură 
metafizică, ce conduce de la cunoașterea 
rațională naturală (Aristotel), prin dobândirea 
celor superioare (Platon), combaterea viciilor 
şi conştientizarea limitelor (Socrate), la 
dobândirea înţelepciunii (Pitagora). Regăsim 
în pictura Voronetului un omagiu renascentist 
adus Antichității, dar şi o dovadă a nivelului 
cultural prezent în Moldova secolului XVI. 

Partea a treia este dedicată temei 
„Cinului”, ierarhiei cereşti şi bisericești, temă 
unică în lumea creştin-ortodoxă, reprezentare 
a Bisericii triumfătoare, a tuturor sfinţilor, o 
imagine a Marii Procesiuni, Marii Rugăciuni 
sau Vesnicului Ospăţ. La originea compoziţiei 
stă scrierea Sfântului Dionisie Areopagitul, 
Ierarhia cerească si ierarhia bisericească. 
Sfinţii, îndumnezeind firea umană, devin fii şi 
moştenitori prin har, iar prin aceasta, 
mijlocitori între Dumnezeu şi om, icoane vii, 
pilde de urmat în credință si fapte. Harul 
curge din treaptă în treaptă, iar datoria celui 
de sus este de a-l lumina si ridica pe cel de 
mai jos, fiind vorba despre o întâietate de 
responsabilitate, mai înainte de a fi una de 
cinste. Este o formá de responsabilitate pe 
care, personal, o consider valabilá si ín ce 
priveste rolul inteleptilor, intelectualilor, de 
„luminători”, față de celelalte categorii de 
oameni. Prezentarea programului iconografic 
ne arată în centru pe Hristos-Pruncul, 
Dumnezeu Íntrupat, apoi Hristos-Euharistic, 
prezent prin Liturghie în Biserică, si Hristos- 
Pantocrator, Cel-Ce-Vine. Spre acest punct 
central se îndreaptă toți Sfinții, într-o 
procesiune a Bisericii prin istorie, cuprinzând 
ierarhia cerească: heruvimi si serafimi, şi 
pământească: Profeti, Apostoli, Ierarhi, Părinți 
şi Mucenici. În ultimul capitol, împletind 
imaginile cu textele liturgice, autoarea ne face 
cunoştinţă cu marile personalităţi ale Bisericii, 
fiecare dintre ei pildă de virtute pentru cei ce 
caută mântuirea sau doresc să fie de folos 
semenilor şi lumii întregi. 


Spre deosebire de numeroșii cercetători 
care au studiat pictura Voronetului din 
perspective strict istorice, artistice sau tehnice, 
şi cărora înțelesurile cele mai profunde le-au 
rămas îndeobşte necunoscute, Maica Staretá 
Gabriela ne propune o lectură teologică, o 
cunoaştere dincolo de imagine, o privire către 
ceruri prin ferestrele pictate în „albastrul de 
Voroneţ”. Prin studiile sale, prin calitatea 
succesivă de muzeograf, de ghid şi stareță a 
mănăstirii, dar mai ales prin prisma vietuirii 
monahale în sânul acestei obsti, presupunând 
imitarea celor înfățișați în sfintele icoane, ea 
deschide perspectiva unor taine străine celor 
din afară. 


Avem în față, aşadar, un studiu temeinic 
care va îmbogăţi literatura de specialitate, dar 
în aceeaşi măsură va îmbogăţi sufleteşte pe 
fiecare cititor în parte. El se oferă artistului, 
iconarului, teologului, iubitorului de frumos şi 
înțelepciune, căutătorului de pace şi viaţă 
îmbunătățită. Este o chemare spre cunoas- 
terea, prețuirea si iubirea Voronetului, dar si a 
culturii şi artei româneşti. lar pentru cel ce va 
dori mai mult, nu ne rămâne decât îndemnul 
de a vizita Voronetul, unde Maica Staretá 
Gabriela Platon primeşte orice pelerin cu 
dragoste şi bunăvoință, cu cuvinte încă şi mai 
frumoase despre nenumăratele sale comori 
istorice, artistice şi spirituale. 


Hai să numim adevărul și frumusețea IV 

Andrei MOLDOVAN 


În 2020, anul despărțirii de Andrei Moldovan, am primit de la acesta manuscrisele în format 
electronic ale cărţilor ce erau finalizate şi pe care, împreună cu fiul lui, Octavian Moldovan, ne-am luat 
angajamentul că le vom publica. Surpriza a venit atunci când am văzut o carte de poezii. Andrei Moldovan 
ne-a elucidat misterul. Scria poezii încă din timpul studenţiei, apoi a renunţat în favoarea criticii. După 
2000, s-a reapucat de scris versuri, însă a preferat să publice, o singură dată, în 2009, în nr. 3/4 din 
Mişcarea literară, sub pseudonim, alegând numele de fată al bunicii, Tudorica Bindea. Este bunica 
maternă, printre copiii cu care a binecuvântat-o Dumnezeu fiind şi învăţătoarea Valentina, mama lui 
Andrei Moldovan. Fotografia care însoțeau versurile este a soţiei lui Andrei Moldovan, învăţătoarea Maria 
Magdalena, de la absolvirea Liceului Pedagogic Năsăud, din 1973. 

După apariţia Răsunetului cultural, în nr. 7/2014, au fost reluate versurile poetei. Despre „Tudorica 
Bindea” ştiam de la Andrei Moldovan că este de loc din Chiuza şi că a plecat în străinătate. Poezia ei era 
plină de sensuri, proaspătă şi bine construită. Parcă avea o ,,retetá” în care se vedea lectura a zeci de cărți, 
o adevărată construcție „critică”. 

Aducem în faţa cititorilor, în premieră, poezii care, pentru prima dată vor fi semnate cu numele lui 
Andrei Moldovan. A fost dorința lui, ca după trecerea la cele veşnice, să deconspirăm acest lucru. 
Volumul intitulat Susana, structurat de Andrei Moldovan în două capitole — Exodul poeților şi Elegii în 
pădurea albă a Sfintei Maria, va fi gata, în curând, de tipar şi este dedicat soţiei Maria Magdalena, mamei 
Valentina şi bunicii Tudorica. 

Criticul Andrei Moldovan spunea despre poezie că „este aidoma unei ferestre prin care contemplăm 
ce este dincolo de ea. Geamul poate să fie neted sau cu denivelări, poate fi limpede sau marcat de diferite 
culori, poate fi chiar ciobit. Oricum, dincolo de el se dezvăluie imaginile unui univers, fie ele fragmentate, 
limpezi, colorate în diferite nuanţe, mai senine sau mai sumbre, distorsionate, mai mici sau mai alungite, 
ca într-un basm, dar care ar putea să fie asemeni celor pe care le purtăm în propria-ne ființă, cu care ne-am 
putea identifica (mai ales spiritual) sau nu”. 

„Viaţa e o umbră care merge”, spunea William Shakespeare. Este unul dintre citatele aşezate în 
carte de poetul Andrei Moldovan, cel care oglindește prin versurile lui o lume plină de semnificații. Se 


alătură astfel unor scriitori din generaţia lui, care scriu critică literară, dar şi 
| In memoriam | poezie, amintind aici pe Gheorghe Grigurcu, lon Pop, Constantin Cublesan, 
Dinu Flămând, Paul Aretzu, Horia Gârbea, neuitându-l pe fnaintasul George 


Călinescu. 

Poemele lui, cu siguranţă, vor avea ecouri în rândul criticii şi vor stârni comentarii ce vor aduce în 
față şi această ipostază a lui Andrei Moldovan. De remarcat faptul că versurile sunt „deasupra perspectivei 
genului” (sintagmă dată de Irina Petras), neconspirând la prima vedere dacă sunt scrise de un poet sau de o 
poetă. 

Andrei Moldovan (2 februarie 1949, Chiuza — 29 octombrie 2020, Bistriţa) a fost membru al 
Uniunii Scriitorilor din România — Filiala Cluj, membru al Uniunii Ziariştilor Profesioniști din România si 
preşedinte al Societăţii Scriitorilor din Bistriţa-Năsăud. 

cântec din urmă 


plaiul mioritei 
a-nghetat mai ieri 
nu se mai záreste 
urmă de oieri 


haitele de lupi 

se reped la lună 

cum de frig prin brazi 
stele se adună 


unde e oierul 

ca din răsărit 
scapără cu lame 
albe de cuţit 


elegie a grădinii 


despletitele grădini 

cu alei de rozmarin 
fremătând în seara multă 
fură cerul dinspre cer 
verde şi întins ca marea 
unde liniştea se frânge 

în adânci tăceri de sticlă 
regăsinde în nisipul 
adormit pe-un fund de mare 
ŞI visând precum grădina 
numai albe despletiri 


Menut MAXIMINIAN 


Zburătorul 


o iubire mult târzie 

peste vârf de seri adastă 
nu o tulbura cu visu-ți 

că ea nu-i iubirea noastră 


rătăcită din neunde 
şi de alţii şi de sine 
freamătă fără de viaţă 
o iubire mult târzie 


elegie a cuvântului verde 


într-un bob pustiu de rouă 
trage timpul să se nască 
obosind de cugetare 

ca şi de iubirea noastră 


prin cuvântul verde încă 
se prăvale ceru-naltul 
cu risipe-adânci de stele 
înecate-n veşnic tulburi 
lumi de taină 


bolnave visări de rouă 
într-o noapte luminată 
de murmure-n veci rebele 
nu doar de iubirea noastră 

amurg 


nu era frumos 

te-ai uitat ca hoţii pe fereastră 
nu era nici vrajă 

ci asa 

am zâmbit si eu printre milenii 
unei tinereti ce ne ajunge 
poate vámuitá de un gánd 

ca un fosnet 

rátácit pe sticlá 


focul ca un foc 


focul ca un foc ce naste scrumul 
leagáná-se-n aspre mistuiri 
peste patimă ca şi peste credință 
peste viul sângerândelor iubiri 


vântul ca un vânt scăpat în lume 
tulbură întinderi si visări 
cugetări stârnite de povestea 
unor veşnic călătoare mări 


setea ca o sete care iscă 
risipirea marilor zăpezi 
şi topeşte fără să aleagă 
gându-nalt si-ntinderile verzi 


mama ca o mamă dintre stele 
unde s-a mutat graţie cui 
luminează-se mereu fereastra 
pieritoare niciodată nu-i 


elegie marină 

trec pe sub verzile ape 
silabe din trupul meu 
dusele 

în loc sá se-nalte coboară 
spre linisti de alge 


ascunse le 


pierd cum mă pierd 

în iubire 
de tot ce e nalt și pustiu 


până când luna 
nespus de adâncă 
se tulbură de freamătul lor 


încă viu 


colind 


Mă luai, luai 
Joi de dimineaţă... 


o, fără seamăn suntem 
lunecánd 

peste aceste veacuri colorate 
multă risipă de îngheț purtăm 
adus în sud pentru eternitate 

cu toate că peste zăpezi primim 
un orizont ce se rostogolește 

în fiecare carte 

desenat 

rămâne şarpele ce ne pândeşte 


ci uite 
fără seamăn lunecăm 


peste-un îngheţ ce l-am dorit în taină 


şi-un şarpe 

ce ni-e frate a mușcat 

din visul 

ce de-atuncea se destramă 


margine 


margine de oraș 

fasole pe rude şi varză 

sălcii în plete de fum răstignite — 
mai încolo e bine să nu mergi 


of margine — 
suflet atârnat pe sârmă 


şi vânt 


Un izvor tainic 


Stau pe marginea prăpastiei 

cu priviri verzi spre adâncuri 

tin în palme cutia cu cenuşa 
amintirilor incinerate 

aştept adierea de cleştar a vântului 
să risipesc scrumul în cele patru zări 
gata cu mantia trecutului 

cu pâlpâiri scheletice 

capitole prăfuite 

dar pasărea galbenă cu aripi negre 
pe mâna mea s-a așezat tăcută 

cu ciocul a desfăcut cutia 

cenuşa caldă mi-a curs în inimă 
ca un izvor nesecat şi tainic. 


Visul alb 


Zăpezile curg din Regatul Morților 

ca în fiecare an — mai ales noaptea 

fulgi din lumânările nearse 

din gânduri nerostite 

iubiri sângerânde 

bulgări cristalini cu mesaje smerite 

cei de dincolo ning peste spaimele noastre 

aşternând vise argintii peste prăpastia dintre 
inimi 

o tăcere albastră urcă spre insulele din lună... 


Vraja 


Se îndepărtează țărmul 
abia te mai zăresc 


Alexandru TURCAN 


în mână tii o lumânare 
sau o fâşie din esarfa lunii 


vraja nopții mai țese 
platoşe pentru amintiri 
corabia má tine în braţe 
tot mai albastre şi dulci 
aud respiraţia insulei 

ce mă aşteaptă solemn 
singurătatea ca o mireasă 
tine în palmă 

jarul revenirii la sine. 


Poezia 


Mişcării literare 
Vanitas 


Îţi scriu de pe patul de sare 

plantat pe țărmul înalt al fiordului 
pasărea albă aşteaptă să-ţi aducă rávasul 
stropit cu sângele iluziilor 

abia acum am priceput glasul apelor 
chiar frunzele vorbelor tale lacustre 


nu voi mai cobori vreodată 

spre trupul deşertăciunilor oarbe 

mă voi contopi cu firimiturile cerului 
nu voi auzi tobele ruginite ale spaimelor 
liniştea verde îmi va cuprinde oasele 

ca un balsam adăpat la izvorul lunii 
mama știa că fiecare poartă o cruce 

care se transformă încet în stea. 

Mihaela OANCEA 


perspectivă 


în câmpul tău vizual — fum de ţigară şi 
infirme pseudopode 
tintuite cu esarfe de mătase 


când te intersectezi cu ochiul ciclonului 
în cursa nestiutá cum Bohemian Grove 
nu trebuie luat în seamă primul impact 


ci perspectiva 


sub boabele de grâu 
stă adesea ascuns cuțitul sacrificial 


deprins a culege tipete puţine şi umede 


în neclintire 


ştii atât de bine cum vorbele 
pot gâtui o respiraţie. 


uneori nu aud niciun sunet 

de nicăieri — 

privesc absentă pe fereastră 
asfaltul ros de ploaia fără somn 


prefer să îţi iscodesc gesturile 
ori să mă bucur de braţele care 
încă îmi cuprind umerii 

în diminetile sălcii — 


un cărăbuş se prăbușește 
peste discul solar 
inel de logodnă 


nu crezi decât în sângele ce retează 
cuvintele de prisos 

delfini 


uneori cuvintele se prábusesc în mare 
şi se transformă în delfini 

ce înoată spre cei plecaţi pe insula albă 
de la capătul de apus al lumii 


fără a protesta 

înaintează o vreme prin artere sclerozate — 
de mâhnire se pot ghemui cum nucile 

în compartimente ventilate mecanic 

dar mereu tásnesc din liniştea orizontală 
mai energici şi mai înţelepţi 

înaintând spre ţărmul lunii de opal 


în căutarea unui sens 


răsturnat pe pat 

te chinui să respiri şi să pricepi ceva 

din hieroglifele celor plecați — tot mai clar 
ti se ghemuiește în podul palmelor 
înserarea 


tavanul se-nconvoaie si el de neputinţă 
în timp ce nevăzute mâini 

te înşfacă de omoplati şi te plimbă 
de-a lungul umblătoarelor tale căderi 


o lamă nebună se sileste parcă să răzuie 
atât golurile primejdioase cât și gratiile 
unei realității de zgură 


pretutindeni 
se aud sirenele ambulantelor 


fără vreo urmă de răzvrătire 


te caut prin dureroase spitale 

prin locuri în care sângele 

se trezeşte din letargie 

prin acel ieri ars aidoma papirusurilor 
nimicite în erupția Vezuviului 

prin acest azi în care încrederea zace 
acoperită de promoroacă 


te găsesc ghemuit în adâncul pupilelor 
ros de îndoieli 
culegând rămăşiţele unei gelozii senile 


o rândunică se stinge-n văzduh 


pe ritmul iluzoriu al unei tamburine 


detinutul cartografiază plânsul 
cu dârele lui de noroi 
adus din subteran — 


şoaptele curgătoare ale Acheronului 
devin mantre 
cu luminozitate redusă 


treptat 


soarele devine tăciune 

iar viața — un teritoriu excedat de răni 
prin care întrezărim moartea 

în filigran 


drapate în alb 


câte ninsori imature și câte visuri putrede 
adunate în pântecul memoriei — 


câte dureri ştirbe 

nu şi-au dezgolit dinții şi câte priviri 
nu s-au condamnat nebune 

şi n-au căzut în ispite: 

înfometate au sărit cât colo 

ca nişte jucării cu arc — 


toate amurgesc neîncetat 
toate dispar dar nu pleacă 
nicicând de tot 


cu liniștită simplitate 


îi era dor de haina de ploaie descheiată 
ce cădea cenușie pe parchet 

îi lipseau nopţile în care orice dorință 
se injecta subcutanat 

iar orele îşi rostogoleau rotunjimile 
fără vanitáti oarbe cum cártitele 


gândul-păianjen o înconjura ca un satelit 
clădind geografia robustă 

a unei reverii delirante 

în care nimeni probabil n-ar fi crezut 


în burnita serii 

în lumina slabă a lanternei 

haina de ploaie a cuprins-o 

cu liniştită simplitate 

ca şi când n-ar fi plecat niciodată 


efect de acuarelă 


două abisuri stau față în față 
ca nişte obiecte uzate 


fiecare inhalează puţin soare 
perforează microfracturile 

de pe liniile norocului 

apoi străbat râurile de păcură 

până când acele seismografelor 
alunecă în voie 

acoperind cu țărână 

şi cele din urmă plăceri repudiate — 


nocturn rece cu efect de acuarelă 

Abyssus abyssum invocat 
(prăpastia cere prăpastie) 


când te-ai urnit din locul 

unde îţi treceai doisprezecimile 
încuiat pe dinăuntru 

cu lacăte reci 

n-ai mai recunoscut împrejurul 
continentele ardeau 

mama îți zăcea sub o piatră 

şi nici o farfurie pe masa scorojită 


al înghiţit în sec te-ai dus la oglindă 
să dai binete omului cárunt 

ce te privea cu ochi de sticlă - 

a răspuns metalic ca unui necunoscut 
apoi şi-a întors spatele - 


din tavan păianjenii atârnaseră-n plase 
trofeele timpului 

când le mișca vreo pală de vânt 
scoteau o muzică mumificată 

de dincolo de hotarele 

peste care se împrăştiase cenuşa 


ceva din tine a început să sângereze 
ceva din tine a început să urle 

ceva din ceea ce a mai rămas în tine 

a îngenunchiat la picioarele rădăcinilor 
care-ţi pregăteau streangul 

Mirela ORBAN 


Ruleta rusească 


în fața plutonului de execuție 

de o săptămână 

fiecare zi un glonţ 

fiecare glonţ un suflet sfásiat 

când ai intrat în hora morții 

doar chipurile celor dragi 

te mai tin în picioare 

dincolo de mirosul de dezinfectant 
supunere şi tăcere 

ai semnat clauza de confidentialitate 
cu pistolul la tamplá 


pe geam o sentintá-curcubeu 
„Totul va fi bine” 


Un ochi pe faţă unul pe dos 


o letargică linişte toarce 
peste armăturile orașelor 

ca o felină întoarsă 

de la dezintoxicare 

în cámásile de piatră 

le tremură a teamă carnea 
când prin găurile de aerisire 
văd rădăcinile 

strangulând liniile de tramvai 
pasările de oţel nu mai ară văzduhul 
marea își limpezeste ochii 

cu andrele de lemn 

Gaia tricotează stiutului 


haine de sărbătoare 

îşi adună copiii 

ŞI îi repune în drepturi 

fără să privească peste umăr 


KKK 


„In fiecare roi de lumină 
exista liniştea adânc pătrunsă...” (Basho) 


dezbracă-te de poezie a zis 

mi-am întors privirea pe dos 

sunt goală 

de mine nu atârnă niciun vers 

doar lumina în care mă cufund 

seară de seară când azvárl cele lumești 

în maşina de spălat şi pornesc centrifuga 

le privesc o vreme 

un bagaj plin cu bolovani 

cum se combină într-o masă amorfă 

de senzaţii inutil pulsatile atunci 

cobor apoi în pivnita dinlăuntru în vârful 
degetelor 

mă aşteaptă pereţii tatuati în braille 

o mare adâncă în care mă dizolv încet 


să nu trezesc cuvintele ce cresc din tăcere 
si croncáne apoi 
ca puii cu gáturi alungite dupá hraná 


KKK 


Atipică vară, 

amestec de lentoare deșertică 

înghițită în sec, 

spartă de valurile ploii 

cu miros de noiembrie târziu, 

anotimpuri combinate nefericit 

în anul despre care se va vorbi. 

Melanjul unor trăiri, întinse la maximum 
de elasticul prastiei în încercarea cuiva 

de a lovi inevitabilul - un goliat închipuit, 
folosindu-ne sufletele chircite pe post de alice. 
DJ-ii de la pupitru au estimat bine 

teama strecurată sub piele, 

penumbrele din noi cresc 

rumegând zilnic 

mesajele eruditilor scoşi de pe linia moartă. 


Departe de miturile mediatice 
pădurea adoarme verde şi se trezeşte la fel. 


Pneuma 

Marginea marginii 


primul poem pe care mi l-ai scris 
a fost bună dimineața 

apoi te-ai plimbat cu condeiul 

pe liniile trupului meu 

joia cu trenul 

restaurându-l 

deasupra norilor 

pomenindu-l în liturghia 
cuvântului 


lasă-mă să călătoresc fără bilet 
prin zodia corpului tău 

mi-ai spus 

cu eticheta 

unei primăveri de gală 

în mână 

în ziua de 29 fix 


fără vină stau în plasa cu sentimente 
multicolore 

ca o rană cu fluierat 

metalic 

ca un punct din istoria 

universului 


inima asortată cu octombrie 
tremură 

la marginea marginii 

cu coduri de bare 

la intrarea în grote 

Simona SERBAN 


Sărbătoare în pandemie 


joia se dau reprezentații live de muzică 
în piaţa din Cluj 
provoacă dependenţă 


în pauzele dintre melodii înaintezi goală 
spre mijlocul poemului 
ca o prizonieră disciplinată 


asculti rugăciunea de joi 
prin firul ombilical 
acolo ochii nu sunt singuri 


Joia se face 
recurs la metodă 


un îmblânzitor de lumini 
pune la capătul principiilor 
semne de platină 

pătrund prin cătina coaptă 

în ținutul interzis 

cu alfabetul buzelor 

dintre două tármuri 

să nu se piardă echilibrul 
învelită în cearceafuri apretate 
de la mama 


Nu-mi cenzura liniștea 
nu-mi cenzura liniştea 


mi-am introdus-o în venă 
cu seringa 


îmi împodobesc trupul 
cu ea 

am un ochi primitiv 
lipit pe inimă 

pe muchia poetică 
inima e întinsă peste tot 
strânge în braţe 
suspinul unui fluture 
îl zideste în pereţii 

cu gesturile tale 
intrate sub piele 


nu-mi cenzura liniştea 

nu îndrăznesc să te respir 
să mă hrănesc cu focul 

mă ard privirile desperecheate 
mi-ai mutilat singurătatea 
odată cu apusul 

am învăţat atât de bine 
să-mi pun fluturii 

în insectar 

să-mi număr grimasele 

de pe pântecul feţei 

după echilibristica 

făcută pe bordură 

nu-mi cenzura liniştea 

mă iubeşti incomplet 

dacă vrei tine-mi dragostea 
de talie 

ca pe o coloană de versuri 
din poemele tale 

la liturghia de dimineață 


Îmi place 


să urc în autobuzul 
care are stație 

în spatele sternului tău 
îmbrăcată în rochii 

din ţesuturi nervoase 
rochii epidermice 

ca niște cearceafuri 
lipsite de orice pudoare 


îmi place să mă plimb cu gondolele 
pe arterele tale 

să-ți scot sângele 

ca pe o găleată cu apă 

de la fântână 


să te întineresc 

si iar sá te intineresc 

aşa cum mi se întâmplă mie 
când te plimbi fără bilet 

pe liniile palmelor mele 
până la capătul lumii 


îmi place să limpezim eterul 
cu povestea 

care iese din oasele noastre 
ca nişte stalagmite 

după o erupție vulcanică 


Simona Şerban s-a născută în 13 octombrie 

Primele încercări literare au apărut în mediul 

şi antologii pe plan naţional şi internaţional. 

Poeta consideră că adevăratul debut literar se 
produce tardiv, în revista Convorbiri literare, 
decembrie 2020, urmând apoi publicarea în revistele 
Caiete silvane şi Nord literar, ianuarie 2021. 

Are predat la Editura Limes volumul de versuri 
Ochi dislocaţi de neant. 


Poem scris pe furiș 
mă demasc 


eu nu scriu decât 

poeme de dragoste 

ele îmi brăzdează venele 
îmi inundă văzul 

îmi toarnă liniştea 

în frunzişul toamnei 

un dans al destinului 


din cauza lacrimei 

am muşcat negura nopții 
respirația trădează aritmiile 

sunt captivă într-un roșu alternativ 
mă rostogolesc în 

iarbă 


sunt la oferte 
juráminte scrise cu trupul 


cu ochii codati 
caut o insulă nestiutá de nimeni 


stau îmbrăcată 
în poezie abstractă 

îmi adorm copilăria în tine 
tu miracolul acestei toamne 
cu gesturi firești 

mă cauţi în oglinda unei 
ape de munte 


merg ca un circar pe sârmă 
îți simt zbuciumul 

pe şira spinării 

nu mă mai sperie 

mâinile tale 

le mângâi cu dimineața 

de la colțul străzii 


am scos asul din mânecă 
tipetele somnului mă arată 
cu degetul 


sprâncenele tale 
un poem 
scris pe furiș 


Sotronul copilăriei 


mi-am uitat visele în şotronul copilărie 

paşii îmi locuiesc în pielea unui personaj antic 
praful dimineţii plin de profeții 

îmi vindecă rănile 

iertarea e scrisă într-un pătrat al jocului 
gutuile uitate în iarbă devin țintă a indoielilor 
în mirosul lor începe kilometrul zero al vieţii 
în cabina de probă a viselor 

au făcut infarct paşii mei uitaţi 

în şotronul copilăriei 


Pasărea phoenix 
domnule mi se sopteste în cască să vorbesc liber 
să las în colțul gurii natura 


să tranşez cuvintele pe masa din bucătărie 
pentru meniul de după discurs 

fiecare plânge în lacrima lui 

admiraţia e un personaj care râde în hohote 
în mine locuieşte pasărea Phoenix 

îşi manageriază în tihnă viitorul 


alo mai sunteți pe fir? 
Iubirea se picură-n ochi cu pipeta 
ne vorbim în şoaptă despre viitor 


Ieşirea în larg 


în cameră nu s-a schimbat nimic 

același miros același cearceaf 

ce-mi amintesc de betiile tale 

oglinzi paralele şi chistoace de țigări 
suspin după braţele tale 

sunt altfel decât 

femeia din REQUIEM FOR A DREAM 
care inghitea pastile 

un orologiu îmi bate în tâmple 

îmi strigă amintirile 

s-a năruit crestetul unui vis frumos 

cu viteza orcilor din STĂPÂNUL INELELOR 
sapă în mortul din mine canale de navigație 
ieşirea în larg se face prin lacrimă 


Pelerinaj 


Dumnezeule m-ai dăltuit 

după chipul şi asemănarea ta 

ca să-mi vântur clipele 

sub tălpile trecătorilor 

mi-ai desprins visele de nisip 

un flux şi-un reflux chinuitor 

uneori o gură de oxigen 

care-mi ard frunzele 

mă arunci într-o groapă 

fără certificat de deces 

în dangătul clopotului 

destram materia din care se naște suferința 
în ochi încolţesc umbre pline de oase 
cenuşa lor o victorie a viitorului 


la şapte dimineaţa 


mult cafeniu şi feelingul că ultimii trandafiri 
vor îngheţa 

vor prinde gust de lichior 

la masa mea 


prin fereastră lumina 

în cerc 

şi alveolele pământului 

alături de geamătul imperceptibil al frunzelor 


mâna mea în mánusá albă 

se duce la ochi 

pavăză 

cum e apartamentul nuptial în Grand Hotel 
împodobit cu statuiete chinezeşti 

lângă un lac norvegian 


adesea nu sunt trează 

ca acum 

când înghit fără să număr 
nuci de cocos 


încheieturile 


cu limbile scoase 
mă scuipă 


retusuri 


sinucigașii gălăgioși 
frumoşi în felul lor 


Romita Mălina 
CONSTANTIN 


sunt vehicole 
prin care au trecut 
călătorii grăbiţi 


din când în când câte un şarpe 
şi-a lăsat pielea 
pe pielea lor 


poeţi — 
îşi împart merindea 
cu trişti câini vagabonzi 


îngerii lor păzitori 
dorm 


ei sunt retușuri 

pe sabia vieții 

singurătatea lor se potriveşte 
cu cea a clovnilor 

până în ultima clipă 


în complicitate 
nesocotite 
merele edenice... 


așchii 


păşeam undeva prin Pantelimon 
cu poemul de ieri 

de turul pantalonilor 
îngândurată 

labilă 

cu o buclă în păr 

îndeajuns de lăsată 
cât sá caste gura 
să sfásie încălțările 


din spate alt eu 
mă biciuia 

se răstea la mine 
lup 


în zig-zag un fum alb 
ieşea înainte 
precum limba secundarului 


ceilalți întindeau pânzele la soare 
se rugau 


într-un pahar întors 
doi mergeau altfel decât mine 


o astenie de timp 
îmi lua minţile 


între alb şi negru 
pumni galactici cu fetusi în somn 


Romita Mălina Constantin este născută pe 9 
martie 1968 în comuna Laza, jud. Vaslui. Are 
domiciliul în Bucureşti. A publicat cărțile de poezie: 
Încă un adagio, Editura Mantaua lui Gogol, 2014, Des- 
cântecul lui Dumnezeu, Editura Eurostampa, Timişoara, 
2017, publicată ca Premiu la Concursul organizat de 
revista Sintagme Literare pentru debut, Partitura pentru 
ferestrele copacilor, Editura Libris, Braşov, anul 2017, 
prefața Angela Nache Mamier, Totem, Editura Libris, 
Brasov, prefata Ana Dobre. Colaboreazá la mai multe 
reviste literare. Referinte critice de Adrian Lesenciuc, 
Ana Dobre, Lucian Gruia, Angela Nache Mamier etc. 


joc experimental 


îmi arăţi o singurătate 

lângă alte şase 

după ce îi arunci un cub de ciocolată 
zâmbeşti 

e frumos afară — zici 

uitându-te în jos 


e frumos — zic 


şi te iau de mână 
te duc la peron 

fericită că eşti cu mine 
mai mult de o secundă 
apoi fug ca să văd lumea 
de la mansardă 

printre picături 

Joc un joc experimental 
cu androizi 


ucid 


între dimensiuni 

apa 

de toate zilele 

şi vecinul meu supt 
care se mişcă la ore fixe 


departe o fată albastră 
tunsă scurt 
aleargă după un cerc 


confidente despre libertatea mea 


am obiceiul de a spune ce nu se spune 
iubind fiecare propoziţie cu ferocitate 
(Hitler ar crăpa de invidie) 


credeți că mă apăr 
dacă aşteptaţi cu pietrele ridicate 
(nu mai există nici un Christ între voi) 


locuiesc în afara oraşului 
cineva îmi spune „încrede-te în duşmani te 


vor ridica” 


eu le mănânc pâinea 

plâng cât mai puțin 

mă ridic cu mâinile lor 

fac confidente despre libertatea mea 
mă legăn în ochi 

si îi sărut după cină 


poate sunt prea tânără 
orele nopții cad 
abrupt 


în unele zile 


iubirea e un început de iulie 
când soarele intră brusc prin jaluzele 


sau în parcul de joacă din Ferentari 


e atunci când mâinile 
picioarele 

rinichii 

îşi curăță praful 

nu-ți aparţii 

deși îţi apartii 


iubirea e o carte care se scutură 
mereu de la capăt 

în buzunarul tău 

precum o pasăre pheonix 


e toată plictiseala din stele 
tăcerea 

lacrimile 

cămașa de noapte 

mirosul de levánticá 

acele trei minute după ce ai plecat 


e pilula de pe vârful limbii 
dinaintea somnului 

după 

şosetele murdare de sub pat 
mama 

tata 

Ana lui Manole 


iubirea e întâlnirea cu un bolnav de alzheimer 


căruia îi dai o limonadă rece 
şi-i potrivesti ceasul 


când dai drumul zmeului la semafor 
când te sáruti 
sărutând epiderma întâiului nou născut 


iubire e atunci când Dana Jelea 

mă învaţă să nu mai despic tot peronul 
trenurile 

penele 

puful păpădiilor 

şi tot ce mi-a rămas 


e când mâinile tale 
miros de departe a mine 


bing-bang 


întâi vei înțelege că sunt obsedată 
de căutarea dinlăuntrul dinlăuntrului 
că am degete cu unghii scurte 

şi-mi place să stau față în față 

ne va lua valul 

vom fi deranjati din când în când 

de un submarin 


vei umbla în circumvolutiunile mele 
ca prin fața unui tribunal 

şi-n dreptul inimii 

te vei rătăci într-un labirint de lumină 


toate ne vor atinge 

boleroul va fi un fel de imn 

vom lăsa moştenire copiilor noștri 
o coadă de cometă 

prábusitá la Vama Veche 

mersul înapoi 

şi-ntr-o tulumbă 

restul stelelor 


dincolo de veșnicie 


oraşul tace 

în umbră 

cum tăceam în clasa întâi 
dinaintea literelor 

care se legau sub peniță 


cu vremea învăţ să tac 
clandestin 

rămân în mine 

sub un cer de sos dulce 


în umbra răspunsurilor 
cerneala timpului 
s-a uscat pe degete 


noaptea se lasă 

pe simplitatea mea 
şi-a ta 

cum în fiecare moarte 
e o iubire 

Timpul răvășit al literaturii 
sau poezia ca întârziere 


Angelica LAMBRU 


Atenţie la locurile comune, mi-am zis 
când am coborât în Gara Madrid Atocha, 
într-o dimineaţă imperială de noiembrie. Cât 
pe ce să calc în balta unui clişeu despre cum 
nu fu niciodată toamna, mai frumoasă si mai 
cu gust de brumărel în plin brumar, numai 
trăgând cu coada ochiului la platanii din 
Grădina Botanică. 
Am tratat ziua aceea 
— enclavă de octom- 
brie în plin noiem- 
brie — ca pe un dar 
al zeului Madrid, 
care ştie că-l ador pe 
la toate colțurile 
pământului, scrise şi 
nescrise, şi cu 
vorba, şi cu fapta. 
Mulţi dintre noi 
avem câte un oraş- 
oracol, în care suntem fericiți de la prima gura 
de aer trasă pe trotuarele lui. Care ne priește. 
Vestit pentru ospitalitatea lui, pentru 
Philoxenia sa, Madridul ştie că exilul e o 
boală colectivă cu simptome individuale. Şi 


FER care nu se ia. Chiar 
Aura Christi la 


dacă respiră de opt 
Festivalul luni prin mască, își 
vede de viaţă cu 
înțelepciunea unui 
academician de la 
RAE, uns cu toate 
alifiile celei mai frumoase limbi de pe pământ 
(după limba română, desigur). Album viu, 
muzeu cu pereții de sticlă moale şi caldă, cu 
gust de churros, carte în continuă scriere, 


scenă pentru toți artiştii lumii, Madridul crește 


aura Christi 


jardines austeros 


International de 
Poezie Poe MAD 

„...M-am născut sub semnul 
unei identități clătinate.” 
Aura Christi 


o poezie aspră, înaltă şi liberă, ca cerurile sale. 
Cultura se întâmplă în Madrid, cam cum i se 
întâmplă unui pianist să viseze partituri. În opt 
luni de restricții, în orașul cel mai afectat din 
întreaga Spanie de pandemie, nu s-a 
înregistrat nicio contagiere, în vreo sală de 
spectacol sau la vreun cinematograf. Niciuna. 


Cultura curge prin matca măștii, 
imperturbabilă ca fizica fluidelor. 

În toamna acestui an, Festivalul 
Internațional de Poezie de la Madrid 


(PoeMAD) şi-a sărbătorit cea de-a zecea 
aniversare, cu multe şi variate manifestări, la 
care au participat poeți din generații, estetici 
si ţări diferite. Sub titlul Filoxenia — versos 
migrantes, Festivalul a adunat versuri din 
Orient şi Occident, autori mai apropiaţi sau 
mai depártati de spaţiul cultural spaniol, cum 
ar fi poeta uruguaiană Idea Vilariño, poetul 
portughez José Saramago sau poetul chinez 
Oujang Jianghe. Recitalul acestuia, considerat 
drept una dintre cele mai importante persona- 
litáti ale poeziei chineze contemporane, a fost 
retransmis din Pekin, cu colaborarea Centrului 
Cultural Chinez din Madrid. În special pentru 
recitalurile online, organizatorii festivalului au 
creat un nou canal multimedia, 
FNOSOLOPOETR Y, unde s-au putut urmări, 
via streaming, toate manifestările, în schimbul 
înscrierii gratuite în platforma online cu 
același nume. 

Filoxenia este numele pe care îl dădeau 
vechii greci ospitalităţii, cuvântul însemnând 
„Iubire, gust sau pasiune pentru ce-i străin”. 
Că Madridul este, poate, cel mai filoxen oraş 
din lume, o ştiu zecile de mii de români care 
trăiesc în el. Una dintre dovezile semnificative 


ale acestei deschideri reale față de culturile 
migrantilor madrileni este tocmai colaborarea, 
pentru al doilea an consecutiv, cu Festivalul 
Internațional de Poezie PoeMad, pusă în 
practică din inițiativa doamnei Maria Floarea 
Pop, director al ICR Madrid. Dacă anul trecut 
spectatorii spanioli au avut privilegiul de a o 
asculta recitând pe Ana Blandiana, anul acesta 
li s-a oferit şansa de a urmări online recitalul 
poetei Aura Christi, cu versuri impecabil 
subtitrate în limba spaniolă, grație colaborării 
dintre  coordonatoarea proiectului ICR, 
Carmen Ducaru, şi Juan Aroca, autorul 
înregistrării finale. Eu am avut bucuria să-i 
prezint versurile din spațiul intermediar al 
traducerii şi să văd cum ascultătorii spanioli 
percep poezia Aurei Christi ca pe una de-a lor. 
Poate exista filoxenie mai totală decât cea a 
iubitorilor de poezie? Autoarea a ales poeme 
din două volume ale sale, Ostrovul Învierii, 
apărut la Ideea Europeană în 2019, si din 
Orbita zeului/ La orbita de dios, publicat în 
versiune bilingvă la Editura Eride din Madrid, 
în 2019, sub semnătura traducătoarei Dana 
Oprica. 

Alunecat din motive atât de obiective, 
din octombrie în noiembrie, si înfăşurat în 
veșminte online, recitalul poetic al Aurei 
Christi a ocupat locul meritat pe scena 
festivalului. Şi-a ajuns la public ca raza din 
cunoscutul poem eminescian: atunci când 
ecourile  Festivalului-Mamă erau aproape 
stinse. Un epilog de mare valoare, o în- 
cununare cu © succesiune de poeme 
atemporale, esențiale, în care dragostea, 
credința şi moartea se folosesc de limbajul 
atotcuprinzátor al emotiei estetice pentru a-i 
face pe cei care-l văd şi ascultă să se 
recunoască în ele. 

Cred cu tărie că va veni timpul în care 
Aura Christi va veni la Madrid şi le va vorbi 
ospitalierilor săi semeni spanioli despre chipul 
exilului său interior. Despre cum te poți simţi 
acasă în exil, despre curaj, luciditate si 
întoarcere către sine. Poate că, pur şi simplu, 
nu era timpul. Când ei vor fi pregătiți să o 


asculte, ea va veni. Și le va împărtăşi 
adevăruri vii ale creației, precum cele din 
fragmentul de mai Jos, extras dintr-o 
conferință ținută la Universitatea Ca'Foscari 
din Veneţia, sub titlul Poezia: exil, patrie sau 
destin?: „Regăsindu-mi rădăcinile identitare 


Aura Christi - Orbita zeului in versiune spaniolă, chineză, 
neogreacă și italiană 


clátinate, am început să-mi construiesc o 
identitate în poezia tratată ca un destin în 
devenire. Poate inclusiv din acest motiv mă 
raportez la poezie ca la un destin, ca la o 
patrie şi un loc ales — da-da, un loc divin de 
vreme ce redáruieste şi recreează viaţa, 
modelându-te — ca la un punct de sprijin într-o 
lume din ce în ce mai alienată”. 


Valencia, 30 noiembrie 2020 

Lecţia de iubire 


Nu se cade de tine să te ascunzi, 
mai ales că toamna azi, la prânz, 
în palma ta a renăscut, și-a luat 
avânt şi a zburat ca un gând 

din cale afară de copt, ezitant. 


Totul se întorcea după pașii tăi 

în livadă, când te-ai oprit în faţa 
caisului. Frunzele-i verzi fremătau 
ca o porumbitá stând pe o tavă 

cu seminţe, în altar, dimineaţa. 


Nu se cade să te ascunzi. Fii pur 

si simplu tu însuţi: culege iubire 

de peste tot. Si chiar dacă nu ai 

de unde s-o aduni de la alții, orice 
ai primi: iubeşte. De la început ştiai 


lecţia de aur, regăsită peste tot 
în evangheliile rescrise cu sânge 
în catastifele acestui septembrie, 
renăscut din simplitate şi ceva 
prea plin, urcând din meninge 


şi făcând totul posibil în raza 
iubirii, care le învăluie pe toate 
şi le recládeste altfel, ca păsările 
redesenând sub arcada de aur a 
bolţii triunghiuri abia conturate. 

Aura CHRISTI 


La leccion de amor 


No está bien esconderte de ti, 

y más cuando hoy, al mediodía, el otoño 

en la palma de tu mano ha renacido, ha tomado 
impulso y ha volado como un pensamiento 
demasiado maduro, vacilante. 


Todo volvía tras tus pasos 

por el huerto, al detenerte delante 

del albaricoquero. Sus hojas verdes se mecían 

como una paloma en una bandeja 

con semillas, en el altar, por la mañana 
temprano. 


No está bien esconderte. Sé pura 

y llanamente tú mismo: cosecha amor 
por doquier. Aun cuando no hay 

qué recoger de los demás, lo que 

recibas: ama. Desde el principio conocías 


la lección de oro, rencontrada a menudo 
en los evangelios rescritos con sangre 
en los registros de este septiembre, 
renacido de la sencillez y de algo 

a rebosar, que sube desde la meninge 


y lo hace todo posible en el brillo 

del amor, que lo envuelve todo 

y lo construye de nuevo, de otra manera, 
como los pájaros 

que vuelven a dibujan bajo el arco de oro de 

la bóveda, triángulos apenas esbozados. 


Frumuseţea teribilă 


Frumuseţea verii, teribilă, 
era cât pe ce să mă ucidă. 
Singură stau pe muchia ei. 
Ghemuită în aşteptare 
sunt, ca melcii în scoică — 
incorigibilă cvadrigá... 


Ce linişte-ai adunat în mine 
din nu se ştie care dintre 
lumi! E ca şi cum as iubi 
din alt unghi viaţa. Târziu, 
deci, la timp, am început 

să mă bucur de tot ce ştiu 


şi, mai ales, de lucrurile 
neclare, care ni se arată 
precum camerele interzise 

în copilărie. Murmur în gând: 
vine toamna, vine toamna 
sub zodia cea mai curată 


şi mai e atâta loc pentru 
singurătate! Și pentru cei 
înstrăinați de lume mai e 
atâta loc! Si pentru lumina 
neîncercată e loc în inimă — 
planetă minunată, mare, 


presimtitá de ceva ce scurmá 
necontenit în dunele sufletului 
si forul lăuntric ţi-l tulbură. 

Se răscoleşte totul în adâncuri. 
Totul e pregătit pentru o viață 
strânsă în tiparul demiurgului. 


Tremurul cărnii 


Tremurul cărnii îmi aduce aminte nu atât 
de mine, cât de faptul că sunt, mai sunt aici 


încă; 
aşa freamátul mării îi amintește uriasului 
albatros 
că ea — și nimeni altcineva — e atotputernica 
stăpână 
şi-l urgiseşte netam-nesam, zdrobindu-l de o 
stâncă. 


La terrible belleza 


La belleza del verano, terrible, 

estuvo a apunto de matarme. 

Sola permanezco en su filo. 

Hecha un ovillo, en espera 

estoy, como los caracoles en su concha — 
incorregible cuadriga... 


¡Qué silencio has reunido en mi 
de no se sabe cuál de entre 

los mundos! Es como si amara 
desde otro ángulo la vida. Tarde, 
luego, a tiempo, he empezado 

a alegrarme de todo lo que sé 


y más aún de las cosas 

inciertas, que se nos revelan 

igual que las habitaciones prohibidas 
en la infancia. Susurro para mi: 

llega el otoño, llega el otoño 

bajo el más puro signo 


¡y queda tanto sitio aún para 

la soledad! ¡Y para los 

alejados del mundo queda aún 

tanto sitio! Y para la luz 

no empezada hay sitio en el corazón - 
maravilloso planeta, grande, 


presentido por algo que escarba 
incesantemente en las dunas del alma 
y el fuero interno lo altera. 

Se remueve todo en las profundidades. 
Todo está a punto para una vida 
reunida en el molde del demiurgo. 


El temblor de la carne 


El temblor de la carne me recuerda no tanto 
a mí misma, sino el hecho de ser, de 
permanecer aquí, aún; 
por tanto, el estremecimiento del mar le 
recuerda al gigante albatros 
que él — y nadie más — es el todopoderoso amo 
y lo castiga sin ton ni son estrellándolo contra 
una roca. 

E vară. E vară încă. Și-atât de rar îmi aduc 
aminte 
de viețile mele din viața mea de aici, de acum. 
Plutesc printre lucruri, vârtejuri de miresme. 
Sunt, 
ca niciodată, eu însămi aici, în livadă, printre 
fluturi, 
mere, zmeură, roze, flori de piatră şi 
bătătoritul drum 


de ţară, pe care îl redescopár seară de seară, 
când merg uşor legănat, căutând ceva ce am 
găsit, 
de milenii, în inimă. Când şi când, mă trezesc 
lovită, în treacăt, uşor, peste frunte sau peste 
aripă 
de noiane de duhuri surprinse în zbor zeiesc 


printre crucile nevăzute din văzduhul prea plin, 
abia rezistând intensității, smereniei, liniştii si, 
mai cu seamă, luminii de sfârşit de august, 
care stă 
să dea în pârg si ezită oarecum, de parcă ar mai 
avea ceva de simţit, de gândit, de iubit. Adastă 


ceva în miezul luminii acesteia — lumină de aur. 
Adastă ceva pregătit să urce, mereu, spre vârf 
şi să se lase exprimat în limba atotcuprinzătoare 
a unuia dintre îngerii păzitori — alesul dintre 
aleşi 
pentru viețile aleșilor, surprinși de aceeași 
boare. 


Chiliile pictate de Fra Angelico 


N-as fi bănuit vreodată ce era 

la originea acelei aparente 
întâmplări, dacă forţa ori limita 

de a vedea îngeri stranii pretutindeni 
poate fi considerată asa ceva. 

N-aş fi bănuit. Înaintam încet 


122 4 Mişcarea literară 


Es verano. Es verano aun. Tan apenas me 
acuerdo 
de las vidas comprendidas en mi vida de aqui, 
de ahora. 
Flotan entre las cosas torbellinos de aromas. 
Soy 
como nunca yo misma aqui, en el huerto, 
entre mariposas, 
manzanas, frambuesas, rosas, flores de piedra 
y el recorrido sendero 


de la campiña, que redescubro tarde tras tarde, 

con caminar cimbreante, mientras busco algo 
encontrado 

hace miles de aăos, en el corazon. De vez en 
cuando, me despierto 
golpeada levemente, tan apenas, en la frente o 
en el ala, 

de montones de espiritus sorprendidos en 

vuelo divino 


entre las cruces invisibles del aire a rebosar, 
apenas resistiendo a la intensidad, a la 
devoción, al silencio y 
más que nada, a la luz de final de agosto que 
está a punto 
de madurar y vacila un poco, como si tuviera 
aún 
algo de sentir, de pensar, de amar. Algo 
permanece 


en el corazón de esta luz - luz de oro. 
Se detiene algo preparado para elevarse 
siempre, hacia la cima, 
y para dejarse expresado en la lengua 
omnipotente 
de uno de los ángeles guardianes — el elegido 
entre los elegidos — 
dedicado a las vidas de los elegidos, 
sorprendidos por la misma brisa. 


Las celdas pintadas por Fra Angelico 


No habría adivinado nunca qué 

había originado aquel aparente 
acontecimiento, si la fuerza o el límite 
de ver extraños ángeles por doquier 
pueden considerarse así. 

No habría adivinado. Caminaba despacio 


dintr-o chilie în alta, pluteam 

între un zid şi celălalt zid, pictate 
laolaltă de acel — nelumesc era să zic — 
mire al frumuseţii, în eternitate 


rămas cu numele Fra Angelico. 
In aburul sfânt al respirației 


chiliei lui, în care a locuit şi Savonarola, 


am înţeles în ce fel poți găsi 
rădăcinile frumuseții si ale gratiei 


în lucrurile, întâmplările, scenele 

cele mai tragice dintre scenele, 
întâmplările, lucrurile cele mai tragice. 
E o seninătate peste tot în San Marco, 
dusă de mână parcă de sirenele 


acelui duh sfânt rămas din motive 
neclare pe hotarul fragil dintre moarte 
şi viaţă. E o seninătate — aş fi spus — 
copilăroasă, dacă n-aş fi existat și eu 


printre îngerii negri ai frumuseţii, departe. 


Respirare în respirare 


Axios?! Axios, vârf de aur 

al acestei veri iremediabile, 

vârf ajuns în ultima zi a lunii 
august. Ochi în ochi, duh în duh, 
trup în trup stai cu soarele-răsare 
s1-1 multumesti că esti viu, trăgând 
cu ochiul la drumul de ţară şi prunii 


înalți, tineri, din grădina de-alături. 

Îi multumesti soarelui că esti aici, 

în nu se știe care dintre lumi. ÎI fixezi 
cu duhul, cu ochii din tâmple, coaste, 
mâini şi piept. Ceva cu totul nelămurit 
aştepţi să urce din trupul tău, din 
trupul lui de foc, parcă spre amiezi 


înclinat, deşi e dimineaţa devreme. 
Cerul e-ntors spre viaţă, spre moarte. 


de una celda a otra, flotaba 

entre un muro y otro muro pintados 

juntos por aquel — no mundano casi se me 
escapa — 

novio de la belleza, en la eternidad 


guardado con el nombre Fra Angelico. 

En el vaho sagrado de la respiración 

de su celda, también habitada por Savonarola, 
comprendí de qué manera se pueden encontrar 
las raíces de la belleza y de la gracia 


en los acontecimientos, las cosas, las escenas 

más trágicas de entre todas las escenas, 

las cosas, los acontecimientos trágicos. 

Hay una serenidad por todas partes en San 
Marco, 

llevada de la mano casi por las sirenas 


de aquel espíritu santo detenido por inciertas 
razones en el confín frágil entre la muerte 

y la vida. Hay una serenidad — habría dicho — 
infantil, si no me hubiera hallado también 
entre los ángeles negros de la belleza, a lo lejos. 


Respiración con respiración 


¿Axios? Axios, cima de oro 

para este irremediable verano, 

cima alcanzada en el último día del mes 

de agosto. Mirada con mirada, espíritu con 
espíritu, 

cuerpo con cuerpo estás junto al sol naciente 

y le das las gracias por estar vivo, mirar de reojo 

el camino de tierra y los ciruelos 


altos, jóvenes, del huerto vecino. 

Agradeces al sol tu presencia aquí 

en no se sabe cuál de los mundos. Lo detienes 

con el espíritu, con los ojos de las sienes, las 
costillas, 

las manos y el pecho. Algo del todo difuso 

esperas que suba de tu cuerpo, de 

su cuerpo de fuego que hacia los atardeceres 


parece inclinarse, aunque sea mañana temprano. 
El cielo se vuelve hacia la vida, hacia la muerte. 

Cineva murmură în tine: rodul a o mie 
de vieți eşti, vieţi ce se-adună de peste 
tot, înfloresc din belşug în tot ce găsesc 
curat, frumos şi naiv, adunat în vârful 
lor de lance: sufletul tău. Cine să ştie, 


de unde să ştie?! Libertatea de a fi 

cum esti — îţi revine; te reculegi din 
roiuri de miresme și faguri de suflete. 
Totul e cât se poate de limpede: întârzii 
respirare în respirare cu soarele-răsare. 
El arde. Tu arzi. Totul se întâmplă 

de milenii. El e viu. Tu învii. 


Alguien susurra dentro de ti: el fruto a mâs de 
mil 
vidas eres, vidas que se reunen de todas partes, 
florecen abundantemente en todo lo que 
encuentran 
puro, bello e inocente, concentrado en la punta 
sus lanzas: tu alma. ¿Quién puede saberlo? 


¿De dónde saberlo? La libertad de ser 

como eres — te concierne: te recoges de 

enjambres de perfumes y panales de almas. 

Todo está meridianamente claro: aguardas 

respiración con respiración junto al sol naciente. 

Él arde. Tú ardes. Todo ocurre 

con milenios de antelación. Él está vivo. Tú 
renaces. 


Traducere în limba spaniolă de Angelica LAMBRU 


Aura Christi este poetă, romancieră, 
eseistă, publicistă şi editoare născută la Chişinău 
la 12 ianuarie 1967. Distinsă cu numeroase premii 
literare, între care unele dintre cele mai 
prestigioase, Premiul Academiei Române pentru 
Poezie (1996), Premiul Autorul Anului, decernat 
de Asociaţia Publicatiilor Literare și Editurilor din 
România (2007), „Omul Anului 2017”, medalia 
aniversară „Israel 70”, distincţii acordate de 
Asociaţia Scriitorilor Israelieni de Limba Română 
şi Centrul Cultural Israeliano-Román (2018), 
Premiul de excelență pentru poezie, decernat la 
Săptămâna Internațională de Artă Poetică Râul 
Miluo din China (2020) ş.a., Aura Christi este 
autor a peste 50 de cărți publicate în România și în 
străinătate. Poemele sale sunt traduse în peste 20 
de limbi. Este redactor-şef al revistei 
Contemporanul. Ideea europeană, care apare sub 
egida Academiei Române. Membru al Uniunii 
Scriitorilor din România. Membru al Uniunii 
Scriitorilor din Moldova. Tema recurentă a cărților 
sale este exilul geografic şi încercarea de a-şi găsi 
o patrie în poezie. 

Angelica Lambru este scriitoare şi 
traducătoare, licențiată în Filologie Română, la 
Facultatea de Litere din Universitatea Bucureşti. 
Din 1992 locuieşte în Spania. Este membru al 
Asociației Scriitorilor şi Criticilor Literari din 
Valencia. Este autoarea primei antologii 
generationale de poezie contemporană bilingvă, El 
muro del silencio/ Zidul tăcerii, (Madrid, 2007), 
dedicată Generației 80. A tradus în limba spaniolă 
opere din diverse genuri literare (proză, poezie, 
eseuri, teatru). Din 2015, colaborează cu Institutul 
Cultural Român din Madrid pentru predarea 
cursurilor de limbă, cultură şi civilizație română, 
la Valencia. Dintre ultimele sale traduceri se 
numără volumul pentru copii Extraterestrul care 
îşi dorea ca amintire o pijama de Matei Vişniec, 
apărut la editura Ediciones Invasoras, în 2019, cu 
titlul El extraterrestre que quería de recuerdo un 
pijama. (Institutul Cultural Român de la Madrid: 
mailto:icrmadrid @icr.ro) 


Mihaela MUDURE 


La a Doua Venire 
(Inspirat de tabloul Compoziție de Dan Brudaşcu) 


Să mergem, să mergem să-l întâmpinăm! 
Cu crengi de salcie si în cântări: Osana, osana, 
osana! 

Sus, spre înalt, priveşte credinciosul. 
Multumescu-Tie, Doamne, mulțumesc. A venit. 

Ea nu își crede ochilor. Oare e adevărat? 
Oare chiar a venit? Meritám noi asemenea 
minune? Flacăra ei porneşte din inimă şi merge 
spre înalt. 

Nici lui nu îi vine să creadă. E înmărmurit. 
Rațiunea neagră îl inlántuie de pământ. EL A 
VENIT. Din nou! Să mă mărturisesc... 

E încruntat fariseul. Parcă i-ar fi tăiat 
cineva o mână. Intelectualul are nevoie de 
dovezi. 

Osana! Osana! Osana! 


Laokoon singur 
(Inspirat de tabloul Laokoon de Titu 
Toncian) 


Zeilor nu le plac muritorii ce cunosc 
adevărul. Calul trebuia ars în faţa cetăţii. Anticul Laokoon era sigur de adevărul lui. Cei doi şerpi 
îl inlántuie pe el şi pe fiii lui. Trupurile-s bine conturate si legate în corzile reptile. Sculptorul 
antic era sigur de adevărurile lui. 

Pictorul Toncian îl vede pe Laokoon singur. Fiii lui Laokoon sunt şi ei insingurati. O 
trinitate unită de şerpii îndoielii cu care se luptă şi de care vor să scape Laokoon si fiii lui. 
Contururile trupurilor nu mai sunt limpezi, Adevărul nu mai e ferm şi răspicat. Laokoon luptă, se 
luptă... 

Nu mă mai săturam de miracolele de pe 
Planeta Femeie, dar tot mă încerca un dor 
nescontat şi chinuitor de Pământ. Tânjeam. 
Ce-mi făcuse Pământul, că nimic nu îmi 
făcuse, în afară de a mă lăsa să mă nasc pe 
spinarea lui?! Mă gândeam zi de zi la el, de 
parcă nu suportam să se învârtă fără mine, în 
jurul Soarelui. Și nici nu era momentul! Ar fi 
trebuit să mă bucur de planeta aceasta, 
năzdrăvană, pe care nimerisem. 

Dar eu nu! Devenisem și irascibil. Şi 
beam. Beam şi hălăduiam serile, cu sămânță 
de scandal pe la periferia lui Nun. Cam prin 
dreptul sutienului şi chilotilor ei, cât o cometă 
de mari fiecare. 

Dacă semeni scandal, îl găseşti. Într-o 
seară, bănănăiam iar ametit, pe Planeta 
Femeie. 

Nimerisem într-o cârciumă din cartierul 
Căprui, al ochilor ei uriasi. 

Cartierul era un florilegiu de puscáriasi 
ai planetei Nun — eliberați si acolo, 
consemnați. Sub 
ochii Planetei. 

lar eu eram 
beat mort. Îmi mai 
trebuia digestivul: puţină bătaie. Fără să mai 
stau pe gânduri i-am troznit o stângă la 
întâmplare unui borfas de la masa vecină. 

Alegerea, cea mai proastă!... Borfasul 
era violator de meserie. Împăratul violatorilor. 
Spaima Planetei Femeie. Viola așa de perfect 
şi de feroce încât până şi victimelor le era 


Proza 


Mişcării literare 

Valentin LACOB 


Tirania rimei 


greu sá-nteleagá ce li se întâmplase... Dacă 
fusese ceva! 

Cam o treime din copiii planetei, toți 
apáruti pe lume prin naşteri inexplicabile, erau 
copiii lui. 

„Sublimul Violator” i se spunea. Pentru 
că nu putuse fi dovedit niciodată. Lipsă de 
probe materiale. Un lanţ nesfârșit de divorturi 
bruste, lui i se datorau. Era numit şi „Matricea 
planetei”. 


Ghinionul meu! Toate contingentele de 
atunci din armata planetei şi din poliție — erau 
copiii Sublimului. Fără excepţie. „Violăţei”, 
cum erau numiţi. lar violáteii ştiau cine e (pe 
căi ocolite, chipurile... prin revelație) tatăl lor 
cel adevărat — Zeus Violator al Planetei. 


Gurile rele spuneau că nici de Planeta 
Femeie însăşi nu puteai fi sigur! Ce e drept, 
până acum Nun nu avusese vreun moştenitor 
din senin, nici binecunoscuta, terifianta 
revelație. „N-o declară” — spuneau alții. 

Oricum, planeta era ţinută sub pază 
draconică. 

Un sfetnic propusese — spre liniştea 
deplină a părinților ei — zidirea planetei 
într-un castel inexpugnabil, castelul Sans 
Souci. Cu pereţi radioactivi. Castelul fusese 
construit pentru olimpiadele orgiastice, ce se 
țineau cândva pe planetă. Interzise azi, de răul 
Sublimului Violator. 

Dar generalii şi coloneii s-au opus 
zidirii lui Nun în inexpugnabilul Sans Souci. 


Asta pentru că în fața Sublimului nimic nu era 
de ajuns. 

Singurul care a câştigat ceva din toate 
astea, am fost eu: scurt arestat şi întemnițat de 
câțiva violátel. 

x 

La zăbrele m-am lămurit. Pe Planeta 
Femeie, poliția era sub comanda literaturii. 
Mergeau mână în mână. 

Anchetele erau obligatoriu, poeme. La 
orice întrebare a comisarului — un vers — 
acuzatul trebuia să răspundă cu un alt vers. 
Rimând întrebării. 

Versuri albe, la poliție nu se admiteau! 

Nu rima răspunsul, ancheta se încheia. 
Şi acuzatul era deferit justiției: articolul 13, 
alin. 1 din codul literar penal: „ofensă adusă 
autorității prin nerespectare de rimă”. 

Aşadar, dacă la noi tirania rimei naşte 
geniu, pe Planeta Femeie gratii naște! 


Dacă treceai testul poetic al anchetei — 
test dur căci anchetatorii, aleşi dintre poeții de 
viitor, îi întindeau arestatului, curse — versuri 
şchioape, rime rare — iar pe planetă 
brutalitátile fizice erau necunoscute, ajungeau 
cele lirice! — odată încheiată deci ancheta 
preliminară, canonul și teroarea poetică nu se 
terminau. 

Urma declarația scrisă. Aici e aici! 
Declaraţia trebuia irefutabil să se încadreze 
într-un gen poetic şi (cumva secundar) să 
respecte adevărul faptelor. 

O declarație proastă atrăgea automat 
agravarea pedepsei prin efectul art. 13, alin 2, 
cod literar penal: „încercare de inducere în 
eroare a organelor de anchetă prin declarații 
lipsite de talent”. 


Urmând riguros acest tipic, închisorile 
Planetei Femeie s-au umplut ochi. 

Ba, înainte de aterizarea mea acolo — tot 
poporul, inclusiv armata — erau în temniță! Si 
faimosul articol 13 era intangibil. 


Pentru a se corecta această stare 


păgubitoare, s-au înfiinţa Barourile de avocați 
literari. Acum lucrurile stăteau bine: avocatul 
putea 
inculpatului. 


poetiza la poliție, în numele 


Valentin Iacob s-a născut pe 12 octombrie 1955 
în Bucureşti. Este scriitor şi jurnalist. În 1979 a absolvit 
Facultatea de Matematică a Universității din Bucureşti, 
secția Informatică, cu o licență în Inteligență Artificială. 
Până în 1993 a fost informatician şi profesor de 
matematică. Din 1992 este redactor la revista Formula 
AS. Debut literar după 1989. A publicat mai multe cărți 
de poezie şi proză şi este inclus în mai multe antologii 
literare, activitatea fiindu-i răsplătită cu mai multe 


premii. 
* 


Da', dar eu eram cetățean străin, şi 
conform legii nu aveam dreptul la avocat 
literar. Anchetatorii, toți violátei, erau porniţi 
să mă termine. 

Totuşi, am trecut de poemul- 
interogatoriu! Mai rămânea greul: declarația 
scrisă. Aici am avut iar noroc. În celula mea 
era închis şi un artist. Un poet faimos, şi 
dezertor. Voiseră să îl transfere de la 
regimentul lui de poezie în cel de poliție, la 
Moravuri. Or, poetul nu era dispus să stea o 
viață întreagă cu curvele. 

A doua mea șansă a fost și mai mare: 
poetul nu era violátel. Şi m-a ajutat. 

M-a învățat cum se scriu baladele 
penale. 

Acum, ştiam că voi scăpa. Cf. art. 13, 
alin. 3 al codului penal literar numit: 
„Inculpatul talentat nu e niciodată vinovat”. 

* 

În timpul procesului, nu mi-am putut 
desprinde ochii de la imaginea Justiţiei. Era 
un basorelief în bazalt așezat deasupra 
capetelor judecătorilor. Avea nasul și urechile 
acoperite. Si-un somoiog (de bazalt) pe gât. 

Justiţia, aşadar, era surdă, mută şi fără 
miros. 

Oriunde în Univers, Justiţiei îi lipseste 
câte ceva! 


(Fragment din romanul PLANETA FEMEIE. Povestirile planetei NUN si alte hiperspaţii, 
cu o prefață de Ioan Holban, în pregătire la Editura Tracus Arte.) 

Dacă nu ati luat parte la o nuntă la sat, vă 
invit să o faceţi acum, nu refuzati invitaţia, nici 
nu ştiţi ce pierdeţi. Să mergem, așadar, într-un 
sat nici mic, nici mare, într-o zi obișnuită de 
sâmbătă, dar ce zic eu, obişnuită nu-i, că-i mare 
petrecere în localitate, se căsătoresc cei mai 
frumoşi tineri de prin părțile locului, se leagă 
între el şi alții, mai puţin frumoşi, ba chiar 
deloc, însă la nunta aceasta am fost chemaţi. La 
nuntă nu se duc numai cei invitaţi, se duc mai 
toți sătenii, cu mic, cu mare, copii, flăcăi şi fete, 
bărbaţi si neveste, mosnegi si babe, chiar si 
unele dobitoace, cai, îndeosebi, nu vin de capul 
lor, îi aduc colăcarii, flăcăii care însoțesc călare 
alaiul nunții, armăsari impodobiti si gátiti de nu 
te saturi privindu-i, câinii, de regulă, încheie 
falnicul cortegiu, lătrând la muzicanți şi la 
zeâmboii care aruncă în ei cu pietre, şi se 
postează în preajma sălii de ospăț, poate pică 
ceva, un os ori o prăjitură scăpată pe jos. De ce 
vine atâta lume, ne întrebăm, iată de ce, fără 
copii nici un eveniment nu se poate derula, de 
sat vorbesc, în vremea asta nu au telefoane 
mobile, internet, televizor şi câte altele, se 
distrează cum pot, trag cu ochiul sub poala 
făcută clopot a drustelor prinse în horă, lălăiesc 
si chiuie odată cu feciorii care cântă și tipuresc, 
se zbenguie de-a lungul alaiului, animándu-l, 
mai târziu, cei mai îndrăzneţi stau pe la ferestre 
să prindă o felie de cozonac ori un pahar cu suc, 
n-are cine să-i oprească acasă, căci şi părinții se 
află acolo, bărbații care nu sunt de-ai nunții se 
duc să nu strice bunul obicei, stau pe marginea 
drumului şi, când trece coloana de nuntaşi, 
primesc câte o sticlă de vinars, nu de cupă, cu 

Leon-Tosif GRAPINI 


Invitaţie la nuntă 


alte cuvinte de-un litru, ci de fele, adică o 
jumătate, o sticlă de cupă primesc doar cei din 
suită, flăcăii și fetele, colăcarii şi drustele, când 
mirii sunt la cununie în biserică, se încing la 
horă în drum, de nu mai ai loc să treci, mai sunt 
şi indiferenți la fericitul eveniment ori întârziați 
la muncă, dacă vin cu carul cu lemne sau cu fân, 
n-au decât să aștepte să se gate jocul, pun o 
mână de iarbă uscată sub botul cailor, primesc 
felea de ţuică fiartă și se omenesc, scăldându-și 
ochii şi lăfăindu-şi urechile în mulțime, vin 
femei măritate ca să stea pe margine una lângă 
alta, prinse de toartá, şi să-şi urmărească 
progenitura, cu cine joacă, sărăntoaca aia ce 
caută în braţele lui, cu ăla şi-a găsit să joace, îi 
arată ea acasă, nu mai pupă horă cât trăieşte, 
fără babe nunta nu-i nuntă, tot prinse de braţ si 
tot pe margine, au prilejul să-şi arate priceperea 
în arta bârfei, dacă artă o fi, ce ţi-am spus, ai 
văzut, ştiam eu, zi că n-am avut dreptate şi câte 
şi mai câte, spre deosebire de neveste, ele poartă 
mai toate o náfrámutá în mână, sunt mai 
sensibile şi  impresionabile, bátránetea te 
înmoaie, îşi mai şterg o lacrimă când își văd 
nepoata cu cine dansează, Doamne-ajută să o ia, 
ori când ginerele, după ce a golit sticla, începe a 
hori, soacrá, soacrá, poamă acră, voinicii si 
codanele nu lipsesc, am văzut din ce motive, 
horesc şi joacă, moșnegii vin mai mult ca sá nu 
stea acasă, îşi dezmortesc încheieturile şi îşi 
scaldă ochii ca si copiii, nu toți, numai cei care 
au dat în mintea acestora din urmă. 

Nunta nu începe în fața bisericii, nu 
începe nici măcar în dimineața zilei când 
druştele gătesc mireasa, iar colăcarii strigă la 


casa mirelui, adică spun strigături, ci cu mult 
înainte, odată cu strigările în biserică, să explic, 
să nu rămânem cu impresia că aici toată lumea 
strigă, strigările în biserică sunt înştiințările 
preotului, adică vestirile, trei duminici la rând, 
după slujbă le face cunoscut credincioșilor cine 
cu cine s-a logodit şi când vor fi cununia si 
ospátul, se cheamă strigári din cine ştie ce 
motiv, căci popa de azi glásuieste calm, aşezat, 
poate cel care păstorea când s-a întemeiat 
obiceiul să fi vorbit de felul său mai răstit, am 
putea afirma că nunta începe chiar și înainte de 
vestirile din lăcașul de cult, odată cu petitul 
fetei, când părinții băiatului o cer pe fată de 
norá, dáruindu-1 o năframă ca semn al preţuirii 
lor, al cărei simbol îl vom descoperi mai târziu, 
asta numai dacă nu le-a fost respinsă cererea, se 
mai întâmplă, doar nu vor cumpăra o basma 
scumpă, care are preţ cât o vacă, ori de câte ori 
netotul de fecior nu știe câte prune are în traistă, 
dacă nu era sigur pe vorba drágutei sau dacă ştia 
că dráguta are alt drăguţ, trebuia să le spună, sá 
nu-i poarte pe drumuri şi să-i facă de ruşine, nu 
e cazul în această poveste, părinţii peţitei s-au 
bucurat să-şi mărite fata cu aşa voinic, voinic ca 
Voinic, dar are şi moşie de nici nu ştie câtă are. 
Odată hotărâtă ziua nunții, începe forfota, 
socrii au multe de împlinit, aleargă în stânga și 
în dreapta, mai mult în stânga, că acolo e 
cazanul de ţuică, uneori nu aleargă, mai ales 
dimineața, după o noapte de păzit cazanul si de 
gustat tăria, merg agale, împleticindu-se, şi pe 
drum, şi pe cărări, mai exact pe două cărări, 
soacrele sunt si ele prinse în alergătură, 
împreună cu soții bat drumurile satului în lung 
şi-n lat, intră din casă în casă şi invită 
gospodarii la eveniment, soacra-mică, dacă a 
fost nepásátoare sau lenesá, caută femei 
pricepute la ţesut covoare si traiste, cadouri 
pentru nași, cadouri scumpe, soacra-mare are 
cheltuială mai mică, a scăpat basma curată odată 
cu basmaua de la petit. Lucrurile se precipită cu 
două, trei zile înaintea ospátului, când se 
prepară bucatele, se taie găini, se întind turtele 
de aluat, se taie în táite1, nici bărbaţii nu pierd 
vremea, se fac turtă în timp ce fierb spirtul ori 
tuica de prune cu secărea, se gătesc aperitivele, 
fripturile, prăjiturile, cozonacii şi multe altele, 
mireasa stă, zicala că stai ca o mireasă, adică 
degeaba, e greșită, iată de ce, ea stă și coase 
cămaşa mirelui, ia şi catrintele sale, pe ascuns le 
coase, ca să nu-i fure nimeni modelul cusăturii, 


Doamne fereşte să audă de pe marginea 
drumului o nevastă spunând și eu am pânzături 
asa, nu-i mai ticneste de măritat, cea nepriceputá 
în arta cusutului nici ea nu stă, ia drumul cu 
mamă-sa spre lucrătoarele care din asta trăiesc, 
femeile sunt legate prin jurământ să nu arate 
nimănui lucrul lor. Să nu ne închipuim că 
lipsesc clipele de răgaz și relaxare, candidatul la 
însurătoare se întâlneşte cu prietenii, colăcari la 
nuntă, doisprezece la număr, pregătesc 
steagurile, nişte bete lungi şi groase, le 
împodobesc cu flori prinse în cunună, cu 
clopoței şi cu o basma de mătase cu ciucuri, 
astfel, podoabele se văd şi se aud, toată lumea 
va fi câştigată, şi cei daţi în orbul găinii, şi cei 
fuduli de urechi, nu lucrează doar la steaguri, se 
şi distrează, beau şi cântă, mirele de azi şi 
colăcarii lui cântă melodii de joc şi voie bună, 
alți miri doinesc cu jale, cu gândul supărat la 
mireasa dorită numai de părinți şi cu dorul la 
dráguta lui, activitatea cea mai plăcută e 
umplerea sticlelor cu vinars, tuica fiartá cu 
zahár si secárea, o noapte tine munca aceasta 
obositoare, dimineaţa, obosiţi, somnorosi si 
sumeniti, varsă din cană mai mult pe lângă 
pâlnie, adică pe lângă tolcer, ca să priceapă si 
bătrânii veniţi la ajutor şi la prădat, de vină e 
bátránetea, bună scuză. Si tânăra logodită 
petrece cu druştele, împletesc cununa ei si 
cununile lor, cele ale drustelor sunt toate la fel, 
să nu se supere vreuna și să o facă de minune la 
lume nevenind la nuntă, tot douăsprezece 
trebuie să fie şi ele, altfel e semn rău, să nu 
credeți că de-a lungul drumului nu le numără 
nimeni, au grijă să verifice babele, iată încă un 
temei al prezenţei lor la sărbătoare, viitoarea 
norá şi fetele cântă şi se cântă, cântă că máritisul 
e o bucurie, când este, se cântă că se despart, ele 
de mireasă, mireasa de ele, însă şi de părinți, din 
acest motiv viitoarea nevastă varsă mai multe 
lacrimi, nu că nu i-ar fi drag viitorul bărbat, cum 
să nu-i fie, e frumos şi înalt ca bradul, în 
paranteză spun, sunt şi alți miri înalți ca bradul, 
dar când bradul era puiet, nu-i vorbă, si ea este 
pe măsura lui, frumoasă si la chip, si la trup, cu 
bujori în obrájori, înaltă şi subțire, ca trasă 
printr-un inel, sunt şi altele în sat ca trase, însă 
printr-un cerc de butoi. Se întâlnesc si părinții, 
la casa miresei, pun nunta la cale, vorbesc de 
zestre, câte fânețe si arături dă unul, câte 
dobitoace oferă altul, soacra-mare nu-şi poate 
stăpâni curiozitatea şi lăcomia, tot asa cum 

soacra-mică nu-şi poate înfrâna lăudăroşenia şi 
măreția, gând la gând cu bucurie, deschid lada 
de zestre şi se minunează de câte cusături şi 
țesături sunt înghesuite în ea, cam pe când 
termină ele de așezat podoabele înapoi si de 
împărțit amabilitáti, termină şi bărbaţii de 
împărțit pământurile şi animalele. O întâlnire a 
tuturor se consumă în duminica de dinaintea 
nunții, mireasa, însoțită de părinți, se duce în 
vizită la viitorul soţ, mai degrabă la soacra- 
mare, pe ea trebuie s-o cunoască, să vadă ce fel 
de soacră va avea, cea din povestea noastră pare 
a fi o soacră poamă dulce, această impresie lasă, 
tânăra nevastă va fi noră, e o cutumă, cine 
pleacă ginere ori e un molâu, ori sărac, dacă 
mirii sunt singuri la părinți, se respectă cutuma, 
nora va locui cu socrii-mari. 

Azi, nunta începe la casa tinerilor, fiecare 
cu naşii și cu nuntaşii săi, colăcarii, la mire, 
drustele, la mireasă, cu toții se petrec până când 
vor părăsi locul pentru a-şi da întâlnire acolo 
unde li se încrucişează drumurile, primul care 
porneşte de acasă cu alaiul său e de obicei 
mirele, din dragoste si din politeţe, nu o lasă pe 
iubită să aştepte prea mult în drum, dacă e iarnă 
se poate îmbolnăvi de frig, consecințele sunt 
dramatice şi pentru el, cine-i răcit nu are chef de 
nimic, nici chiar în prima noapte de după nuntă, 
dacă e vară o bate soarele în cap, cununa e de 
frumuseţe, nu de protecție, urmările sunt 
aceleaşi, dacă e oricare alt anotimp o poate 
pierde, nătângă cum o ştie, nu-i trebuie mult şi 
face cale întoarsă, când politetea și dragostea 
lipsesc, pleacă el primul dintr-un singur 
considerent, locuieşte mai departe decât ea faţă 
de locul de întâlnire, sau porneşte mireasa, mai 
ales dacă a fost voită numai de socri, 
rázgándirea e în firea omului. Nu pornesc fără 
muzică, un ceteraş şi acordeonistul întrețin 
atmosfera în suita mirelui, cei din suita miresei 
nu au decât să se mulțumească doar cu o ceteră, 
mai e o gordună în taraf, nu i-am zis contrabas, 
întrucât multi săteni nu cunosc cuvântul, mă, 
oare a sosit si contrabasul, ti-as răspunde de-as 
şti cine-i, însă gorduna va fi numai în sala de 
ospăț, e greu de-o dus și, totodată, de tras cu 
arcusul peste coarde, ba are şi registrul cel mai 
grav din familia viorii, mai mult sperie decât 
înveseleşte, în cazul de față ar mai fi un motiv, 
gordunașul e mic, abia ajunge cu mâna stângă să 
țină instrumentul cât de cât în picioare, din 
această cauză va cânta toată noaptea urcat pe un 

scaun, a fost plătit şi taragotistul din sat, dar, 
lucrul dracului, ieri şi-a rupt mâna stângă, nu-i 
pare rău de mână, ci de banii pe care trebuie să-i 
înapoieze. Momentul întâlnirii celor doi este cel 
mai aşteptat, chiar dacă se petrece în mijlocul 
satului, între biserică și sfatul popular, ori la 
prima răspântie de drumuri, acolo vor fi de față 
toți cei amintiți la începutul povestirii, fiecare 
aşteaptă cu un interes anume, copiii Și tinerii să- 
i vadă pupându-se, batăr că şi ceilalți sunt 
curioşi, nevestele şi babele să afle cine va face 
primul pas către celălalt, acela se va supune 
celuilalt cât timp vor trăi laolaltă, când soseşte 
mirele sau mireasa, după caz, nu se duce direct 
la persoana aflată în așteptare, se opreşte la 
câțiva paşi în faţa el, stau amândoi asa preț de 
câteva clipe, pot fi şi minute în şir dacă sunt 
Incápátánati, şi se urmăresc unul pe altul, şi 
unul, şi altul cu gândul de a nu ceda în faţa 
ispitei, altfel va ceda toată viaţa, într-un final 
unul va pási primul, altfel trebuie să plece cu 
toții de unde au venit. Când iubirea e mare, 
nimic din toate acestea nu se întâmplă, tinerii 
care își unesc astăzi viețile se întâlnesc în 
centrul satului, venind cu alaiurile din părți 
opuse, nu se vor opri, se vor apropia firesc unul 
de altul, se vor lua în braţe şi se vor săruta cu 
patimă, ea va scoate basmaua primită în dar, o 
va despături, o va lua de un colț şi-i va întinde 
lui colțul opus, basmaua le va lega destinele, 
iată de ce este nepretuitá. Un hop mai au de 
trecut, în faţa altarului se găseşte asternutá pe 
dusumea o bucată de pânză albă, pe care vor sta 
mirii, cine calcă primul pe ea va fi stăpânul 
casei, ei vor păşi deodată, dovedind, dacă mai 
era necesar, că iubirea îi va însoți toată viața. 
Gândindu-ne la cei îndărătnici, dominați de 
dorința de a nu ceda, sá nu ni-i închipuim, 
totuşi, că lasă năframa de izbelişte şi o iau la 
goană, fiecare pe cont propriu, făcându-şi loc 
prin mulțime ca să ajungă înaintea celuilalt la 
ştergură, dacă ne imaginăm scena, ar arăta cam 
aşa, ea, fiind mai sportivă ori mai ambițioasă, 
ajunge prima, o vedem întorcând victorioasă 
capul în spate, apoi, contrariată că nu-l vede, 
iese întrebătoare din casa Domnului şi-l zăreşte 
aşteptând-o satisfăcut pe treptele sfatului 
popular, graba strică treaba, de grija ştergurii a 
uitat că oficierea cununiei religioase e în urma 
căsătoriei civile. 

După semnarea hârtiilor în sfatul popular, 
are loc ceremonia religioasă, în biserică intră 


tânăra pereche, naşii, tarostea nasilor, spre 
înțelegere însoțitorii acestora, soţ şi soție, care 
poartă până la biserică ea, colacul, pe braţe, el, 
lumânările, pe umăr, căci sunt lungi cât o coadă 
de lopată, mai intră în sfântul locaş părinții, 
câteva femei şi babe mai evlavioase, dar şi nişte 
copilaşi pofticiosi, după ce mirii şi naşii vor 
musca din piscotul înmuiat în paharul cu miere, 
partea rămasă, mai lungă, e dăruită de preot 
unui copil, cu sau fără miere, după cum a rămas 
în urma  muşcăturii, mierea simbolizează 
dulceata vieţii conjugale, numai că preotul nu se 
foloseşte de toată mierea din pahar, e bună și 
pentru el, poate compensează amărăciunea 
căsniciei lui, poate le dă de înţeles tinerilor 
cununati că e dulce căsnicia doar la început, asa 
s-ar explica de ce nu se mănâncă întregul piscot 
înmuiat în lichidul vâscos, dulce şi aromat, 
sfintia sa şi cei pátiti pot confirma. 

Îi abandonám în faţa sfântului altar si la 
joc si alergám la sala de ospát, sá vedem dacá 
mai prindem loc, că aici asa e obiceiul, nu e cu 
locuri rezervate, dacă ar fi, s-ar isca certuri 
violente, posibil şi páruieli, o poziţie bună, de 
unde pot fi văzuți mirii, nuntașii şi mai cu 
seamă dansatorii, merită si o păruială, fiecare 
intră şi se aşază la care masă pofteşte, rezervată 
este doar masa mirilor şi a nasilor, aşezată cu 
faţa la nuntaşi, rugăm pe cineva neinteresat de 
momentul de afară să ne păzească locul şi dăm 
fuga să nu scăpăm sosirea nuntașilor, practic a 
tinerilor cununati si a nasilor, sositii sunt 
întâmpinați de socácitá, bucátáreasa-sefá, ca sá 
se înțeleagă, si de un gospodar al satului care se 
dá drept stăpânul sălii, aceştia le oferă tinerilor 
un pahar de vinars si aruncă boabe de grâu peste 
tineri, ca să fie bogați cât trăiesc. 

Multe se vor petrece în această noapte şi 
multe divagatii se pot face, rețin momentele 
importante, furtul miresei, jocul miresei în bani, 
strigarea la găină si făgăduitul. Ordinea exactă o 
stabilesc tinerii colăcari hotărâți să fure mireasa, 
dar si mirele decis s-o păzească, ştie că îi va fi 
înapoiată, însă e un joc pe care vrea să-l câștige, 
altfel, câştigul lui pe un an de zile trebuie să-l 
dea hotilor drept răscumpărare, sunt mirese şi 
mirese, miri şi miri, una, măritată nu din voia ei, 
ar prefera sá nu o mai aducă hoţul înapoi, alta, 
după ce hoți și-au primit răsplata, zice, 
politicoasă, mulțumesc pentru că m-ati furat, 
unul, zgârie-brânză, nu e de acord cu prețul 
cerut, n-are decât să stea afară în frig, aşa-i 


trebuie dacă s-a lăsat răpită, până la urmă 
cedează, o fi unul care a ratat şansa de a pási 
primul pe stergurá, altul, darnic, dar gelos, când 
sesizează dispariția, lasă mâncare şi băutură, 
lasă nași și nuntaşi și aleargă de bezmetic prin 
toate locurile unde ar putea fi obligată, sau nu, 
să stea pitită, ferească Dumnezeu de alte 
obligații, ultimul gând aparţine gelosului. A 
venit timpul să urmărim jocul miresei, unul bate 
cu o monedă într-o farfurie, iar petrecáretii, pe 
rând, pun în vas o sumă oarecare, după rang, 
puteri şi interes, o dansează, când moneda își 
încetează zgomotul, dansatorul e liber, să vină 
altul dacă mireasa nu s-a săturat de joc sau de 
bani, căci suma adunată e numai a ei în cazul în 
care nu s-a măritat cu zgârie-brânză pomenit 
anterior, când moneda tace, tac si muzicanți, 
grea meserie au, de azi-dimineatá, de la casa 
mirilor, până acum si până în zori, de nu cumva 
şi mai târziu, îşi arată talentul la instrumente, 
abia când este servită friptura au o pauză lungă, 
scurtă numai pentru un ceteraş care va însoți 
starostele şi mirii la adunarea banilor, adică la 
făgăduit, începe de la nași, aceştia se întrec pe ei 
cu dărnicia, doar îi vor primi înapoi când vor 
avea si el nuntă cu copiii lor, starostele ia 
teancul de bancnote, le numără în fața 
însurăţeilor cu voce puternică, să fie auzit de 
întreaga asistență, una, două, trei şi asa mai 
departe şi le aruncă într-o găleată purtată peste 
mână, nu e nicio exagerare, chiar se adună banii 
într-o găleată, numită în sat vidără, soacra-mare 
notează numele persoanei şi suma într-un caiet, 
ceterasul trage cu arcusul peste corzi, mirii 
mulțumesc cu voce tare şi cu lacrimi în ochi din 
cauza fumului de la lumânările aprinse, purtate 
în mână, lumea trează aplaudă şi strigă să 
trăiască, cel cu buzunarele golite ia loc, se ridică 
următorul, dar ne oprim, când făgăduitul se va 
termina, dacă e nuntă mare, și aceasta este, 
mulți vor fi în pat, la somn. M-am luat după 
ceterasul dus la făgăduit si am sărit peste 
strigatul la găină, socácita vine la naşi cu o 
găină jumulitá si fiartă, prinsă pe un colac, şi-i 
făleşte prin versuri strigate, în speranţa că-i va 
motiva să făgăduiască mult, dar mai ales că 
bancnota scoasă din buzunar si prinsă în ciocul 
orătaniei va fi una mare, valoroasă, ia din cioc 
răsplata pentru talentul său liric şi, contrar 
oricărei sensibilitáti poetice, rupe capul găinii 
şi-l dă nașului, odată cu pasărea bună de mâncat 
si cu colacul. 

În tot acest timp, lumea mănâncă, bea şi 
joacă, ordinea e stabilită de fiecare în parte, în 
funcție de vârstă şi de pofte, la un moment dat e 
un vacarm de nedescris, să-l descriem, totuși, 
instrumentiști, simțind că multi nu rezistă la 
zdrăngăneală și o iau spre casă, trag de 
instrumente de mai că rup coardele și clapele, 
solista de muzică populară mai mult zbiară 
decât cântă, cumva trebuie să se facă auzită, o 
concurează de la distanță doi feciori tomnatici, 
cu capul pe masă, supăraţi pe lume si pe viață, 
obosiţi şi chercheliti de te întrebi de unde mai au 
glas să horeascá, urlând mai mult, repetând 
acelaşi vers la nesfârșit, unul cântă, cine-o dat 
cu cutátu*, celălalt, nemulțumit să audă aceeaşi 
cântare, schimbă versul, cu cuţâtu' cine-o dat, n- 
are cine să-i audă, nu se aud nici măcar el, 
colăcarii chiuie şi tipuresc în timp ce învârt 
drustele de le sar cununile din cap, câte una sare 
cu totul din braţele slăbite de efort şi de alcool 
ale flăcăului şi ajunge pe spinarea unuia care 
doarme întins pe trei scaune, și druștele chiuie, 
doar și ele au gură, ba fac gură şi mai mare, se 
antrenează pentru viața conjugalá, nu toţi 
colăcarii tipuresc, alţii încă își mai caută caii 
impodobiti si dispăruţi cine ştie pe unde, dacă 
nu ajung cu ei acasă, îi omoară tatăl sau vecinul 
de la care au împrumutat dobitocul, mă, 
dobitocule, nu ai fost în stare să stăpâneşti un 
cal, ce te vei face cu nevasta când vei fi însurat, 
alți nuntaşi stau blazati, cu privirea în gol, cu 
capul în palme si cu coatele pe tăblia mesei sau 
prin ce vas se nimereste, poţi crede că admiră 
Jucătorii, căci spre ei se uită, par pierduţi şi 
surzi, îi scoate din blazare câte-o sticlă ori un 
pahar care, schimbându-și traiectoria, îi lovește 
în cap, rămân cu capul spart, dar scapă de 
blazare şi îşi recapătă auzul, lasă jocul şi se 
întorc cu fața spre bătălie, e mult mai atractivă 
decât dansul, trăgătorii, baricadati după două 
şiruri de mese aşezate fatá-n față, nu doar tintesc 

şi trag cu sticle şi pahare, nimerind sau nu 
adversarul, ci şi urlă, să-şi dea curaj şi să 
impresioneze, aşa, ca la război, oricum, pe 
socrul-mare nu-l impresionează, acesta doarme 
dus pe lăzile pline de sticle cu ţuică de cazan, 
santinela a căzut la datorie, mirele are o faţă de 
parcă ar regreta că s-a însurat, nu ăsta e motivul, 
ştim că o iubeşte, se gândeşte la luna de miere 
care începe chiar de mâine cu trasul la coasă pe 
faneata de pe deal, mireasa aşteaptă să-i fie luată 
cununa de pe cap si să fie îmbrobodită cu 
năframa, simbol al legăturii eterne şi al 
desprinderii de fetie, dar simbolul trebuie să mai 
aştepte, drustele fie joacă, fie au dat o fugă să 
bage fân în iesle la vacă, toți ai casei sunt la 
chef, făcându-se ziuă, vaca are chef si dor de 
iarbă, cineva trebuie să-i facă hatârul, afară stau 
mai mult tinerii care nu încap în sală să-şi 
împartă pumni si picioare, se încaleră si se 
răfuiesc la loc deschis, nimic nu-i oprește, poate 
numai nechezatul bucuros al cailor întorşi de pe 
coclauri, întorşi ei, nu şi colăcarii porniţi pe 
urmele lor, naşul cel mare priveşte fix în tavan, 
sigur se gândește că o ia pe coajă acasă că a 
exagerat cu bancnota la găină si cu privirile la 
socácitá, numai soacra-mare, pázind găleata cu 
bani, e voioasă şi sprintená, de mâine are norá în 
casă, va fi boierie pentru ea. În sfârşit se întorc 
druştele de la vaci, sunt toate, mai puţin a 
douăsprezecea, încă nu-și găseşte cununa pe sub 
mese, e bine si fără ea, mireasa se aşază pe un 
scaun, are de unde alege, cele mai multe scaune 
sunt goale, druştele îi dau cununa jos, îi 
împletesc părul la spate si îi pun basmaua pe 
cap, de-acum e tânără nevastă şi noră tot tânără. 
Zorile s-au ivit de mult, e vremea de mers acasă. 

Vă întreb, vá pare rău că ati venit la 
nuntă, cum nu vă ştiu răspunsul, nu-mi rămâne 
decât sá vă mulțumesc pentru că mi-ati acceptat 
invitația. 


Maria MATEAN 


Trupuri fără suflare Ce luceste în lume pe ape. 

Mai lasă o lumină deschisă 
Se joacă peste trupuri fără suflare... Pe cerul înecat cu nori, 
Durere, nasturi şi lacrimi. Pe calea ce o voi străbate 
Te lasă să priveşti sfârşitul Pentru a fi înapoi amândoi. 
Pentru că oricum nu vei fi pregătit Mai lasá-mi tăcerea-ntr-o foaie 
Să îl simţi vreodată. Să fac un portret peste alb 
Dar vei zbura, iubi, trăi Cu colecţii de vise şi miere 
Şi vei simți simulări de nesuflare. Peste lumea ce apune în dalb. 


Te vei frânge în două pentru oameni, 
Le vei da fiecare globulă roşie 


Numai ca ei să fie bine, Inimi de frunze 
lar, după ce vei simţi ultima expirare, 

Vei afla liniştea pe care ai plantat-o În inimi de frunze 

În fiecare tren, carte, om şi cântec. Mai tremură o teamă 


Că te voi dezamagi 
Că voi fi stihia de lângă tine, copac frumos... 


Dogme În suflete dezgolite de moarte 

Mai bate o inimă de-alamă, 
Tăcere în dogmele noastre, Amestecând sentimentele unei ierni reci. 
În cer mai găseşti un tratat, Mai tremur nevrotic în lacrimi cărămizii, 
Căci poezia ţi-e redusă la tăcere Sperând că totuşi voi găsi iertarea 
De un ultim fir ascuns, de praf. În tipare de vene ce 
Se umple un cufăr cu rugina îmi hrănesc Literatura 
Unui soare demult aruncat, existența. 7. 5 
Către univers, între tine şi aer, A decedat ultima tinerilor 
Copil de lumină invitat. speranţă, doliu... 
Se scrie-n covoare de vorbe Resuscitarea unui cântec sau a unui felinar 
Cu fire de zâmbete triste, Adormit pe o stradă târzie către univers 
Ipozitate de infern cu limitarea Nu o mai poate trezi la ficţiune... 
Unei lumi realist-umaniste. Pustiu eşti darul meu dintâi. 
Se scrie-n fragmente de inimi Pustiu, lipsit de viaţă! 
Mozaic din sufletele noastre, Din seva unui copac fraged, ti-as dărui 
Ne împacă doar farul albastru Măcar o ultimă suflare. 

Harta gráuntelor de rouă 


Focalizare internă către răspunsuri, 
Copacii aruncă frunze şi zăpadă 

Şi-mi ascund calea către ludic. 

Rouă înghețată se sparge sub greutatea 
Unei copilării pierdute 

Într-o arie a gândirii adunată, 

De la rădăcina unui cuvânt: hartă. 
Depozit de poezii se recită 

Singure pe valea unei amintiri, 

Ochii pătrunzători frământă 

Lacrimile unui copil rătăcit. 

Bas de consoane lovit de un paragraf, 
Respins de un examen al melodicitátii, 
Într-o oază de portocale şi lámái. 


Spirală 


Se împletesc două suflări. 

O inspiraţie roşie, în curaj, 

O expiratie albă, de usurare 

Ale unui bătrân care traversează strada, 
Într-o şoaptă amară de amintiri. 

Nasturi de lacrimi clădesc riduri 

Apoi leagă cele două suflări într-o fundă. 
Dureri reumatice de primăvară 


Maria Matean s-a născut în 5 iunie 2002 la 
Bistriţa. Este elevă în clasa a XII-a, la Colegiul Tehnic 
INFOEL, și membră a cercurilor de creaţie literară si 
pictură de la Palatul Copiilor Bistriţa. 

A participat la festivaluri naționale de muzică 
folk, precum Bistriţa Folk, Mediaş — Cetate Seculară, 
Colibita Folk Fest, „Ziua de Mâine”, obținând mai 
multe premii. De Ziua Culturii Române, în 15 ianuarie 
a.c., şi-a lansat, pe canalul ei de YouTube, o nouă 
compoziție muzicală proprie, pe versurile poemului 
Când amintirile de Mihai Eminescu. A susţinut, în 
Cenaclul George Coşbuc, Bistriţa, mai multe recitaluri 
muzicale, la chitară si vocal, pe linii melodice şi versuri 
proprii. 

Dintre performanţele literare, amintim: Premiul 
I, pentru eseu, la Concursul Judeţean Slove, Bistriţa, 
2019; Premiul I, pentru poezie, la Concursul National 
„Amândoi în aburul pâinii”, Tg. Mureş, 2020 şi 2021. 
La Festivalul International „Vox Napocensis”, Cluj- 
Napoca, ediţia a XIX-a, 2020, a primit Premiul pentru 
poezie ,Theohar Mihadas”. A fost publicată în 
antologia Plantatia de cuvinte, Editura Ecou Transivan, 
Cluj-Napoca, 2020. 


Leagă o naştere de finalul inevitabil. 
Fire bicolore se termină în pixeli, 


Se preling peste zăpadă şi dizolvă asfaltul. 


Viaţă întregită de două firi, două inimi 
Care se înconjoară una pe alta, 
Sentimente care se disting 

Doar în contrast 

Cu zăpada albă a mártisorului. 

Kallos isihia V 


Marjă de expunere sentimentală 


Alexandra MÂNZAT 


Oameni singuri căutând iubire sau 
fugind de ea. 

Bărbaţi care nu-și asumă orgoliul sau 
care uită că-l au. 

Părinți care ştiu prea puține lucruri 
despre copiii lor sau care nu are trebui să fie 
părinți. 

Veşnica dilemă când luăm decizii: 
amândoi sau doar eu? 

Abuzul de substanţe, putere şi de 
bunătate. 

Mame cu şi fără copii. 

Greşelile ce ne aduc pe drum înspre 
vârful muntelui. 


Delicatele frumuseți ale vieţii de Cheryl 
Strayed nu este doar o antologie de scrisori 
trimise şi primite de Cheryl Strayed, zisă şi 
Sugar, ci o confesiune extrem de personală a 
autoarei, mărturisită prin vocile mai multor 
oameni ale căror probleme prind amploarea în 
cuvintele ei. Delicatele frumuseți ale vieții sau 
Sfaturi despre dragoste si viaţă de la „Dragă 
Sugar” (Ed. Humanitas, 2020, traducere — 
Ioana Raluca Flangea) este fără doar şi poate 
cea mai cuprinzătoare introducere a cititorului 
în tainele problemelor despre care nu ştiam că 
îi preocupă pe oamenii de pretutindeni. 

Cinismul şi personalitatea foarte directă 
sunt doar două nuanţe ale vocii ei creatoare 
care a cucerit comunitatea de cititori ale cărei 
sinceritáti şi entuziasm au dus la publicarea 
acestei cărți. „Delicatele frumuseți ale vieții” 
a fost la început o comunitate online unde 
oamenii îşi povesteau problemele, iar cineva 
le răspundea, oferindu-le cele mai cuprin- 
zătoare sfaturi posibile. Mrejele scrisului ei se 
infiltrează într-un sentiment sufocant de vină 


Alexandra Andreea MÂNZAT s-a născut în 6 
septembrie 2002 la Bistriţa. Este elevă în clasa a XII-a 
la Colegiul Naţional Liviu Rebreanu, Bistriţa, şi 
membră a cercului literar de la Palatul Copiilor Bistriţa. 
A obţinut Premiul I la Concursul National de Proză, 
secțiunea elevi, la „Saloanele Liviu Rebreanu”, 2019. A 
debutat cu critică literară în Revista Mișcarea literară şi 
a publicat în ziarul Răsunetul, la rubrica de Cultură, ca 
şi în antologia Amplificator, Editura Charmides, 2020 
etc. A participat şi la Tabăra de creaţie „Lucian Blaga”, 
Arcalia, 2019, organizată de Biblioteca Judeţeană 
Bistriţa-Năsăud. A citit de asemenea în Cenaclul 


George Coşbuc, Bistriţa. 


şi de frică, deşi cuvintele ei nu sunt decât o 
exteriorizare a grijii ei faţă de cei din jur. 

Între a fi sin- 
gur si a cere ajutor, 
autoarea se refugi- 
ază în durerea 
celorlalți şi-şi ocupă 
nopțile  preocupân- 
du-se cu variante de 
răspuns la proble- 


mele celorlalți si CHERYL STRAYED 


131 | 


contemplându-şi Helicalel 


4 


inabilitatea de a fi Huella 
suficient de empa- 
ticá cu el. Povestile 
pe care le spune 
celor aflaţi în dificultate creioneazá fără doar 
şi poate o experiență de viaţă foarte variată. 

Când am citit prima dată un fragment 
scris de ea, am ştiut de la bun început că mă 
va înnebuni doar lecturând-o. Chiar şi într-o 
mică măsură m-am regăsit în fiecare 
întâmplare istorisită în paginile cărții. M-am 
confruntat la rândul meu cu problemele celor 
ce îşi căutau alinare în cuvintele lui Cheryl 
Strayed şi am încercat să găsesc un fel de a-i 
susține moral deşi nici măcar unul dintre ei nu 
apare în carte decât sub un pseudonim. 


SFATURI DESPRE 
DRAGOSTE ȘI VIAȚĂ 
DE LA „DRAGĂ SUGAR" 

Tinereţea şi bátránetea se împletesc 
armonios în scrisorile lui Sugar şi sunt 
complementare la un alt nivel întâlnit până la 
vârsta de 18 ani. Dovada extremă a 
suferințelor care au dus treptat la portretizarea 
unei Sugar stăpână pe sine determină o 
schimbare în viaţa multora care cred în 
sfaturile ei şi care o citesc. 

Orele târzii petrecute pentru a termina 
cartea sigur au avut un efect pozitiv asupra 


mea. Dimineaţa abia dacă simţeam oboseala, 
deşi rareori adormeam înainte de miezul 
nopții, iar orele în care nu aveam mare lucru 
de făcut treceau în nestire. Si toate astea 
datorită lui Cheryl Strayed care, prin 


blándetea personalităţii ei atât de complexe, a 
trezit în mine o dorință de a trăi împăcată cu 
mine şi cu alegerile pe care le-am luat si le voi 
lua în continuare, indiferent dacă sunt bune 
sau rele. 


rs 


Un dor nemărginit de lume 

Eseostudii, recenzii și cronici literare de lulian Cătălui 


Dinamica si degradarea limbii române. 
Eseostudii şi cronici literare, de Iulian 
Cătălui, cunoscut şi apreciat critic literar şi 
om de cultură, „reprezintă o selecție riguroasă 
din cele peste 750 de eseostudii, cronici si 
recenzii  literare”..., incluzînd si „cîteva 
prefețe si postfete de cărți de poezie şi de 
aforisme”. Este ușor de înțeles că, în sine, 
selectarea textelor a constituit pentru autor un 
demers dezagreabil, operînd pe un material 
publicat „de la Revoluţia din 1989 şi pînă în 
prezent”. Seriozitatea selecției se verifică si 
prin numărul articolelor reţinute: 7 eseostudii 
şi 37 de cronici şi recenzii literare, care 
asigură conținutul celor două părți ale cărții. 
Ca termen ales de autor si considerat de un 
critic „o speţă hibridă, nu mai puţin, însă, 
elocventă — varietate doctă şi convingătoare”, 
eseostudiul reprezintă, pentru un alt critic „o 
rețetă literară nouă, posibil o specie 
cărturărească pe cale de apariţie”. Autorul 
însuşi vede în eseostudiu „o combinaţie de 
eseu filosofico-literar si studiu sau analiză 
critico-literară, într-o abordare... multidisci- 
plinară”, cu informaţii, date si citate din 
filozofie, estetică, teologie, antropologie etc. 
Pînă la lectura cărții, n-as fi crezut în 
viabilitatea termenului. Desi seducátor prin 
noutate, l-as fi văzut subminat de valenţele 
pleonastice, ştiut fiind că eseul e un studiu de 
dimensiuni reduse, care nu epuizează 
subiectul tratat. Nu o face nici lulian Cătălui, 
pentru că nu-şi propune, ştiind că este 
imposibil să tratezi exhaustiv o problemă, mai 
ales în condiţiile creşterii volumului de 
informații oferite de internet. Cunoscînd riscul 
unei abordări integrale, dar si dispunînd de 
numeroase cunoştinţe, autorul propune 
această nouă formulă, a  eseostudiului. 
Oricum, dubla deschidere, spre eseu şi studiu, 
este evidentă, căci nu uită sá indice 
bibliografia, în note de subsol ori la sfîrşitul 


Mihai PETRE 


articolelor! Lectura acestei prime părți a cărții 
ne permite formularea unei alte observaţii, 
vizînd deosebirile dintre eseostudiile lui Iulian 
Cătălui şi eseu, specie clasică impusă în 
Acesta, 


literatura română de Odobescu. 
plecînd de la o sin- 
gură temă, a vînă- 
torii, îşi plimba citi- 
torul prin literatura 
populară şi cultă, 
prin poezie, pictură, 
muzică, etnografie 
etc., în timp ce auto- 
rul eseostudiilor îşi 
invită cititorul să-l 
însoţească într-o că- 
lătorie diferită tema- 
tic, de la descoperi- 
rea unui subiect nou 
la completarea cu- 
nostintelor deja fixate, mai mult sau mai puţin 
ca semn al culturii personale. Stilul propriu şi 
abordarea personală a temei, cu opinii bazate 
pe o bogată bibliografie (rularea acesteia în 
eseostudii dar si în recenzii, cronici, prefețe 
ori postfete este o realitate!), incită la lectură 
şi meditaţie pe oricare cititor de bună- 
credință. Privite din perspectiva arhitecturii 
interioare, eseostudiile lui lulian Cătălui evită 
monotonia expunerii, apelind la modele 
diferite dar circum- 


Fseostudii și cronies literare 


scrise construcţiei Comentarii 
clasice, de tip linear critice 
(vezi eseostudiul 


despre „romanele tráiriste ale lui Mircea 
Eliade”, cel despre „publicistica politică a lui 
Octavian Paler” şi despre „cultul mariologic 
în creştinism şi islam”), ori triadic, cu 
„introducere, cuprins” și încheiere/ concluzii, 
model prezent la celelalte eseostudii. În cadrul 
acestui model şi atunci cînd subiectul îi 
permite, materialul este expus în paralel, 

stabilind apropieri şi distantári între concepte, 
viziuni, tratări şi stiluri. Este cazul eseostu- 
diului „Modernism si avangardă la Adrian 
Marino şi Matei Călinescu”, cei doi critici si 
teoreticieni literari propunînd interpretări si 
definiții personale conceptelor de „modern, 
modernism, modernitate” şi „avangardă”, care 
nu este, pentru Marino, „o formulă infailibilă, 
o reţetă de talent sau de originalitate realá”..., 
în timp ce, pentru Călinescu, este „un fel de 
parodie a modernităţii înseşi, deliberată şi 
conștientă de sine”... 

În ce ne privește, dată fiind şi formaţia 
noastră, considerăm că cel mai important 
eseostudiu, regăsit şi în prima parte a titlului, 
este „Dinamica şi degradarea limbii române”. 
Opinia ne este motivată de starea ei de gravă 
decădere, „pe fondul unei libertăţi (inclusiv 
lingvistice, n.n.) vecine cu anarhia”. Citind 
eseostudiul, am trăit sentimentul multumirii 
pentru informațiile, bogate şi inedite, din 
primele două capitole: „Introducere. Dinamica 
limbii de-a lungul timpului” şi „Politici 
lingvistice şi nonlingvistice” şi pe cel al 
satisfacției descoperirii unor idei comune cu 
ale autorului, mai ales în ce priveşte 
„Dinamica limbii” şi „Concluziile domnului 
Iulian Cătălui. 

Se ştie că morfo-sintaxa, graţie structurii 
sale cristalizate în timp, este mai rezistentă la 
aşa-zisele inovaţii. Cînd îi sînt impuse, 
afectîndu-i legile de evoluție spre 
simplificare, rapiditate şi unitate, le respinge, 
recurgînd la dubletele funcționale, de felul 
sînt/ sunt, coborînd/ coborând, mînă/ mână 
ş.a. Gramaticii i se poate cere să pună în uz 
forme lingvistice depăşite, dar o face numai 
sub sancţiunea legii administrative aplicate 
ziarelor, revistelor, editurilor, cadrelor 
didactice etc. În schimb, vocabularul este 
domeniul care scapă controlului academic şi 
aici limba își demonstrează capacitatea de 
selecție spre simplificarea exprimării. Timpul 
contemporan românesc este, lingvistic 
vorbind, puternic marcat de limba engleză din 
care provin majoritatea împrumuturilor şi a 
neologismelor. Unele sînt acceptate în uzul 
general, deoarece răspund necesității de a 
denumi idei, obiecte, procese etc. (să ne 
gîndim doar la informatică!), altele sînt 
respinse ironic (vezi eseul lui Andrei Pleşu... 
secretara este assistant manager care nu mai 

are serviciu la..., ci un job, nu mai merge la 
cumpărături, ci la shopping...). Limba însăşi 
procedează la  debalastarea materialului 
provenit din alte limbi, făcîndu-le pierdute pe 
a achiesa, hobby, loisir, look ş.a., în mare 
vogă circulatorie prin '95-2000. DOOM-2 
inserează 2500 de cuvinte noi, indicîndu-le 
originea şi pronunția si, foarte corect, nu le 
impune uzului, lăsînd astfel limbii libertatea 
de a valida o formă sau alta (v. bodyguard/ 
bodigard, online/ on-line, penalty/ penalti, 
spicher/ speaker etc.). Dar ce cautá multimea 
exageratá de arhaisme (vezi, ca exemplu alea- 
toriu ales: bas-aga, bas-boier, bas-bulucbas, 
basbuzuc, bas-ciohodar s.a.), de termeni 
tehnici (la fel, exemplu întîmplător: dipeptidă, 
dipetal, diplegie, diplobacil, diploc, diplococ, 
diplodoc, diploe, diplofazá, diplograf, diploid 
etc.) sau de termeni familiari, populari ori 
regionali, însoțiți de observația: învechiți sau 
rar folosiți!?? Astfel, lărgind substanțial 
inventarul lexical, DOOM-2 s-a îndepărtat de 
la scopul unui dicționar normativ, tinzînd să 
devină şi unul specializat (de arhaisme, de 
neologisme, de regionalisme etc.). 

În concluziile  eseostudiului, Iulian 
Cătălui constată „starea... deplorabilă, chiar 
devastatoare a limbii române actuale”, fapt ce 
a determinat şi luarea de poziţie a Uniunii 
Scriitorilor al cărei comunicat semnala nivelul 
la care a ajuns limba română, „un nivel 
îngrijorător de scăzut din punctul de vedere al 
corectitudinii gramaticale şi ortografice, ca şi 
al vocabularului utilizat”. Dintre cauze, am 
reține: scăderea gradului de cultură (şcoala 
oferă diplome, uneori  contracost, unor 
analfabeti!); eliminarea orelor de limba 
română din liceu, inexistența unei selecții a 
valorilor (partidele politice promovează, iar 
societatea tolerează în înalte funcții publice 
absolvenți fără studii superioare ori 
falsificatori de diplome!); mass-media aduce 
în prim-plan tot felul de aşa-zis vedete, 
persoane agramate, oferite ca modele de ţinută 
vestimentară și lingvistică!) ş.a., fără a uita 
ingerintele Academiei,  oficializate prin 
DOOM-2, căci, în mod cert, „limba, ca 
fenomen natural obiectiv, nu poate fi strânsă 
în lanţurile unor reglementări de ordin 
legislativ şi administrativ”. Rezultatul? 
Fiecare scrie şi pronunță cum vrea. Singura 
lege este aceea a liberului-arbitru, de aici 
cacofonia generalizată,  pleonasmele şi 


dezacordurile la fel, deformări ale sensurilor 
şi ale pronuntiei neologismelor, grafiile duble 
pentru sînt/ sunt si în cuvinte cu î si â etc. si 
astfel „unitatea limbii române literare se află 
din nou în cumpănă”. Sigur, asa cum arată si 
Iulian Cătălui, „limba poate fi îmbunătățită și 
schimbată prin politici lingvistice inteligente”, 
urmărind în timp evoluția de la tendință la 
normă. Schimbarea trebuie declarată prin 
asumare exclusivă a specialiștilor domeniului 
lingvistic, căci orice impunere prin vot 
majoritar, în multe cazuri irizat şi de 
sentimentalisme, este total contraproductivă. 
Partea a Il-a a cărţii conține cronici şi 
recenzii literare, o prefață si o postfață, ale 
unor cărți, în majoritate semnate de autori care 
au/ au avut/ tangenţă cu orașul Brașov, 
respirîndu-i aerul fizic şi cultural prin edituri, 
ziare sau reviste literare. Ca structură, toate se 
ordonează linear, Iulian Cătălui intrind în 
esența materialului (poezie, proză narativă ori 
memorialistică) din două unghiuri diferite: fie 
începe cu prezentarea fişei biografice a 
autorului pe care, pentru evitarea monotoniei, 
o face succint („poet, scriitor si jurnalistul 
radio braşovean Adrian Munteanu”..., „poetul 
şi prozatorul braşovean George Pușcariu”), 
sau in extenso („lon Filitti e un románo- 
german, descendent al unei familii din Tara 
Românească”...), fie ne prezintă volumul 
recenzat, amintind fugar cîteva date 
biobliografice ale autorului (vezi Martirul, de 
Mircea Brenciu, Inelul de aur... de Ion 
Topolog...) De fiecare dată, Iulian Cătălui 
caută şi găseşte inspirat ideea centrală a cărții, 
indicîndu-i limitele (vezi cronica la volumul 
Misterele istoriei: religie, politică, bani, de 
Eugen Ovidiu Chirovici..., ori cu merite 
recunoscute în alt domeniu... „Marius 
Petraşcu... era mai bun ca gazetar”...), sau 
calitățile, atunci cînd criticul se află în fața 
unei valori literare autentice. În acest caz, 
Iulian Cătălui stabileşte contrafortii sau pilonii 
pe care se așază întregul eșafodaj auctorial, 
aceştia fiind „moartea si iubirea”, „mistica şi 
mondenitatea”, „toamna si florile”, „ludicul, 
umorul, anamneza sau reamintirea, reme- 
morarea şi... bodega „Grădina lui lon” din 
Brașov... etc. În sine, valoarea unei opere este 
stabilitá plecind de la continutul cártii, de 
fiecare datá raportat la genul proxim, cu 
trimiteri la national si universal. Astfel, 
„sonetele” lui Adrian Munteanu sînt analizate 


în raport cu sonetul si estetica urítului, 
amintind şi de Baudelaire, Verlaine, Rimbaud, 
Arghezi etc., iar despre „literatura de 
călătorie”, semnată de lon Topolog si lon 
Filitti, aflăm că îi are ca predecesori pe 
Pausanias, pe Goethe şi pe Che Guevara, dar 
nu si pe Dinicu Golescu si pe Grigore 
Alexandrescu?? Ceea ce caracterizează, cu 
titlul de noutate, volumul recenzat al lui 
Mircea Brenciu, sînt poeziile pline de 
„gîndurile asupra morții” şi viziunea originală 
a acestui poet care apropie Divinitatea si 
Moartea, entități inseparabile, din moment ce 
„toţi zeii... nu sunt poate decît zei ai morții”. 
Plăcerea lecturii generată de noutatea si 
bogăția informaţiilor capabile să deschidă alte 
şi incitante orizonturi pentru înțelegerea unei 
epoci social-istorice, familiale şi erotice se 
observă în recenzia Inelului de aur..., văzut, 
pe drept cuvînt, un execelent roman „istoric, 
politic, de moravuri si social”. Realizarea 
scriitorului lon Topolog care se ocupă de 
relația „intensa si pasionala legătură si 
iubire dintre cel mai apreciat compozitor 
român (George Enescu, n.n.) şi prințesa Maria 
Rosetti-Cantacuzino zisă Maruca”... depăşeşte 
cadrul strict erotic, pentru a se cantona în 
atmosfera interbelică, de la Primul la al 
Doilea Război Mondial. Valoarea unui 
„antiroman modern? (vezi Al V-lea 
muschetar, de Gabriel Stan) este indicată 
transant prin trimitere la „tactica auctorială” a 
autorului care amestecă „vocile narative, 
planurile şi configurările spatio-temporale, 
fragmentarismul..., poeme ezoterice religioase 
şi mitologizante”... etc., pînă la efectul 
„încapsulării... cititorului... într-un mister 
totalizator de  nepătruns”... Dintre alte 
exemple, am mai reținut nu doar pentru 
noutatea informaţiilor, apropierile semantice 
şi deosebirile circulatorii dintre aforism, 
maximă, sentință (vezi De la „geocentrisme” 
şi miticisme la aforisme mohorâte în vol. 
Aforisme pentru zile mohorâte, de Florea 
Duditá), dintre axiomá si axiomatic, adică 
dintre adevăr si metodă, ceea ce constituie 
tema cărţii Joc tert. Íncercare de axiomaticá, 
de Adrian Lesenciuc, ori biografia unui 
termen la modă sau în devenire!, Selfiefrenia, 
termen ce-i permite lui Cătălui nu o reacție 
polemică, ci doar o completare a datelor 
oferite de A.I. Brumaru. În aceeași sferă a 
interesului, trebuie reţinut si experimentul 

literar, termen ce a suscitat numeroase 
intervenții denominative,  clarificative şi 
exemplificative (de reținut bogata listă a 
artiştilor care au modificat radical 
perspectivele artelor, de la ceea ce părea un 
simplu şi nedorit! experiment artistic. În 
același sens, vezi şi recenzia la Ce mult te-am 
iubit, de Cezar Baltag, în care, curios, autorul 
nu citează şi romanul omonim al lui Zaharia 
Stancu!?!?), precum şi contemporana discuție 
despre „politically correctness”, temă 
poetizată de Elsa Dorval Tofan. La acestea am 
adăuga si recenzia cărții lui Florin Sindrilaru, 
„despre un autor controversat” (Ion Coja n.n.) 
nu pentru „forța vizionară a construcției 
subterane, de esență ideatică”, cît mai ale 
pentru discutabilele sale luări de poziție, 
privind pogromul din ianuarie °41 şi holo- 
caustul, Ion Coja afirmîndu-se ca principal 
exponent al „negaționismului selectiv 
românesc”. 

Lectura atentă şi, credem noi, plăcută a 
operelor îi permite lui Iulian Cătălui să-şi 
etaleze cunoştinţele a căror varietate şi bogăţie 
este impresionantă. Sînt de semnalat 
trimiterile la numeroşi oameni de cultură, de 
la scriitori la filozofi, lingvisti şi istorici, fără 
a-i mai aminti pe critici, istorici şi teoreticieni 
literari etnologi, psihologi, sociologi ş.a. 
Inserarea informațiilor îi serveşte argu- 
mentării ideilor personale, prezentate în 
cronici, iar cititorul este realmente cucerit de 
explicațiile oferite de autor despre paing, 
sonet, simbolistica inelului, poezia religioasă, 
aforism, karma, Medusa, vis, Cerber, şarpe 
etc., etc. De subliniat că recenziile exclud 
stilul encomiastic, de puține ori fiind irizat 
chiar de ironie (E. O. Chirovici este „autor..., 
mason..., economist şi romancier”... „Nea, 
sau Herr Filitti chiar filozofează la întîlnirea 
cu elefanții”... un lect. univ.... „este 
dezamăgitor”, deoarece ,,voroveste”, fiind 
completat „de tot felul de personulități 
locale”, indicate cu nume si prenume...). În 
general, aprecierile autorului sînt doar pozitiv- 
constatatoare: cartea lui Munteanu „este, însă, 
un poem uriaş dedicat... Morţii, Trecerii în 
eternitate”...; volumul de versuri al Mihaelei 
Malea Stroe „este cu siguranță cel mai 
impresionant, delicat si miscátor”...; construit 

pe modelul pentadei, Al V-lea muschetar, de 
Gabriel Stan, este şi „un poem despre 
Libertate, Demnitate şi Curaj”...; Mortua est, 
al lui Teodor Hossu Longin, este un „roman 
realist, politic, al experienţei, un mini- 
bildugsroman”..., în timp ce Cassa Dante, de 
Carmen Gheorghe, este văzut ca „unul dintre 
cele mai bune romane politice din ultimul 
deceniu románesc”...; A.I Brumaru, odată cu 
Pustia şi călătorul, ne propune „un volum de 
poezii fascinant despre dragoste, singurătate, 
vidul din noi şi moarte”...; Dan Tirlea publică 
„un volum eclectic, bine scris, care 
obnubilează dureri profunde”..., volumul 
marcînd „un debut extrem de interesant în 
peisajul liric románesc”...; Cezar Párlog 
semnează „un volum de poeme prozastice sau 
proze poematice”... etc. Alte observaţii stau 
sub semnul bisturiului care taie pînă la 
adevărul constatat mai întîi de recenzent: 
„cartea lui Marius Petrașcu... nu străluceşte 
deloc prin originalitate şi profunzime”...; 
selecția operată personal de George Puşcariu 
din opera sa nu e încă „o carte valoroasă, cu 
un umor original”...; „romanul lui Bogdan 
Suceavă are şi scăderi, minusuri”... ş.a. 

Realizată cu „erudiție şi profesio- 
nalism”, cartea lui lulian Chivu beneficiază de 
un stil sobru şi echilibrat, dar marcat de mici 
derapaje derivative, admise la nivelul 
eminescian, bacovian, barbian etc., dar greu 
digerabile ca: „iontopologiene”, „georgepuş- 
căriană”, „gabrielstanian”, „şindrilariană” ş.a., 
precum şi a compuselor: „trinidadiano-brita- 
nicul V.S.Naipul”, „iudeolandezul Spinoza”, 
„roman realisto-magico-politic” etc., care pot 
trece neobservate în mulțimea celor 326 de 
pagini ale cărţii. Lectura ei acoperă aceste 
licenţe personale și cucereşte prin informația 
bogată, prin stabilirea liniilor de forță 
auctorială şi prin impunerea unei concluzii 
pertinente, privind valoarea unui volum 
recenzat. Astfel realizată, Dinamica şi 
degradarea limbii române. Eseostudii şi 
cronici literare se recomandă ca un model de 
critică obiectivă, avîndu-se în vedere doar 
valoarea cărții, inspirată în mare parte de 
autori care, ca si el, sînt importante puncte de 
reper într-o „radiografie a vieții culturale și 
literare a Braşovului”. 


Descifrări critice 


Olimpiu NUSFELEAN 


În ciuda faptului că se clamează 
diminuarea interesului pentru literatură, 
producția editorială nu duce lipsă de titluri de 
toate... mărimile. Fenomenul — generat de 
mai multe cauze — e greu de conturat si, 
desigur, mai greu de pus în ordine. Critica 
literară a profesioniştilor nu face față — 
condeie puține şi mai puțin motivate sau 
dificil de distribuit în teritoriul literar — iar 
fără simţ critic, fără „sita critică”, cărțile de tot 
felul inundă timidele grădini ale așteptărilor. 
O oarecare preocupare de recepție poate fi 
constatată însă la nivel „local”, prin sîrgul 
unor pene critice încercate pe apariţiile 
momentului în orizonturi restrînse, apartinind 
mai ales zonelor „de provincie” literară, ce 
evoluează între tendinţa spre zonele mai largi, 
nationale, dar si spre  „căderea” în 
mediocritatea dulceagá a unor preocupări 
convenționale. Aici pot fi înregistrate condeie 
critice care, afirmate în tangenta cu literatura, 
fără să-şi facă din asta o profesie, încearcă sá 
depăşească obisnuintele marginalitátii și să-și 
regleze discursul critic prin înscrierea acestuia 
într-un demers decent — decent valorizator — 
dedicat receptării literaturii în actualitate. Într- 
o asemenea zonă se înscriu şi preocupările 
critice ale doamnei Antonia Bodea. Cu ocazia 
apariției unei cărți de critică, Mircea Petean îi 
făcea autoarei o caracterizare sintetică: 
„Antonia Bodea se numără printre cei mai 
statornici şi mai aplicaţi comentatori literari ai 
zilelor noastre, scriind cu aceeaşi deschidere 
şi înțelegere despre cărți de poezie, de proză, 
de memorialistică, teoretice etc. Ea avansează 
cu succes o critică de identificare. Are toate 
datele necesare unei astfel de întreprinderi: 
sensibilitate, empatie şi, nu în ultimul rând, 
îndrăzneală de a pási pe „câmpul minat” al 
textului atentă la pericole, dar mai ales 


ştiutoare, semnalând punctele forte, obiecti- 
vate în metafore edificatoare, imagini 
emblematice sau idei centrale.” Aprecierile 
sînt elogioase, autoarea le onorează prin 
ameliorarea conti- 
nuă a opiniilor cri- 
tice, atentă la „em- 
patizarea” cu autorii 
şi la sporirea preo- 
cupărilor de inves- 
tigare „de interior” a 
textelor de care se 
apropie. Ce vreau să 
spun cu asta? Dacă 
într-un volum pre- 
cum Printre file, se 
ocupa de producţiile 
literare ale unor 
colegi de cenaclu (local), sau, în altul, 
Gravuri pe obrazul clipei, avea un sumar în 
care scriitori de o anumită notorietate erau 
amestecați cu o serie de autori „locali”, în 
recenta sa carte Constelații sub cifru, apărută 
la Editura Avalon în 2020, Antonia Bodea își 
restringe mult lista critică şi o asistă de o 
anumită pretenție în alegerea numelor cu care 
empatizează critic. Într-un cuvînt înainte 
intitulat Călătorie în lumea cărţilor, Adrian 


Tion îi va recunoaște 
autoarei două carac- Lecturi 
teristici oarecum 


disparate sau disjunctive: dibăcia didactică şi 
eseismul, adică o anumită rigoare organi- 
zatorică a abordării textului comentat şi în 
acelaşi timp lejeritate — şi joc discursiv — în 
elaborarea comentariului, poate chiar în 
organizarea sumarului. 

Cartea Constelații sub cifru este alcá- 
tuită din trei secțiuni: Colocvialitáti, Cărți, 
Prelegeri. În prima secţiune se au în vedere 

două nume, Nicolae Manolescu (cu două 
texte) şi Ovidiu Pecican. În secţiunea a doua 
sînt comentate apariții editoriale semnate de 
Gabriel Chifu, Emil Cioran, Nicolae 
Manolescu, Varujan Vosganian (două cărți), 
Mariana Moga, Dorian Margoci, Aurel Rău, 
Iudith Hirsch, Anton Tauf. În partea a treia 
sînt comentate fapte de cultură sau strict 
literare ce merg de la Mihai Eminescu la 
Eugen Albu, cu epigramele acestuia. Convor- 
birile lui Daniel Criastea-Enache cu Nicolae 
Manolescu îi oferă autoarei prilejul să 
reconfigureze natura şi rolul interviului literar 
în promovarea unor personalități ale culturii 
noastre. Nicolae Manolescu recunoaşte 
calitatea paradoxală a unor întrebări de a fi 
mai dificile decît răspunsul, ceea ce le permite 
intervievatorului şi intervievatului să realizeze 
o carte „la două míini”, în care „întrebările 
conțin în sine informaţii şi presupoziții 
aparținînd intervievatorului, iar răspunsurile 
confirmă ori infirmă şi întregesc ideile puse în 
dezbatere”. Sînt evidenţiate formarea criti- 
cului, programul său estetic, implicarea în 
momentul istoric prin literatură, dinamica 
generaţiilor literare, superficialitatea generată 
de accelerarea evoluției literaturii în moder- 
nitate, sincronizarea cu literaturile occiden- 
tale. Într-un cuvînt, conchide recenzenta, 
„cartea aceasta oferă cititorului prilejul rar de 
a avea în față tabloul socio-cultural al 
României pe perioada sec. XIX, a doua 
jumătate, şi sec. XX, cu anticipatii pentru sec. 
XXI”. Este remarcat spiritul de „o înaltă 
responsabilitatea civică şi profesională” al lui 
Nicolae Manolescu în elaborarea Istoriei 
critice a literaturii române, pe baza unor 
principii care au dus la „respectarea și 
promovarea valorilor literaturii indiferent de 
momentele de dominație a diferitelor sisteme 
ideologice, prin ceea ce înseamnă efectiv 
talent.” 

Urmărind de aproape şi nuantat firul 
dialogului dintre Ovidiu Pecican şi Ștefan 
Suteu, din Stiutul si nestiutul, Antonia Bodea 
trăiește o minunată experiență de lectură prin 
care descifrează profilul cultural complex al 
scriitorului şi istoricului, al cercetătorului 
medievalist, mobilizator de energii în direcția 
culturii, profil concretizat într-un „adevărat 

roman al vîrstelor efective si spirituale” prin 
care trece intervievatul. De o cartografiere 
critică amănunțită beneficiază și romanul În 
drum spre Ikaria de Gabriel Chifu, o carte 
care „ne oferă o lecţie esențială, aceea de a 
lupta pentru libertatea spirituală, singura în 
măsură sá ne împlinească destinul de fiinţe 
creatoare si ne oferă șansa ca prin 
autocunoaştere sá împlinim míntuirea.” La 
Emil Cioran observă cum lumina unui stil 
impecabil îndulceşte viziunea dezastroasă în 
care încadrează existenţa. În Cartea soaptelor, 
Varujan Vosganian „descifrează aura legen- 
dară a istoriei neamului său de armeni, tesutá 
mai ales din tragicul însemn al exodului”, dar 
prozatorul este interesat şi de ilustrarea, în alte 
cărți, a manifestărilor totalitarismului, în 
proze în care atmosfera este creată cu mare 
ştiinţă. Aceeaşi atentă parcurgere a cărților o 
întîlnim în cazul unor titluri apartinínd lui 
Aurel Rău, Mariana Moga, Dorian Margoci, 
ludith Hirsch, Anton Tauf. Pînă să atingă 
raportul lui Mihai Eminescu cu divinitatea, 
autoarea face o instructivă punere în temă 
privind apariția la noi a literaturii religioase, 
edificarea contextului în care poetul îşi va 
exprima dramatica raportare la absolut, pînă la 
îndreptarea gíndului spre Sfînta Fecioară, 
într-o „adevărată spovedanie cu smerenie și 
căutare în dorinţa de a-şi unifica ființa, atît de 
dureros divizată, în aura luminii line”. 
Investigarea identității lirismului coşbucian se 
face mergînd pe o echilibrată analiză de 
interferarea a datelor biografice cu sugestii 
oferite de creaţia poetică. În configurarea 
trăirii sentimentului religios în actualitate, 
autoarea aduce argumente sprijinite pe afir- 
mații aparținînd lui Dimitrie Cantemir, 
Bernanos, Mircea Eliade, Horia Bădescu, Paul 
Aretzu, pentru care „adevărata putere este 
puterea interioară”. 

Antonia Bodea avansează trimiteri la 
concepția critică proprie într-un eseu oarecum 
mai „liber”, Despre apocalipsă, pe la sfîrşitul 
cărții sale, cînd remarcă „diferenţa dintre două 
perspective total opuse: creator şi critic. Ori, 
opinia în general este că un critic sau chiar un 
eseist «este un creator ratat!» — acesta visînd 
creator, dar suspinind raţional.” În acest 
„suspin” pot să văd empatizarea criticului cu 


un text, dincolo de rațiuni stricte, pe care mai 
apoi îl „transcrie” rațional. Textele critice ale 
autoarei sînt alcătuite din formulări succinte 
de caracterizare a unui scriitor, argumentate 
apoi cu descrieri amănunțite a temei sau 
operei, ca apoi să încheie cu o formulare 
pregnantă referitoare la esenţa demersului 
scriitoricesc. Textul are o anumită încărcătură 
de informații care îl îndrumă (sau dumiresc) 


pe cititor în călătoria acestuia prin pădurea de 
semne ale cărților. Didactica unui asemenea 
demers este acum binevenită. Chiar dacă își 
subintitulează cartea „eseuri critice”, 


,referentialitatea” critică strictă nu este deloc 
neglijată. Aceasta asigură temei valorizării ce 
cade mereu în seama criticii literare, în 
încercarea de a da sens si culoare existentelor 
culturale. 


Lumea asemenea măslinului II 


“DE 


g . 

işcarea literară + 143 


Literatura pentru copii a fost multă 
vreme neglijată, iar atunci când cinematogra- 
fele şi televiziunile au adus pe ecrane filme 
adaptate după cărțile scriitorilor din străinătate 
editurile au dat gir traducerilor, scriitorii 
noştri rămânând pe mai departe într-un con de 
umbră. Harry Potter si Piatra Filozofală de J. 
K. Rowling este una dintre cele mai bine- 
vândute cărți din toate timpurile si una din 
cele mai traduse cărți literare pretutindeni. 

Se pare că, situația s-a schimbat în 
ultimii ani. Într-o anchetă realizată de Ana 
Alfianu, pe capitalcultural.ro, Adina Rosetti 
declară: „totul porneşte dintr-un soi de vid al 
anilor '90, în care lucrurile încercau să se 
reordoneze destul de 
haotic. Literatura 
bună pentru copii 
este în prezent des- 
tul de costisitoare — 
ilustrații, grafică, 
hârtie de bună cali- 
tate, tipar etc., motiv 
pentru care multe 
edituri preferă să se 
reorienteze pentru copyrighturi din afară, luate 
mai ieftin la pachet. Este şi un soi de 
mentalitate românească, pe care nu reuşesc să 
o înțeleg decât prin prisma neîncrederii 
moştenite din anii de comunism, că produsele 
din afară sunt mai bune”. În schimb, Veronica 
D. Niculescu spune că, în ultimii ani, 
„Cenuşăreasa şi-a cam lepădat zdrentele. 
Acum toate marile edituri au colecții dedicate 
copiilor”. În ceea ce priveşte reţeta pentru o 
carte bună pentru copii, Adina Rosetti crede 
că trebuie să conţină „fantezie, umor”, iar 
Veronica D. Niculescu spune că, la fel ca în 
cazul cărților pentru adulți, nu există reguli ci 
trebuie să fie „o poveste bună, scrisă bine”. 


irene POSTULACHE 
Muta, o mătură 
caro vorbeşte 
prealmutt 

Poveștile copilăriei, interzise? 


Menut MAXIMINIAN 


Au prins reţeta succesului și au primit 
Premiul Nobel pentru literatură autori care au 
adus mari contribuţii literaturii pentru copii, 
cum ar fi Selma Lagerlóf si Isaac Bashevis 
Singer, iar Premiul Pulitzer a fost obținut de 
Harper Lee. 

Odată ce piaţa de carte s-a revigorat, 
dând şansă si scriitorilor noștri să-şi aducă 
poveştile în fața copiilor, alte veşti vin asupra 
noastră, tulburând parcă copilăria generaţiilor 
actuale. Noi am crescut cu poveștile spuse de 
bunici despre fata pădurii, strigoi, lupi si urşi 
ce veneau pe la fereastra casei. Cărţile de 
poveşti erau puţine în epoca de „aur”. Dintre 
faimoşii culegători ai basmelor la ale căror 
cărți râvneam şi noi, îi amintesc pe Charles 
Perrault, frații Grimm, Hans Christian 
Andersen şi Andrew Lang. Nu ştiam prea 
mare lucru despre producțiile Walt Disney, 
pentru că era doar o oră de program la 
televizor şi atunci îl vedeam mai mult pe 
tovarăşul. Azi, când ar trebui să fie atâta 
libertate, aflăm că Disney a blocat accesul 
copiilor mici la desenele Dumbo, Peter Pan şi 
Pisicile aristocrate, după ce acestea au fost 
acuzate de promovarea unor stereotipuri 
rasiste. No, aşa ceva: Pisicile Aristocrate ar 
prezenta „în mod rasist” persoanele asiatice, 
pentru că la un moment dat, în film, apare o 
pisică cu „chipul galben”, care cântă la pian 
cu betisoare chinezești pentru mâncare. 
Elefántelul Dumbo întâlneşte un grup de ciori 
pe al cărui lider îl cheamă Jim Crow, un 
stereotip rasial care reprezintă numele generic 
al afroamericanului lipsit de inteligență care 
cântă şi dansează, temă preluată în specta- 
colele în care un alb îşi vopsea faţa gi mâinile 
pentru a imita un negru. In filmul Peter Pan 
amerindienii sunt şi ei portretizati într-o 
manieră stereotipá care nu reflectă nici 
diversitatea şi nu reprezintă nici tradițiile 
culturale autentice ale acestei populaţii. În 


plus, aceștia sunt deseori numiţi drept „piei- 
roșii”, un termen „jignitor”, conform Disney. 
Urmează ca şi alte producții îndrăgite de 
generaţii întregi să fie interzise, într-un fel sau 
altul. Ce să mai caute răul în poveşti, să fie 
doar binele, să nu mai existe lupta dintre 
balauri (zmei) și feti frumoşi, să nu mai 
transformám pe print în broscoi si pe zână în 
căprioară, sá nu mai fie vrăjitoare, să trăim 
într-o lume idilică, să nu mai vorbim de partea 
întunecată, de dracii din poveștile culese de 
lon Pop Reteganu, ci doar de îngeri. Or, de 
când e lumea lume, încă de la strămoşii noştri 
— Adam şi Eva — a existat şi binele (raiul), şi 
răul (şarpele), prima carte — Biblia — 
vorbindu-ne si de grădina Edenului plină de 
flori, şi de iad cu focul pe care stau încinse 
cazanele de smoală. Nu ne putem tine copiii 
într-un glob de sticlă, trebuie să înveţe de la 
cele mai fragede vârste şi de bine, şi de rău, 
pentru ca mai apoi să poată să discearnă 
aceste lucruri şi să-şi descopere calea în viaţă. 
Anii trecuți, era vâlvă mare: colindele 
româneşti duse din generaţie în generație, pe 
cale orală, de sute de ani, sunt antisemite. S-a 
creat chiar un scandal în momentul în care un 
grup de colindători de la Cluj a prezentat un 
colind în care a fost folosit termenul „jidov”, 
TVR fund amendată de la CNA. Si noi 
colindam, acasă, la Dumbrăviţa: „Când cina 
Hristos la masă/ Jidovii-s pe la fereastră/ Când 
cina pe masă o pus/ Iuda a ieşit şi s-a dus/ 
Dati-mi treizeci de arginti/ Să vi-l dau să-l 
răstigniți/ Când argintii i-au pus jos/ Pe Iisus 
din rai l-au scos/ Sus la Golgota l-au dus/ Pe 
cruce de lemn l-au pus/ Cu sulița l-au 
străpuns/ Apă şi sânge a curs/ De milă şi de 
bănat/ Soarele s-antunecat”. Tâna (bunica) îmi 
spunea că jádovii sunt neamul evreiesc care 
l-a dat lumii pe lisus si pe sfinții apostoli. 
Deci nici vorbă de antisemism, țăranii români 
au trăit în pace cu evreii. „Nu ştiu dacă poate 
fi taxat folclorul nostru. Oricum, poporul 
român nu este antisemit. Mântuitorul lisus 
Hristos, după trup, este evreu și noi prăznuim 
nașterea Lui şi ne bucurăm, cum am putea fi 
antisemiti” spune Mitropolitul Andrei. Se 
ajunge uneori prea departe. Nu putem 
interzice colindele noastre, după cum nu 
putem interzice basmele ce au circulat sute de 
ani, din generaţie în generaţie, iar mai apoi au 
fost aşezate în cărți de către scriitorii noştri. 


Poveştile vor fi spuse copiilor mai 
departe de către părinți şi bunici, în ultimii ani 
importând şi noi modelul din străinătate, astfel 
încât copiii să asculte la culcare întâmplările 
eroilor din carte. 
Asta, dacă am reuşit 
să educăm în spiritul 
ascultării poveștilor il 
şi nu i-am pierdut în ' 
detrimentul platfor- 
melor digitale. Edu- 
catia porneşte de la 
cele mai mici várste, 
lectura párintilor 
aducându-i pe copii 
aproape de carte. În 
lista autorilor ro- 
mâni care au scris 
poezie pentru copii 
şi adolescenți amin- 
tim pe Ion Agârbiceanu, Vasile Alecsandri, 
Tudor Arghezi, Ion Barbu, Nina Cassian, 
Otilia (Cazimir, George (Coşbuc, Mihai 
Eminescu, Elena Farago, Ion Slavici, George 
Topîrceanu, proză — Constantin Chiriță, Ion 
Creangă, Petre Ispirescu, Alexandru Mitru, 
Fănuş Neagu, Cezar Petrescu, Mihail 
Sadoveanu, Radu Tudoran, Ionel Teodoreanu. 

Nu este uşor să scrii literatură pentru 
copii şi, mai ales, pentru cei mici care sunt la 
momentul descoperirii lumii şi cărora trebuie 
să te adresezi nu doar prin cuvinte pe înţelesul 
lor, simple, dar în același timp atrăgătoare, ci 
şi prin imagini atractive. La vârsta de trei ani, 
cu siguranță, copilul va dori, pe lângă poveste, 
să vadă şi imaginile cu eroii. 

În rândul scriitorilor care şi-au dedicat 
proiectele celor mai mici cititori (ascultători) 
se află Irene Postolache, despre care, la o 
primă privire, constatăm că s-a scris prea 
puţin de către critica de specialitate. Critica nu 
dă prea mare importanţă literaturii destinate 
copiilor foarte mici, deşi este foarte 
importantă pentru că este sâmburele de unde 
porneşte dragostea pentru lectură. În articolul 
publicat pe site-ul Bibliotecii Centrale 
Universitare „Lucian Blaga” Cluj-Napoca — 
Literatura pentru copii — o literatură specială 
—, dr. Olga Morar încearcă să-i convingă pe 
criticii care se îndoiesc de existenţa acestei 
literaturi ca gen că ea este piatra de temelie a 
edificiului viitorului cititor. Asa si este, pentru 
că este vârsta la care copiii îşi descoperă 

primii eroi cu care se vor identifica. Câţi 
dintre noi nu ar fi dorit să fie un Făt-Frumos? 
„La temelia unei literaturi pentru copii trebuie 
să punem legea fundamentală a existenţei: 
biruinţa binelui asupra răului (prin conducerea 
intuitivă pe drumul cel drept), de aceea cea 
mai potrivită lectură 
pentru copii şi ti- 
neret este basmul. În 
conştiinţa universală 
a omenirii victoria 
binelui asupra răului 
stă la baza înteme- 
1eril progresului 
umanității. Copilul, 
adolescentul, tânărul 
în postura omului de 
mâine este atras de magia noilor descoperiri, 
eroilor exemplari, zborului printre astre. În 
zilele noastre, cel mai greu de creat este 
literatura potrivită pentru educarea etică a 
tineretului, dar este în acelaşi timp cea mai 
necesară”, spune Olga Morar. 

Pe Irene Postolache o descoperim într-o 
serie de evenimente menite să-i apropie pe cei 
mici de carte, cum ar fi „Poveşti pentru copiii 
cuminţi” sau „Hai să citim prima poveste” 
(care este si titlul unei cărți apărută la Editura 
Eikon adresate copiilor preşcolari). Încă mai 
sunt copii care se bucură de primirea unei 
cărți sau de includerea în proiecte în care să 
facă parte din lumea poveştilor. 

S-a pus, în ultimul timp, problema 
lecturii greoaie a autorilor clasici, pentru că 
azi copiii nu mai cunosc limbajul vechi. În 
cărțile ei, Irene Postolache evită arhaismele si 
regionalismele, usuránd deprinderea cititului, 
iar pentru atractivitate, poveştile sunt însoțite 
de aplicaţii şi exerciţii hazlii pentru dezvol- 
tarea memoriei, imaginaţiei, creativității, a 
dorinței de cunoaștere. Nu întâmplător pentru 
cărțile ei a primit Marele Premiu la Concursul 
Naţional „lon Creangă”, secțiunea Literatura 
pentru copii, desemnat de Muzeul Naţional al 
Literaturii Române din Iași şi premiul Uniunii 
Scriitorilor din România — Filiala Iași. 

De altfel, şi prezentarea de pe coperţile 
cărților este una aparte: „Salutare, salutare, 
lepurasi şi Căprioare! Numele meu este Irene 
Postolache şi îmi plac la nebunie poveştile! 
Îmi doresc să pot împărţi cu fiecare copil 
magia cuvintelor, iar poveștile să vă inspire 

curajul şi bucuria de a vă trăi viața ca pe cel 
mai frumos dintre vise!”. 

Dar, de ce s-a aplecat autoarea asupra 
scrierilor pentru copii, cei care, până la urmă, 
sunt cei mai pretenţioşi ascultători şi care, la 
momentul în care vor descoperi si tainele 
cititului, vor fi printre cel mai greu de 
mulţumit cititori. „Am început să scriu povești 
de dragul copiilor, descoperind cea mai mare 
bucurie: de a dărui un strop de iubire, în 
câteva pagini”, declară scriitoarea. Dintre 
cărțile scrise de Irene Postolache amintim 
„Ursul Vasilică si inghetata”, apărută la 
Editura Libris, cu ilustraţii semnate de Anda 
Toma. Cartea aminteşte, oarecum, de lumea 
benzilor desenate, atât de îndrăgite de noi şi, 
parcă, cumva pe cale de dispariție odată cu 
schimbarea gusturilor generaţiilor. O carte în 
care ne întâlnim cu un personaj zburdalnic, cu 
un nume pur românesc si care, în peripetiilor 
lui prin pădure, are de-a face cu şireata vulpe, 
veverița cu fundă roşie, lupul cel nemâncat si 
iepuraşul Nuştiesămintă. Pentru a face mai 
atractivă povestea, nu lipsesc textele inserate 
în imagini ce sugerează prezența paginii de 
facebook pe telefon sau la finalul poveștii 
fericite un selfi cu toți eroii, inclusiv cu 
autoarea cărții. Volumul acesta este pentru 
copiii cuminţi si poate fi citit într-o seară în 
care părinții îşi dedică timp copiilor lor. 

Muta, o mătură care vorbeşte prea mult 
a apărut la Junimea, în Colecţia „Pe ulița 
copilăriei”, iar în Cuvântul înainte, Diana 
Bobică declară „cu tandrete si umor, Irene 
Postolache descoperă micilor cititori extra- 
ordinarul din aspectele cele mai banale, 
scoțând la iveală ascunzisurile nebănuite ale 
universului casnic: lucrurile care îl alcătu- 
esc, fiecare cu personalitatea si felul său de 
a fi, devin personaje ale acestui volum”. 
Ele ne învaţă despre prietenie, solidaritate, 
respect. Ilustratiile sunt semnate de Ioana 
Gloria Sándutá. Ne întâlnim cu Andrei care, la 
nici trei ani, stâlceşte cuvintele, poreclind 
toate obiectele din casă (care mai apoi devin 
personaje): mătura — Muta, aspiratorul — Toul, 
găleata — Leata, tigaia — Gaia, nelipsind 
bătrânul ceainic care devine unul dintre eroii 
principali ai cărții, însă căruia Andrei nu i-a 
dat niciun nume. Cartea, bună de lecturat în 
mai multe zile, cuprinde mai multe aventuri — 
„Mătura Muta” făcând clătite, intrând în 
război cu furnicile, recitând poezii. 


Irene Postolache aduce, în volumul 
Petrişor si bánutii de aur, apărut la Editura 
Creator, însoțit din nou de ilustrațiile Andrei 
Toma, poveşti actuale construite pe temele 
basmelor de altădată. Astfel, în Căprioara 
albă ne întâlnim cu prințul pe care împăratul 
ar dori să-l căsătorească cu fata Împăratului 
Roz, însă destinul acestuia va fi cu totul altul, 
întâlnind în pădure o căprioară pe care o va 
lua acasă şi care va scăpa familia regală de la 
moarte în momentul în care vărul împăratului 
doreşte s-o otrăvească pentru a prelua tronul. 

Scrisă într-un limbaj actual, povestea ne 
demonstrează, încă o dată, că binele învinge 
răul şi, la fel ca structura basmelor clasice, 
„Prinţul şi prinţesa au trăit fericiți împreună și 
au fost binecuvántati cu multi copii”. Petrişor 
si bánutii de aur, povestea care dă titlul cărții, 
se petrece „într-un sat aflat aproape de malul 
mării, acolo unde se unește cerul cu apa”. 
Descoperim familia unui pescar cu cinci copii, 
dintre care cel mai mic este Petrişor, cel care 
îi va aduce noroc tatălui când vor merge în 
larg la pescuit si care va primi de la Zâna 
Mării un ban de aur. De aici povestea capătă 
dinamică, Petrişor primind în fiecare zi câte 
un bánut până în momentul în care zâna își 
cere drepturile de a-l duce pe copil în 
împărăţia sa, în schimbul lui tatăl primind o 
căldare mare de bani. În momentul refuzului, 


aceasta blesteamă pe pescar „niciun peşte din 
apele mele nu se va prinde de undita ta”. Si 
pentru că faptele bune nu rămân niciodată 
nerăsplătite, în momentul în care familia ce nu 
mai prindea peşte, nemaiavând ce mânca, 
revine la mare şi salvează un delfin aflat pe 
uscat, se descoperă că este fratele Zânei 
Apelor, cea care va descoperi că dorul este 
mai presus de orice, astfel încât dăruiește 
familiei comoara, iar satul în care Petrişor a 
trăit până la adânci bătrâneți a primit numele 
lui — Petrea, satul pescarului norocos. Copilul 
care a prins norul, Prinţesa mofturoasă, Fata 
privighetoare sunt alte poveşti din această 
carte plină de învățăminte pentru cei mici. 

Din seria volumelor publicate de Irene 
Postolache amintim şi Baba-hoaţa si Aiureală 
si Leneveală, apărută la Editura Sinteze, 
Zmeoaica cu mărgele, Editura Junimea, şi 
Vreau să urc pe munte — Editura Libris. 

„Drumurile copiilor, în vederea 
accederii la cultură, trec prin literatură, e 
lumea în care cresti, te formezi si poţi fi ceea 
ce îţi dorești”, afirmă Olga Morar. Cu 
siguranță, poveştile copilăriei rămân întipărite 
în amintirile noastre și revenim întotdeauna la 
ele cu drag. Cărțile semnate de Irene 
Postolache aduc în fața noastră eroi ce se 
adaptează vremurilor actuale, păstrând esența 
sănătoasă a poveştilor trecutului. 


Hai să numim adevărul și frumusețea V 

Titos PATRIKIOS 


Titos Patrikios s-a născut la Atena în 1928. A studiat dreptul la Universitatea din Atena. În timpul 
ocupaţiei germane a luat parte la Rezistenţa Naţională, inițial în EPON şi apoi în ELAS. În 1944 a fost 
condamnat la moarte de colaboratorii germani, iar execuţia sa a fost anulată în ultimul moment. În timpul 
serviciului militar a fost deportat la Makronisos (1951-1952) şi în perioada 1952-1953 la Ai Stratis, de 
unde s-a întors la Atena, cu dreptul celui revenit din exil. Din 1959 până în 1964 a studiat sociologia la 
Ecole Pratique des Hautes Etudes din Paris și a participat la cercetări la Centrul Naţional de Cercetări 
Ştiinţifice din Franţa. S-a întors în Grecia după dictatura lui Papadopoulos, dar apoi a revenit la Paris, 
unde a luat parte la evenimente împotriva guvernului ilegal şi a lucrat la sediul Unesco din Paris și la Fao, 
la Roma. S-a întors în Grecia în 1975 şi a lucrat ca avocat, sociolog şi traducător literar. În 1982 a revenit 
la postul său de la Centrul Naţional de Cercetări Sociale ocupat înainte de 1967. 

Prima sa apariţie în lumea literară a avut loc în 1943, cu publicarea unei poezii în revista „Sekivnuo 
ns Niórnc”, iar în 1954 a fost publicată prima sa antologie poetică intitulată ,,Xouatóspouoc/ Drum de 
pământ”. Este membru fondator al revistei ,,EmBempnon Téxvnc” din 1954, unde a publicat numeroase 
articole şi recenzii în coloanele sale, iar numeroase eseuri au fost incluse în publicaţii centralizate. De 
asemenea, a fost implicat în traducere (texte de Stendhal, Aragon, Maiakovski, Neruda, Gogol, Garaudy, 
Lukács şi alții) si proză, în timp ce cea mai mare parte a operei sale sociologice este scrisă în franceză. 
Dintre numeroase sale volume individuale, amintim: Evaç orpotevuévos tç (os: O nomric Tito 
Ilorpirios/Un militant al vieții: Poetul Titos Patrikios, 2019 (Ed. Gavriilides), O xeipacuós TNG 
vootalylac/lspita nostalgiei, 2015 (Ed. Kihli), Avowueinc ródoc/Amor care paralizează membrele, 2014 
(Ed. Kihli), Ze fpioxer y noinon/Te află poezia, 2012 (Ed. Kihli), Xvykatoikyon ue to zopov/Convietuire 
cu prezentul, 2011 (Ed. Kedros), H 1649 tæv /eóvrtov/Portalul leilor 2002 (Ed. Diatton), H ovuuopia tæv 
Gexarpiov/Banda celor treisprezece, 2000 (Ed. Kedros), etc. Lucrările sale au fost traduse în franceză, 
flamandă, germană şi olandeză. În 1994 a primit Premiul special de Stat pentru întreaga opera a sa. A 


urmat în 2008 Premiul Fundaţiei Costas & Eleni Ourani al Academiei din 
Echivalente lirice | Atena, în 2009 Premiul Letterario Internazionale „Laudomia Bonanni”, în 
2016 Premiul Max Jacob Etranger. (A. B.) 


ADOAPEIA THÈ YAHZ Neperisabilitatea materiei 

Aégetc nov 6ev eiroBnkav, Cuvinte nerostite, 

y! ÉVA VOXTEPIVÓ ATÓNXO OVÁXA, MÓTONLEC, având doar un ecou nocturn, desarte, 
Ot ON MATO PEVOTÁ NOV TPOGKOUIPA sentimente fluide care efemere 
VITOTÓGOOVTOAV OTO CIMA TOV KOPULOÚ, se supuneau siluetei trupului, 

diaparikés yvvaikec, envies femei trecátoare, dorinte 

AKOPEOTEG Ki ÓnOS XOPIG avtikpic ua nesatisfácute şi totuşi nesigure 

(icas ka Sixoc Bélnon va vr&p&ovv...). (probabil si fără voinţa unei existente ...). 

Tóca ÓOTPAKa VEKPÓ Ku TETPOMNÉVA 
OKETÓCOVTAS otyá - otyá TN YAGOGU 
tovc Ppoyxovc, Ta TAEUÓVIA, 
OKETÓCOVTOAS TA ÚLIMA 

AVTOV TOV EykaTOA E UuÉéVOV TAOÍOV. 


Aró tų oviioyq Monreia (1963) 


ADANE2Z MNHMEIO 


To yapákoua XOPTÁPLACE, ÉYIVE KOTPOVAS. 
Il&vo an' tovs VEKPOÚS pag 

EKEÍ NOV TÉCOVE ot mio yevvaíior 

EIVOL EVA OTPOMA TÓOPA ATÓ OKOVTÍÓLA, 
OTÉPMATO AMÓ AVVAVIGHOÚUS KI ACÉAYELEC. 
Zav apavéc uvnueto 

NOV OKÉTOACE TO KOAVTEPA LOG ypóvia. 


Aró TN OVyKEVTPOTIKA ExdOO0N Tiros llarpixios 
— Ilowuaro, II [1953-1959] (Ekôóosiç 
Kéópoc, 1998) 


H HMOPTA (tng noinons) 


O romtñs egnyovoe TOVG UVOTIKOVG 
cvuBolouoús 

TN SLOAEYTIKT) TOV TOMUOATÓS TOV. 

H n6pra, Sheye, sivat TO UVOTÑPLO TNG 

ETIKOIVOVÍAG 

TOV HÉCA E TO ÉČO, AG ETIKOIVOVÍAG TOV 

EVAÀAÀAÁOOETAL, OVTIOTPEPETOL, AVAXOAITÍČETOL, 

AVOUPEITOL, VTOTPOTIÓL EL, TEMKÓ ENÉPXETO, 

YU OVTO Ki N TÓPTA EÍVAL A TÓPTO 

TOV AVAAÓVEL TNV TÓPTO 

nov vnephaiver TNV AVÁYKN TNG TÓPTOS 

KAL ÉCA AMÓ TNV AVTOKATAPyNuUÉVN TÓPTO 

uropeí kaveíc va PvBdouetrpózl, va Bvðpáer 

va PeBlGer, va PBovBlovBásl... 

Tópo or Bavuactés vióðave ua Babá poci 

«ados tovc wéxaLav ta CÓMO. 


Aró tų 0vii0yq MoOnreia Cova (Exdóvelc 
Arátrov, 1991) 


Atátea cochilii moarte si pietrificate 
acoperind încet încet limba 
bronhiile, plămânii, 

acoperind recifurile 

acestei nave abandonate. 


Din volumul Ucenicie (1963) 


Monument invizibil 


Transeea s-a umplut de iarbă, a devenit o 
grămadă de bălegar. 

Peste morții noștri 

unde au căzut cei mai curajoşi 

este acum un strat de gunoi, 

spermă de la masturbări şi desfránári. 

Ca un monument neremarcat 

care ne-a acoperit anii noștri cei mai buni. 


Din volumul centralizat Poezii, I [1953- 
1959] (Editura Kedros, 1998) 


Uşa (poeziei) 


Poetul explica simbolismele secrete 
dialectica poemului său. 

Usa, spunea el, este misterul comunicării 
interiorului cu exteriorul, a unei comunicări 
ce se alternează, se inversează, se interceptează, 
este anulată, recidivează, în final revine, 

de aceea şi usa este o ușă 

care consumă uşa 

care depăşeşte nevoia unei uşi 

si prin autodesfiintata ușă 

se poate măsura adâncimea, scufunda 
afunda, surpa ... 

Fanii din jur au simțit o răcoare profundă 
în timp ce îi împroșca saliva. 


Din volumul Ucenicie din nou (Editura 
Diatton, 1991) 


Prezentare şi traducere de Angela BRATSOU 

Thodoris VORIAS 


Thodoris Vorias s-a născut în 1970 în Salonic, din 1992 trăiește în Kalamaria. Își găseşte 
refugiul zilnic în poezie şi se pare că efectele sunt benefice: a publicat culegerile de poezii: To 
trypio tavani (Tavanul sfredelit), 2005, Nychterines Epiplokes (Încâlceli nocturne), 2008, 
Pygolampides (Licurici), 2011 şi două cărți în format electronic (e-book): Euripide — 
[Andromaca], 2009 şi Euripide — [Medeea], 2010. Poemele sale au fost traduse în limba 
poloneză, română și limba spaniolă. Deţine, de asemenea, o revistă electronică şi un website 
personal. (http://vorias.blogspot.com). Poemele sale au fost publicate în revistele Nea Efthyni, 
Planodion, Bilieto, Rogmes, Endochora, Synchroni Skepsi, Nea Skepsi, precum şi în Steaua 


Dobrogei. (E. U.) 
Fără titlu 


Alergam desculți pe drumeagul de pământ 
si ne prindeam cu tigánusil. 


Imi luam avánt sá sar 
Pe deasupra verilor 
si îmi párleam picioarele. 


Sticlá şi pietris, 

făcute cioburi, degete împietrite 

ale străzii 

îmi dădeau sângele. 

lar tu-mi spuneai: „până te faci mare 
o să treacă...” 

Spuneai: „o să te deprinzi cu focul...” 


Incă mai privesc în jos când păşesc, 
bântuie moaştele copilăriei. 


N-am învăţat să merg pe cărbuni incinsi până 


la urmă. 

Try ye Tome) Eto Huaral pape, 


Muy popasrav pe ta Judas. 
Mmdoves pė «popa 
MávwW Ano Ta paoraipia 
kaj napa) a Ta No va pov. 
[vea kai Xa? ua i 
Enaspiya, Tew pvo Sua 
Tov Spopov pt parwyave. 
"E heges: yop va ye) se $ 
Da nepasu..-" e 
"Eheges: " Qå euw N eùs ză Wueia.-: 


"Aa OS bu Jayma Otav AS: 


4 = t 


Ta Aüypova, 


Ava rre gas Den yva Ev su. 


„Bopras 


Fante în noapte 


Ştii că ascund 
o bucată de noapte 
în buzunaru-mi. 


De-ar avea ferestre, 
Stelele toate ar cutreiera 
Pe visele mele suspendate 
de-un piron pe perete. 


De-ar avea uşi 

poate-ar veni oaresicine 

cu chip de lună 

cu păsări de noapte în cuvinte, 
deprins să cânte 

cu greierii. 


Poate-ar veni o femeie 
desprinsă din miresmele 
teiului. 


Contururi negre privesc hoteste 


din fantele nopții mele. 
Cu tăcerea mea tes vise. 


Cu respirările mele 
îşi mosesc misterele. 


Fură mireasma somnului meu 
cu ea să se-nveşmânte. 


Grecia din vis 


Am apucat piatra 

Tu-ai luat adierea aurorei. 
Am apucat ramul uscat, 
Tu-ai luat flacăra amiezii. 
Am luat colbul zbicit, 
Tu-ai luat roseata înserării. 


M-am aşezat eu pe plaja din Skotina 


şi tu pe creștetul Olimpului, 
ca să visăm, 
să facem noua Grecie. 


Si-am visat noaptea toată 
şi bolta înstelată am visat-o 


şi încă la Grecia aceea tot visăm! 


Poyués otn vóxta 


Zépelc nos KpÚBo 
ÉVA KOMÁT VÚXTAG 
UEG OTNV TOÉTN uov. 


Av VUTÑPxAV napaðópa, 
T’ otpa Oa oepyravovcave 
TA KPELACUÉVO ÓVEIPÁ UOV 
©’ éva Kapoí TOV TOÍYOV. 


Av VTÁPXAV TÓPTEC 

160G EPXOTAV KÓTOLOS 

w Eva TPÓCOTO peyyápı, 
ue AGA VUYTOTOUAMA, 
uaBnuévos va Tpoyovâder 
ue ta TPICÓVIA. 


Toos epyótav ma yovaika 


Pyoduévn anró T’ apðuata 
TNG PAMUOVPLÁS. 


Mavpes uopoćs kpvpokorráčovv 
AT? TIG poyuéc TNG VÝXTAG uov. 


Me Tn oorh pov VEAÍVOVV óveipa. 


Me tic aváoec pov 
ČEYEVVÁVE TA UVOTNPLĂ TOVG. 


KhéfBovv TO ÁPOLLA tov ÚTVOV pov 
yia va vruBoúv. 


EJMG6a Tov OVEÍPOV 


Ilnpa tnv rétpa, 

TPES TO ayépı TNG AVYÑS. 

Tńpa to čepórkňaðo, 

TÍpec tN pàóya tov ueonuepiovú. 

Ihpa tnv čepauévn Adonn, 

TNPEG TO KOKKIVIOUA TOV ÕEUVOŬÚ. 
Kó8ic0 Ey otnv rapadía tng Exotivac 
Kı £0V OTNV KOPvEÑ Tov Oivunov, 

VO OVELPEVTOVUE, 

va otiócovue kawovpia EMÓa. 


Kı oveipevtikapue Ó tn vóxta 
KI OVELIPeUTÑKALE TNV SOOTEPILÓ 
axónpa exetvn tnv Edda oveipevónacTe! 

Thiasos — Alai 


Pe inimile pustii, pe caldarámuri, 
noaptea páseste ca un hot. 


Cautá stiutele forme ale drumului 
aprinse mai devreme-n iubiri 

ŞI care-s acum, rotinde-n întuneric, 
cenusi pe care le târăşte vântul. 


Se propteşte de zidurile plouate 

şi li se descojeste ocrul, 

páseste pe strázile udate 

piezisele umbre se umplu de noroi, 
caută trupurile nádusite care iscá aburi 
din expiratiile dragostei. 


Noaptea trece peste trupurile noastre 
-mii de scufundati în vise 

nu catadicsesc să asculte 

nocturnele alaiuri ambulante. 


Pironit de nori 


"Namiazá-t1 strălucesc aripele pironite 
de nori 

— lună tu ce-ai fugit din nopți — 

ŞI cei ce-și pot îndrepta fruntea 

te-or vedea. 


Lipsit de apărare în barbaria oraşului, 
ai ajuns şi tu să te legeni 
alăturea lui Prometeu. 


În amurg cerul se mânjeşte-nsângerat. 
Noaptea-i străfulgerată de tainicul foc 
din tulpinile trestiilor voastre 


iar el, fără sá bănuie, spun că vine ploaie. 


Versuri dintr-o călătorie cu soarele 


În zori m-am aninat în soare 
ca să zbor. 


Incleiati mi-au rămas pantofii în asfalt, 


am furat si trilul dimineții 
din coama unei acacii 

Oíacos 


Èt épnues kapóléc, ota kaàvtepima, 
N VÚXTA TEPTOTÓEL OAV KAÉQTNC. 


Ava£ntáel yvópiec HOpqéc tov SpOuov 
NOV AVÁBAVE TLO DPI OTOVG ÉPOTÉC TOVG 
KO TOPa OTpopuiȚovv oto TKOTÓÓL, 
OTÓYTESG NOV TIG OÉPVEL O AÉPAC. 


Axovuráel Tov Ppeyuévovs ToiyovG 

kin Oxpa Eepiovâilei, 

NEPnOTAEI OTOUC Ppeyuévovs 5p6uovg 

KOL AUOTÓOVOVV O1 A0EEG OKIÉG, 

yáyver ya 19po uéva kopuá mov v’ ayvilovv 
AT? TIG EKTVOÉG TOV ÉPOTA. 


H vóyta TEPVÓEL TÁVO aT’ TO KOPuLÁ LOG 
—yxMódec Pwoou&vor ota óverpa 

EV KOATOGEYOVTAL V? UKOVOOVV 

TOVG nàavóðrovc voyteptvoúc BLÁCOVC. 


Kappouévos ota 6Vvvepu 


To ueonu&pi yvadíLovv ta KappouEva oov 
PTEPÓ 

OTA OÚVVEQO 

— peyyáp1 TOV EéQUYES ATÓ TIG VÚXTEG — 

KI 06601 HTOPOÚV va OPYOHVOVV TO KEPÓMAL 

Oa ce Pléxrovv. 


Avvrrepúctiotos otn PBapBapótnta tns nóng, 
KOTOANEEG Kı £0V va awopsicat 
nàóu otov Ilpounbsa. 


To GETO uatóvete tov ovpavó. 

Tn VOXTA aCTPÁFTEL N Kpvuuévn POTIÁ 

AT TO KOAUA CAG 

KI 01 AVUTOYÍACTOL éve TOC épxetar Bpoxń. 


YETÍYO1 anró éva TOZÍÓL ue Tov ýMo 


Enuépoua yavtÉóðNKka otov ńMo 
YA VA TETÁLO. 


"ENEWOV KOAĂANUEVO TA TOMOÚTOLO OV OTNV 


AOPAATO, 
EKĂEWa KALTO TPOLVÓ TPOyovĂL 
AT? TNV KOPP MAG AKAKÍAG 


Pentru că pe drumul de humă din cartier 

ne jucam desculți 

şi-am avut la mine-n curte acacii 

şi-un cântec 

pe care mi l-au acoperit cu agasantul beton. 


Din ieri am dezlipit un cadru de tablou 

— trei copii care-și scrijelesc în pământul 
maidanului 

propria viaţă — 

l-am arătat şi păsărilor 


...c-am avut şi noi aripi 
înainte să creştem. 


La amiază mi-am sfâşiat veșmintele, 
spaima şi toate mástile; 
în înalt, aici, nu-s străzi ca sá te sfiesti. 


La-nserat eliberat-am poemele 
ca să fluture din aripi sus, pe valuri. 


Nu-ţi irosi în van toate visele 


Nu-ţi irosi în van toate visele 
Doar într-o singură noapte. 


Păstrează dar şi pentru noaptea-nluminată 
să al si tu cu ce s-aprinzi 
un tăciune la drum. 


Păstrează dar şi pentru noaptea deznădejdii 
-pe care sufletu-ti o va tânji - 

sá al şi tu s-asterni lângă tine 

trup si patimá, 

sá împărtăşeşti sudoarea. 


Păstrează dar ceva și pentru noaptea de 
durere, 

versuri să-ți faci din vise 

să al sá sapi în miezul inimii 

să nu te înăbuși 

străfund să-ţi afli ca să îl pásesti. 


Păstrează dar ceva şi de-ncheiere. 
Întâi de toate o să se ducă spiritul, 
apoi meteahna 
ŞI apoi şi visul. 


ATi OTO YOMLATÓSPOLLO TNG YELTOVIÓ uas 
toaícoue EVnOAVTOL 

Kı seiya axolec OTV avi 

Kı éva TPAYOVOL 

TOV TO OKENÓÁOQVE HE ÚYAPO UTETÓV. 


ATÓ to %Oec čekóñnoa ma Coypapió 

— tpía notá TOV OXELÁCOVV OTO XOLA TNG 
adávac 

TN CON TOVG — 

tnv EGELEO kat ota TOVMÁ 


...EÍXAUE KI eueíc PTepă 
Tp HEYOAOGOvUE. 


To peonuépi éckica ta podya uov, 
TO PÓBO Ki óàec tıs npoconiðec: 
£00 ynàá dev éxel SpOuovc, va VTPATEÍG. 


To Sevduvó eevBEpooa ta rońuata 
VO PTEPOVYÍCOVV TÓVO AT” TA KÚMATO. 


Mn orotoadñoelc 610 ta ÓVELPÓ cov 


Mn oratadhoelc óña ta óveipá cov 
HOVOXO GE MA VÚXTA. 


Púlaée káti yia TN VÓXTO-QOTIÓ, 
VO “XEIG KI EOÚ V’ AVÁYELG 
éva Savió ya to ðpópo. 


Dúlade KÁTI VIA MA VÚXTA ATÓYVOONS 
-TOV N yoyh Ba Aayrapăet- 

va “XE1G va OTPOGEIG ima oov 

Kopui Kat 71000, 

15pPOTA V’ OVTAAAGEEIG. 


Dúlade KÁTI VILA WA VÚYTO TÓVOD, 
OTIXOVG VA KÓVELC TO ÓVELPA,, 

va ‘yeis va GKGPe1g éca OTNV Kapåtá, 
va unv 7rviyeic, 

NATO va Bpe yia VA TOTÑELS. 


Dúlade KÁTI y1A to TEAOG. 
Ilpora da púyel n woyn, 
HETÓ TO XOÚL 

KI ÚOTEPA T’ ÓVELDO. 

Simti pereţii 


Simti cum te privesc cu ochii mei 
pereţii camerei. 

Asculti pisicile de-afară 

cum plâng pe străzile pustii, 
copacii cum le dau lăstarii, 
steagul care te-nvatá ce-i mândria. 
Singurătatea cu creionul o învingi, 


iar răsuflarea mea îți lecuieste rănile. 


Dacă lesini te voi lua pe palme 
si te voi întinde pe alt poem al meu. 


Alţii valuri le numesc 


Valuri le numesc alții, 

însă sub pătrarul lunii 

ca umbre cutreieră marea. 
Se lovesc, se-mbrátiseazá, 
se prefac în război, dragoste 
şi febră nocturnă. 


Se dezbracă sfâșiindu-şi hainele, 
se-nfurie încleștat 

ŞI se răscolesc. 

Se sucesc si se răsucesc spre nisip 
şi molcom se potolesc, 

se fac pietricele. 

Nu sunt valuri 

şi pescăruşii-aşa le ştiu, 


poate sub soare... 
dar noaptea lucrurile se schimbă. 


Epidemie 


Stăm în partea greşită, 


încet-încet ni se îngălbenesc pantofii. 


Să mergem mai încolo, 

hai! în fața vitrinei, atâta timp, 
poate ne iau drept nadă. 

Încă juma” de vers şi am dărâma-o. 

NwoBeiG TOUS TOÍYOVS 


Ni08Be1c TOUS TOIXOVG oto OMLÓTIO 
VO OE KOLTÓLOVV HE TA HÓTLO UOV. 

AKOVG TIG yútec UT” ÉL O 

va Kaive TovG Epnuovc 6p6uovc, 

ta Sévtpa va Byáčovv Piaorăpro, 


tn onuaia va oov uoBaivei tv TEPNPÓVIC. 


Niác tn povačtá ue to HOAVB1 oov, 

y Aváca ov VLATPEVEL tig NAÂNYEG oov. 
Av hrro0uuíoels da ce TÁPO CTA yépia 
«ot Oa o” amic o’ áo noimua. 


AMO TO AÉVE KÓMOTO 


Ao ta AÉVE KÚÓUOTO, 

HO KÁTO AT’ TO AELWÓ QEeyyápt 
okiéc a2ovicovv tn Oádacoa. 
XTUTIOÚVTOL, Ay KOMÓLCOVTOL, 
yÍvovto1 TÓAELOG, ÉPOTAS 

KAL TVPETOG TNG VÚYTOC. 


ZEVTÓVOVTOL OKÍCOVTAS TA POVXA TOVC, 
aprácovtol ue Bia 
Kı AVTAPLACOVV. 


XTpupoyvpilovv WS Tv AMHLOVÓLA 
Kı EKEÍ NOVXÓCOUVV, 
yivovra Boroaia. 


Aev siva kúuata 


Kı 01 yàápor étOL TA EEpovv, 
1006 KATO AT’ tov AO... 
HO TN VUXTA TA TPÓYLaTO OAAGLOVV. 


Exmiónuía 


XTEKOuuoTe oe 140o0g népoc, 
oryá oryó KITpPIVILOVV TO TANOVTOL LOG. 


Il&ue mo KOTO, 

uxrpootá otn Birpiva, tóon Opa, 

ícos Beopndovue Kpâyrec. 

Axópa picó otíixo kat da tN ykpepiCape. 


Scoate-ti hainele, să vezi cum se catárá 
pe trupul tău gălbejeala. 

Scoate-le, nu le voi împrăștia ici-colo, 
acum că suntem în lume 

le voi tine cu grijă. 


Hai mai încolo, 

ne priveşte un cerșetor galben 
...pleptul tău nu şi-a pierdut 
nuanţa frumoasă, 

încă ai inima roşie. 


Hai mai încolo, 


visele din vitrină 
ne ucid. 


Pentru cititorii revistei: 


Byúle TA POVXA cov, va ÕE, TOG OKAPQUAOVEL 
OTO KOPUÍ GOV TO KITPÍVICHA. 

Byó2” ta, ðe Ba ta CKOPpTÍCO EV KI EKEl, 
TOPA EÍUAOTE HÉCA OTOV KÓGHO 

Oa TA kpatńco p’ empuédera. 


Iáue mo KáTO, 

uac korrátel évas kitpivos Entiávos 
...TO OTNVOS oov dev éyaoce 

T’ ÓNOPQO XPOUA Ttov, 

EXE1G OKÓLLO KÓKKIVN KOPÓLÓ. 


Il&ue mio Kát, 
ta Óverpa TNG Pirpivac 
HÁG OKOTÓVOVV. 


„Poezia, conştiinţa, dárzenia nu sunt trei cuvinte fără legătură între ele. Reprezintă pentru 
mine atât un mic cod de onoare, uriaş de altminteri pentru vremurile noastre, cât şi o busolă 
pentru străzile din Salonic şi pentru străzile din propria voastră țară, acum că au ajuns acolo 
versurile mele, aidoma, cu copii ştrengari care se joacă în cartiere cu mingea si de-a prinselea. Pe 
aceste străzi toate se schimbă cu iuțeală, nu reusesti să le urmărești şi le priveşti ca pe nişte 
fleacuri. Pe aceste străzi unele din aceste lucruri fără însemnătate sunt proiectile care tintesc în 
mine şi multe își ating tinta. Pe aceste străzi ale vieții, împreună cu poeziile, cutreier...” 


Thodoris VORIAS 


Prezentare şi traducere de Edith UNCU 


LOGOS - Pneuma Il 

Povestea omului care și-a pierdut umbra 


Gheorghe GLODEANU 


Pe numele său adevărat Louis-Charles 
Adelaide de Boncourt, Adelbert von 
Chamisso s-a născut în 1781, în castelul 
Boncourt din Champagne, și s-a stins din 
viață în 1838, la Berlin. Şi-a părăsit țara în 
timpul Revoluției Franceze, exilându-se în 
Germania. A studiat filosofia şi a fost 
influențat de operele lui Johann Wolfgang 
Goethe, Friedrich 
Schiller şi Got- 
tfried Bürger. A 
făcut parte din 
asociația literară 
„Steaua polară”, 
grupată în jurul 
„Almanahului 
Muzelor”. În 
timp, leagă prie- 
tenii durabile cu 
autori importanți, 
precum: Achim 
von Arnim, Cle- 


mens Brentano, 
Mode von Ebamlto. W. Grimm, 
Heinrich von 


Kleist, A. W. Schlegel, D-na de Staél, E.T.A. 
Hoffmann. Chamisso este considerat un spirit 
universal, care s-a exprimat la încrucișarea 
mai multor curente literare. După împlinirea 
vârstei de treizeci de ani, scriitorul a început 
să studieze ştiinţele 
naturale și medicina. 
Între 1815 şi 1818 a 
efectuat o călătorie 
în jurul lumii, în urma căreia publică o 
descriere ce îi aduce o faimă mondială. Este 
numit director al Grădinii Botanice din Berlin 
şi traduce în limba germană din operele 
principalilor scriitori francezi. Publică poeme 
sentimentale de factură romantică, dar opera 
sa fundamentală rămâne nuvela fantastică 
Nemaipomenita poveste a lui Peter Schlemihl 


Literatura 


Europei 

(Peter Schlemihls wundersame Geschichte) 
din 1814. Este o creaţie în care realul se 
împleteşte cu fantasticul, iar comicul, cu 
tragicul. 

Într-o confesiune emblematică, scriito- 
rul şi-a schiţat propriul său profil spiritual. 
Textul dezvăluie faptul că autorul însuși se 
considera un Schlemihl, adică un inadaptat: 
„Francez în Germania şi german în Franţa; 
catolic pentru protestanți şi protestant față de 
catolici; filosof printre credincioşi şi bigot 
pentru oamenii lipsiţi de prejudecăţi; nelalocul 
lui printre oamenii de știință, pentru motivul 
că frecventează societatea înaltă — si consi- 
derat pedant, în cercurile aristocratice; socotit 
iacobin de către nobili, şi nobil, reprezentant 
al vechiului regim, de către democrați; 
pretutindeni străin, aş vrea să cuprind totul, 
dar totul îmi scapă; sunt nefericit”. 

În prezentarea pe care i-o face lui 
Chamisso în antologia intitulată Nuvela 
romantică germană, lon Biberi menționează 
faptul că, potrivit mărturisirilor scriitorului, 
povestea lui Peter Schlemihl a fost scrisă 
pentru amuzamentul copiilor unui prieten. Din 
această perspectivă, avem de-a face cu o operă 
accesibilă deja unei anumite vârste. Dincolo 
însă de planul narativ exterior se găseşte 
dimensiunea adâncă a cărții, adevărata ei 
substanță, proiecția în parabolă. Satira socială, 
puterea idealului, universul miturilor antice 
alcătuiesc adevărata profunzime a textului. 
Povestea omului care şi-a pierdut umbra a 
avut numeroase interpretări. Unii au văzut aici 
destinul emigrantului care a fost obligat să îşi 
părăsească tara. Alţii au identificat în relatare 
o serie de teme existente în mitologia 
scandinavă sau au optat pentru explicaţiile de 
factură psihologică şi psihanalitică. Ion Biberi 
vorbeşte despre caracterul nedeterminat (des- 
chis) al povestirii, fapt ce permite interpretări 
variate, în funcție de argumentele fiecărui 


cititor. Ion Biberi este de părere că, pentru 
lectorul de azi, povestea lui Schlemihl „ar 
putea fi interpretată prin tragedia omului care 
şi-a pierdut stima de sine si personalitatea, 
printr-un act repudiat de conştiinţa sa morală 
— dar care îşi recapătă demnitatea umană prin 
efort către cunoaştere, către varierea orizon- 
tului său mintal, ca si, mai ales, prin rege- 
nerare morală”. 

După cum se menționează într-o notă de 
la subsolul naraţiunii, numele Schlemihl nu a 
fost ales la întâmplare de către scriitor, 
cuvântul însemnând, în limba germană, „om 
fără noroc”, „ghinionist”. Pe de altă parte, 
deja titlul ne avertizează că avem de-a face cu 
o poveste extraordinară. Este vorba de o 
narațiune la persoana întâi singular, ceea ce 
amplifică senzația de autenticitate a 
întâmplărilor. În debutul relatării, povestitorul 
tocmai se întoarce dintr-o lungă şi obositoare 
călătorie pe mare. În port, caută reşedinţa lui 
Thomas John, unchiul său, care poate să îi fie 
de mare folos în carieră. Pentru a câştiga 
încrederea rudei mai bogate, tatăl îi trimite o 
scrisoare de recomandare. Intrând în casa 
unchiului său, Peter Schlemihl parcă pătrunde 
într-o curte cu miracole, unde un presti- 
digitator îndeplinește toate dorinţele musa- 
firilor. Rând pe rând, bătrânul în haină cenușie 
scoate din buzunar o lunetă, niște covoare 
turceşti, un cort minunat şi trei cai de călărie. 
Deşi ne găsim în plin miraculos, gestul nu 
miră pe nimeni. Fapt semnificativ, într-un 
veritabil „cuib de nobili”, singurul personaj 
care acordă atenție tânărului de condiție 
modestă este straniul individ îmbrăcat în gri. 
Acesta se apropie de Peter Schlemihl si îl 
întreabă dacă nu ar fi dispus să îi cedeze 
umbra, în schimbul căreia îi propune să aleagă 
ceea ce doreşte dintre comorile pe care le are 
în buzunar. Este vorba de o serie de obiecte 
miraculoase, specifice basmelor: iarba fiare- 
lor, rădăcină de mătrăgună, talerul hotilor, fața 
de masă a pajului Roland, un pitic năzdrăvan, 
pălăria lui Fortunatus sau punga care nu se 
goleşte niciodată. Strania solicitare îl sochea- 
ză pe povestitor, dar, analizând condiţia sa 
modestă, acceptă să renunţe la umbra lui în 
schimbul pungii lui Fortunatus. Surprinde 
maniera în care bătrânul reuşeşte să desprindă 


umbra de pe iarbă, să o înfăşoare si sá o váre 
în buzunar. Ceea ce pare o adevărată afacere 
se transformă însă repede într-un blestem. 
Personajul este ironizat fiindcă îi lipseşte 
umbra, fapt ce îl transformă într-un exilat. 
Chiar dacă în lumea 
în care trăieşte 
„aurul este mai pu- 
ternic decât virtutea 
şi meritul”, începe să 
regrete faptul că şi-a 
vândut umbra. După 
ce timp îndelungat a 
fost sărac, observă 
că banii nu aduc 
fericirea, iar punga 
fermecată pe care o 
deţine este de fapt 
blestemată. Nemai- 
putând îndura umi- 
lintele la care este 
supus, personajul conştientizează faptul că 
umbra valorează mult mai mult decât banii pe 
care i-a câştigat. Nemaifiind un om întreg, 
Peter Schlemihl este privit cu compasiune de 
către ceilalți. 

De mai multe ori, naratorul întrerupe 
firul epic al povestirii pentru a i se adresa în 
mod direct lui Chamisso, ca şi cum acesta ar 
fi confesorul sau un alter ego al său. ÎL visează 
stând la masa de lucru, lângă un schelet si un 
mănunchi de plante uscate. Este ipostaza de 
botanist a scriitorului. Adresarea directă se 
face şi mai târziu, când naratorul îi cere 
prietenului său să îi crute durerea de a-i 
dezvălui ceea ce a fost obligat să îndure. 

Pentru a-şi recupera umbra, Schlemihl 
vrea să facă târgul înapoi. În acest scop, îl 
trimite pe Bendel, servitorul său devotat, ca să 
îl caute pe omul în gri. Chiar dacă obiectele 
miraculoase se găseau în casa unchiului său, 
nimeni nu îşi mai aducea aminte de omul cu 
haina cenuşie si nu cunoștea proveniența lor. 
Cu toate acestea, Bendel întâlneşte un 
necunoscut, care îi transmite stăpânului său că 
are de gând să plece într-o lungă călătorie pe 
mare, dar că se va întoarce peste un an, când îi 
va face o altă propunere avantajoasă. Tot el 
este cel care dezvăluie adevărata identitate a 
protagonistului, care este numit pentru prima 

oară Peter Schlemihl. Deşi este căutat, omul 
dispare misterios, ca o umbră. În esenţă, 
Chamisso ne propune o nouă variantă a 
mitului lui Faust, umbra fiind sinonimă cu 
sufletul. Pentru a-şi depăși condiția modestă, 
protagonistul îşi vinde umbra diavolului. În 
mod paradoxal, efectul pactului încheiat este 
invers. Banii aduşi de punga lui Fortunatus nu 
reuşesc să aducă fericirea visată. Dimpotrivă, 
protagonistul consideră că, fără umbră, viaţa 
lui este un chin. 

Cea de a treia secțiune a relatării 
prezintă starea de spirit dezolantă a omului 
care şi-a pierdut identitatea. Deși foarte bogat, 
Peter Schlemihl ajunge să îi invidieze până si 
pe servitorii săi, fiindcă aceștia pot duce o 
existență normală. Îşi blestemă bogăţiile, 
deoarece, din cauza lor, s-a „înstrăinat de tot 
ce e viaţă omenească”. Cu toate acestea, 
tristețea sa pare exagerată în raport cu 
pierderea suferită. 

În disperare de cauză, Peter Schlemihl 
cheamă un pictor care să îi picteze o umbră 
falsă. Lucrul este însă imposibil, deoarece 
umbra artificială 
riscă să se piardă la 
cea mai mică miş- 
care. Concluzia sar- 
castică a pictorului 
este aceea că cine nu 
are umbră să nu 
meargă la soare. 
Aflat în disperare de 
cauză, Schlemihl îi 
dezvăluie omului 
său de încredere 
teribilul secret care 
îl torturează. Servi- 
torul devotat pro- 
mite să rămână alături de stăpânul său şi este 
gata să îşi împrumute propria sa umbră. Cu 
ajutorul lui Bendel, care îi  maschează 
infirmitatea, are din nou curajul să iasă printre 
oameni. Începe să se bucure de stima pe care 
i-o dă bogăţia şi aşteaptă să treacă anul pentru 
a primi vizita necunoscutului. 

Interesul lui Peter Schlemihl este trezit 
de frumoasa Fany, pe care o descoperă în casa 
unchiului său. Pentru a-şi ascunde handicapul, 
începe să o întâlnească numai în amurg sau 

prin locurile ferite de lumină. Totul decurge 
normal, până când, într-o seară romantică, se 
întâmplă o veritabilă catastrofă. Luna apare pe 
cer, iar Fany descoperă cu stupoare faptul că 
Peter Schlemihl şi-a pierdut umbra. Refuzat 
de iubită, personajul se refugiază într-o 
stațiune balneară. 

Există în povestirea lui Peter Schlemihl 
un decalaj între timpul trăirii si cel al 
mărturisirii. În mod frecvent, povestitorul 
vorbește despre tristeţea sa şi despre iluziile 
sale pierdute. Deoarece aruncă cu bani, în 
stațiunea balneară este primit cu mare fast. Se 
zvoneşte că ar fi însuși regele Prusiei, care 
călătoreşte sub falsa identitate a unui conte. 
De aici marea bucurie a populației. Schlemihl 
constată puterea misterioasă a pungilor de aur 
şi începe să fie numit contele Peter. Se 
îndrăgosteşte de Mina, fiica consilierului 
silvic, iar dragostea devine scopul vieţii sale. 

În acest moment al relatării, povestitorul 
intervine din nou în text, adresându-i-se în 
mod direct lui Chamisso, care este luat drept 
confesor al mărturisirilor: „Vai, bunul meu 
Chamisso, vreau să sper că încă n-ai uitat ce-i 
dragostea!” Mina răspunde la sentimentele 
tânărului îndrăgostit şi, în aparenţă, totul pare 
să decurgă perfect. Pentru mai multă 
verosimilitate, autorul transcrie una dintre 
scrisorile primite în acel timp de la persoana 
iubită, în care aceasta îşi dezvăluie pasiunea. 
Deşi sentimentele îi sunt împărtășite, omul 
fără umbră trăieşte o dramă şi are impresia că 
a corupt un înger. Nutrind sentimente auten- 
tice, explică faptul că nu este ceea ce îl crede 
lumea. Este doar un om bogat, asupra căruia 
apasă un teribil blestem. Pregătirile pentru 
nuntă sunt sistate în momentul în care tatăl 
fetei află de ciudata sa infirmitate. Consilierul 
silvic nu concepe să îşi căsătorească fata cu un 
om lipsit de umbră. În mod paradoxal, pierde- 
rea umbrei este văzută ca o vină capitală, fiind 
considerată mult mai gravă decât hotia. Lui 
Schlemihl i se fixează un termen de trei zile, 
răstimp în care trebuie sá își clarifice situația, 
altfel Mina se va căsători cu altcineva. 
Misteriosul rival nu este altcineva decât 
Rascal, unul din servitorii lui Schlemihl, care 
s-a îmbogăţit pe seama stăpânului său şi care 
nu acceptă să slujească un om fără umbră. 


Cuprins de disperare, personajul începe 
să rătăcească. Se reîntâlnește cu misteriosul 
om în gri, care îi propune să își răscumpere 
umbra. În schimbul ei, demonul îi solicită un 
sacrificiu şi mai mare, acela să semneze cu 
propriul său sânge un contract prin care îşi 
vinde sufletul: „Subsemnatul, las moştenire 
detinátorului acestui bilet sufletul meu, după 
despărțirea lui naturală de trup”. Pactul 
încheiat cu diavolul trimite la mitul lui Faust. 
Spre deosebire de opera lui Goethe, la 
Chamisso demonul acționează în mod 
gradual. Nu cere de la bun început sacrificiul 
suprem. Mai întâi îşi ispiteşte victima să îşi 
vândă umbra. Chiar dacă miza este salvarea 
iubirii, Schlemihl ezită, intuind faptul că 
diavolul îi întinde o capcană. 

Capitolul al şaselea insistă pe starea de 
spirit a omului blestemat, care nu vede nicio 
dezlegare pentru condiţia lui nefericită. Totul 
pentru o umbră, pe care ar putea să o 
răscumpere cu o semnătură. Obiectele 
miraculoase specifice basmelor revin în text. 
Misteriosul om în gri îi oferă lui Schlemihl o 
slugă fermecată, cu ajutorul căreia se face 
nevăzut. În felul acesta, poate reveni printre 
oameni fără să fie condamnat pentru 
handicapul său. Înaintea lui H.G. Wells, 
Chamisso introduce în literatură motivul 
omului invizibil. Personajul se întoarce în 
grădina consilierului în compania omului în 
haină cenușie si asistă la dialogul dintre 
părinţii fetei. Află cu stupoare că misteriosul 
său rival este fostul lui servitor, care s-a 
îmbogățit pe seama stăpânului său. Rascal 
este considerat pretendentul ideal, în timp ce 
omul fără umbră este privit drept un simplu 
aventurier. Condamnând faptul că oamenii 
sunt apreciaţi în funcţie de avere şi nu potrivit 
meritelor, Chamisso realizează, în mod 
indirect, o critică socială acidă. Oameni 
pragmatici, părinții fetei gândesc cu mintea, 
nu cu inima. Tatăl crede că, devenind soția 
unui om bogat și onorabil, lacrimile 
copilăreşti ale fiicei sale vor seca, iar durerea 
de acum îi va apărea ca un vis urât. Disperată, 
Mina acceptă să devină unealta părinţilor. 
Demonul în gri încearcă să profite de 
zbuciumul celor doi îndrăgostiți, făcându-l pe 
Schlemihl să semneze cu sângele lui pactul 


blestemat. Opinia sa este aceea că „ceea ce 
omul nu vrea să facă de bună voie la început, 
o face până la urmă de nevoie”. 

Următoarea secțiune a relatării începe 
cu o nouă adresare directă către ascultátorul 
fidel. De altfel, cele unsprezece capitole ale 
narațiunii reprezintă tot atâtea momente 

povestirii sale, 
Schlemihl simte ne- 
voia realizării unor 
pauze, care se trans- 
formă în tot atâtea 
momente de tran- 
zitie. Asumándu-si 
riscul de a fi judecat 
greşit, el promite sá 
povestească intám- 
plárile întocmai cum 
s-au desfăşurat ele: „Judecă-mă cum vrei, 
dragă Chamisso, căci îți voi povesti lucrurile 
aşa cum au fost”. Personajul recunoaște că el 
însuşi s-a judecat destul de aspru şi că a purtat 
în inimă „viermele chinului”. Nu se poate 
gândi decât cu umilință și adâncă mâhnire la 
acest moment dureros din viaţa lui. Lansează 
chiar ipoteza că cine se abate de la drumul 
drept se afundă tot mai mult în păcat. Primul 
pas greșit (vânzarea umbrei) este urmat de al 
doilea, sacrificarea iubirii. Chiar dacă miza 
este pierderea femeii adorate, Schlemihl nu 
semnează pactul mefistofelic din cauza urii 
înverșunate la adresa misteriosului necunoscut 
care l-a atras pe cărări întunecate. Conside- 
rând că tot ceea ce i se întâmplă reprezintă o 
consecință a păcatelor sale, îşi lasă casa în 
seama servitorului său fidel, Bendel, si 
părăseşte locul blestemat. 

În timpul călătoriei pe care o între- 
prinde, 1 se alătură un drumet, care îşi exprimă 
opiniile despre lume si viață, văzând în 
metafizică cheia dezlegării tuturor proble- 
melor. În mod treptat, Schlemihl constată cu 
stupoare că tovarășul său de drum este tocmai 
omul în haină cenuşie, care nu renunță la 
ideea ispitirii. Mai mult, pentru a-l convinge, 
pentru un timp, diavolul devine servitorul 
tânărului nefericit. Ba mai mult, pentru a-și 

dovedi falsa bunăvoință şi pentru a-i câştiga 
încrederea, îi împrumută până şi fosta sa 
umbră. Narațiunea descrie chinurile sufleteşti 
ale personajului, lupta acerbă care se dă în 
interiorul acestuia între ispită şi virtute. 
Schlemihl vrea să îşi răscumpere umbra 
restituind sáculetul fermecat, dar diavolul 
umanizat refuză. Văzând că nu se pot înţelege, 
cei doi decid să se despartă. Diavolul îi 
dezvăluie însă 
maniera în care 
poate fi oricând 
rechemat, deoa- 
rece îi lega aurul 
din punga lui 
Fortunatus. Adu- 
cándu-si aminte 
de apropiații săi, 
Schlemihl consti- 
entizează faptul 
că unchiul său 
John a încheiat, 
la rândul lui, un 
pact cu diavolul, 
fiind judecat în 
consecință de 
către Dumnezeu. Ca suprem gest de revoltă, 
aruncă sáculetul blestemat într-o prăpastie şi îi 
porunceşte demonului să nu mai apară 
niciodată în faţa ochilor săi. 

Deşi rămâne fără umbră si fără bani, 
personajului i se ia o mare greutate de pe 
suflet. Concluzia la care ajunge este aceea că 
numai o muncă încordată poate să îi alunge 
gândurile sfâşietoare. Devenind sărac, în locul 
unor pantofi noi, își cumpără o pereche de 
ghete uzate. Miraculosul pătrunde din nou în 
text, deoarece este vorba de niște cizme 
fermecate, cu ajutorul cărora poate străbate 
lumea în doar câteva clipe. Deşi alungat din 
mijlocul oamenilor din cauza unei greşeli 
juvenile, personajul începe o nouă existență în 
mijlocul naturii. Asemenea lui Chamisso, 
Schlemihl se dedică studiului florei si faunei, 
iar textul se transformă într-un jurnal de 
călătorie. Experienţa ştiinţifică nu îl face să îşi 
regăsească umbra, dar îl ajută să își 
recucerească echilibrul interior. 

În ciuda suferințelor îndurate, naratiu- 
nea are si o dimensiune optimistă. Morala este 

aceea că, uneori, binele făcut nu se uită. Nu 
toți indivizii sunt niște ingrati. Cu aurul 
primit, Bendel construieşte un spital în oraşul 
său natal, pe care îl numeşte Schleminium în 
cinstea binefácátorului său. Fără să fie 
recunoscut, aici este tratat un timp şi omul 
fără umbră. Tot aici o reîntâlnește pe Mina, 
care a rămas văduvă şi care şi-a dedicat viaţa 
operelor de binefacere. În ciuda promisiunii 
unui nou început, personajul nu se reîntoarce 
la viaţa lui anterioară, preferând să îşi 
continue activitatea ştiinţifică. Rezultatele 
cercetărilor sale sunt consemnate în mai multe 
tratate. Pentru a fi cât mai credibil, Schlemihl 
menționează si titlurile lucrărilor sale: 
Historia stiroium plantarum utriusque orbis, 
Flora universalis terrae, Systema naturae. 

Conţinând o serie de sfaturi adresate 
autorului, finalul naraţiunii are un pronunțat 
caracter moralizator. Dacă opera ştiinţifică a 
lui Schlemihl este lăsată moştenire Univer- 
sității din Berlin, lui Chamisso îi este dedicată 
această „poveste minunată”, care ar putea sluji 
multora drept învățătură. Pe prietenul său îl 
sfătuieşte ca, dacă vrea să trăiască printre 
oameni, să înveţe să respecte mai mult umbra 
decât banul. Dar dacă alege să trăiască numai 
prin sine, atunci nu are nevoie de niciun sfat. 
În loc de sfârşit, în finalul textului apare 
cuvântul Explivit, care este o prescurtare a 
latinescului Volumen explicitum est, ceea ce 
înseamnă Cartea s-a sfârșit. 

În Dictionnaire des mythes du fantas- 
tique, Anne-Gaélle Robineau-Weber îi consa- 
crá un articol interesant lui Peter Schlemihl. 
Înainte de toate, investigatia acordă atenţie 
problemelor legate de onomastică. Exegeta 
atrage atenţia asupra faptului că este vorba de 
un nume propriu biblic. În Talmud, text de 
referinţă al iudaismului rabinic, Schlemihl este 
un băiat sărac, condamnat la moarte deoarece 
a sedus soția unui rabin. Pornind de la 
povestea nefericitului care a plătit atât de 
scump îndrăzneala sa, cuvântul s-a transfor- 
mat într-un substantiv comun, devenind 
sinonim cu ghinionist. Ulterior, substantivul 
comun a redevenit un substantiv propriu 
datorită naraţiunii lui Adelbert von Chamisso. 
În mod treptat, cuvântul a dobândit noi semni- 
ficații, metamorfozându-se într-un substantiv 


comun. Criticul menţionează faptul că, în 
prefața naraţiunii, Chamisso stabilește un 
subtil joc de oglinzi între autor şi protago- 
nistul întâmplărilor. Scriitorul mărturiseşte că 
l-a cunoscut pe Peter Schlemihl la Berlin, în 
1804. Apropierea dintre cei doi este motivată 
prin existența unor trăsături asemănătoare, în 
măsură să genereze o atracție tacită. Pentru 
Anne-Gaélle Robineau-Weber, Schlemihl este 
o  întruchipare a omului dezrádácinat, a 
inadaptatului, care nu îşi găseşte locul şi care 
nu se simte acasă nicăieri. Se pare că, în 
circumscrierea condiției înstrăinatului, biogra- 
fia lui Chamisso a jucat un rol esențial. 
Scriitorul s-a născut în Franța, în 1781, dar 
familia lui a emigrat în Germania atunci când 
a izbucnit Revoluţia Franceză. Omul de 
cultură a oscilat între cele două ţări, dar nu s-a 
simţit bine în niciuna. În timp ce a redactat 
povestea lui Peter Schlemihl, a efectuat 
intense studii de botanică, fapt ce îi va marca 
viitorul. Între 1815 și 1818 a efectuat o lungă 
călătorie în jurul lumii. La întoarcere s-a 
căsătorit şi s-a dedicat activităţilor științifice. 
Acelaşi lucru îl întreprinde şi personajul său 
după ce ajunge în posesia cizmelor fermecate. 
Călătoria are un vădit rol terapeutic, scopul lui 
Peter Schlemihl fiind acela de a uita 
nenorocirile provocate de pierderea umbrei. 
Având în vedere aceste asemănări, Chamisso 
poate fi considerat un dublu al propriului său 
personaj. Nu întâmplător, omul de cultură îşi 
face resimțită prezența de mai multe ori pe 
parcursul relatării, fiind considerat confesorul 
eroului-povestitor. Prozatorul atribuie terme- 
nului schlemihl un sens personal, acela de 
dezrădăcinat, de paria. 

Exegeta vorbește apoi de dedublările 
personajului în interiorul textului. În mod 
paradoxal,  Anne-Gaălle  Robineau-Weber 
vede în omul în gri nu numai o întruchipare a 
diavolului, ci şi un posibil dublu demonic al 
lui Schlemihl. La reuniunea desfășurată în 
casa lui Thomas John, nimeni nu acordă 
atenție  misteriosului prestidigitator. Doar 
Peter se miră atunci când acesta scoate din 
buzunar o serie de obiecte miraculoase, 
precum o lunetă, un covor turcesc, un cort şi 
nişte cai. Pe de altă parte, nici protagonistul 
nu este remarcat decât de acest personaj 


insolit, care îi cere să îşi vândă umbra. Pe 
parcursul relatării, doar Schlemihl este în 
măsură să îl recunoască pe demonul îmbrăcat 
în gri. Personajul posedă darul ubicuitátii, 
adică talentul de a fi prezent peste tot în 
același timp. Această capacitate o va dobândi 
protagonistul însuşi atunci când intră în 
posesia cizmelor sale fermecate, cu ajutorul 
cărora devine un veritabil stăpân al spaţiului. 

Tot un dublu posibil al lui Peter 
Schlemihl este considerat si credinciosul său 
servitor Bendel. Acesta veghează ca razele 
soarelui să nu deconspire handicapul stăpâ- 
nului său şi, la nevoie, îi împrumută propria sa 
umbră. Drept consecință, se poate afirma că 
Schlemihl se găsește într-o situaţie de dublă 
dependență, atât faţă de misteriosul om în gri, 
cât şi față de propriul său valet. O umbră 
împrumutată nu poate însă substitui o umbră 
pierdută, iar naraţiunea demonstrează faptul 
că un supliciu nu poate compensa un altul. În 
ceea ce priveşte blestemele, acestea joacă un 
rol important în aventurile stranii ale 
protagonistului. Ele vin de la diavol, care îl 
ispiteşte permanent pe individ. Schlemihl îşi 
vinde umbra omului în gri, care îi oferă în 
schimb punga lui Fortunatus. În momentul în 
care personajul  conștientizează greşeala 
comisă, diavolul îi oferă posibilitatea să îşi 
răscumpere umbra după o aşteptare de un an. 
Din păcate, preţul cerut se dovedește si mai 
mare decât cel inițial, vânzarea sufletului după 
moarte. 

De-a lungul timpului, povestea omului 
care şi-a pierdut umbra a inspirat numeroase 
creaţii, cum ar fi, de exemplu, Umbra lui 
Hans Christian Andersen. În proza fantastică 
românească, motivul umbrei a apărut în 
cunoscutele nuvele ale lui Mihai Eminescu, 
Umbra mea şi Sărmanul Dionis. Dar tot aici 
poate fi amintit şi Oscar Lemnaru, autorul 
volumului Omul si umbra din 1946. În cazul 
scriitorului danez, umbra decide singură să 
părăsească trupul omului care o generează. În 
felul acesta, ea dobândeşte o existență 
autonomă. 

Chiar dacă timp îndelungat provoacă 
probleme existenţiale grave, absența umbrei 
îşi pierde importanța în partea a doua a 
relatării, când lucrurile se schimbă în mod 

semnificativ. Anne-Gaélle Robineau-Weber 
insistá pe metamorfoza radicalá a protago- 
nistului. În ciuda insistențelor diavolului, 
Schlemihl refuză să îşi vândă sufletul. Mai 
mult, renunţă şi la punga fermecată care îl 
ținea legat de omul în gri. Începe să cutreiere 
lumea cu ajutorul cizmelor sale de şapte 
leghe, dedicându-se studiilor de botanică. În 
felul acesta își recucerește adevărata identi- 
tate. Absența umbrei nu mai este compensată 
prin intermediul bogățiilor de ordin material, 
ci printr-o viaţă spirituală dinamică şi solitară. 

Anne-Gaélle Robineau-Weber remarcă 
faptul că eroul întâmplărilor acceptă să îşi 
vândă umbra pentru a-şi depăşi condiţia de 
paria. Peter Schlemihl suferă în momentul în 
care niciunul dintre 
invitaţii bogaţi ai 
domnului John nu îl 
remarcă. El acceptă 


ADELBERT VON CHAMISSO 


Adelberts Fabel AAE a S 
să îşi vândă umbra 
Faust i a 
a iale pentru a dobândi o 
o pia anumită  recunoas- 
tere socialá, un nou 
statut 


existential. 
Pentru a nu fi 
considerat un om 
insignifiant (adică o 
umbră), el renunță la 
o parte din propria 
sa identitate. În mod 
paradoxal, sacrificiul personajului se dove- 
deste gratuit, deoarece, vânzându-şi umbra, el 
ajunge din nou într-o situație marginală, fund 
obligat să trăiască departe de lumina zilei. 
Umbra este acea parte a personajului care îl 
diferențiază de ceilalți. Problema constă în 
asumarea acestei identități diferite si în 
găsirea unui loc în societate. Exegeta remarcă 
faptul că absenţa umbrei constituie un simbol 
al diferenţei, este semnul care face vizibilă 
alteritatea în ochii celorlalţi. În momentul în 
care renunță la punga lui Fortunatus, 
personajul alege să nu îşi mai ascundă 
adevărata identitate. Din acest moment, 
absența umbrei nu mai constituie un blestem, 
ci o opţiune. Drept consecinţă, diavolul însuşi 
dispare din naraţiune. Tot acum, hazardul 
pune la dispoziția eroului un alt obiect 
miraculos, cizmele de şapte leghe, care îl fac 


editon holbach 

stăpânul spaţiului. Diferenţele față de ceilalți 
se şterg, deoarece nimeni nu poate să îl vadă. 

Anne-Gaélle  Robineau-Weber se 
întreabă dacă cel care este considerat diferit 
poate să își găsească locul în societate. 
Narațiunea are două părți simetrice, finalul 
propunând o soluție pentru nefericirile 
îndurate de către personaj în debutul relatării. 
Exegeta vede în juxtapunerea celor două 
secțiuni tot atâtea posibilități, ambele 
condamnate la eşec. În primul caz, personajul 
încearcă să îşi ascundă adevărata identitate 
pentru a putea fi asimilat de înalta societate. 
Cu toate acestea, alteritatea sa iese mereu la 
suprafaţă, subminându-i intenţiile. În partea a 
doua, Schlemihl își asumă diferența față de 
ceilalți, dar nu depune niciun efort pentru a se 
integra în societate. Dimpotrivă, personajul 
alege să trăiască în solitudine, consacrându-se 
activităților ştiinţifice. 

Prin intermediul cizmelor fermecate, 
naratorul introduce în text motivul călătoriei. 
Rătăcirile prin lume ale lui Schlemihl nu au 
însă nimic în comun cu mitul jidovului 
rătăcitor, condamnat să rătăcească fără odihnă 
pentru că l-a refuzat pe Isus. Mitul lui Peter 
Schlemihl se definește în raport cu omul în 
gri, adică cu diavolul. Călătoria lui Peter nu 
reprezintă o penitentá, ci o oportunitate, o 
posibilitate de salvare. Anne-Gaélle 
Robineau-Weber vede în umbra lui Peter 
Schlemihl un semn ambiguu, care oscilează 
între blestem şi voința divină, între esenţă și 
aparenţă. 

Exegeta remarcă faptul că succesul 
considerabil al operei lui Chamisso a permis 
transformarea numelui propriu Schlemihl în 
substantiv comun. Acest succes se explică, în 
secolul al XIX-lea, prin funcțiile politice si 
religioase ale mitului. Din păcate, odată cu 
trecerea timpului, termenul a decăzut în 
desuetudine, în timp ce alte nume proprii, 
precum Frankenstein sau Jekyll, au rămas 
extrem de vii în conştiinţa publică. Cu toate 
acestea, chiar dacă apare sub o altă identitate, 
figura eternului perdant, naiv şi limitat, 
nefericit si ghinionist, este prezentă din plin în 
creația literară si cinematografică a secolului 
XX, datorită unor autori şi regizori precum 
Philip Roth, Saul Bellow şi Woody Allen. 


Într-un interesant studiu consacrat 
Dublului în Dictionnaire des mythes 
littéraires, Nicole Fernandez-Bravo face, 


printre altele, si o serie de comentarii perti- 
nente asupra narațiunii lui Chamisso, pe care 
o consideră o povestire filosofică, având un 
vădit sens alegoric. Exegeta precizează faptul 
că, în Epoca Luminilor, dublul demascat 
semnifica triumful rațiunii asupra obscurității. 
Peter Schlemihl îşi vinde umbra omului gri 
(diavolul) pentru a câştiga bogăție şi prestigiu. 
Deşi pare avantajos, schimbul se dovedeşte 
dezastros pentru personaj, care îşi pierde 
identitatea socială, devenind obiect de scandal 
prin faptul că ajunge un marcat. Interesantă 
este şi maniera în care umbra se poate des- 
prinde de corp, asemenea unui palton. Târgul 
încheiat de către Schlemihl se transformă într- 
o mare păcăleală. Schimbându-şi umbra 
(singura lui avere) cu punga miraculoasă, 
mereu plină, tânărul aspiră să îşi cumpere o 
situație socială. Personajul trăieşte însă într-o 
lume pe dos, în care valorile sunt răsturnate. 
Drept consecinţă, aparenta, efemerul întruchi- 
pate de umbră preiau forma adevăratelor 
valori. Nu întâmplător, atunci când se pune 
problema căsătoriei cu Mina, este ales 
pretendentul care are umbră, chiar dacă acesta 


este necinstit. Nicole Fernandez-Bravo face 
distincție între umbră si suflet, care sunt pri- 
vite în antiteză. Umbra întruchipează dublul 
exterior, imaginea socială, în timp ce sufletul 
simbolizează eul profund. Finalul relatării se 
dovedeşte semnificativ. Peter Schlemihl se 
opune valorilor rásturnate promovate de 
lumea în care trăieşte. Drept consecință, el 
refuză să se supună lucrurilor superficiale, 
efemere, aşa cum este şi umbra. Personajul 
preferă să renunțe la falsul său dublu, 
exilându-se de societate. Îşi acceptă condiţia 
vulnerabilă, dar, în felul acesta, reuşeşte să îşi 
salveze sufletul. Potrivit lui Nicole 
Fernandez-Bravo, renunțarea la umbră 
echivalează cu triumful omului moral, care 
iese întărit din numeroasele încercări la care 
este supus. 

Chamisso ne oferă o narațiune în care 
funcționează din plin dereglarea mecanis- 
mului dintre cauză si efect. Desi initial pare 
un lucru banal, pierderea umbrei se trans- 
formă în cel mai grav handicap, provocând un 
şir întreg de nenorociri. Scriitorul ne introduce 
în plin fantastic, dar un fantastic din care 
lipseşte elementul terifiant. Proiectia în supra- 
natural este asigurată de prezența diavolului si 
a diferitelor obiecte miraculoase. 


Kallos isihia IV 


işcarea literară $ 163 


O seară aparte, care a înapoiat celor de 
față, ori prezenţi prin live stream, ceea ce 
corona ne-a furat: normalitatea. E adevărat, 
nu în întregime, dar simplul fapt că o 
manifestare culturală avea loc, se desfăşura, 
era o mică victorie în faţa restricțiilor, multe si 
severe, pe care virusul l-a adus cu el. Nu, să 
nu se creadă cumva că ne-am arătat la faţă la 
modul... nonşalant, riscurile erau totuși prea 
mari, iar oamenii de ordine aveau grijă ca 
regulile să fie respectate. 


Eveniment: Iris Wolff în Literaturhaus din Stuttgart 


Despre Iris Wolff am scris în mai multe 
rînduri, ultima dată în urmă trei ani, după 
apariţia, în 2017, a romanului So tun als ob es 
regnet, care preia expresia românească A se 
face că plouă. Pentru a împrospăta, ori, poate, 
completa informațiile de ordin bio- 
bibliografic, o să trecem în revistă câteva 
aspecte care îi alcătuiesc portretul. 

Născută în Sibiu, în 1977, îşi petrece 
ultimii ani din România în Semlac (Semlak), 
în Banat. Emigrează în Germania, împreună 
cu familia, la vîrsta de doar 8 ani. Studiază 
aici Germanistică, Ştiinţele religiilor, precum 
si Grafică si Pictură, la Philipps-Universitát 
din Marburg. A lucrat, din 2003 pînă în 2013, 
la Deutsches Literaturarchiv (Arhivele 
literaturii germane) din Marbach. În 2020 i-a 

Lansarea romanului Die Unschárfe der Welt 
de Iris Wolff 


Damaschin POP-BUIA 


fost acordat premiul Marieluise-FleiBer-Preis 
pentru întreaga activitate scriitoricească. 

Universul prozei scriitoarei născută în 
România se hrăneşte cu precădere din spațiul 
transilvan, iar în cazul ultimei apariții, despre 
care vom scrie mai jos, din cel bănățean. De 
altfel, ultima ei carte urmează, din nou, 
destinul mai multor generații. Altfel decît în 
romanele anterioare, vom regăsi, în a doua 
jumătate a romanului, spaţiul geografic 
german, văzut şi perceput din perspectiva 
personajelor venite din Banatul românesc. 

Redăm mai jos lista aparitiilor editoriale 
ale autoarei la care facem referință: Halber 
Stein (Jumătate de piatră), roman, 2012; 
Leuchtende Schatten (Umbre  luminînde), 
roman, 2015; So tun, als ob es regnet (A se 
face că plouă), roman, 2017; Die Unschărfe 
der Welt (Estomparea lumii), roman, 2020. * 

Romanul Die Unschărfe der Welt a 
apărut la renumita editură Klett-Cotta-Verlag, 
din Stuttgart, care s-a constituit în 1977, prin 
fuzionarea între Ernst Klett Verlag şi Cotta- 
Verlag, cea din urmă avînd o vechime de-a 
dreptul impresionantă. A luat ființă în 1659 (!) 
sub numele de Cotta'sche Buchhandlung. 

În seara lui 23 septembrie 2020 la ora 
19:30 a avut loc prezentarea romanului mai 
sus pomenit, în Literaturhaus din Stuttgart. 
Moderatorul serii culturale a fost Denis 
Schek, un critic literar de reputaţie, prezent în 
nenumărate rînduri în emisiuni ale 
programului 1 de televiziune german (ARD), 
în Deutschlandfunk ori în reviste de 
specialitate de largă circulație, din Germania, 
dar şi de peste granițele acesteia. Mi-am 
permis să fac cîteva poze şi, cu permisiunea 
autoarei, Iris Wolff, am inserat una dintre ele 
la începutul prezentării de care ne ocupăm 
aici. 


Despre roman, pe care l-am citit cel 
puțin cu aceeaşi plăcere ca şi pe cele 
anterioare, s-a scris deja şi se va mai scrie, cu 
siguranță, mai ales în spațiul de limbă 
germană. Noi ne mărginim, pentru început, la 
preluarea unor remarci de ordin critic literar, 
care o înalță pe Iris Wolff pe un piedestal al 
expresiei de limbă germană: „Eine Autorin 
mit einem traumsicheren Sprachgefihl” (O 
autoare cu un simţ al limbii de domeniul 
visului), afirmă Denis Scheck, ori: „So schón 
hat noch niemand Geschichte zum Schweben 
gebracht” (Nimeni, pînă acum, nu a ridicat, 
atît de frumos, istoria la înălțimi plutitoare), 
cum scria Stefan Kister în Stuttgarter Zeitung. 

Pe https://www.deutschlandfunkkultur.de 
aflám o relatare mai amplá referitoare la 
Unschárfe der Welt. Iris Wolff redă pagini din 
istoria şi viaţa secolului trecut prin povestea 
unei familii. Spaţiul este cel al Ardealului şi al 
Banatului. Se remarcă şi aici poezia care 
transpare din proza autoarei — una din marile 
ei calități, atribut pe care eu l-am descoperit si 
simțit deja la lectura romanelor ei precedente. 
Prin citatul „Die Erinnerung ist ein Raum mit 
wandernden Türen” (Amintirea este o 
încăpere cu uși mişcătoare), avem doar un mic 
exemplu care vine în sprijinul acestei 
afirmaţii. „Die Unschărfe der Welt ist ein 
intimer, tiefernster und enorm sinnlicher 
Roman”, („„Estomparea lumii este un roman 
impregnat adînc de grav şi de senzual”), mai 
citim aici. 

Cartea este alcătuită din şapte capitole, 
la prima vedere, de sine stătătoare, la o privire 
mai atentă, sudate între ele. „Jede der sieben 
Hauptfiguren wird zur Heldin ihrer eigenen, 
klug pointierten Episode. Das fiihrt nicht nur 
gegenláufige Perspektiven zusammen, 
sondern beschert uns auch mit jedem Kapitel 
den Zauber eines neuen Anfangs.”, scrie 
Georg Leisten în Südwest Presse, pe 
21.08.2020 (în rom.: „Fiecare dintre cele şapte 
personaje principale devine eroul propriului 
episod, articulat cu abilă subtilitate. Aceasta 
duce nu numai la perspective de interferență, 
ci ne oferă, cu fiecare capitol, farmecul unui 
nou început.”) 

Se oglindeste aici istoria etnicilor 
germani, dar şi a românilor ori a slovacilor 


trăitori în spațiul bănățean, cel în care 
autoarea a copilărit, pornind de la timpul 
regelui Mihai şi continuînd pînă la căderea 
regimului ceaușist. Fiecare dintre capitole 
pune în centru o altă generaţie. Pe axa 
temporală se ajunge 
şi la cea care va 
emigra în Germania, 
şi care se va stabili 
în Nordul ori Sud- 
Vestul acesteia, iar 
personajele sînt încă 
puternic legate 
afectiv de paradisul 
pierdut, purtind cu 
ele atașarea, dorul 


IC 


de Ardeal şi de >” = 


Banat, locuri aparte, 


Unschdr/ 


care sînt văzute pe a 
drept: „ein Land, in de | | | ell AR 
dem mehr Schafe 


als Menschen lebten, (...). Es ist eben nicht 
das Celansche («Land, în dem Menschen und 
Bücher lebten»), sondern eine dörfliche 
Ödnis, ein raues Randgebiet, von Bergen und 
Flüssen begrenzt.” (În rom. „O țară în care 
trăiau mai multe oi decît oameni, (...) Nu este 
ceea ce regăsim la Celan, «o țară în care trăiau 
oameni si cărți», ci mai degrabă un desert 
sătesc, o zonă marginală aridă, împrejmuită de 
munți ȘI rîuri. ”) 

Unul dintre leitmotivele care apare în 
carte este cel al apei, fie ea în formă lichidă 
ori în cea cristalină, de zăpadă. Soția preotului 
din sat, Florentine, însărcinată, gata să nască, 
va fi transportată, într-o sanie trasă de cai, la 
spital, unde va aduce pe lume un băieţel. 
Primul cuvînt al acestuia va fi „zăpadă”. De 
altfel, primul capitol poartă chiar numele 
Zăpadă. De remarcat, folosirea sporadică a 
cuvintelor direct în limba română. Alături de 
„Zăpadă” va apărea, de exemplu, „ciorba de 
perişoare” ori „ţară fericită”. Marea Neagră va 
apărea sub denumire românească (şi nu drept 
Schwarzes Meer). Sînt, de asemenea, ilustrate 
aspecte ale socialului din România lui 
Ceauşescu: regimul inuman aplicat de forțele 
securităţii, trecerea „frauduloasă” a graniţelor 
înspre Occident, Cortina de Fier cu tot ceea ce 
aceasta implica, precum şi prăbuşirea 

regimului comunist din Europa de Est. Proza 
tinerei autoare, în ansamblul ei, musteşte de 
poezie. În romanul care a pornit acuma în 
lume, parcă încă si mai mult decît în cele 
anterioare. Redau unul dintre pasajele pline de 
poetic: „Welche Farbe hat die Traurigkeit?, 
hatte Samuel gefragt als Liv sich in einem 
Sommer im Banat weigerte zuriickzufahren. 
Sie war auf des Dach des Schuppens 
geklettert und verkiindete, sie bleibe hier, man 
kónne ihr Pakete aus Deutschland schicken. 
Nachtblau. Wo fángst síe an? Hier, sagte Liv 
und legte die Hánde auf die Brust.” (Ín rom.: 
„Ce culoare are tristetea?, întrebase Samuel pe 
cînd Liv, într-o vară, în Banat fiind, refuză sá 
se mai întoarcă. Se urcase pe acoperişul unui 
şopron si, de acolo, adusese la cunoştinţă 
faptul că ea va rămîne aici. La nevoie, i s-ar 
putea trimite pachete din Germania. Albastrul 
nopții. Unde începe ea? Aici, spuse Liv si 
puse mîinile pe coșul pieptului.”) 

Generatiile sînt legate între ele prin 
Povesteşte-mi despre Transilvania, un îndemn 
adresat celei mai în vîrstă şi care face din 
Ardeal un ţinut apropiat edenicului, cu un ritm 
de viață lent precum colinele transilvane, cu o 
simbioză om-natură astăzi trecută într-un 
domeniu al imaginarului, al visului. Apar, de 
asemenea, o serie de reflecții cu tentă 
filosofică. Una dintre ele care mie mi-a atras 
atenția în mod deosebit este: „Was du einem 
nicht stehlen solltest, ist Zeit. Die Zeit kommt 
nicht zurück.” (În rom.: „Ceea ce nu ai voie 
să-i furi altuia este timpul. Timpul nu se mai 
întoarce.” Pagini care înseninează faţa citito- 
rului, anecdotice, sînt de asemenea prezente. 
Mi-a rămas în minte o întîmplare petrecută la 
graniță, la intrare în România, unde se îndrep- 
tau cîțiva — între timp — cetățeni ai Germaniei 
(unite). Unul dintre aceştia se afla încă în 
evidenta autorităților române, căci părăsise 
tara în mod ilegal. Grănicerul stă de vorbă cu 
el în particular şi, după o vreme, este lăsat să 
treacă frontiera. Cel care așteptase în mașină îl 
întreabă: „De ce i-ai dat funcţionarului ceasul 
de mînă? Ti l-a cerut el? Nu, răspunde acesta, 
m-a întrebat doar „cît este ora” ... Desigur, 
astăzi astfel de scene sînt de neimaginat, 
atuncea însă, pe la începutul anilor 1990, ele 
erau, în România, de domeniul firescului. 

Dar să nu intrăm prea mult în detalii 
referitoare la creaţia de ansamblu a scriitoarei 
I. W. şi să ne întoarcem la seara de 23 
septembrie. În sala din Literaturhaus (din 
Stuttgart), destinată desfăşurării evenimen- 
tului cultural, scaunele erau — din cauza 
vremurilor de corona — puse la o distanță de 
cca. doi metri unul de celálalt. Astfel, in loc 
de 150-160 de locuri, din vremuri normale, 
spectatorii erau, respectiv eram dispersati şi 
reduși la cca. 50-60. Aveam să aflu că în jur 
de 150 cumpăraseră bilete via internet, pentru 
vizionare directă prin live stream, metodă care 
a cîştigat mult teren, mai ales de cînd trăim 
sub amenințarea lui covid 19. Avantajul 
spațiului mare dintre scaune era că, avînd 
distanța mai devreme amintită, puteam să ne 
arătăm la față, dînd jos mástile. Pe o parte a 
sălii toate geamurile erau deschise, astfel că 
eram destul de degajati şi aerisiţi, învăluiți în 
undele vocii fermecătoare a lui Iris Wolf. 
Aceasta a dat citire mai multor pasaje din 
romanul prezentat. Intrebárile care au venit 
din partea criticului Denis Schek au fost, nu 
rareori, incomode pînă la provocatoare. 
Autoarea a găsit însă, de fiecare dată, maniera 
elegantă de a le răspunde ori, uneori, cea de a 
le amorsa prin umor, ceea ce, desigur, a dat un 
farmec în plus serii culturale din Stuttgart. 
Personal, am fost bucuros să aflu anumite 
aspecte care tin de partea laboratorului, a 
atelierului scriiturii. De altfel, şi în această 
direcție, întrebările veneau din partea 
moderatorului. Astfel am aflat că, în concepția 
scriitoarei Iris Wolff, personajele nu sînt 
constructe dinainte definite ci, precum poate 
puțini romancieri o practică, ele prind 
contururi propriu-zise în timpul creării, a 
„naşterii” cărții. De asemenea, tehnica elabo- 
rării personajelor este una aparte. Autoarea a 
vorbit despre personajul Samuel din acest 
roman, afirmînd că el este, există și trăieşte în 
exclusivitate din şi prin perspectiva celorlalți 
actanti. Nu se confeseazá, nu spune nimic 
despre el, precum nici scriitoarea nu o face. 
Interesant! Spre sfîrşitul manifestării, cei din 
sală au avut posibilitatea de a cumpăra cartea 
şi de a primi autograful autoarei. 

Cred în reușita acestei cărți si sper ca 
Iris Wolff să se bucure din nou de 


recunoaştere în rîndul criticii literare şi de 
premii de specialitate. Într-un e-mail, imediat 
după lansarea absolută (în premieră) a 
volumului, la Hamburg, îmi scria: „Das Buch 
geht nun seinen aufregenden und bislang 


schónen Weg în die Welt.” (în rom.: „Cartea 
îşi urmează drumul spre lumea cititorilor, pînă 
acuma interesant si frumos totodată”. I-l 
dorim unul încoronat de succes! 


(* Traducerea şi adaptarea citatelor aparține în exclusivitate semnatarului acestor rînduri. 
Aduc mulțumiri prietenului meu, Richard Miiller-Schmitt, care mi-a semnalat din timp acest 


eveniment cultural. D.P.-B.) 


Lumea asemenea măslinului | 

Diana Morar: — Vă rog să faceţi o 
incursiune în Sufletul dumneavoastră si să ne 
împărtăşiți cea mai vie amintire proprie în 
care apar simboluri religioase? 

Doina Valeria MIHĂILESCU: — A face 
posibilă, asa dintr-odatá, o incursiune în 
propriu-mi suflet ar fi — de vreme ce, 
încă nici nu ne cunoaștem — o 
probă de indecentá publică de 
neiertat pentru un pictor 
creator. Ținând seama de 
faptul că nu sunt nici 
grafoman şi nici mare 
amator de mărturisiri, găsesc 
totuşi resorturi interioare în a 
vă răspunde. Motivul este 
nou şi subtil. Se datorează, 
cred, faptului că am ajuns să 
am un asemenea repertoriu 
de certitudini încât — după o 
experiență de decenii — aceste 
convingeri pot fi mărturisite 
unui interlocutor prompt şi 
sensibil. Trebuie să spun de la 
început că în afara unui cerc restrâns 
de apropiaţi şi colaboratori, eu am un caracter 
rezervat, liber în a-mi trăi cu satisfacție 


independenţa ŞI 
Plastică 


extrem de selectiv în 

ceea ce privește 
atenția mea la nou. Faptul „noului” nu a fost 
pentru mine niciodată o obsesie. În fond, 
echilibrul între prezent, trecut si viitor s-a 
păstrat mereu în zona de echilibru. De aici, 
poate, s-a ivit afinitatea mea pentru arta veche 
a icoanei. În acest exercițiu de „afinități 
elective” sunt mereu dispusă să leg trecutul şi 
prezentul de viitor. Îmi place să cred că trăiesc 
în dimensiunea continuă în care ziua de ieri se 

Doina MIHÁILESCU 
în dialog cu Diana-Cristina MORAR, 


Pictura inimii 


verifică cu ziua de azi şi cu cea de mâine. 
Caut o continuitate între ceea ce este şi ceea 
ce trebuie şi poate să fie. Cu greu înțeleg si 
accept necesitatea unor rupturi — de aceea 
urăsc compromisul — si îmi doresc ca în 
înțelegerea gestului creator de cultură să se 
aşeze mai mult „rațiunea” decât 
„polemica”. Îmi place să descopăr 
căi noi şi ştiu să admir versanți 
diferiți, temperamente diferite, 
greşeli şi victorii diferite. Este 
ceva nou de descoperit? Sunt 
dispusă să mă deschid! Nu 
agreez totuși tinerii ignoranti, 
veleitari şi superficiali, 
sicofanții și oamenii lipsiți de 
talent. Eu cred că reînnoirea 
constă în a lega trecutul de 
prezent, ferindu-te de nebu- 
nia, de beţia, de naivitatea 
care îndeamnă să crezi că doar 
ceea ce faci tu e bine. Ştiu că 
doar Dumnezeu le-ar putea 
înlesni oamenilor — fie ei şi artişti — 
să fie altfel decât toți ceilalți, să fie 
unici şi fără seamăn. Din dorința de unicitate e 
bine să nu improvizăm şi să nu facem rău 
muncii noastre. 

— Ce simtiti când vedeţi o icoană pe 
lemn care trebuie restaurată? Ce puteți citi pe 
suprafața ei? Cât din istoria ei este transmisă 
de culoarea scorojită, lemnul uscat si culorile 
stinse? 

-Ce este o icoană? Pentru mine ca 
pictor, ca şi pentru un teolog, dar şi pentru un 
credincios, icoana este un „locus teologic”. 
Icoana ca simbol vizibil stabilește o punte 
între sensibil şi spiritual. Fără să exagerăm, 
execuţia operei de artă care este icoana este 
înfăptuită de către un artist sfințit aflat în 


„starea de har”. Pictánd te imprietenesti cu 
Sfântul. Începi să faci parte din familia lui 
duhovniceascá. Prin cele vizibile, spune Sf. 
loan Damaschinul, gándul si inima noastrá 
trebuie sá se avânte într-un elan spiritual si sá 
urce până la nevăzuta stare a lui Dumnezeu. 
Ca artă, icoana este loc „iluminat” care se 
situează dincolo de plenitudinea oricărui 
decalc al naturii vizibile. Trebuie spus că arta 
aceasta se adresează inteligenței contempla- 
tive şi, în egală măsură, sensibilităţii umane 
normale. Limbajul specific este însă unul care 
a reușit să se particularizeze. Icoana folosește 
şi aduce maximum de grație prin desenul 
hieratic, ca întreaga artă bizantină. Icoana nu e 
altceva decât un univers hieratic pe care îl 
înțelege privitorul prin inteligenţa inimii. 
Iconarul este un desenator şi colorist de mare 
talent, un cunoscător perfect al armoniilor 
simbolice și al naraţiunii pe care erminiile le 
formulează canonic. 

În legătură cu restaurarea unei icoane, în 
cele câteva decenii de muncă în atelier, am 
reuşit să înţeleg că în faţa ei trebuie să te 
comporti asemenea unui regizor. De aceea 
restauratorul trebuie să creadă în regie, care 
este un fapt eminamente interpretativ. Prima 
„lectură” pe care o face restauratorul e o 
lectură critică prin care scoate în evidență 
formele narațiunii si spectacolul religios, prin 
evidența mijloacelor picturale. Limitele 
obiective rezultă din studiul „critic” al ceea ce 
este, al ceea ce credem că a fost şi al ceea ce 
mai trebuie să fie. Regizorul restaurator își 
asumă o atitudine impartialá, uneori chiar 
împotriva siesi şi a propriilor prejudecăţi de 
gust. El descoperă „ceea ce este” obiectul 
iconic chiar dincolo de mode, de falsele 
interpretări anterioare, de uzante si gustul 
public. O interpretare tendentialmente „obiec- 
tivă” poate fi adeseori o interpretare „subiec- 
tivă” sau părtinitoare. În acest interval se 
joacă talentul, vocația, libertatea creativă a 
restauratorului. Schemele sensibile ale unei 
generaţii, ale unui gust, învăluie şi pun în 
evidență realitatea obiectului restaurat care 
poate primi harul tulburător, dacă este 
inspirat, al celui care îl restaurează. Sunt 
restaurări care capătă chipul iluminat, 
exploziv, stráluminat si lucid de dincolo de 
clarificarea critică. E bine să se evite orice fel 
de arbitrar, de „nebunie”, de divagatii de sens 
pe o asemenea temă. Restauratorul poate să 


practice o interpretare critică obiectivă. Riscul 
este al lui! Dintr-o asemenea perspectivă mi 
se pare că restaurarea a devenit pentru mine, 
fascinația mea. E un spectacol de teatru, cu 
reguli și principii clare, montat de un regizor 
foarte talentat. Plin de geniu. Şi mai cred că 
„geniul” aparține sfântului pe care îl resta- 
urezi. E o împreună-lucrare, în care tu dansezi 
cum îţi „dictează” el. Intri într-o ,,relatie” a 
cărei plată se face în Cer. Sfântul îţi „spune” 
cum să-l restaurezi. În alt plan, cel teologic, 
restaurarea poartă „amprenta” Psalmului 50. 
Nu ştim cine pe cine „restaurează”. Restaura- 
torul restaureazá icoana, care „se lasă” 
restaurată sau icoana „restaurează”, fiintial, 
restauratorul? Este o împreună-lucrare de 
mare taină. O sinergie sfântă. În esenţă trebuie 
să reținem, cu riscul de a supăra, că 
restaurarea este în mare parte un fapt critic, 
este lectura critică a textului iconografic şi în 
alt rând este un act de creaţie care are un 
important segment de lectură subiectiv-criticá. 
Punerea în operă a acestei poetici în 
restaurarea icoanei, ţine seama de anumite 
limite obiective. De aceea, uneori, obiectul 
restaurat nu este ceea ce ne-am dorit să fie. Se 
izbeste, iată, de studiul critic al realităţii unor 
obiecte, pe care ajungi să le îndrăgeşti si sá le 
simți ca făcând parte din propria-ti creaţie. 
Pentru artistul care stă în tine a fost extrem de 
util procesul de clarificare critică. Relaţia cu 
obiectul restaurat devine în mare măsură o 
relație morală. „Armele” restauratorului stau 
în obiectivitatea științifică, dar şi în poetica şi 
intuiţia a ceea ce este posibil din punct de 
vedere artistic. Trebuie să fii nebun sá nu ti le 
asumi în propria-ti muncă. Te echilibrează. Îţi 
dau forţă. Înflorești. Devii proaspăt. Te înno- 
ieşti. Tradiţia este, după cum spune în „Poeti- 
ca muzicală” Igor Stravinsky, „realitatea a 
ceea ce durează”. 

— Tablourile dvs. au o încărcătură 
simbolică si religioasă cum rar se mai 
întâlneşte azi. Apar îngeri, scene iconografice 
bizantine, stálpnici, cuvinte sacre. Ne puteţi 
vorbi puţin despre semnificația pe care o au 
aceste simboluri la nivel personal? 

— Mă întrebaţi de încărcătura simbolică 
a lucrărilor mele? Mircea Eliade ne spune 
răspicat în Tratatul de istorie a religiilor că, 
„un simbol dezvăluie întotdeauna, în orice 
context, unitatea fundamentală a mai multor 
zone ale realului”. Si, pentru că în plan 


işcarea literară + 169 


profesional luasem o anumită poziție față de 
Revelatie, m-am considerat fără clipire, ca om 
si ca pictor, creștin. M-am străduit să fiu după 


cum spune o vorbă, care mi-a devenit călăuză 


si mie, a curatorului meu si sá am mereu 
„genele curate”. Doar asa credința este 
capabilă să dăinuie în pericol. În relaţia cu 
Dumnezeu, elementul ascultárii a ieşit 
puternic în relief. Icoana m-a învățat să practic 
ascultarea pură. Este vorba de un ceva ultim, 
care nu se poate realiza decât prin ea. Ca 
pictor, în felul acesta preiau în actul meu 
creator, imperativul divin. Încrederea este 
posibilă aici şi numai aici. Așa vine curajul de 
a încerca teme atât de grave. Teme ale 
eschatologiei pe care le inspiră însăşi credința. 
Această mare temă se îmbracă simbolic şi lasă 


loc subiectului să se ivească. Mi-am edificat 


munca de atelier după preceptul conform 
căruia: a crede însemnă a te încrede în 
autorelevarea lui Dumnezeu, să vii în 
întâmpinarea chemării Sale care-ţi întemeiază 
şi construiește sufletul. Cred că fac o artă 
desprinsă într-un fel din experienţa liturgică, 
din travaliu restaurarilor de chipuri sfinte, din 
truda iconarului si din inspirația noncanonicá. 


Doina Valeria MIHĂILESCU s-a născut în 29 
ianuarie 1953, la Reşiţa. 

Educaţie şi formare: 2002 — Doctor în Arte 
Vizuale, Academia de Arte din Pecs, Ungaria, Prof. Dr. 

Nicolae Grigorescu din Bucureşti, Facultatea de Arte 
Decorative, Secţia Tapiserie, clasa profesor Coca 
Niculescu/ 1972 — Liceul de Arte Plastice din 
Timişoara, clasa experimentală a lui Ștefan Bertalan. 

Locul de muncă: 1990-2018 -— Profesor 
Universitar Doctor la Universitatea de Vest din 
Timişoara, Facultatea de Arte si Design, Catedra 
Conservare-Restaurare-Pictură. 

Activitate artistică: Premii/ Distincţii: 2018 — 
Diploma de Excelenţă în domeniul Arte Vizuale şi 
pentru Contribuţia adusă la promovarea valorii culturii 
timisorene în ţară şi în mediul international, acordată de 
Primăria Municipiului Timisoara/ 2016 — Uniunea 
Artiștilor Plastici din România îi decernează Premiul pe 
ţară pentru Artă Plastică Religioasă şi Restaurare/ 2015 
— Diplomă omagială şi medalia Sf. loan Gură de Aur, 
acordate de Patriarhia Română pentru activitatea de 
conservare-restaurare şi promovarea culturii creștine, 
Bucuresti/ 2011 — Premiul de excelență culturală, 
acordat de Universitatea de Vest din Timisoara/ 2010 — 

2004 — Premiul de excelență culturală, acordat de 

Este expresia artistică a unei zbateri sufletești 
care strigă în pustia lumii. 

— Lucrările dvs. cu îngeri au un farmec 
aparte, sunt, în primul rând, atât de clari si de 
hieratici, dar nu par a fi pictaţi, ci parcă i-ați 
descoperit pe pânză prin desprinderea mai 
multor straturi de culoare. Au o texturá care 
îi apropie de... prezențe diafane permanente, 
de stilizări rafinate. 

— Temele mele pentru pictură, pe care 
le-am expus în timp, au o încărcătură 
culturală, simbolică și metafizico-religioasă. 
Este o zonă luminos-arzătoare către care mă 
îndrept întotdeauna, pentru că simt că mă 
cheamă. E un dincolo sau un deasupra de 
lume care îmi dă siguranță şi nu mă 
înspăimântă. E un vis bun. Aceasta este 
perspectiva din care „Dansul Îngerului”, 
„Stâlpnicii”, „Maria Egipteanca”, „Punerea în 
Mormânt”, „lov”, „Patimile lui Christos” 
devin un Loc al Retragerii dincolo de 
cotidian, în Înalt sau Înăuntru. Între aceşti 
poli oscilează lumea mea. Până la urmă 
trebuie asumată „direcția? temelor picturale. 
Am spus clar si răspicat, prin pictura mea 
„Ecce Homo” expusă la Salonul Anual de la 
Galeria „Arcade 24” din Bistriţa, că biciuirea 
lui Christos continuă şi în zilele noastre. Si în 
plan moral si în plan spiritual si în plan 
cultural. Acestea, din păcate, sunt datele 
Timpului pe care îl trăim. Este, deci, o 
adresare generală si un îndemn la 
redescoperirea valorilor creștine de către toți, 
prin discernerea axiologicá a lumii printre 
umbrele şi cenusile care ne încremenesc viaţa, 
iar această asceză, artistică de data aceasta, se 
oglindește prin şi în descoperirea Adevărului. 
O artă fără finalitate şi fără repere ale 
vesniciel este doar imagine. 

— Cum s-a născut seria plastică 
„Felurite cirese-ín cer si pe pământ”? Ce 
semnifică pentru dvs. farfuria cu cireşe? Are 
o simbolistică aparte? Si ce ati simţit când ati 
avut prezentă în expoziția personală lucrarea 
originală a lui lon Andreescu? Ce alte lucrări 
și-au făcut loc în universul artistic al dvs.? 

—Eu nu pictez. Eu îmi amintesc. În 
memoria recuperării mele afective, Grădina 
prefigurează un drum. Centrul ei geometric 
este inima mea. Grădina copilăriei mele este 
prima mea lecție despre realitatea sensibilă, 
parfumată si roditoare a lumii. Este acel Loc, 
care-şi dăruieşte corpul, pentru hrana lumii. 


Încet, în timp, în anii maturității mele, 
Grădina a devenit un Loc ascuns si tainic al 
inimii mele. Cînd îmi întorc gîndurile spre ea, 
îmi dau seama de marea şansă pe care am 
avut-o în înţelegerea propriei mele libertăți. În 
mijlocul ei simțeam că nu am granițe spaţiale, 
florile, copacii până si rásadurile de roşii, 
forme de mişcare îmi desfințau limitele 
privirii, care deveneau transparente, foşnitoare 
şi mă duceau departe, departe de lumea 
corspondentelor temporale. Primeam darul 
respirației curate si profune şi a liniştirii 
odihnitoare şi toate simţurile adunate intrau 
într-un fel de „ascultare” spre a percepe ceea 
ce nu se poate exprima. Aşa a apărut nevoia 
picturii mele, care este o gándire-simtire 
vizibilă de orânduire artistică a spaţiului. Tot 
ceea ce fac în viaţa de zi cu zi şi în atelier se 
subordonează dorinței pe care o am de a 
înțelege lumea liturgică şi omul liturgic. 
Pictura mea îşi propune să contribuie la 
descifrarea, pentru mine, a ceea ce este 
lăuntric prin forma întruchipată a sufletului 
prin trup, a spiritului ascuns prin fenomenul 
pământesc. Pentru mine Liturghia este lumea 
evenimentului sacru, ascuns, care însă devine 
necontenit formă si se revelează prin ea. Este 
vorba deci, înainte de toate, de a învăţa acel 
act viu prin care omul credincios înţelege, 
primeşte, împlineşte Semnul vizibil al 
Duhului invizibil. Toţi trebuie să ne formăm o 
„educație liturgică” si nu neapărat o 
„cantitate? pe care să o numim „învățătură 
liturgică”. Pe aceasta trebuie sá o simți ca pe 
un imbold spre vederea vie care ţi-e dată 
pentru împlinirea „semnelor Duhului”. E 
potrivit şi rodnic să deschizi ochii şi sufletul 
pentru a vedea tot ceea ce ai în jur si să asculti 
îndemnul pe care îl ai. În ceea ce priveşte 
exceptionala pictură a lui lon Andreescu 
„Farfuria cu cireşe”, am zărit-o într-un muzeu, 
acolo era „decor” care trebuia să vorbească 
despre lumea şi viaţa în care a trăit Vodă Cuza 
— şi mi-am zis: ce-ar fi să trăiesc şi eu o 
bucată de vreme cu ea?! Dacă până la acest 
moment puneam o icoană în centrul univer- 
sului meu, acum icoana a devenit „Farfuria cu 
cireşe? a lui Jon Andreescu. Asa am 
„construit” toate expoziţiile mele. Cei care 


sunt interesați nu trebuie decât să caute şi vor 
ajunge la „Îngerul Alb de la Miloşeva”, la 
extraordinara icoană rusească din secolul al 
XV-lea, care înfăţişează „Punerea în 
Mormânt”. În atelier vreau să trăiesc frumos. 
În bună înţelegere cu cei din vremea de ieri şi 
cu cei de acum. Undeva deasupra trebuie să ai 
un Cer care să nu fie gol. Depinde doar de tine 
cum este acel Cer. Acela este paradisul tău. 

— Am urmărit expoziţiile dvs. si am 
observat că pandemia prin care trecem nu v-a 
încetinit ritmul creator sau expozițional. Ce 
planuri aveţi pentru perioada următoare? 

— Următoarea expoziţie, pe care tocmai 
acum o pregătesc, se va numi „ACOLO 
DEASUPRA”. Au apărut noi forme cărora 
trebuie să le dăm cuvântul şi să ne bucure că 
ele deja există. 

— Am citit într-un articol că respectaţi 
un ritual aparte când incepeti să pictaţi. Ne 
puteți da câteva detalii? 

— Mă întrebaţi despre ritmurile mele. 
Fiecare ceas al zilei are sunetul său propriu. 
Eu trăiesc, după cum cred că v-aţi dat seama, 
ca un caligraf medieval. Pentru mine, clipa 
dimineții strălucește mai puternic și mai senin 
decât toate ceasurile zilei. Taina naşterii se 
reînnoieşte în fiecare dimineaţă. Fiinţa cea 
înnoită a dimineţii se preface în rugăciune 
prin munca propriu-zisă din atelier. Urăsc 
zilele care nu au adevărul lor şi care devin o 
„ruptură de timp”. Fiecare zi trebuie să fie şi 
ea o lucrare, care are în inima ei o voință 
clară. Directie, voință şi chip clar care priveşte 
fix într-un loc uşor de bănuit şi înţeles. 

— Care este după părerea dvs. rolul 
artistului în Cetate? 

— Pictorul trebuie să dobândească în 
lumea de azi o nouă cutezantá. El trebuie sá 
părăsească secularizările, similitudinile, jumá- 
tátile de măsură si amestecurile valorice. E 
bine să nu faci compromisuri cu modernitatea. 
Orice fel de „romantism” al atitudinii produce 
confuzii. Structurile de gândire şi simtire 
trebuie să fie afirmate răspicat, până la capăt. 

— Vă mulțumesc mult pentru acest 
interviu! 

— Vă mulțumesc şi eu! 

MEMENTO EMINESCU-2021. Flori la statuia Poetului din Irina Petras, conferință video despre Eminescu la Biblioteca 
Piaţa Eminescu, Bistriţa Județeană George Coșbuc din Bistriţa 

A. EN | 
La mormîntul lui Matei Eminescu din Bistriţa. Menut Prietenii lui Eminescu de la Palatul Copiilor Bistriţa 
Maximinian, George Bulz, loan Pintea, Olimpiu Nusfelean 


Eminescu 


i A a à 
Evocare Mihai Eminescu la BJ BN, cu Menut Maximinian, 
Olimpiu Nusfelean, Cornel Cotutiu, loan Pintea 


Recital online Mihai Eminescu „Glossa călătoare” — un proiect 
iniţiat de BJBN prin Serviciul Dezvoltarea, Evidenţa și 
Prelucrarea Colecţiilor și coordonat de Alina Diana Pop. 

EEN 2 / _— e ah 
Lansare de carte prof. dr. Mircea Gelu Buta — 28.01.2021, la Mircea Gelu Buta confirmă că și în pandemie se pot acorda 
BJ BN, prezintă loan Pintea autografe, cu respectarea distanței... dintre scriitor și cititor. 

Ziarista Cristiana Sabău  Alaxandru Pugna, fost secretar Olimpiu Nusfelean Menut Maximinian 
vorbește despre carte și autor de stat în Ministerul Culturii 


Mircea Gelu Buta 


Stelian Dolha, prefectul județului Cornel Cotutiu își prezintă recenta apariție editorială, volumul 
intitulat Opt. 

Alexandru JURCAN 


Un izvor tainic 


Stau pe marginea cuvântului poezie 
ca un câine la poarta raiului legat* 
ținând în palme o cutie 

în care din vânt am adunat, 

din cele patru zări, iubirile altora 

si le voi împrăștia în cuvânt — 

ştiu sigur că asta îi va provoca 

o rană albastră şi sunt 

ferm convins că din ea 

va tásni un tainic izvor 

pe care multi, desigur, vor vrea 

să-l soarbă cu dor — 

poezie — ce minunat acest cuvânt, 
vor spune cei ce-au mai rămas pe pământ! 


Parodii 


pur si simplu 


Maria MATEAN 
Dogme 


E zarvă în şcolile noastre, 
Mascată cu măști de tifon 

ŞI albe si negre si-albastre, 
Având în croială bonton. 

Eu fiind într-a doişpea la școală, 
Poetă, folkistă cum sunt, 
Desi-s pe profil de reală, 

Cu muza mereu mă consult 

Şi premii, spun cu modestie, 
Luat-am şi iau cât se poate, 
Când pentru cânt, când poezie 

Lucian PERTA 


Şi premiul întâi sunt cam toate. 
Volume nu am deocamdată, 
Dar într-o culegere sunt, 

Am o poezie „plantată” 

Şi cred că-i destul de-nceput. 
Dar las de acum și chitara, 
Chiar si poezia deoparte, 

Că simt că se-apropie vara 

Şi pune-voi mâna pe carte! 


Romita Mălina CONSTANTIN 
Confidente despre libertatea mea 


am obiceiul de a scrie partituri 
pentru ferestrele copacilor 
(s-au minunat de ele mulți cititori) 


desigur însă că nu tuturor 
le intră copacii pe fereastră 
(cel puţin aici în capitala noastră) 


unde eu locuiesc confortabil 

şi am pentru asta multi duşmani 

cu care mă voi împrieteni, probabil, 

în decurs de câțiva ani, 

asta fiind necesară măsură 

de a-mi asigura libertatea de a scrie mereu 
încă un adagio la partitură 


ştiu că e greu, 
dar fiind o tânără fată, 
nu mă las nici dacă voi fi parodiată! 


* Cuvintele scrise cu italice reprezintă sau fac referire 
la titluri de volume ale autorilor 


CITITOR DE REVISTE 


literară, 
nr. 7/2021. E greu 
pentru cronicar să 
ilustreze în cîteva rînduri sumarul generos al 
revistei fanion a Uniunii Scriitorilor. Confrun- 
tîndu-se cu tot felul de vicisitudini, pe care le 
învinge constant, revista îşi afirmă număr de 
număr consistenţa si impactul în orizontul 
cultural al momentului. Nicolae Manolescu, în 
editorialul intitulat Ubi sunt?, aproximeazá 
opera criticii literare de a deretica prin 
„gospodăria literaturii”, semnalînd „cea mai 
mare primejdie pentru literatură: de la 
transformarea canonului într-o listă, dintr-o 
ierarhie ordonată estetic într-un talmes-balmes 
de opere.” În rubrica sa, Certocrația, Dorin 
Tudoran porneşte de la o mărturisire şi o 
întrebare: „Mă tem de omul care a publicat mai 
multe cărți decât a citit. Și Trump a semnat 
aproape douăzeci. Câte a scris, e greu de știut. 
Totuși, cum a putut un om cu un vocabular de 
80-100 de cuvinte să vadă mai clar anumite 
lucruri decât oameni având la activ biblioteci 
scrise sau citite?”. Întorcîndu-se mereu la cărți, 
Mihai Zamfir este de părere că „Gabriel 
Liiceanu şi Andrei Pleşu au ajuns să reprezinte 
cele două direcții principale ale studiilor 
umaniste de la noi, să personifice două viziuni 
complementare asupra filozofiei, artelor si 
religiei” — cu referire la destin. În Efectul 
nocebo sau ,,Minciuni si fraze-i totul“, Irina 
Petraş glosează despre existenţa prin poveste. 
Dascalii de barbarie se intitulează 
„Contrafortul” lui Mircea Miháes, Daniel- 
Cristea Enache scrie despre cartea Literatura în 
context semnată de Mircea Anghelescu, În 
bolgiile utopiei (despre Constantin Ţoiu) se 
numește cronica edițiilor semnată de Răzvan 
Voncu, Gheorghe Grigurcu conchide despre 
poezia lui Dinu Flămând: „La ora actuală creația 
poetică rafinat-doctă a lui Dinu Flămând are 
tangente în literele noastre doar cu cea a lui 
Sorin Márculescu.”, postura de globe-trotter a 
poetului fiind considerată unică în lirismul 
autohton. Poeme de Adrian Popescu si Horia 
Bădescu. Seducătoarele amintiri ale lui Alex 

Ştefănescu de la rubrica Timp retrăit sunt 
aşezate acum sub titlul Politică și poezie. 
Cristian Pătrăşconiu este în dialog cu Garcia 
Montero, un prestigios poet, eseist şi prozator 
spaniol. Si, în fine, două pagini de proze scurte 
publicate de Olimpiu Nusfelean. Dar conţinutul 
revistei mai are încă multe de arătat. 


Caiete Silvane, apri- 
lie 2021.  Întrebîn- 
du-se oare cam cîtă 
poezie a citit Lucian Perta ca să-şi scrie 
parodiile, Daniel Sáuca, redactor şef al 
publicaţiei din Zalău îi aduce elogii poetului din 
Vişeu de Sus pentru sîrgul de a fi parodiat (şi în 
continuare) pe poeţii care au publicat în Caiete 
Silvane, sîrg concretizat şi într-un volum de 
poezii în curs de apariție la editura revistei. 
Viorel Mureşan scrie despre proza Otiliei 
Teposu, ilustrată în paginile unei cărți, Fara 
pădurii, apărută la Eikon în 2019, „o proză 
scrisă cu sensibilitate, balansînd pe linia subțire 
care desparte” realul de fictiv. Carmen Ardelean 
prezintă romanul 2/ de zile de Bogdan Brátescu, 
„O panoramă a unei perioade apuse, dar încă vii 
în conştiinţa şi memoria afectivă a multor 
(supra)vietuitori care mai poartă povara 
crimelor, a dramelor din acele însîngerate zile 
ale lui decembrie”. Texte interesante — poezie, 
proză, recenzii — semnează Emil Lungeanu, 
Gheorghe Glodeanu, Alice Micu, loan-Pavel 
Azap, Marcel Lucaciu, Viorel Tăutan, Ştefan 
Damian, Gela Enea, Alexandru Cazacu, Mirel 
Matyas, Marin Pop, Ioan F. Pop, Gyofi-Deak 
Gyorgy ş. a. Ne bucură să întîlnim în paginile 
revistei şi trei bistrițeni, Icu Crăciun (recenzia la 
Aurel Podaru, Íntimplári cu personaje reale), 
Menut Maximinian (Repere si interferenţe de 
teorie şi istorie literară de Viorica Niscov) si 
Mircea Daroşi (o poezie). 


Alternante nr. 2 (31) 
aprilie 2021. Redac- 
tia revistei, formată 
din: Andrei Zanca, 
Eugen D. Popin, Vasile Gogea, Mircea Petean, 

+ Miron Kiropol; Conceptie grafică — Şerban 
Popin, Zoltan  Munteanu-Racz, corector — 
Mihaela Kloos-Ilea, Webdesign și Desktop- 
Publishing — Maximilian Dengg, Administrator 
site — Eugen D. Popin, propune, ín nr. din aprilie 
a.c., un sumar bogat, în care se regăsesc 
semnături dintre care e greu să alegi, toate fiind 
de tot interesul, precum: E. E. Cummings, 
Andrei Zanca, Magda Ursache, Rodica Grigore, 
Liviu Antonesei, Olimpiu Nusfelean, Mircea 
Petean, Elina Adam, Mirela Roznoveanu, Horia 
Dulvac, Al. Cistelecan, Radu Ciobanu, Ion 
Haineş, Nicolae Silade, Lucreția Berzintu, 
Clelia Ifrim, Niculina Oprea, Gheorghe Simon, 
Liliana Danciu, Miron Kiropol, Leo Butnaru, 
Stefan Borbely, Letiţia Ilea, Nicolae Suciu, Ion 
Maria, Savu Popa, Eugen D. Popin, Ștefan 
Dumitrescu, Nika Turbina, Bela Markó, Mircea 
Pora, Sonia Elvireanu, Adrian Gurgau, Medeea 
Roşca, K. V. Twain, Andrej v. Amady, Sergiu 
P. Dema, Herbert W.  Miihlroth, Kocsis 
Francisko, Werner Góbl, Hans Dama. 
Frunzărind publicația, putem citi cum Andrei 
Zanca, în Colinele liturgice, conchide: ,,...sá 
combati, nu are rost. Războiul, anacronic./ totul 
începe din lăuntru./ neîncrederea. nepăsarea. 
Lácomia/ si servitutea. lipsa oricărui scrupul. 
Interesele./ căci viermele trudeste în fruct/ Se 
lăsa seara./ câte o lumină printre/ colinele 
liturgice./ lătrat de câine ignorat./ case zăvorâte. 
Pustiu”. Liviu Antonesei vine în faţa cititorilor 
cu O poveste cracoviană. Olimpiu Nuşfelean, în 
Poemul de la margine lumii, constată: „Şi-i atît 
de trist să nu poți vedea/ mai mult decît îți arată 
imaginația”. Mirela Roznoveanu, sub titlul 
Mersul prin larba Necosită a Gândului Liric, 
scrie despre un volum de versuri semnat de 
Andrei Zanca, când dealul cel mai greu e 
pragul casei, în curs de apariție. Al. Cistelecan 
își exprimă regretul că o „puştoaică absolută”. 
(Madeleine Andronescu), una din poetesele pe 
care criticul ni le aduce de ani din trecut, „n-a 
mers mai departe. Pare că ar fi avut unde. Si şi 
cu ce.” Stefan Borbely, în Rromiada, scrie 
despre trilogia romanescă Didactica Nova a lui 
Nicolae Suciu, „profesor în Dumbrăveniul 
profund multicultural unde a fost închisă şi Ana 
Pauker, (...) o savuroasă și, pe alocuri, extrem 

de comică epopee literară multistratificată”. 
Markó Béla, la începutul poemului Ars 
amatoria, constată că: „Dacă stingem luminile 
din jurul nostru,/ putem vedea mult mai 
departe,/ apar constelatiile pe cerul întunecat/ şi 
pot vedea din nou, în sfîrşit, Ursa Mare...” Şi 
aşa mai departe, cu toată bucuria lecturii. 


În Actualitatea lite- 
rară din martie- 
aprilie 2021, care mes 

apare la Lugoj, Nicolae Silade (director) scrie în 
Despre  lăuntrul-înconjurător, echilibru şi 
conştiinţă, despre interacțiunea continuă dintre 
lumea exterioară şi lumea interioară. Remus V. 
Giorgioni (redactor-şef) comentează cartea 
Pulberea de aur de Petru Ursache, apărută la 
Eikon, editura care şi-a propus să editeze 
operele complete ale profesorului ieşean. Cornel 
Ungureanu se ocupă de paginile fundamentale 
ale lui Mircea Eliade despre Haşdeu iar 
Constantin Cubleşan de cartea de poezie 
Scandal în colonia de scribi de Remus Valeriu 
Giorgioni, apărută nu de mult la Junimea. 
Întîlnim în cuprinsul revistei numeroase cronici 
şi recenzii semnate de Radu Ciobanu, 
Paraschiva Buciumaru, Ovidiu Pecican (despre 
Eugen Barz cu Biblioteca din Parla, Marius 
Tion, Umbra), Cristian Ghinea, Daniel Maris 
(Andrea H. Hedeş — Povestiri de pe malul 
celălalt, Olimpiu Nusfelean — Să furi raiul cu 
ajutorul cuvîntului), Dumitru Hurubă (Cornel 
Nistea — Vedenia), Romeo Aurelian Ilie, Ela 
lakab, Florentin Popescu, Oxana Gherman 
(despre Adrian Suciu cu Tratat de mers pe ape) 
ş. a. Semnalăm două interviuri, cu prof. univ. dr. 
Mircea Lăzărescu şi Simona Antonescu, ca şi 
generoase grupaje poetice semnate de Ramona 
Băluţescu, Adriana Weimer, Gina Zaharia, Ela 
lakab, Miruna Mureşan, Amalia Brăescu, 
George Nina Elian, Liliana Popa, Cristina 
Memelis, Ramona Miller, Gheorghe Simon, 
proză de Florin Logresteanu și Ovidiu Bufnilă, 
un eseu de Magda Ursache (Ușor cu limba 
română pe scări!). Virgil Diaconu realizează o 
mini-antologie cu poezia începuturilor, din 
literatura universală. Si sumarul interesant al 
revistei nu se opreşte aici. 


M. L. 


Sedinta Consiliului Uniunii Scriitorilor din România 
din data de 30 martie 2021 


Marţi, 30 martie 2021, s-a întrunit Consiliul Uniunii Scriitorilor din România. La şedinţă au 
participat următorii membri ai Consiliului Uniunii Scriitorilor din România: Nicolae Manolescu, 
preşedintele U.S.R., Varujan Vosganian, prim-vicepreşedinte, Gabriel Chifu, consilier, Cornel Nistea, 
Vasile Dan, Dumitru Brăneanu, Victor Gh. Stan, Radu Voinescu, Radu F. Alexandru, Horia Gârbea, 
Daniel Bănulescu, Aurel Maria Baros, Stefan Mitroi, Adrian Lesenciuc, Ovidiu Pecican, Angelo 
Mitchievici, loan Radu Văcărescu, Marko Bela, George Volceanov. Au participat online: Irina Petraş, 
Cassian Maria Spiridon, Mircea Mihăieș (invitat). Invitaţi: Daniel Cristea-Enache, director de comunicare, 
Stela Pahontu, director economic, Dragoş Ursache, director administrativ, Roxana Chioseolu, referent. 
Unii dintre membrii Consiliului i-au împuternicit pe cei prezenţi să-i reprezinte şi să voteze în numele lor, 
inclusiv la votul pentru acordarea indemnizaţiilor de merit. Primul punct pe ordinea de zi l-a constituit 
prezentarea Executiei bugetare la 31 decembrie 2020 și a Bugetului estimat pentru anul 2021. Execuţia 
este anexată la procesul verbal și face parte din acesta. Au fost supuse votului Execuţia bugetară la 31 
decembrie 2020 şi Bugetul estimat pentru anul 2021. Au fost aprobate în unanimitate. Varujan Vosganian 
a informat Consiliul U.S.R. că Raportul Comisiei de cenzori U.S.R. asupra execuţiei bugetului de venituri 
şi cheltuieli la data de 31 decembrie 2020 nu poate fi prezentat pentru că Nicolae Corlat, preşedintele 
Comisiei de cenzori, este în spital, bolnav de Covid-19. Prezentarea Raportului se va amâna până în 
momentul în care membrii Comisiei se vor întruni şi vor putea face verificările necesare. Următorul punct 
pe ordinea de zi a fost aprobarea repartizării sumelor primite de la Ministerul Culturii (conform Legii nr. 
136/2015) pentru revistele U.S.R. S-a supus la vot repartizarea prezentată Consiliului. A fost aprobată în 
unanimitate. Un alt punct pe ordinea de zi l-a constituit acordarea unei indemnizaţii de merit. S-a supus la 
vot. În urma numărării voturilor primite, Daniela Crăsnaru va fi propusă pentru acordarea indemnizaţiei de 
merit. În continuare, a fost prezentată situaţia incasárii cotizatiilor pe anul 2020. Dintr-un număr total de 
2620 de membri, au achitat cotizaţia 2202 membri. A fost prezentată lista cu membrii propusi spre 
suspendare pentru neplata cotizatiei pe anul 2020. S-a supus la vot suspendarea acestor membri până când 
vor achita cotizaţia. S-a votat în unanimitate. În continuare, av. Corina Popescu a prezentat situaţia 
dosarelor în instanță ale U.S.R. A fost apoi prezentată iniţiativa privind moţiunea de susținere a Uniunii 
Scriitorilor din România, lansată de colegi din ţară. Următorul punct pe ordinea de zi a vizat proiectele 
pentru anul 2021, cu unele amânări justificate în contextul pandemiei sau, în acelaşi context, cu formate 
online. S-a propus ca la proiectul „Literatura tinerilor” (ediţia a IV-a, Neptun, 16-19 septembrie), Premiul 
acordat în cadrul acestui eveniment să conteze ca şi celelalte premii ale Uniunii Scriitorilor, fiind 
considerat un Premiu de debut al U.S.R. De asemenea, s-au propus proceduri de funcționare a Comisiei de 
Validare. Propunerile au fost votate în unanimitate. În continuare, au fost discutate două contestaţii privind 
validarea dosarelor de intrare în U.S.R. (Filiala Iași și Filiala Bacău). Lista cu semnăturile celor prezenţi se 
anexează la procesul verbal si face parte din acesta. Toate anexele la procesul verbal fac parte din procesul 
verbal. 


Şedinţa Comitetului Director al Uniunii Scriitorilor din România din data de 30 martie 2021 


Marţi, 30 martie 2021, s-a reunit Comitetul Director al 
Uniunii Scriitorilor din România. La şedinţă au participat următorii 
membri ai Comitetului Director: Nicolae Manolescu, preşedintele din Romania 
U.S.R., Varujan Vosganian, prim-vicepreşedinte U.S.R., Aurel 
Maria Baros, președinte Filiala București-Proză, Horia Gârbea, preşedinte Filiala Bucuresti-Poezie, 
Răzvan Voncu, din partea Filialei Cluj, Peter Sragher, președinte Filiala Bucuresti-Traduceri Literare 
(online), Cassian Maria Spiridon, preşedinte Filiala Iași (online), Mircea Miháies, din partea Filialei 
Timişoara (online). 

Invitaţi: Gabriel Chifu, consilier, Daniel Cristea-Enache, director de comunicare, Stela Pahontu, 
director economic, Dragoş Ursache, director administrativ, Roxana Chioseolu, referent. 

Pe ordinea de zi au figurat: analizarea solicitărilor mai multor reviste literare de a primi egida 
U.S.R. (a primit egida „Ardealul literar”), respectiv retragerea egidei U.S.R. revistei orádene „Familia”; 
analizarea proiectului Festivalul Naţional de Literatură FestLit Cluj 2021; iniţiativa privind moţiunea de 


La Uniunea Scriitorilor 

susținere a Uniunii Scriitorilor din România, lansată de colegi din ţară; situația veniturilor U.S.R. în 
perioada pandemiei; repartizarea sumelor primite de la Ministerul Culturii (conform Legii nr. 136/2015) 
pentru revistele U.S.R.; analiza proiectului Reuniunea anuală a editurilor care publică literatură română 
contemporană, Olteniţa. 


MOȚIUNE: Pentru Uniunea Scriitorilor din România 


Noi, semnatarii acestei motiuni de susținere a Uniunii Scriitorilor din România, ne exprimăm 
îngrijorarea, dar şi revolta împotriva atacurilor ilogice şi imorale la adresa singurului for de largă 
reprezentativitate al scriitorilor din România. Atacurile au început acum câţiva ani şi s-au întețit în vremea 
din urmă. Iniţial, ele au fost încercări de preluare cu forța a structurilor de conducere, iar în faza actuală 
vizează distrugerea Uniunii înseși ca instituţie. Nu vor reuşi, deoarece Uniunea Scriitorilor este un reper 
cu amplă bază istorică şi cu activitate neîntreruptă. 

Uniunea Scriitorilor din România este o instituţie de interes strategic, cu o mare responsabilitate față 
de scriitorii români din ţară și din diaspora, față de limba română, faţă de unitatea culturii române, precum 
şi față de creaţia literară în limbile minorităţilor nationale. Prin eforturi remarcabile, Uniunea Scriitorilor a 
participat şi participă activ la integrarea reală, structurală a României în familia europeană. 

Uniunea Scriitorilor din România a fost înfiinţată în anul 1908 ca Societate a Scriitorilor Români si 
a apărut ca o necesitate istorică, rămânând pe scena publică în toate perioadele politice, faste sau nefaste, 
ca institutie-reper pentru evoluția literaturii și culturii din acest colţ al Europei. 

Uniunea Scriitorilor din România contribuie la promovarea literaturii române actuale, aflată într-o 
continuă dinamică indestructibil legată de literatura română dintotdeauna. Dovada este susținerea unui 
număr impresionant de reviste şi de proiecte atât de rememorare culturală, cât si de stimulare a literaturii 
de azi — modalități decisive de afirmare în aceste momente în care criza identităţii culturale este tot mai 
dramatică în întreaga lume. 

Uniunea Scriitorilor din România gestionează cu prioritate valori culturale şi spirituale. În istoria sa 
de peste un secol, este una dintre instituţiile care au dat sens și conținut vieții culturale din România. 

Uniunea Scriitorilor din România a sprijinit şi sprijină necondiționat, constant, pluralismul cultural 
si multilingvismul, minoritățile nationale fiind bine reprezentate în proiectele si programele promovate în 
spaţiul public. 

Uniunea Scriitorilor din România, în formula sa de astăzi, reprezintă cea mai importantă expresie 
instituțională a unei profesii, cea de scriitor, care este parte esenţială în definirea caracterului culturii 
române. În acest sens, ea acţionează cu maximă determinare pentru a reda, impune şi menține demnitatea 
socială şi financiară a scriitorului, inclusiv pentru consolidarea statutului său în cetate. 

Facem apel către structurile administrative si politice din România să conştientizeze si să 
evidentieze rolul culturii şi, implicit, cel al literaturii în educarea şi modelarea generaţiilor care s-au 
succedat în spaţiul românesc, în definirea ideii de stat român modern. Fără susţinerea revistelor de cultură, 
a programelor si evenimentelor majore pe care le inițiază şi le organizează Uniunea Scriitorilor din 
România, există riscul să asistăm neputincioşi la desertificarea culturală a ţării, lucru pe care nu ni-l vor 
ierta generaţiile viitoare. 

Prin această moţiune, asumată si semnată de noi, membrii Uniunii Scriitorilor din România, ne 
reafirmăm apartenența la organizaţia noastră si solidaritatea cu instituţia care trebuie lăsată să-şi exercite 
în condiții de normalitate vocaţia și datoria. Cei care atacă neîncetat Uniunea Scriitorilor din România 
trebuie să ştie că nu beneficiază de sprijinul nostru şi că, dimpotrivă, ne delimităm hotărât de asemenea 
practici. 


Lista actuală a semnatarilor — pe situl U. S. R. 

Mentiune: Moţiunea Pentru Uniunea Scriitorilor din România este semnată de peste 1.640 de 
membri ai U.S.R (15.04.2021, n. r.). Lista semnatarilor rămâne deschisă pentru colegii noştri din Uniunea 
Scriitorilor din România care nu au putut fi contactaţi de președinții de Filiale. De asemenea, îi rugăm pe 
colegii noștri sá ne semnaleze eventuale inadvertente legate de absenţa de pe listă a unor scriitori care au 
semnat moţiunea, ca si de înscrierea greșită a unor nume pe listă. 

Spaţiul literar în romanul 
românesc de la N. Filimon 


la G. Călinescu 


inventar fenomenologie — 


„Conform prevederilor Statutului, Uniunea Scriitorilor din România nu este responsabilă pentru 
politica editorială a publicaţiilor şi nici pentru conţinutul materialelor publicate.” 


Doina MIHAILESCU, Ecce Homo 


